
ELOSZO. 



Ha ez a könyv tisztán jogtani értekezés akarna 
lenni a magyar királyválasztásról s az örökösödés el- 
vének behozataláról, s nem választ vala szerzője túl- 
nyomóan történelmi szempontot, — nagyon fölösleges 
volna irodalmunkban. 

Ha ez a könyv, mint túlnyomóan történelmi váz- 
lat, akár régi, akár újkori pártnézeteknek vetné magát 
alá, — súlyos Ítéletet mondana magára. Egy történelmi 
értekezés, mely a jelen pillanat érdekei és szenvedélyei 
szerint akarja átidomítni a történeti adatokat, — csak 
röpirat, s a röpiratoknak is könnyen azon osztályába 
sorozható, hová a pamphlet tartozik: — pamphlet a 
múlt embereire és eseményeire. 

Könyvem fölösleges volna, mint jogtani értekezés; 
mert tudományosságunk mind latin, mind magyar kor- 
szakában a magyar trónhoz való jog és a pragmatica 
sanctio bőven meg volt vitatva, s kitűnő jogtudósaink 
teljesen tisztába hozták a kérdés jogi oldalát. így — 
hogy mást ne említsek — gróf Czirdky Antal e.gj 

nagyon alapos és jó könyvet irt 1820-ban az általam 
föl vett tárgyróP). Müve azonban nemcsak bogy latinul 
van, s nemcsak bogy egészen polemicus Lakits s más 
korábbi Lustkandlek ellen, banem kizárólag jogi szem- 
pontból van Írva. 

Több oldalnak, jóval magasabban állanak egy ko- 
runkbeli nagy jogtudósunk és államférfiunk e tárgy- 
ban irt és mondott müvei, — nem csak, hanem bazánk 
gyakorlati politikai történetében is korszakot alkotó 
események. Különösen a mi a „pragmatica sanctió^t 
illeti, a kérdés jogi oldalát, mint napjainkban oly nagy 
fontosságú kérdést, a közönség ama munkálatok nyo- 
mán teljesen ismerheti. Deák Ferencz 1861-iki és 
1866-iki fbliratai, 1861. június 4-iki nevezetes beszéde, 
s ezenkivül a „Budapesti Szemle" új (1865-iki) folya- 
mának első füzetében megjelent polemikus értekezése, 
(mely azután önállóan is kiadatott) oly világos, igaz 
és hathatós, s annyira ismert kifejtései közjogunk leg- 
fontosabb kérdéseinek s igy az e könyvben tárgyal- 
taknak is, hogy én, mint a kinek nem szakfoglalko- 
zásom a jogtudomány, már csak annál fogva sem akar- 
hattam erről az oldalról valami ujat, valami eltérőt 
mondani. 

Söt ellenkezőleg fölhasználtam azt, a mi jogtudo- 
mányunkban dönthetlennek tekintendő, hogy a külső 
körülmények előadásából, magából a történetből más 
oldalról is világot vessek a tárgyra, a mennyire tőlem 
kitelik. 



^) „Disquisitio Historica de modo conHeqaendi summum Impérium in 
HuDgaria, a primordiis monarchiáé in haec tempóra. (Névtelenül.) Budae, 1820. 

Könyvem kapcsolatba akarja hozni a jogi elveket 
az élet valóságával, hazánknak időnkénti viszonyaival. 
A jogtudományban elég azt mondanunk: ez volt a jog, 
ez volt az irott és a nemzet százados szokásaiban éld 
törvény; de a történetkutató ezenkívül azt kérdi: ezen 
törvény és jog határain belül engedett szabad cselek- 
vésben mi volt irányadó az önelhatározásra ? így 
örökre dönthetlen igazság, hogy hazánkban a király- 
választás elve uralkodott a trón betöltésében, — mér- 
sékelve a bizonyos dynastiákhoz való ragaszkodás által 
ezen választásokban. De a történésznek azt is vizsgálnia 
kell, mi volt hát a szabad választás mellett is az a 
szabály, melyet 6'seink szem előtt tartottak? 

Ily kérdések vizsgálata nemcsak magára a törté- 
nelemre nézve érdekes, hanem hasznára válhatik a 
jogtannak is, a mennyiben kevesbbé eshetik valaki azon 
tévedésbe, hogy a király választásban — az emberi 
ész természeti hajlamánál fogva, mely a látszó szabály- 
talanságban szabályt igyekszik találni, — a legitimi- 
tásból magyarázza azt, a mi onnan nem magyarázható. 

A mi a pragmatica sanctio történetét illeti, mely 
ennek a könyvnek két harmadát foglalja el, igyekez- 
tem összeállitni mind az ismeretes mind a kevesbbé 
ismert adatok közül azokat, melyekhez hozzá férhet- 
tem. Könyvem sokat hagy még fenn az ezutáni kuta- 
tók és tanulmányozók részére; — mert különös az, 
hogy épen ezen tárgyra szűkebbek itt Pesten forrá- 
saink, mint némely XVI-ik XVII-ik századbeli ese- 
ményre. — Mindamellett az összeállítás, ha mind csu- 
pán ismert adatokból történik is, a tárgyat képes több 
oldalról földeríteni. 

Az 1712-iki és 1722-iki országgyűlés okmányai, 
melyeket a Nemzeti Múzeum kézirattárából fölhasznál- 
tam, remélem, egyben másban új adatokkal is szolgál- 
nak az olvasónak. 

Végül köszönetemet kell kifejeznem Szilágyi Sán- 
dor barátomnak, ki az erdélyi pragmatica sanctióról 
szóló okmányokat szolgáltatván, név szerint a Vl-ik Fe- 
jezet végén és a V^III-ik Fejezetben, szives volt mint- 
egy munkatársként járulni ezen könyv létesitéséhez. 

Pest, május 8-án 1866. 

Salamon Ferencz. 



I. FEJEZET. 
A királyi szék az Árpádház alatt. 

JMagyarországon 900-t61 1300-ig az Árpádház férfi ága 
uralkodott. De az örökösödés rendje nem volt megha- 
tározva. A nemzet szabadon választotta uralkodóit ama 
ház férfi ágából, habár gyakorlatban az első szülött- 
nek elsőséget adtak. így az örökösödés elve egyesítve 
volt a szabad választáséval. 

Utóbbi elv 1000-től 1200-ig sok zavart okozott, 
s lábat adott a királyi ház tagjai által egymás ellen 
támasztott polgári háborúknak és olykor idegen hatalmak 
beavatkozásának. A keresztyénség és pogányság miatti 
belső meghasonlás kész vezetőkre talált mindig az ural- 
kodóház férfi maradékai közt, kiknek mindenike elvileg 
egyenlő jogot tarthatott a királylyá választatásra. Minden 
belső egyenetlenség, mely a nemzet kebelében támadt 
az örökösödési rend meg nem határozása miatt, uralkodó 
változás kérdésévé lehetett. Még a XlII-ik század ele- 
jén is föllázadt volt II. Endre uralkodó bátyja ellen. 
Nyugodtabban kezde lefolyni a trónöröklés és király- 
választás 1200-tól 1300-ig. Endre fia IV. Béla, ennek 
fia V-ik István és ennek fia Kún László úgy következnek 
egymásután, mint valamely örökösödési országban. A 
két előbbi föllázadt ugyan apja ellen; de a lázadás a 



trónra való egymásután-következés kérdésén kivűl eső 
okokból állott elő. Nem hozom föl a IH-ik Endre 
trónra léptével támadt meghasonlást, mely nem onnan 
eredt, mintha maga a nemzet fogalomzavarban lett volna 
az ő jogára nézve, hanem részint idegen cselszövények, 
részint a Kún László idejében más okokból előállott 
belső anarchia idézte elő. 

Az Árpádház alatt szokás^ hogy az uralkodók 
még életökben nemcsak kijelölik, hanem meg is koro- 
náztalak utódjokat. Ez a nemzet beleegyezésével tör- 
tént, melynek érdekében állott elejét venni a királyvá- 
lasztás miatti villongásoknak. 

Az Árpádház férfi ágának kihaltával a nemzet az 
Árpádnemzetség leány ágon való maradékai közt váloga- 
tott, nem azért^ mintha ez már eredetileg kötelesség 
volna ; mert a törvény csak fiuágra szólott, hanem részint 
mivel az Árpádház iránti kegyelet ezt sugallá, részint 
mivel a másutt uralkodott fogalmak következtében, melyek 
a magyarokra is befolyással voltak, azok léptek föl 
trónkövetelőkül, kik leány ágon IV. Béla és V. István 
fiu maradékai valának, s részint végre, mivel a választás 
elve négy századon keresztül nem lévén az egyetlen elv 
a trón betöltésében, hanem az örökösödésnek tágabb 
normáját is kívánván, a leányág megtagadásával a válasz- 
tás minden zsinórmérték nélkül bizonytalan conjectu- 
ráknak tétetik vala ki. Legalább nem volt szó oly 
királyi vérből származott jelöltről, mint megválasztandó 
királyról, a ki ne lett volna leány ágon az Árpádház 
ivadéka. A hazában született oligarchák pedig álmodni 
sem mertek a trónról. Nincs egy adat, mely azt mu- 
tatná, hogy a hatalmas Csák Máté királyságra vágyott 
volna, mig az általa támasztott belzavarok természete 
épen azt bizonyltja, hogy ilyes nem jutott eszébe. 



Szintoly kevéssé volt szó Apor vajda királyságáról, holott 
a koronát kezére kerítette és Erdélyen nagy független- 
séggel országolt. 

Ellenben megválaszták Venczel cseh király fiát, 
aztán Ottó bajor herczeget. — Mindkettőnek nagyanyja 
IV. Béla leánya volt. De nem tárták meg szorosan a 
következési rendet : közelebbi rokon volt Róbert Károly, 
kinek édes anyja V. István leánya. S mégis Róbert 
Károly utolsó volt, kit megkoronáztak. — Asszony ural- 
kodóról szó sincs még. III. Endrének maradt egy leánya ; 
de ennek ha nem megy kolostorba, idővel legfeljebb fia 
léphet vala föl trónkövetelőként. 

» 

Az anjoui Róbert Károly megválasztatása ellen nagy 
ellenszenv uralkodott sokáig. Korántsem azért, mintha 
anyai jogon követeli vala magának az országot, a mit 
különben kötelező jognak mondani nem lehetett, hanem 
ellenkezőleg azért, mivel Károly nevében azt hirdeté a 
pápa, hogy Árpád fimaradéka kihalván, a magyar korona 
visszaszállott arra, a ki Szent Istvánnak ajándékozta volt, 
t. i. a pápára, s ez különben is fölhatalmazva érzi magát 
a keresztyénség minden országainak tetszés szerinti el- 
adományozására. — A nemzet pedig tudta, hogy az 
Árpádház öröklési joga régibb mint Sz. István koronája, 
s még annál is régibb a nemzet szabad választási joga, 
melyet csak jó szántából szorított az Árpádházra. 

Róbert Károly lett mégis a király; de nem a pápa 
követelése értelmében, hanem a szabad választás elvének 
kikiáltásával. Megválaszták őt, mert a más két követelő 
meg nem állhatott, — mert ezáltal külső bonyodalmaknak 
szakadt vége, melyeket egy generatio óta a pápákkal 
való ellenkezés hozott az országra. 

Mig az Árpádház sarjadékai közül valaki életben 

volt, nem támadhatott oly idegen trónkövetelő, a ki a 

1* 



nemzetben pártot alakithatott volna. Innen van, hogy a 
világuralomra vágyott német császárok, s az oly hatal- 
massá lett Hohenstaufenek sem birták magokat legalább 
szellemileg befészkelni s következőleg anyagi erővel sem; 
mert az egyesült nemzet vitézül visszavert minden táma- 
dást, mely soha sem is volt egyéb a nemzet jogi fogalmai 
szerint oly erőszakos in vasiónál, minő a mongoloké. 
A német császárok nem is a vérségnél fogva léptek fel 
követelőkként: mint a római szent birodalom királyai az 
egész földkereksége fölött a világi uralmat ép ugy köve- 
telték, mint a pápa a szellemit. Az anyagi és világi 
uralom felett az emberi nemzet két praetendense nem 
tudta elvonni a határt s a kettő erős harczba keveredett. 
Az Arpádfiak majdnem mind végig a pápa részén állottak, 
— egyfelől vallásos buzgalomból, másfelől azon hatalmas 
politikai érdeknél fogva, hogy a közelebbről és kézzel- 
foghatóbban fenyegető hatalom, a német császár ellen 
szövetségest találjanak. Csak az utolsó előtti Arpádfi, 
Kún László alatt fordult meg ez a politika. Habsburgi 
Rudolf erősítésére a magyarok sokat tőnek. Addig a 
német császárokban a hagyománynál fogva a pápa termé- 
szetes ellenségét látták. Most nagy ok volt adva rá, hogy 
a nemzet a pápa lehető ellenfeleit támogassa ; — mert 
ugyanazon időben kezdenek a pápák a világi uralomban 
a legtulságosabb követelésekkel állani elő, s e követelések 
Magyarországon is fenyegetni kezdek a korona önálló- 
ságát. Különben Habsburgi Rudolf elég ildomos volt, 
hogy valamint^ később a magyar Anjouiak, a pápaság és 
királyság közt transactio által békét szerezzenek. 

A nemzet teljes függetlensége az Árpádház alatt 
komolyan soha sem jött kétség alá. De áll az is, hogy 
az Árpádház sógorság utján nem terjeszté határait más 
országgal, mint Horvátországgal. Itt is oly formán, hogy 



a horvát uralkodóház kihalt Z vonimirban , kinek neje 
Sz. László magyar király testvére volt. Horvátországban 
zavar támadván a trónkövetelés fölött, László fegyverrel 
ment Horvátországba (a Kulpán túli részekbe és Dalmá- 
tiába), — a mire valamint a horvát korona elnyerésére, az 
Arpádházbeli királyi özvegy sorsa volt az egyik fogantyú. 
De ezen esetben sem historiailag bebizonyitott tény, hogy 
leányágon való követelés volt a fő indok. És ha az lett 
volna, — ez az egy eset is csak ugy állhatott be, hogy a 
horvát uralkodó ház kihalt férfi maradékaiban, a 11 -ik 
százév végén. 

A második nevezetes eset a rokonság utján való 
terjeszkedésre IV. Béla idejében fordult elő. A szomszéd 
Ausztria, Stiria és Karántföld uralkodóháza, a Babenbergi 
ház, Fridrikben 1246-ban a németujhelyi harczmezőn 
kihalván, magyar fogalmak szerint a herczegség trónja 
üresedésbe jött Itt sem közvetlen rokonságnál, hanem a 
bajor herczeggel, az egyik trónkövetelővel való sógor Ság- 
nál fogva jutott a magyar királyi ház a bonyodalomba, 
melynek egyik phasisában a bajor berezeg lemondott köve- 
teléséről ipja, IV. Béla, s illetőleg ennek fia részére, kit is 
Stiria rendéi ur oknak ismertek el 1252-ben. A bonyolódás 
egy másik phasisában IV. Béla és Ottokár cseh király 
megosztoztak a Babenbergiek örökségén 1254-ben, miután 
erős harcz folyt a cseh királylyal e miatt, — mert utóbbi 
szintén egyik praetendens volt. Végre később a cseh 
király lett úrrá a fegyverek szerencséjénél fogva az 
összes örökségen, mig Habsburgi Rudolf alatt Kún László 
nem segíté a német császárt Ausztria és Stiria vissza- 
csatlására a német birodalomhoz. 

Mint látjuk, Ausztriában is inkább fegyver és a 
rendek választása lett volna döntő , mint a királyi ház 
örökösödési követelése. 

Tény az, hogy az Árpádház alatt az uralkodók 
rokoni összeköttetése kevéssé folyt be a nemzet külső 
hatalmának terjesztésére. 

Megemlítendő újra is az Árpádház alatt uralkodott 
azon szokás, hogy a király még életében szerette kijelöl- 
tetni s megkoronáztatni utódát ; oly formán, hogy számára 
a birodalom egyegy részét adá át kormányzás végett, — 
a mi csaknem oly zavarokat idézett elő, mint egyegy 
merőben uj király választása. Az i^u királyok gyakran 
föllázadtak a fő király ellen. 






n. FEJEZET. 

Az Anjoui ház. 

A Francziaországból Nápolyba szakadt Anjoui ház 
tagját, Róbert Károlyt választván meg a nemzet Magyar- 
ország trónjára, egyszersmind dynastiája örökösödését is 
kikíáltá ugyanazon határozatlansággal, mint az Arpádházé- 
ban divatozott. A választási okmány azonban nem foglalá 
magában az Anjoui háznak a nápolyi trónon maradt 
részét is; mert kiköti, hogy csak Károly és az ö mara- 
dékai (posteritas) tekintessék megválasztottnak. ^) 

És valóban, midőn Róbert Károly 1342-ben, több 
mint harmincz évi uralkodás után meghal, rögtön meg- 
választják és megkoronázzák a rendek az elhunytnak 
tizenhét éves, idősbik fiát, Lajos herczeget. 

Az Anjouiak az uralkodó életében való lényeges és 
következéseiben messze ható szokásokat hoztak be, me- 
lyek az Árpádház alatt nem divatoztak. Mig ezeknél az 
uralkodó ház rokonulása kevéssé folyt be a birodalom 



1) Egy 1307-beli választási okmány szavai: „Nos... diligenti collatione 
praehabita, Dominum nostrum Earolum, ac Posteritatem ejus, prout 

regalis snccessio exigit, in regem Hungáriáé suscipimus,** Cziráky: 

„De modo consequendi summum impérium.** 196, 1, 

nagyobbodására, az Anjouiak a házasodást eszközül hasz- 
nálják birodalmuk nagy mérvű terjesztésére. 

Róbert Károly első neje Katalin Mária volt, Kazimir 
lengyel király leánya; a második Beatrix, János cseh 
király leánya; a harmadik ismét egy lengyel herczegnő, Lo- 
kietek Vladiszlávnak, későbbi lengyel királynak gyermeke. 

Hogy nem ok nélkül vetette szemét Lengyelország 
felé, kitűnt még Károly, s annál inkább Lajos életében. 
Károly idejében, 1339-ben Kazimir Lengyel király, a 
magyar királyné testvére, összehíván a lengyel rendeket, 
kiknél a szabad király-választás mellett a bizonyos 
dynastiákhoz való ragaszkodás szintén meg volt, előadá 
nekik, hogy fiu-magzatai nem levén s azokat nem is 
remélvén, halála esetében válaszszák meg urokúl a 
magyar király egyik fiát, a nagyreménjrű Lajost, mit nem 
minden pártoskodás nélkül a lengyel főurak elfogadtak s 
aztán a lengyel országgyűlésen egyhangúlag végzésnek 
kiáltottak ki. Maga Kazimir, a király, számos nemeseinek 
kisér etében sietett Visegrádra, hogy Károlynak ezen óhaj- 
tott hirt meghozza. — Es valóban Lajos mindjárt Kazimir 
halála után, 1 3 70-ben Lengyelországba utazott, hol lelkesen 
fogadtatván, november 17-ikén a krakkói székesegyház- 
ban annak rendje szerint megkoronáztatott. Lajos anyját, 
a lengyel Erzsébetet, küldé Lengyelország kormányzására, 
mintegy példát mutatandó az asszony kormányzásra, oly 
országoknak, melyek azt nem ismerték. Lengyel és 
Magyarországnak. 

Nagy Lajosnak három leánya volt: Katalin, Mária 
Hedvig. Kettő részére trónokat akart biztositni: Kata- 
linnak Nápoly t, Máriának Magyarországot és Lengyel- 
országot. Csak a harmadik és legkisebbik leány Hedvig 
volt korona nélkül maradandó, a mennyiben Vilmos ausz- 
triai berezegnek jegyeztetett el. 



Lajos 1374-beii a lengyel főurakkal elfogadtatá egész 
átalánosságban , hogy az ő, Lajos halála után, leányai 
valamelyikét választják meg. Később épségben maradván 
az ausztriai herczeg eljegyzése, Hedviget szánta Lengyel- 
ország trónjára. Végül azonban a nagy király, úgy 
szólva halálos ágyán megmásitá szándékát. Úgy vélvén, 
hogy a kis Ausztria herczegség nem képes oltalmat adni 
Hedvignek a Lengyelországot háborgató pogány lit- 
vánok ellen, elhatárzá, hogy ugyanazon főn hagyja egye- 
sítve a magyar és lengyel koronát. Ezt a Magyarországon 
követségben járt lengyel nagyok is elfogadák s Máriának 
és leendő férjének, Zsigmondnak bemutatták hódolatukat. 
Ez Lajos életének utolsó évében történt. 

A nápolyi combinatio, mely szerint egy Valois ház- 
beli herczeg, Katalin leendő férje, a francziákkal való 
összeköttetést volt biztosítandó, meghiúsult Katalin kora 
halála által. 

Az Anjoui ház sógorság utján való hatalom-terjesz- 
kedésére bizonyság Boznia is. Róbert Károly fegyverrel 
foglalja ugyan vissza a magyar korona eme régi tartomá- 
nyát ; de nem sokára Kotromán Istvánt küldi annak kor- 
mányára. István pedig sógora volt Károlynak, mindkettő 
a lengyel király leányát vévén feleségül. Ezen Istvánnak 
leánya Erzsébet a magyar udvarnál neveltetett föl, s Lajos 
király nejévé lett. 

Boznia fontos előbástya levén mind a török, mind 
pedig a Dalmátiára sóvárgó Velencze ellen, ezt is családi 
kapocs által vélték legjobbon trónjukhoz csatolni az 
Anjouiak. Mennyire ment e részben a család, bizonyítja 
a következendő különös eset is, melynek eredménye 
nagyobb volt, mint talán hitték. 

Erzsébet anyakirályné udvarában két fiatal rokona 
neveltetett: egyik a nevezett bozniai bán leánya, Lajos 

leendő hitvese, a másik Anna, a schweidnitzi herczeg 
leánya, kinek az idősb magyar királyné nagynénje volt. 
A két növendék közttl az első IV. Károly német császár 
nejévé lett, utóbbi a magyar királyé; de szerződést köte a 
két nő, hogy a tőlök születendő fiuk és leányok házas- 
ságra lépjenek. Annától Zsigmond született, Erzsébettől 
Mária — és igy lőn megvetve alapja annak, hogy a magyar 
királyi és német császári korona Zsigmondra szálljon. 

A fentebbi vázlatban mellőzénk is némely összeköt- 
tetéseket, czélunk csak annak kimutatása akarván lenni, 
hogy habár az Anjoui ház ugyanazon választással vegyes 
örökösödés által birta Magyarországot, mint az Árpádház ; 
családi összeköttetések által több ország egyesítésére 
törekedett Különösen Lajos nagyban űzé nemcsak a 
szövetségek egész rendszerét, hanem némely országok 
confoederatióba vagy personalis unióba hozatalát. A nem- 
zet a szövetkezések becsét annyival inkább fölfogá, mivel 
Nagy Lajos alatt különben is addig nem ismert jóllétre és 
dicsőségre emelkedett, — és ezen politika Róbert Károlyon 
kezdve gyakorlatban vala. Ha Lajosnak fiu maradéki 
valának és ama politikát még egykét generation át foly- 
tatják, a nemzet nagy valószinűséggel azt tanulja meg, 
hogy az országok közös czélra egyesülésének legnagyobB 
biztositéka az uralkodó ugyanazonsága levén, legczélsze- 
rűbb ugyanazon egy uralkodó fején több koronát egyesí- 
teni, a mi például a lengyel és magyarra, ezen két válasz- 
tási királyságra nézve is alig lehetséges, mintha mindkettő 
lehetőleg sokat áldoz föl a választás szabadságából s tel- 
hetőleg sokat enged a bizonyos rendben szabályozott 
örökösödési elvnek. 

De miután Magyarországon Lajos király és atyja 
politikájának folytathatására fiu maradék nem volt, a 
nemzet megtanulta ugyan, hogy a coalitiók czélszeruek 

és szükségesek; de a választás szabadabb volta által 
akarták elérni több ország szövetkezését. Ezután a 
király választásnál nagyobb szerepet játszik a körül- 
mények szerinti opportunitás, mint az Árpádok alatt 
követett legitimitás elve. És az opportunitás elve mellett 
mindinkább a kényszerítő szükség emelt szót ; mert Lajos 
halála után a török már a magyar birodalom déli tartomá- 
nyaira kezdé kiterjeszteni rablásait és hódításait. 

A másik, az Árpádokétól különböző szokás, melyet az 
Anjouiak behozának, első tekintetre csupa külsőségnek 
látszik; pedig mélyreható s következményeiben nagy- 
fontosságú. 

Róbert Károly, ki különben egyike volt a legóvato- 
sabb fejedelmeknek, fiát, a nagy reményű Lajost nem 
koronáztatta meg még a maga életében. Pedig az Árpád- 
ház alatt, melynek a trónhoz való joga oly kétségtelen, s 
melyben már szokássá kezdett volt válni, hogy mindig 
elsősége legyen az első szülöttnek, az idősb király még 
életében megkoronáztatta utódát. Különösnek tetszik az 
eset azért is, mivel maga Károly is, kinek Lajoson kivűl 
volt még fia, úgy látszik tartott némely zavartól; mert 
még életében kieszközlé a pápa beleegyezését, hogy 
Magyarország mindhárom érsekének koronázása érvényes 
legyen azon esetben, ha az, kinek elsőbbsége van, nem 
végezné vagy végezhetné a szertartást. 

Hogy Róbert Károly nem koronáztatta meg fiát még 
a maga életében, épen az Árpádházbeli példák ijesztek. 
Lajos gyermekkora előtt csak hetven nyolczvan évvel 
történt, hogy IV. Béla, az egyik legderekabb király, fiát 
V. Istvánt még életében királylyá kiáltatta ki, s az ered- 
mény az ország fölforgatása lett, azon belső zavar, mely- 
nek nyomait még Róbert Károly több mint harmincz évi 
bölcs kormányzása is alig birta elenyésztetni. Mert régi 

magyar szokás szerint — mint érintem — az úgynevezett 
íQu királyok souverainekké lettek, külön udvart tartottak, 
s külön ország részeket kaptak, s a két fejüségből könnyen 
támadt a fejetlenség. Róbert Károly fiának még a maga 
életében való meg nem koronáztatása által egy régi rósz 
szokással többet szüntetett meg. 

L Lajos, a Róbert Károly fia, negyven évi országlás 
után követé apja azon példáját, hogy nem avattatott föl 
az országban egy második koronás fejedelmet. Nagy 
Lajos király esete pedig kényesebb, sőt hallatlan volt. 
1300 körül a magyar nemzet nem is látszik gondolni arra, 
hogy az utolsó Árpád magzatát trónra emelje, mivel az 
leány volt. Most pedig 1380 körül Lajos királynak nem 
maradván fiai, sem Róbert Károlytól származott fiu test- 
vérei, a nemzet beleegyezett, hogy egy nőt, a király 
leányainak egyikét, Máriát emelje trónra. Ez esetben 
méltán tarthatott volna Lajos király a zavaroktól, a nemzet 
előtt szokatlan nőuralom miatt, s még sem koronáztatá 
meg Máriát még a maga életében. A nagy király 1382-ben 
september 16-ikán múlt ki, s másnap, september 17-ikén 
koronázzák meg Mária királynőt. 

Azonban ügy látszik. Károly is eleve biztositá utóda 
számára a trónt, valamint Lajosról ez több hihetőséggel 
áll. Károlyra nézve valószínű az. Még Károly életében, 
1339-ben, először a lengyel főrendek egyeznek bele Lajos 
eventualis lengyel királylyá fogadásába és a lengyel 
országgjollés határozattá emeli azt. Igen hihető hát, hogy 
Róbert Károly, miután ritkán tartott országgyűlést, leg- 
alább a magyar főrendek szó- vagy Írásbeli igéretét birta 
fia megválasztatására. 

Lajos király még 1374-ben Kassán maga körül 
gyüjté a lengyel rendeket, s leányainak valamelyikét 
elismerteté velők lengyel királynak. Itt megjegyzendő, 

hogy lengyel rendek alatt alig érthető más mint a lengyel 
főpapok és főurak. Bajos elhinni, hogy a lengyelek 
Kassára forma szerinti országgytilésre gyűltek volna 
össze. — Megjegyzendő továbbá, hogy midőn Lajos, három 
évvel utóbb, visszatért Lengyelországból, Nagy-Szombat- 
ban eljegyezteté az akkor kilencz éves Zsigmondot, a 
meghalt német császár fiát, a hat-hét éves Máriának, s 
Zsigmondot udvaránál marasztá, hol a nemzet nyelvével 
és szokásaival megismerkedjék. Végre, hogy — mint 
emlitém — Lajos királyt halálos ágyán ismét megnyug- 
tatá némely lengyel nagyok azon biztosítása, hogy Máriát 
és Zsigmondot fogják uralkodój oknak ismerni. 

Ezen megjegyzések egyfelől azt sejtetik, hogy Ma- 
gyarországon is beérte Lajos a főrendek előleges bele- 
egyezésével, és másfelől, hogy Máriának jegyesére, Zsig- 
mondra nézve is volt valami előleges megállapodás, 
annyival inkább, mivel Zsigmond már Brandenburg feje- 
delme volt s számot tarthatott a német császárságra is. 

Egy latinul irt történész fölhoz egy adatot, mely 
arra mutat, hogy a magyar nagyok eleve szavokat adták 
Mária és talán eventualiter Zsigmond trónra léptetésére is. 

Ezen adat az: hogy 1378-ban Lajos király összehivá 
Budára a Rendeket (Ordines), s kijelenté nekik a'bbeli 
szándékát, hogy nagyobbik leányát Máriát, király lyá 
válaszszák és őt Zsigmonddal, IV. Károly császár és 
cseh király fiával összeházasítván, ezt is annak rendi 
szerint ellássák a királyi jelvényekkel, — a mibe a rendek 
egyértelmüleg beleegyeztek.^) Továbbá mint ugyanazon 
iró állitja, ezen alkalommal fölfogadtatá Lajos a szintén 
Anjoui házból de nem Róbert Károlytól leszármazott 
durazzói herczeggel, Károlylyal,' hogy nem lép föl köve- 
telőként a magyar koronára. 

1) Pálma CzirAky idézett munkája. 58. 1. 

Az utóbbi fblfogadást illető állításhoz kétség fér; 
sőt a mennyire az eddig ismert adatok megengedik a bírá- 
latot, inkább elvetendő, mint elfogadandó. A mi a rendek 
Budára gyűjtését illeti, szintén kétségbe vonják, — azon 
okból, mivel az jőne ki belőle, hogy Lajos király 1378-ban 
az országgyűlés által igérteté meg leánya és leendő veje 
trónraültetését. Már pedig hihetetlen, hogy ily fontos 
országgyűlési határozatról a hazai krónikák hallgatnának. 
— így azt tehetjük fol, hogy nem egy országgyűlés 
ugyan, de az ország főurai adták Lajosnak szavukat 
Mária megválasztására. Országgyűlésen bajosan is tör- 
ténhetett olyas, miután ott a választást rögtön koronázás 
szokta követni, mi pedig ezúttal elmaradt. 

Másfelől, hogy előleges egyezés történt, eléggé bizo- 
nyltja az, hogy Máriát mindjárt a király halála után való 
nap forma szerint s egyhangúlag megválasztják és ki- 
kiáltják. 

A főrendek, papi és világi főurak jóval nagyobb 
tekintélyre emelkedtek volt az Anjoui ház alatt, mint az 
Árpádház alatt ; mert mind a papi mind a világi főuraknál 
a banderialis rendszer ezen időben fejlődik ki. A közne- 
mességnek, mely csak az ország határain belül szolgált, 
s nem is lehetett oly gyakorlott a hadban, mint a főurak 
zsoldos cselédsége, nem lehetett többé oly követelése, 
mint azelőtt volt. Azon főurak, kik Lajos királyt nápolyi 
és lengyelországi expeditióira kisérték, több befolyást 
nyertek az országgyűlésbe, mint a köznemesség tömege. 
Ha ezek közül valaki hiven szolgált, többé nem maradt 
köznemes. Az igazságos király érdem szerint alázta meg 
a régibb zavargó nagyokat, hogy a kisebb nemességből 
emelje föl azokat, kik szolgálatkészség és harcziasság 
által kitűntek. Az aristokratia felében más lett uj emberek 
által, kiknek befolyása ellen nem is lehetett a köznemes- 

ségnek oly panasza, mintha a fő aristokratía csupán szüle- 
tésénél fogva gyakorolta volna azt 

Az uj főaristokratia a XlV-ik és XV-ik században 
az országgyűléseken is annyira háttérbe szorítá a kis 
nemességet, hogy már királyválasztásra sem jelent meg 
tömegesen, mint csak III. Endre alatt is, hanem kezd 
megyénként csak négy-négy képviselőt küldeni a rákosi 
nemzetgyűlésre, mi által ismét egyik alapköve tétetett le 
a megyei politikai életnek ; mert a követküldés oly gyűlé- 
seket tőn szükségesekké, melyek nem voltak meg akkor, 
midőn minden kis nemesnek Székesfehérváron egyenlő 
szavazata volt a legnagyobb főúréval. És a megyei kép- 
viselőség kisebbségben maradt a nemzetgyűléseken, mert 
a főúrnak is megvolt adva a jog, hogy személyes meg 
nem jelenhetése esetében helyettest küldjön a nemzet- 
gyűlésre. 

így még a két első Anjoui behozta valószínűen azt a 
szokást, hogy csak a főrendekkel igértette meg a király 
utóda megválasztását ; — ez elég biztosítékot látszott adni 
az utódokról való gondoskodásban. 

Annyi bizonyos, hogy Lajos után szokássá lesz a 
trónkövetkezés ily nemű biztosítása. Az Ígéretet később 
formaszerinti előleges szerződések alakjában látjuk föl- 
tűnni. Mig az Árpádok alatt a verség és választás a két 
elv, melyet a nemzet szem előtt tart, Lajoson, sőt Károlyon 
kezdve az ország nagyai által adott szó teszi látszólag 
biztosabbá a következést ; de bizonyos esetekben ugyanaz 
okozá a legnagyobb bonyodalmat. 

Lajos utódára Máriára nézve bajosabb kérdés, hogyan 
történt az, hogy ő mind Máriát mind Zsigmondot királyul 
akará elfogadtatni a lengyelekkel s valószínűen ugyan- 
azon Ígéretet tétette a magyarokkal is. Azok, kik ezen 
kérdést jogtani szempontból tárgyalták, ugy fejték meg a 



— 16 — 

talányt, hogy Lajos csak Máriát akarta megkoronáztatni 
s Zsigmondot, az ö férjét, nem akará magyar királylyá 
tétetni. És valóban 1382-ben csak Máriát koronázzák 
meg, nem Zsigmondot is. Az egybekelés is kettőjök közt 
csak 1385-ben megy véghez és végre az ország sok 
belzavara után és Mária királynő fogságba vetésével 
1387-ben választják és koronázzák meg a magyarok 
Zsigmondot királyokká, ki uralkodását az utóbbi évtől 
számítja. De a történész méltán teszi azt a kérdést, mi 
volt Lajosnak szándéka Lengyelországgal? Ott is csak 
Máriát akará- e trónra ültetni, hogy férje legfeljebb az ő 
nevében kormányozzon, vagy pedig ott épen Zsigmondot 
akará megkoronáztatni s Máriát nem királyként hanem 
királynéként szerepeltetni ? Vagy végre mindkettőt mind- 
két ország koronájával akará elláttatni, mely esetben 
egyik ország sem marad egyik félnek a másik országba 
utazásával uralkodó nélktil? A combinatio mindenesetre 
csodálatos. De annyi áll, hogy Mária és Zsigmond trón- 
következésében egyoldalúság csak Magyarországot s nem 
egyszersmind Lengyelországot is tekintetbe vennünk. 
Föltehető-e továbbá, hogy a két országban egy házas párt 
akarván elfogadtatni Lajos, némi szereposztást ne hagyott 
volna meg, miután még az ő uralkodása alatt bebizonyult, 
hogy a kettőt egy ugyanazon helyről bajos kormányozni 
s azért volt kénytelen oly gyengén országolt anyját 
Erzsébetet küldeni Lengyelországba alkirálynak ? 

A következés nem adott kulcsot kezünkbe ezen 
talány megfejtésére; mert a lengyelek Lajos királynak 
tett igéretökből, ennek halála után csak annyit tartottak 
meg, hogy a király egyik leányát vitték királyuknak, — 
de nem Máriát, hanem Hedviget. Ezt pedig elszakaszták 
a tervezett frigytől az osztrák herczeggel: okulván az 
Anjouiaknak korona-házasitási politikáján, egy valóban 

oly combinatiót vittek ki , melynél szebbet ezen nemben 
Károly és Lajos sem mutatnak föl. A lithvánok, mint 
érintem, halálos ellenségei voltak a lengyeleknek, s 
magának Lajosnak is sok dolgot adtak. Ezenkívül a nép 
és fejedelme pogány volt. Hedvig és a lithván fejedelem, 
Jagelló, közti házasság ellenségből és pogányból nemcsak 
baráttá és keresztyénné tette a lithvánokat, hanem orszá- 
guk egyesült is Lengyelországgal. 

Zsigmondot okozzák különösen, hogy Lengyelország 
ily módon elszakasztanék a magyar uniótól. A lengyelek 
kedvét meg nem nyerte, s talán a szeles ifjúból férfikorára 
is rósz uralkodót jósoltak. De befolyhatott idegenkedé- 
sökre az is, hogy Zsigmondot a magyarokon és lengyele- 
ken kivűl talán a csehek és egész Németország uralkodó- 
jóknak fogják elismerni. Ily so|^ ország közt oszolván 
meg gondja, nem lakhaték tartósan köztök s Zsigmond 
roppant birtokai mellett is, könnyen a lithvánok zsákmá- 
nyául hagyhatja őket. 

Zsigmond, ha Lajos terve sikerül, három birodalom 
császárja lesz vala: a magyar, lengyel és német biroda- 
lomé. A lengyel korona már elveszett, mint látjuk, mielőtt 
Zsigmond magyar királylyá koronáztatott volna. 



m. FEJEZET. 
A szabad választási elv tovább fejlése. 

Mária nagyon fiatal lévén, az ország törvényei értel- 
mében Gara nádor kormányzott valóban. A souverainitást 
Mária nevében az özvegy királyné képviselte. Előbbinek 
mint főúrnak sok irigye és ellensége volt; utóbbi nem 
termett oly nagy ország kormányzására. Zsigmondnak az 
első években, szava sem volt a fontos ügyekbe, annyira, 
hogy három évvel Lajos elhunyta után az özvegy királyné 
más férjet keresett leányának, egy franczia herczeget — 
Nem lett eredménye, s azalatt az ország mind nagyobb 
zavarba jött. Kitűnt, hogy a nemzet nem tekinti ter- 
mészetesnek a női uralmat, s ez magában is követke- 
zetlenségei és ingadozásai által a legroszabbnak bizo- 
nyitá azt. 

E közben uj trónkövetelő lépett föl, kinek ^emmi 
joga sem volt a magyar koronához: ez az Anjoui ház 
egyik tagja voltnigyan; de nem ar Róbert Károly féle ágból, 
hanem az úgynevezett durazzói mellékágból. Mindamellett 
sikerült nagy pártot szereznie az országban. Sokat tett 
az, hogy személyesen s jó oldalról ismerték őt, hogy 
Lajos király méltónak tartá a nápolyi trónra; de legfeltű- 
nőbb az, hogy épen Dalijiát-Horvátország és Boznia 

pártolta őt kiválóan. Ugyanazon okok, melyeknél fogva 
Róbert Károlynak is egykor épen ezen országrészek voltak 
legelső és legtüzesebb párthivei, munkálhattak most is. 

Ezen okok egyike az Adria tenger szabadsága 
Velencze ellen, mit biztosít az, ha a magyar és nápolyi 
trón egyesíttetik, mire Lajos hiában törekedett, s mi 
durazzói Károly alatt elérhetőnek látszott. — Különben 
ugyanez a töröknek is legelszántabb ellenségévé volt 
válandó ; mert Durazzó, az ősi birtok, az Adria tengernek 
innenső, azaz keleti partján feküdt, a törökök torkában. 
Ezen politikai szempont mellett leginkább Károly kezére 
dolgozhatott az asszony kormányzásnak mindinkább túr- 
hetlenné válása. 

így magyarázható, hogy Károly csaknem minden 
akadály nélkül Budára jöhetett, Jiol Mária lemondván a 
koronáról, ő Sz. -Fehérváron azt ünnepélyesen fejére tétette. 
Tudva van az uj király szomorú sorsa. Alig hat heti 
uralkodás után az anyakirályné őt orozva meggyilkoltatja. 

Károly megjelenése az ország határán azt eredmé- 
nyező, hogy Mária sietve eljegyeztetett Zsigmondnak, ki 
most „ország gyámja" nevet nyert. 

A királynékat a pártosok Szeremben eKogván, boszút 
állandók rajtuk Károly meggyilkoltatásáért, börtönbe 
vetették. Zsigmond indulván kiszabadításukra, most „or- 
szág kapitányáénak kiálták ki. Azután meg is koronázták 
őt királylyá. így ha Lajos király csakugyan Zsigmondra 
adatta volna a főrendek szavát, egyrészben az országos 
zavarok és a királynők fogsága emelte őt trónra, más 
részben az, hogy a magyar koronával mást is egyesítendő 
volt homlokán. 

És Zsigmond csakugyan 1411-ben német császárrá, 
141 9-ben cseh királylyá lett, mely koronákat, a magyarral 
együtt életfogytig, 1437-ig viselte. 

2* 

Hogy a trónkövetkezésben mily nagy szerepet ját- 
szott már az ország külügyi érdeke, arra az események 
egy sajáteágos experimentumot rögtönöztek Zsigmond éle- 
tében. Zsigmondot egyszer az ország-nagyok törvénytelen 
tettei miatt fogságra vetik. Az ország egyszerre új király 
választáson kezdett gondolkozni. S hogyan gondolkozott ? 
Az éjszaki megyék a lengyel királyt, Hedvig férjét 
hívták , ki meg is indult ; a nyugati megyék Vilmos her- 
czeget, Hedvig mellőzött jegyesét, és a déli részek, Hor- 
vátország, Dalmátia és Boznia durazzói Lászlót. Zsigmond 
kiszabadulván csak utóbbi maradt meg boszuból praeten- 
densnek, s később ennek kis pártja is szétveretett. 

íme, a véletlen mily világosan kimutatta, hogy az 
ország már választásaiban nem a legitimitást, hanem a külső 
szövetségeket tartá szemmel; mert maga a legitimitás 
nem lehetett különböző az ország éjszaki, nyugati és déli 
részében; s mert a candidáltak közül Lászlónak majd 
semmi és Vilmosnak legtávolabbi jogczíme sem lehetett 
nemcsak a magyar, hanem bármely más akkori jog szerint 
is. Az ország fekvéséhez képest a közvetlen külügyi 
érdekek szerint pártoskodtak. 

Zsigmondnak Máriától nem maradtak gyermekei. 
Második nejétől Czilley Borbálától volt egy leánya, 
Erzsébet, kit habsburgi V. Albertnek, ausztriai berezegnek 
ad nőül. Zsigmond előlegesen fölfogadtatja az ország 
nagyjaival, hogy vejét, Albertet választják magyar ki- 
rálylyá. Zsigmond 1437-ben deczember 9-ikén hal meg 
s Albert az 1838-iki uj év táján megkoronáztatik. 

Habár nagy vita folyt a felett, hogyan történt, hogy 
mind Erzsébet választott és megkoronázott királynőnek, 
mind pedig Albert választott és megkoronázott királynak 
nevezi magát, — nem szükséges hosszú fejtegetésbe 
bocsátkozni e fölött. Hogy nőt óhajtottak volna uralko- 

dónak, szó sem volt róla többé. Bizonyítja ezt Mátyás 
királynak egy negyven ötven évvel utóbb kelt levele is, 
melyben azt mondja, hogy a Mária királyné uralkodásának 
ize még akkor is megvan a magyarok szájában s szó sem 
lehet róla, hogy a magyarok az ő, Mátyás nejét elfogadják 
utódul a trónon. Készebbek leöletni magokat, hogysem 
ilyesbe egyezzenek. ^) Nincs egy tény, mely azt mutatná, 
hogy Albert neje az uralkodó jogait gyakorolta volna. 
Legfeljebb nagyobb rangúnak tekintek, mint hajdan; de 
valósággal Albert Volt a király. Eme nagyobb rang 
kétségkívül Mária királynétól számítható, ki a királyi 
méltóságnak már akkor birtokában levén, mielőtt férje 
kírálylyá lett, az országban nagyobb birtokokat tartott 
meg magának, mint a minők az Árpádház idejében a király- 
nékat illették. Ezek kétségkívül rászálltak Zsigmond 
második nejére, CzíUey Borbálára is. így nem csoda, hogy 
Albert megengedi nejének, hogy tetszés szerint válaszszon 
magának a királyi birtokok közt. Zsigmond második 
nejének idejéből országos törvény maradt fenn, mely 
szerint nemcsak királyi, hanem külön királynéi bandérium 
is van, — mindkettő ezer lovast tartozik kiállítani a várak 
oltalmára. 

Albertnek magának nem az szerzé meg a magyarok 
beleegyezését, hogy ő a vén király veje volt. Hogy Albertre 
csak ígéretöket adhatták, ennek reményének kellett lenni 
idegen hatalomra is : a minthogy a németországi és cseh 
korona ránézett. Több mint valószínű, hogy a király már 
leánya férjhez adásában meghallgatá az ország nagyjait, 
mint most meghallgatják üyesekben a minisztereket. Es 
nem méltán föltehetjük-e, hogy azon esetben, ha a magya- 
rok nem látják üdvösnek Albert jövendőbeli megválasz- 
tatását, a király nem adta volna hozzá egyetlen leányát? 

^) Kovachich, Script. Min. I. 341. 

Albert két évig sem ült a magyar trónon. Csak két 
leánya maradt, és halálakor reményben volt nejétől mag- 
zatja még meg nem született : nem tudhatták fiu lesz-e az, 
vagy leány. 

Az országban senki sem látta jónak, hogy most az 
Özvegy királyné vegye át a kormányt, s talán ő maga 
sem. A rendek beleegyeztek, s köztök első volt az özvegy 
királyné, ki arra szavazott, hogy Ulászló fiatal lengyel 
király hivassék meg a trónra. Talán, hogy nem annyira 
Erzsébet, mint férje rokonainak követeléseitől menekülje- 
nek, legjobb transactiónak vélték a még elég fiatal özve- 
gyet a leendő magyar királyhoz adni nőül, — annyival 
inkább, mivel igy ha Erzsébetnek fia talál is születni, 
minden bonyolódás el lesz hárítva. 

Azonban leginkább Erzsébet vonakodása miatt a 
házasság elmaradt, — és bekövetkezett a legnagyobb 
bonyodalom, melytől tarthatának. Mig az országos kül- 
döttség útban volt Lengyelországban Ulászló meghívására, 
Erzsébetnek fia született, kit Lászlónak kereszteltek. 

Ezen atyja halála után született László nemcsak 
örökösödési országokban törvényes koronaörökös lett 
volna, hanem a magyar régi szokás is habozás nélkül 
elsőséget adott mindig az uralkodó törvényes fiának, 
kivált, ha mint jelen esetben, egyetlen volt. — Lengyel 
Ulászló ki volt ugyan kiáltva Budán királynak, de nem 
hogy meg lett volna koronázva, hanem még a hozzá indí- 
tott magyar követség sem járt volt el küldetésében, midőn 
meghallá, hogy Erzsébetnek fija született. 

Mi forgott fenn ily viszonyok közt az ország rendéi 
előtt? Egyfelől Erzsébetnek, mint Zsigmond leányának, 
mint koronás királynőnek követelése, továbbá ugyanennek 
egy sokkal nyomatékosabb követelése fia, László nevében, 
kinek a magyarok jogfogalma szerint is elsősége van a 

kírálylyá választatásban. Másfelől ezen legitimitási elvek- 
kel szemben állott a nemzetnek opportunitás szerinti 
szabad választása. — Amaz — a legitimitás — leszámítván 
belőle a női ág minden lehető követelését, melyet jogosnak 
nem ismertek, a lehető legerősebb argumentumokkal szólt 
Erzsébet mellett; mert ennek csecsemő fia a szokott 
helyen, Székes-Fehérváron, Sz. István valódi koronájával, 
az esztergomi érsek Szécsi Dénes által, ki a csecsemőt 
csak ezelőtt mintegy három hónappal keresztelte, királylyá 
koronáztatott — az egészből semmi egyéb szertartás nem 
hiányozván, mint az ország törvényesen egybehítt rendéi- 
nek beleegyezése : csak a pártos egyházi és világi főurak 
voltak jelen a bámész sokaságon kivul. Hozzá járult az 
a szomorú körülmény is, hogy Sz. István koronája egy 
orzás következtében került volt Visegrádról Erzsébet kezei 
közé. A koronázás 1440. május 15-ikén történt, midőn 
a lengyel Ulászló még csak Eger táján volt Lengyel- 
országból jövet. 

A rendek „nagyobb számmal, mint bármikor" június 
29-ikén Budán újból is királyuknak választák lengyel 
Ulászlót, s oly okmányokat állitának ki közmegegyezéssel, 
melyek a választás szabadságának elvét a leghatározot- 
tabban kimondják. 

Az 1440. június 29-iki manifestumban mondják a 
rendek : 

Érett megfontolásuk tárgya volt oly királyról gon- 
doskodni, ki az országot épségben tartsa, növelje és a 
törökök beütései ellen védeni tudja. így emiékezének meg 
a rendek, mily üdvös volt egykor Sz. László idejében 
Magyar és Lengyelország szövetkezése s mily javára 
szolgált tiszteletreméltó emlékezetű Lajos király alatt 
mind két országnak a közös fejedelem alatt való egyesülés, 
ki szerencsésen tudván vezetni mindkét ország kormány 

rúdját, a két nemzet közel érintkezése, ellenségök elleni 
kölcsönös védelme becsülést, dicsőséget szerzett mindket- 
tőnek és f5lvirágoztatá. ^) 

Ez igen lényeges, sőt leglényegesebb része az 
okmánynak, ha kiveszszük egy másik helyét, melyben 
Erzsébet fiának koronázása érvénytelennek van mondva, 
mivel a rendek beleegyezése nélkül történt. 

Szó sincs benne arról is, mintha lengyel Ulászlót 
egyébért választották volna meg, mint személyiségéért és 
a lengyel és magyar között óhajtott véd- és daczszövetsé- 
gért, mi az uralkodó közösségénél fogva magától értetik. 

liCngyel Ulászló két hónappal később koronáztatik 
meg, mint Erzsébet gyermeke, a csecsemő László. Július 
17-ikéről a rendek egy másik fontos okmánya maradt 
ránk. Ez már nem a legitimitás elvével szemben védi a 
választás jogát, hanem tovább megy és a választás elvét 
a koronázás általi szentesítés fölébe helyezi. 

A koronázásoknál használt korona Erzsébet kezében 
volt. A rendek elhatározzák, hogy I. Ulászlót azon diadé- 
mával koronázzák meg, melylyel Sz. István eltemettetett, 
s mely még meg volt a sz. fehérvári sírboltban. Kimondják 
egyszersmind : 

n^^&y ^ királyok megkoronázása mindig a nemzet 
akaratától függ, s a korona hatálya és érvénye az ő bele- 
egyezésökben állót" ^). 

Ezen határozatok, melyek hozatalában részt vett 
Hunyady János is, valamint az egész király választás, 
leginkább a miatt lettek végzéssé, mivel az országot a 
török miatt mind nagyobb veszély fenyegette és a csecsemő 



1) Katona, XUI. k. 1440-hez. 

2) „Considerantes etiam potissime, quod semper regum coronatio a 
regnicolarum volantate dependet, ac effícacia et virtus Coronae io ipsorum 
approbatione constitif (Kovachicb. Vest Comitioram 235. 1.) 

László felnőttéig szükségessé válandott regensség nem 
látszott oly alkalmas kormányzásnak, mint I. Ulászlóé, 
ki egyszersmind Lengyelország segedelmét biztositá 
Magyarországnak. Igaz, hogy már előbb mindent elkö- 
vettek Erzsébet érdekeinek kiegyeztetésére az ország 
érdekével. De a rendek határozatában világosan ki van 
fejezve jogi fölfogásuk a magyar trón betöltésében, mely 
fölfogás nagyon egyezett a lengyelekével, kikkel oly közel 
érintkezésben voltak s most ismét oly közeli szövetségbe 
léptek. Különben az, a mit a koronázás érvényéről mon- 
danak, az egészen ősi, hagyományos elv volt 

Tudjuk, hogy I. Ulászló négy évi uralkodása után 
hősi halállal kimúlt a várnai mezőn. Midőn 1445 tavaszán 
Magyarország rendéi ismét királyválasztásra gyűltek 
össze, már a legkorlátlanabb választás elve csaknem 
érvényre jutott. A hazafiak egy része azon volt, hogy a 
belföldi fő nemesek valamelyikét emelje trónra. Voltak, 
kik a választás elve mellett fölöslegesnek tartván a koro- 
nát, mely díszjel a maga viszontagságaival megannyi 
viszontagságba keveri a nemzetet, — republicanus kor- 
mányformáért emeltek szót 

A belföldi uralkodó választását illetőleg : hogy ilyes 
eszmék támadhattak, természetes volt kivált egy Várna 
után, melyben a külső szövetség több mint szükségtelen- 
nek — kártékonynak bizonyult be. Hogy a szövetsé- 
gesek nem segítették a magyart, — még menthető lett 
volna magában; de menthetlenné az által vált, hogy 
Ígéreteket tettek volt. így a jelszó, mely másfél század 
óta uralkodó vala, hogy t i. a király választásokban fő 
vezérelv legyen a külföldi szövetség, most hatalmasan 
megingott. 

Azonban volt még egy erős párt, mely az elkesere- 
désen túlemelkedve, folytatni kívánta a trón betöltésében 

az előbbi szokást. Lájszlót, Albert király fiát, talán mint 
ilyet is megválasztandónak vélték; de nevezetes ok volt 
mellette az ország kttlügyi viszonya, nem annyira mintha 
sokat segíthetett volna, hanem mivel sokat árthatott. 
Lászlóra nézett nemcsak a magyar, hanem apja után a 
cseh királyi s ausztriai berezegi korona is. Mint cseh 
király és osztrák berezeg miatt az ország nyugati és 
éjszaknyugati határai nem lettek volna biztosságban. És 
már is, gyámja^ a Habsburg ház egy másik ágából szár- 
mazott berezeg* és római király Fridrik, ellenséges indu- 
latot mutatott. Nemcsak átvevé és magánál tartá a magyar 
koronát, hanem el sem ismeré törvényes királynak I. Ulász- 
lót. — Magyarország, melynek minden erejét a török ellen 
kell vala fordítnia, nem csak háborgatva lett volna kívül- 
ről, hanem benn az ország kebelében is mindig pártosko- 
dásokat szít vala, ha László nem választatik királylyá. 

És csakugyan a köznemessége és városok, ezenkívül 
Hunyady János tanácsa által győzött az a párt, mely 
királyt óhajtott s királyul Lászlót. 

De egészen váratlanul Fridrik se a gyermeket se a 
koronát ki nem adta kezéből, mire jogtalan követeléseiben 
keresett ürügyet. — Úgy látszik, az ország rendéi nem 
épen kéntelenségből, de azon okból nem vitték végsőig 
a dolgot, mivel az öt éves gyermek különben sem lesz 
vala nagy biztosítéka a kormány szilárdságának. De 
Fridrik ama tette mintegy kényszerité az országot arra, 
íiogy egy lépéssel újból is közeledjék a királyi szék betöl- 
tésében a választás absolut elve felé. Az ország határain 
kivül levén a király, egy koronátlan urat választott magá- 
nak — s ez Hunyady János volt kormányzói czímmel, de 
uralkodói hatalommal fölruházva. Hunyadi hat évi kor- 
mányzása (1446 — 1452) arról is meggyőzé a nemzetet, 
hogy nem épen múlhatatlanul szükséges oly uralkodóért 

nézni körül, ki idegen koronákat is egyesít fején. Egy 
hazafias és liősi főnemes még jobban országolhat, mint 
egy királyi vérből származott király. 

1452-ben, mintán az ansztriai és cseh nép föllázadt 
Fridrik, a gyám ellen, hogy kezet fogjanak a magyarral 
közös királyuk kiszabadítására, László végre átvette az 
uralkodást, Hunyady lemondván a kormányzóságról. 
Azonban Sz. István koronája még ÍYidrik kezében maradt, 
jeléül annak, hogy csak látszólag működött korábban 
László mellett. — Önző czéljait elpalástolá László által, 
de könnyű volt keresztül látni tervein. Ez a személyes, 
önző politika pedig a népek szövetkezését mozdítá elő. 
Magyarok, osztrákok s a csehek tekintélyes része egye- 
sült most, a legőszintébb frigyben. Ez Fridrik ellen volt 
most fordítva; de a következendő század elején a három nép 
közeledésére ez fontosabb volt talán, mint minden trón- 
követelés. Ama szövetkezés és sikeres kölcsönös segítség a 
magyarokat meggyőzé arról, hogy Fridrik későbbi cselszö- 
vényeit nem lehet magának az ausztriai népnek róni föl. 

Teljesen bizonyosnak tarthatjuk, hogy ha a valódi 
korona a magyarok kezénél van, most megkoronázzák 
vala újból Lászlót; mert 1440-iki koronáztatását a legna- 
gyobb ostentatióval érvénytelennek kiáltották volt ki; s 
mert 1447-ben törvény kelt, melynélfogva magában a 
főurak választása, ha teljes számban volnának is, érvény- 
telen a köz nemesség, az ország összes rendéinek hozzá- 
járulása nélkül. 

Beérték a rendek azzal, hogy Lászlót megesketek az 
ország törvényeinek megtartására Pozsonyban, az 1453-iki 
országgyűlésen. — A koronázás hatálya ez által ujabb 
csorbát szenvedett, — ellenben a rendek szabad választása 
és a királyi eskü újból is lényegesebbnek lőn hirdetve 
ezen tény által. 

László király trónrajutása látszólag a szttletési jog 
és a koronázási szertartás tiszteletben maradását képvi- 
selné ; de valóban mindkettőben megingatá a nemzet hitét. 

Mint láttuk, már születése évében a nemzet szabad 
választási joga érvényre emelkedett s mind a születés, 
mind a koronázás fölött elsőséget adtak a rendek bele- 
egyezésének. — Trónra jutván, a még gyermek király 
jelentéktelenné törpült az ország megszabadítója, volt 
törvényes, s most is tettleges kormányzója, Hunyady 
mellett. Tekintélyét ronták tanácsosai, kik örökös ujjhu- 
zásba s ellentétbe hozták Hunyadyval, s kik az idegen 
befolyást még jobban meggyűlöltették. A nemzet csaknem 
mindenestül Hunyady részén állott ezen ujjhuzásokban, 
s már e nagy férfiú életében mind határozottabb lőn a 
a szándék, hogy ennek családját, nagy reményű fiainak 
valamelyikét emelje trónra. Hunyady János, mint tudva 
van, épen legdicsőbb, az egész keresztyénséget bámulatra 
ragadt tette, Belgrád fölmentése után múlik ki. — A nép 
magasztosb színben látta őt, mint egy királyi vérből szár- 
mazott embert : az ég, a gondviselés választottja volt ő s 
neve csaknem oly mértékben egyesült a vallásos hittel, 
mint Francziaországban közel ugyanazon időben (1431.) 
az orleansi szűzével. A nép emberfölötti csudákat beszélt 
Hunyadyról, még életében a szentek közé sorozta, és 
halála után komoly lépések történtek, hogy a pápa föl- 
vegye őt a szentek sorába. 

V. László király, vagy inkább rokona Fridrik császár, 
már is tartott attól, hogy László halálával Hunyady két 
fiának valamelyike jut a trónra. És épen ezen félelemből 
történt Hunyady László kivégzése, Mátyás fogságba vetése, 
és hiveik üldözése, mely nem hogy használt volna, hanem 
többet ártott Fridrik ügyének, s többet tőn Mátyás trónra- 
jutására, mint bármi egyéb. 



IV. FEJEZET. 

A szabad választás elvének további gyakorlata a 

vegyes királyok alatt. 

Mátyás megválasztását nem kellett Szilágyinak erő- 
szakolnia. Mondják, 40,000 fegyverese volt a Rákoson 
1458-ban télen. De ez a katonaság nagyobb részben nem 
volt más, mint a választók tömege. És volt-e a főnemesek 
közt is oly tetemes párt, mely sükerrel ellene szegült 
volna? — Tudva van, hogy Mátyás választása előtt a 
főnemesség Szilágyi Mihálylyal forma szerinti szerződést 
kötött ]\Iátyás megválasztására ; mert most is váltig szokás 
volt, hogy a főurak határozták el előre a király választást. 

Mátyás megválasztatása idején is kétségkívül nagyon 
tekintetbe vették az ország külső összeköttetéseit. Azért 
már eleve meg volt vitatva, a szomszédos országok uralko- 
dói közül melyiknek megválasztatása lenne leghasznosabb 
az országra nézve, kivált a permanens török háború 
szempontjából ? 

Egyik pályázó Fridrik német császár volt Szó sem 
volt, s nem is lehetett róla. Nemcsak azok valának ellene, 
kik boszúval voltak eltelve a számos háborgatás és kár- 
tétel miatt, melyeket már két év tized óta folytatott 
Magyarország ellen, és kik előtt ha neve említtetett, csak 

épen a Hunyadyakhoz való rokonszenv nyilatkozatát idézte 
elö, — hanem a józan politika sem tanácsolta. Fridiik 
se harczias ember nem volt, se ügyesebb kormányzó 
Zsigmondnál. Habár Fridrik fakar, Zsigmond vesztegető 
volt, a német birodalom amaz alatt épen ugy nem igért 
nagy támaszt -az országnak, mint nem adott Zsigmond 
kormányzása alatt, hanem inkább hátrányára vált Oly 
kicsinyes fogások, minőkkel Fridrik a magyar koronához 
jutott s most a trónhoz is kivánt jutni, az a pártoskodási 
apró csatározás, melyet Giskrái által folytatott, a török 
ellenében a hadakozásnak merőben hasznavehetlen módja 
lett volna. Különben is, bár német császár és 1457 óta 
ausztriai főherczeg lett, a cseh korona elszakadt tőle, 
hogy Podiebrád György választassék meg királylyá. Maga 
Podiebrád husszita érzelmeinél fogva nem volt alkalmas 
arra, hogy Magyarország és a pápa közötti oly fontos és 
anyagi segély tekintetében nélkülözhetlen jó viszonyt 
fenntartson. Egyébiránt ezzel való szövetségét biztositni 
látszott az, hogy Mátyásnak, mint tudva van, Podiebrád 
leánya volt eleve nejéül szánva; és hogy Podiebrád a 
fogoly gyermeknek mintegy második atyjává lett volt 

Különösebb és feltűnőbb az, miért nem volt az 
országban nagy pártja Kazimir lengyel királynak, s még 
különösebb, hogy a magyar történetírók, még a kik legtü- 
zetesebben imák is eme korról, mint valami csekélységet 
mellőzik ezen egyik leglényegesebb kérdés megfejtését, 
sőt még csak nem is teszik eme kérdést Midőn az ország 
minden nevesebb történetbuvára setétségben hagy erre 
nézve, kénytelenek vagyunk mi is beérni azzal, a mit a 
múlt században Pray közlött, s a minél többet az ő ideje 
óta senki sem akart tudni. Annálfogva, nehogy igen 
merészeknek láttassunk, igtassuk ide, a mit Szilágyi 
mondott erre nézve azon beszédében, melyben Mátyás 

megválasztását ajánlotta. Szilágyi átalán idegen uralkodók 
megválasztása ellen beszélt. Zsigmondot, a német császárt 
ijesztő példaként mutatta föl s valóban nem nagy ékes- 
szólás kellett rá, hogy azt szomorúnak bizonyítsa be. Föl- 
hozá, hogy Albert özvegye miatt mily káros lön az idegen 
befolyás, mi miatt a csak előbb meghalt László király 
uralma sem volt kecsegtetőbb. 

Azonban Szilágyi beszédében mindez inkább Fridrik 
ellen volt intézve, a minthogy I. Ulászlót és a lengyeleket 
egy szóval sem érinti. Kázmér lengyel királyról ezt 
találjuk a beszédben : 

Kázmér — mondja ő — még az örökségül nyert 
lengyel. trónon is csak nagy nehezen bir megállani. Még 
nehezebben tarthatandja meg magát Magyarországon. 
Különben is Magyarországot más jogon nem követeli, 
mint hogy oly király (V. László) nénjét vette feleségül, kit 
^gy niagyar sem siratott meg. Kázmérnak elsőséget adni 
egy Hunyady felett, annyi lenne, mint minden nemzeti 
önérzet megtagadása. 

Szilágyi beszédében — melyet különben meglehetős 
hű históriai okmánynak tarthatunk, s legalább az egyko- 
rúak emlékezete utáni kivonatnak, nevezetes az, hogy 
egyátalában nem ismeri el a sógorság utáni jogczímet. — 
A mi különben a lengyel királyról közöltetik, egyátalában 
nem elégít ki. Erősebb érveket kellett fölhoznia, midőn 
a királyválasztó gyűlésen jelen volt Kazimimak . egy 
követe, ki ennek megválasztatása mellett buzgólkodott. 

Azonban szabad legyen csak annyit tennünk hozzá, 
hogy a lengye|[ szövetség is, I. Ulászló alatt, kevésbbé 
volt gyümölcsöző, mint vélték ; — és hogy Lengyelország 
már természeti fekvésénél fogva is még ebben az időben 
meszszebb esett a török hódítások vonalától, hogy sem 
épen a fődologban, a török elleni védelemben Magyaror- 



— 32 — 

szag nagy érdekét magáévá tette volna. Alkalmasint nem 
az uralkodó személye dönté el a kérdést Kazimir ellen, 
hanem a két nemzetnek most már külön vált érdeke, 
melynélfogva ha Kazimir tán a legitimitás erősbb érveivel 
tud vala is előállani, valószínűleg nem juthat trónra. 

Mátyásnak tehát egyfelől ugyanazon kedvező hely- 
zete volt, a mi Róbert Károlynak, hogy t. i. nem is tudtak 
czélszerűen mást választani, mint őt. De másfelől még 
meglepőbb az analógia Róbert Károly és Corvin Mátyás 
megválasztatásának okai közt. A külső hatalmak közül 
a pápa volt Róbert Károly leghatalmasabb támogatója, — 
és a külsőhatalmak közül ugyancsak a pápa volt Mátyás 
király fő pártfogója. Es valamint az első Anjoui idejében 
a pápa szövetségét ohajtá mindenek fölött az ország mind 
a belső rend mind a külső nyugalom szempontjából, ügy 
a pápa most a legnélkülözhetlenebb s úgy szólván az 
egyedüli szövetséges volt, kitől nemcsak szellemi, hanem 
anyagi segítséget lehetett várni a török ellen. A pápák 
voltak eddig is a nagy Hunyady János legbuzgóbb párt- 
fogói s ezen pártfogásukat rászálliták fiaira is. 

így Mátyás király belföldi nemes lettére magával 
hozta azt, a mit N. Lajos óta minden uj királyban szük- 
séges kelléknek tártának: a külföldi szövetségek azon 
legbiztosabbikát, mely a szomszédi súrlódások és a családi 
összeköttetésekből később származható kellemetlenségek- 
kel sem járt. 

Mátyás nemcsak hogy előbb magyar királyok nemzet- 
ségéből nem származott, hanem a valódi koronával sem volt 
megkoronázható. Ebből a nemzetnek új alkalma adatott 
érvénytelennek s üres szertartásnak nyilvánítani a koro- 
názási tényt, ha a nemzet beleegyezése hozzá nem járul; 
mert Fridrik császár 1459. márczius 4-ikén megkoronáz- 
tatá magát — az igazi koronával — nem Sz. -Fehér- 

váron, hanem Bécsújhelyen, föl sem véve, hogy a pápa 
egyházi átokkal fenyegette mindazokat, kik Mátyás^királyt 
háborgatnák a törökök elleni vállalatában. 

Ezután Fridrik magyar királynak irta magát, — a 
nélkül, hogy a nemzet elismerte volna. A némely külső 
fejedelmi házaknál uralkodott örökösödési elv, melyre 
Fridrik támaszkodott, éles ellentétbe jött újból a magyar 
nemzet írott és élő jogaival. 

De az ellentét magára a választási formára nézve is 
kitűnt. Mátyás megválasztásában a köznemesség vitte a 
szót és főszerepet: a főnemességnek alig maradt egyéb, 
mint a beleegyezés. A nemesség ily tömeges befo- 
lyása a választásokba, mint említem, már kiment volt 
divatból az azelőtti században, midőn a főurak kezdtek a 
koronáról intézkedni. Fridrik egy részben az ezen daemo- 
craticus irány elleni visszahatásnak köszöné, hogy a ma- 
gyar főaristocratia nagy része körébe gyúlt, s őt a rákosi 
nemzetgyűlés ellenére magyar királynak kiáltá ki s meg is 
koronázta. Kiemelendő még, hogy a főnemesség az ország 
abbeli érdekére is hivatkozott, hogy a királyi széket egy 
külföldi tetemes erőről rendelkező fejedelem töltse be, 
minőnek ők a német császárt álliták. 

Tehát Mátyás trónra jutásában az úgynevezett legiti- 
mitás ellenében a szabad választás, a főnemesség túlnyomó 
befolyása helyett a köznemességé jutott érvényre. A kül- 
földi összeköttetésekre való tekintet oly kevéssé mellőz- 
tetett Mátyás, mint Fridrik pártjában. Csakhogy Mátyásnál 
más alakban volt meg az, mint Róbert Károly óta 
divatozott. 

ííehány évvel trónralépte után alkalmaztatott egy 
másik, korábban kezdett szokás is : hogy t. i. Mátyás elő- 
leges szerződés u^án leköté a királyi széket, halála 
esetére. 1462-ben Grréczben szerződés kelt Mátyás^ és 

8 

Fridrík közt, melyben a magyar korona visszaszolgáltatása 
és Magyarország nyugalma díjjában Mátyás beleegyezik, 
hogy Fridrik használhassa a magyar királyi czímet, és ha 
Mátyás fiu-maradékok nélkül múlna ki, Fridrik, vagy 
annak fia, vagy ha több fiai volnának, a Magyarország 
által kijelölendő fin válasz tassék meg magyar király lyá. 
Mig régebben az ily szerződéseket a főpapok és fő- 
urak Írták alá, most az összes nemzettel fogadtatá el 
a király. 

Mátyás még azon évben nagy országgyűlést hitt 
össze, olyat melyben az összes nemesség részt vett — s 
ez helyben hagyta a szerződést, és az addig pártoskodott 
főurak kibékültek Mátyás kormányával. A szerződés nem 
hivatkozik jogra, sem az elsőszülöttségi rendet meg nem 
állapítja, sőt a mennyiben az összes ország szentesíté, a 
szabad választás érvényére hozható föl példaként 

Tudjuk, hogy ezután erősebben- kitört a háború 
Fridrik és Mátyás közt, mint valaha. A háború egyik 
stádiumában 1478-ban kél ugyan egy békeokmány, de 
ebben csak annyi áll, hogy Mátyás továbbra is atyjának 
vallja Fridriket: a korábbi szerződésnek a magyar trón 
betöltésére vonatkozó pontja se megerősítve, se eltörülve 
nincs. Történeti adataink bizonytalanságban hagynának, 
ha nem tudnók, hogy később uj háború ütött ki, minek 
következtében Mátyás elfoglalta Bécset Ezután több 
formaszerinti békekötés nem történt. 

Az 1463-iki okmány békeszerződés volt két ide- 
gen fél közt A békeszerződés minden pontját fölbontá 
egy uj háború, s igy Fridriknek nem volt többé jogos 
követelése a trónra. 

Mindamellett ama szerződés fontos momentum, melyet 
a királyi szék betöltésének történeti vázlatában nem 
mellőzhetünk. 

Mátyásnak törvényes fia nem maradt. Ismét körűi 
kellett néznie az országnak, kit válaszszon meg. Fridrik 
német császárt vagy fiát, Maximiliánt talán megválasztja, 
ha az a különös bonyodalom nem vet gátot, hogy 
Bécs Mátyás halálakor magyar kézben volt A korona 
elfogadása dijában kétségkívül a magyarok Lajtán túli 
összes birtokait követelte volna vissza az nj király, a mit 
pedig a nemzet nem akart volna kiadni. Aztán lehetett-e 
kivánni a nép hangulatának oly gyors fordulatát, hogy ma 
urának válaszsza azt, ki tegnap még ellensége volt, hogy 
boszujának önkényt alá vesse magát? 

Csak egy j6 választás látszott lehetségesnek, és ez a 
cseh Ulászlóé. 

Ez Albert királytól származott női ágon — s unokája 
volt. Albert, mint irtam, Kazimir lengyel királyhoz adta 
volt Erzsébet leányát. Utóbbi házasságból származott 
Ulászló, kit Podiebrád halála után a cseh rendek kirá- 
lyuknak választottak volt 1471-ben. Ulászló meg nem 
választása esetében kétségkívül visszakövetelendi Morvát, 
Sleziát és Lausitzot, mely tartományokat Mátyás a cseh 
koronától elszakitott és a magyarhoz csatolt volt. Ezek 
vissza nem adása esetében kész a háború. Ha pedig kirá- 
lyul választják, szintén visszamennek ugyan Csehországhoz 
ama tartományok; de a kikötött zálog összegért, melyet 
Ulászló megválasztatása fejében kétségkívül le fog fizetni. 

Ulászlóval a rendek megmentenek magoknak három 
tartományt sőt a Podiebrád alatt erőre kapott Csehorszá- 
got is magyar szövetségbe vonják. így Albertnek, Ulászló 
öcscsének, ki lengyel királylyá volt leendő, s ki szintén 
föllépett jelöltül, nem lehetett ennyi érve maga mellett. 
Ulászló megválasztására 1490-ben összehivattak volt 
ugyan a köznemesek is Rákosra; de az urak a tanácsko- 
zások hosszúra nyújtása által kifáraszták őket, úgy hogy 

3* 

kevés híjján eltávoztak. így Ulászló a főurak válasz- 
tottja volt. Ulászló ellenében más erős párt nem volt az 
országban, mint Corvin Jánosé, Mátyás törvénytelen gyer- 
mekéé. De a főurak Mátyásban a régi szabadítékok fel- 
forgatóját és a régi szilaj függetlenség fékezőjét ismervén, 
ki egyszersmind a kis nemest, a zsoldos katonaságot a 
főnemesség fölébe emeli, nem szerették, hogy a fiu foly- 
tassa majd apja politikáját. — Különben is erős argu- 
mentum volt János ellen, hogy Mátyásnak nem törvényes 
gyermeke. Hozzájárult mindezekhez az is, hogy a török 
már korántsem látszott oly félelmes ellenségnek, mint 
Mátyás megválasztatása idején. Legalább csaknem ötven 
év óta nem jött egész seregével Magyarország ellen. így 
ha Jánosban atyját megközelítő hadvezért remélnek is, 
nem volt ez oly mindenek fölött uralkodó tekintet a 
királyválasztásban. 

Azonban Ulászló is kénytelen volt a Bécset vissza- 
foglalt s az országba messze előnyomult német császárral, 
illetőleg annak római királylyá lett fiával, Maximiliánnal 
szerződésre lépni a királyi szék eventualis betöltésére. 
A Pozsonyban, 1491-ben kelt szerződés értelmében Ulász- 
lót elismeri a császár magyar királynak; sőt elismeri 
leendő fiumaradékát is. De ha Ulászló törvényes fiúgyer- 
mekek nélkül múlna ki, vagy pedig ezen fiu gyermekei 
halnának meg fiu örökösök nélkül, Magyarország rendéi 
Maximiliánt, s ha ez nem élne, fiai közül valamelyiket, és 
ha ezek is elhalnának, a tőlök egyenes vonalban leszár- 
mazandó törvényes örökösök közül valamelyiket tartozza- 
nak királyul választani. Ki van kötve továbbá, hogy 
Ulászló eme szerződés megerősítésére hívjon össze ország- 
gyűlést. 

Azonban bár a szerződés 1492-ben februárban az 
országgyűlés elé terjesztetett, a rendek nagy méltatlanko- 

dással utasították el, és törvénybe sem iktatták. Mind- 
amellett aláirta azt számos magyar és horvát főúr. 

Ismeretes a főuraknak eddigi külön szerződése ily 
tárgyakban. Láttuk, hogy még az Anjoui ház alatt divatba 
jött, hogy a főurak előleges Ígéretet tőnek az utód meg- 
választatására. 

Az e részben fennmaradt okmányok^), kétségkívül 
csak a főrendek ily előleges Ígéretei, s nem országos 
szerződés. Annyi bizonyos, 1505-ben a rendek, kiknek 
tanácskozásaiban nagy részt vett a köznemesség, kimon- 
dák, hogy Ulászló halála esetében csak belföldit fognak 
ismét királyul választani. Látni , hogy már Zápolyára 
gondoltak, s a dolog oly szinben áll, hogy ha a főnemesek 
Miksának adták szavukat, a kis nemesség, a rendek több- 
sége szintén eligérte szavazatát Zápolyának. 

II. Ulászlónak két gyermeke volt: az egyik fiu, 
Lajos, ki 1506-ban született, és Il-ik Lajos név alatt 
magyar királylyá lett, a másik egy Anna nevű leány, ki. 
I. Ferdinánd ausztriai főherczeghez ment férjhez. 

I. vagy Nagy Lajos óta oly kétségtelen joggal és 
könnyen nem volt átmenendö a korona az elődről utódra, 
— sőt mióta I. Károlyról I. Lajosra ment át az uralkodás, 
mint most Ulászlóról II. Lajosra, nem is történt meg, 
hogy a király életben fiút hagyjon maga után. — Mind- 
amellett ezen egyszerű következés sem történt meg ugy, 

• _____ _^ — _ 

hogy egy különös eset ne adja elő magát. II. Ulászló 
a fiát még két éves korában ohajtá megkoronáztatni. De 
hogyan történjék ez, mikor a választás alkalmával a 
rendek előtt esküt kell letennie a királynak az ország 
törvényeinek megtartására? Ezt a királyi apa tévé meg 



*) Firnhabernél — és a nemzeti múzeum kéziratai közt: Széchenyi 
Codex, folio latiu. 

fia nevében; de föltételül volt szabva, hogy mihelyt teljes 
kort ér a gyermek, maga is leteszi az esküt, különben 
nem gyakorolja a királyi hatalmat, előbbi megkoronázta- 
tása daczára sem. Ulászló fölfogadá, hogy a gyermek 
mellé sem Maximilián császárt, sem pedig más külfejedel- 
met nem nevez ki gyámul, hanem magyar egyházi és 
világi főurakat. 

Megemlítendő még egy uj családi kötelék. Nemcsak 
11. Lajos leánytestvére adatott nőül Ferdinándhoz, hanem 
Ferdinánd testvére, Mária, Lajos nejévé lett. 

Ezen házassági szövetség fontos különbséget idézett 
elő a Mátyás és Fridrik közti szomszédság és a mostani 
Maximilián-Ulászló féle s még inkább a Ferdinánd- 
Lajos féle közt. Az akkori éles ellenszenvek lecsillapultak, 
a két udvar közt, kivált Mária Magyarországba jövetele óta, 
a legbennsőbb bizalmasság támadt. — A királyi családok 
közt netalán megállapított kölcsönös öröklés vagy kétes 
szerződések, melyeket az országgyűlés még nem ismert 
el, nem tőnek annyit a következendő trónváltozásra, mint 
a magyar-osztrák-cseh nép barátságosabb érintkezése sőt 
tettleges segítsége. 

Midőn 1515-ben Bécsben a nevezett eljegyzés történt, 
egy ujabb szerződés kelt, melynek egyik titkos pontja Siz 
volt, hogy Lajos és Ferdinánd családja kölcsönösön örö- 
kösödési joggal birjanak egyfelől a Lajoshoz tartozó 
Magyar- és Csehországban, másfelől a Ferdinándhoz tar- 
tozó Ausztriában. 

Azonban ez, mint udvarok közt kelt szerződés, 
nem tekintetett se Magyar-, se Csehországban kötelező 
érvényűnek, s eventualis esetben tán épen Ausztria 
szempontjából nem ismerte volna el az illető szer- 
ződő fél. 

A mohácsi vész után a választás szélső' szabadsága 
ismét érvényre jutott Zápolyában, s csaknem oly módon, 
mint Mátyás alatt. 

Utána megválaszták Ferdinándot is, s az ország- 
nak két királya volt, kik apránként az ország azon 
maradékát, melyet a török elől meg tudtak menteni, két 
külön részre szakaszták. A keleti részben, Zápolyáéban 
megmaradt a szabad választás elve, minek a török souze- 
rainitás még kedvezett ; de a választás szabadságát itt is 
szabály ozá a fejedelmi vérre való tekintet. 

Az ország másik részében a választásra ugyanazon 
korlátozások álltak be, mint az Árpádház alatt, a mennyi- 
ben egy ugyanazon nagy család tagjaiból választattak a 
fejedelmek. 

Különben a vegyes házbeli királyok alatt, mint 
láttuk, egy részben az uralkodók fiu maradék nélküli 
kihalása , más felől a viszonyok kényszerűsége miatt, a trón 
betöltésében a választás szabadságának elve mindinkább 
kifejlik. Csaknem a hány király, annyiféle módon jut a 
trónra; de Nagy Lajoson kezdve talán csak V. László és 
II. Lajos trónralépte olyan, melyet születésének köszön- 
hetett az uj király, s e kettő közül az előbbi eset épen 
arra szolgált, hogy ellenében a nemzet szabad választása 
annál hathatósabban kimondassék. Ha fölteszszük is: 
hogy a nemzet örömestebb maradt volna egy királyi ős 
ivadékai mellett, ha t i. fiu gyermekei vannak, — a legiti- 
mitásnak ezen fogalma szerinti nemét teljességgel nem 
gyakorolhatta. 

A kik az örökösödés elvei szerint akarnak szabályt 
vonni el a királyi szék betöltésére nézve, tévúton járnak. 
A döntő szempont a királyok megválasztásában 1300-tól 
1527-ig az ország időszerinti érdeke, és legtöbb esetben 
külügyi érdeke volt. 

A szerződések e czéka, mint már eredetökben az 
Anjouiak alatt láttuk, a szabad választás fenntartása 
mellett köttettek, s épen a szülöttségi vagy vérségi követ- 
kezésben való nem bízást foglalták magokban. 

A vegyes házbeli királyok alatt sokat kellett szen- 
vedni a nemzetnek a választási pártoskodások, — s az 
örökösön változtatott dynastiákból előállott praetendensek 
miatt. De tagadhatlan az, hogy mintegy kétszáz év alatt 
Olaszországgal különben is közlekedésben, kétszer Német- 
országgal, kétszer Lengyelországgal personalis unióban 
élvén, a nemzet látköre szélesedett s politikai és belső 
műveltsége több oldalúvá lett. Ekkor ismerte Európa 
legjobban a magyart s ekkor állott a dicsőség és becsülés 
tetőpontján. De nagy szerencsétlenség volt, hogy a nemzet 
belső fejlődésében mind untalan föl kellett hagyni a meg- 
kezdett úton való haladással, és hogy Lajos után egy 
Zsigmond, ez után a Hunyadiak más más politikát követtek 
és különösön, hogy a Mátyás elkezdte nagy művet egy 
méltó fia nem folytathatá. Nem átmenet, hanem fölbomlás 
volt a trónváltozás Mátyásról Ulászlóra. 



V. FEJEZET. 

A Habsburgí ház magyarországi uralkodásának 

első korszaka. 

1526-ban először Zápolya koronáztatott meg, t i. 
november 11-ikén, Székes-Fehérváron, — miután 10-ikén 
az országgyűlés megválasztotta őt. Ersekek — a mohácsi 
gyászos esemény után — nem voltak életben. A koroná- 
zást Podmaniczky nyitrai püspök hajtotta végre; de 
Sz. István koronájával s minden forma megtartásával. — 
Csak az hiányzott a választás formai törvényességéből, 
hogy nem a nádor adta az első szavazatot ; mert a nádor, 
Báthory István, nem volt jelen. 

Megtartá Zápolya azon szokást is, hogy a pártján 
volt főbbek beleegyezését még azelőtt megnyeré egy 
Tokajon tartott gyülekezet előtt. 

Törvényesség szempontjából egy hatalmas argumen- 
tum szólott mellette Ferdinánd ellenében. Ez amaz 1505- 
diki végzés, melyben az ország fölfogadta, hogy többé 
nem választ magának idegen fejedelmet. Es valóban 
Zápolya hívei, különösen a nagy szónok, Verbőczy erre 
helyezték a fő súlyt mind Tokajon ^), mind Székes-Fehér- 



Lásd Horváth Mihálynál, III. 7. 

váron. Továbbá mivel a magyar, Mátyás példája daczára 
is, szerette, hogy fejedelmei szomszédos uralkodóházakkal 
legyenek rokonságban, fölhozták most, hogy a lengyel 
király, Zsigmond, sógora Zápolyának, mert az a Mátyás 
alatt oly hiressé és hatalmassá lett Zápolya István leányát, 
Borbálát vette nőül. 

Ferdinánd pártja, vagyis inkább Mária özvegy ki- 
rályné, először Komáromba, de majd Pozsonyba híva össze 
a magyar országgyűlést, hogy királyt válaszszon. A 
gyűlés törvényesebbnek látszott, mert nemcsak az özvegy 
királyné, hanem a nádor, Báthory István hivta össze. A 
gyűlés nem volt oly teljes és számos, mint a székes-fehér- 
vári az egy hónappal azelőtt. — Nemesség azonban meg- 
lehetős számmal volt, mind a fő-, mind az alsó rendből ; a 
városok közül csak Soprony és Pozsony. 

Deczember 16-ikán Ferdinánd Pozsonyban királynak 
választatott, — csak választatott, mert meg nem koro- 
názhatták. 

Megelőzé ezen országgyűlést hasonlóképen az, hogy 
Ferdinánd is sok tekintélyes főrendi szavazatát nyerte meg. 

Némely történetírónk úgy tűnteti föl a dolgot, mintha 
ezen főrendieket pénzzel és hivatallal vásárolta volna meg 
Ferdinánd s mintha a Pozsonyban volt nemesség csak 
kíváncsiságból jelent volna meg ott! 

En azt tartom, az országok nevezetes ügyeit soha 
sem és sehol sem dönti el csupán egyesek magánérdeke, 
kivált alkotmányos nemzeteknél, és hogy a magyar nem 
lehet kivétel az általános szabály alól. 

Nemhogy Ferdinándnak, hanem az arany és ezüst 
flottákkal rendelkezett V. Károlynak sem volt annyi kincse 
és meghihető Ígérete, hogy fél Magyarországot megbírja 
vásárolni ennek országos érdekei ellenére. — Egy csupán 
választott királynak érvényre jutása, minő Ferdinánd volt. 

egy meg is koronázott király ellenében, minő János vala, 
hatalmasabb országos érdekeken fordult meg. 

Ha szorosan azon betűkhöz ragaszkodunk, melyek 
az illető országgyűlési beszédekből töredékesen fennma- 
radtak, kevésbbé jövünk tisztába, mintha az akkor létezett 
viszonyokat, magát a politikai helyzetet vessztlk. Az oly 
ügy védkedésekben sok a mesterkedő fogás, a rabbulistika. 
Sokszor hozatnak fol ilyen esetekben oly okok, melyek a 
kérdés lényegétől csak félre akarják vezetni a közönséget. 
Es valóban csaknem frivolitásoknak látszanak némely ezen 
esetben fölhozottak, a helyzet komolyságához képest. 

János szónokai, mint emiitők, főkép az 1505-iki 
országgyűlés végzésére támaszkodtak. 

Ferdinánd ügyvédei ennek ellenében óvakodtak a 
Fridiikkel és Miksával kötött, s valószínűleg magok- 
ban is kétesbb jogérvényü egyes szerződésekre helyezni 
a súlyt. 

János hivei emliték az ő királyi sógorságát, Ferdi- 
nánd hivei ezen tekintetben érzék felsőbbségöket, érzék, 
hogy ezen téren, melyre magok a János pártiak vitték a 
kérdést, ők erősebbek. Nem is mulaszták el nagyon 
kiemelni, hogy Ferdinánd leány ágon még az Árpádok 
véréből származik le. 

A mi az utóbbi pontot illeti, a szabad választás elle- 
nére, mely a vegyes házbeli királyok alatt mind nagyobbá 
fejlett, és Mátyás megválasztatása ellenére, Magyarorszá- 
gon is, mint mindenütt, tagadhatlan, volt a nép közvéle- 
ményében bizonyos varázsa a királyi családból való szár- 
mazásnak s volt bizonyos kegyelet különösön az Árpád és 
Anjoui dynastia maradékai iránt. Mint láttuk, a vegyes 
házbeli királyok alatt, ámbár politikai opportunitás intézé 
a választásokat, az usus megerősité a népet azon kegye- 
letében, kivéve Mátyás esetét, hol a kegyeletnek más 

neme pótolá, sőt tulnyomá ezt. — Ferdinánd és János 
versenykirályok esetében még azt is kérdheté a nép : ha 
csakugyan nincs semmi tekintet a királyi vérségre, s 
különösen a korábbi magyar királyok vérségére, miért 
hogy Zápolya még IL Ulászló alatt össze akart háza- 
sodni ennek leányával, Annával, ki később Ferdinánd 
nejévé lett, — s miért kérte mindjárt II. Lajos eleste után 
az özvegy királynét, Máriát feleségül? 

Mindamellett Ferdinánd ügyvédei nem tehettek nagy 
hatást az ilyes argumentumokkal ; mert ha János ellenében 
azok előnyt mutattak is fel, — nem olyat ugyan, melynél 
fogva követelésről lehet vala szó, hanem mely a nemzet 
traditionalis érzelmeire hat, — ugyanezen argumentummal 
szintoly erélyesen fölléphet vala Zsigmond lengyel király 
is. Egyik mint másik ezen czimmel csak király jelölt 
lehetett ; de nem trónkövetelő. 

A mi pedig azt illeti, hogy az 1505-iki végzés János 
mellett szólott, s arra oly nagy súlyt helyezett Verbőczy, 
azóta oly fejlemények álltak be, melyek ama végzést hely- 
telennek bizonyíták, s ékesebb szólók voltak magánál 
Verbőczynél, a hatalmas népszónoknál is. 

1505-ben azon álhit uralkodott, hogy a török felha- 
gyott nagy mérvű hóditási terveivel Magyar- és Német- 
ország felé, s csak kisebb kalandozások által akar aprán- 
ként terjeszkedni. De Belgrád elvesztése és Mohács 
Baeggyőzte a felől a nemzetet, hogy most a török hatal- 
masabb és terjeszkedni vágyóbb, mint II. Mohammed 
alatt, — azaz Hunyadyék idejében. — Világos, hogy a 
nemzet, ha ellen akar állani, egy maga nem mérkőzhetik 
meg a roppant világ hatalommal, minővé a török kinőtte 
magát. Még más változás is töttént. Hunyady és fia 
idejében legtöbbet tehetett az összes keresztyénség feje, a 
pápa. Most az összes keresztyénség két nagy táborra 

volt oszolva. Egyiknek feje V. Károly német császár és 
spanyol király, a másiké I. Ferencz franczia király, 
kiknek viszályában a pápa hatalma nagyon alárendeltté 
vált volt. És az egyik hatalom, I. Ferencz, a szultán 
részén volt. 

Belgrád s Mohács meggyőzvén arról a magyart, hogy 
egymagára hagyatva nem lehet többé a keresztyénség 
védpajzsa, annyival inkább, mivel hatalmas keresztyén 
nemzetek is közvetve kezére dolgoznak, két út állott 
nyitva: vagy V. Károly és Ferdinánd mellé, vagy I. Fe- 
rencz és a szultán mellé csatlakozni. 
f 

Élethalál kérdése forgott fenn, nem a jogi forma- 
ságok kérdése, s a nemzet nem juristákért, hanem politi- 
kusokért nézett körül mindenek fölött, annyival inkább, 
mivel választása teljesen szabad volt. 

Es nem a jogi szempont, hanem a politikai nézetkü- 
lönbség szakasztá két felé a nemzetet. Sőt 11. Lajos 
még életben van, midőn az európai helyzetből folyt eme 
két felé szakadás tettleg megtörtént Mohácsnál csak egy 
párt, V-ik Károly pártja ütközött meg a törökkel. Állott 
ez többnyire főpapokból, főurakból, s egy német és cseh 
contingensből. A köznemességnek és városoknak legfel- 
jebb Dunán túli és Bécshez közelebb lakó része mutatott 
készséget a király táborában való megjelenésre. Ellenben 
az az egész köznemesség, mely még azelőtt külön ország- 
gyűléssé vált volt Zápolya és Verbőczy vezetése alatt, a 
Báthoryak és a főrendek nagy része ellenében, vesztegelve 
nézte előbb Szeged, majd Fegyvernek alatt Szulejmán győ- 
zedelmet és az ellenkező párt vereségét Ha nem áll iSj mit 
sokan mondanak, hogy Zápolya, a kis nemesség vezére, még 
korábban titkos szövetségben volt a török szultánnal, — 
a hallgatag egyetértés meg volt, a mennyiben Zápolya 
már a franczia- török politikához szított. 

Ily nevezetes ok mellett, melyet a későbbi következ- 
mények csak világosabban illustrálnak, gyengének nevez- 
hető a hivatkozás az 1505-iki végzésre. A be nem vallott 
indok nevezetesebb. Jánost oly embernek ismerték, ki 
merészen össze nem fog tűzni Szulejmán hatalmával, 
hanem transactiókkal, sőt fél függés által a töröktől meg 
fogja menteni, a mi megmenthető. Az ő pártja hangoztatá 
legerősebben, hogy hasztalan bizik a nemzet külső segít- 
ségben, — az ő pártja mutatta meg azt is, hogy vakmerő- 
ségnek tartja a magyar fölkelők gyülevész népét szembe 
vezetni a gyakorlott török hadsereggel. János pártja a 
békepárt volt a török ellenében. 

Még felületesbb és mondhatni frivol argumentum volt, 
mintha János pártja lengyel szövetséggel kecsegtette volna 
magát. Ez nagyon cselíély lehetett legjobb esetben is: 
de épen semmivé lőn, midőn még 1526 •folytán kitűnt, 
hogy a lengyel király Ferdinánd pártján van. 

Ellenben Ferdinánd pártja a török ellenében a har- 
czias párt volt, — azon párt, mely nem hitte, hogy a 
törökkel keresztyén nép másként szövetségben lehessen, 
mint szabadsága és egész- existentiája árán. De Mohács 
után még jobban belátván, mint a Zápolya párt, hogy egy 
Szulejmán erejével meg nem mérkőzhetik, külső országok 
segítségét múlhatatlannak tartá. 

. Ezért a pozsonyi gyűlésen a fölhozott argumentumok 
között ezek valának legdöntőbbek : 

Először, hogy Ferdinánd már Csehország választott 
királya. Ezen argumentum fontosságát érezte Ferdinánd ; 
mert addig nem jött a magyar határra, habár Zápolya itt 
már teljes tevékenységben volt, mig october 23-ikán a 
cseh rendek meg nem választák. — Es most épen ugy, 
mint Ulászló megválasztatásakor, valószínű volt, hogy ha 
Csehországban más a király, mint Magyarországon, az ki 



— 47 — 

nem adja Morvát, Sléziát és Lausitzot, mely az 1478-iki 
szerződés értelmében Magyarországhoz tartozott. 

Ezenkívül Ferdinánd főherczeg Ausztria és a tőle 
félre eső német tartományoknak, melyek Magyarországot 
félkör módjára veszik körül nyugaton, szintén ura volt. 
Ezek ugyanazon veszélyben forognak, melyben Magyar- 
ország a török miatt, — tehát legtermészetesbb szö- 
vetségesek. 

Végre eme tartományok a német birodalom részeinek 
is tekintetnek, és I. Ferdinánd nemcsakhogy testvéröcscse 
a hatalmas V. Károly császárnak, hanem egyszersmind 
Németország helytartójának volt kinevezve. 

Mindezen igen természetes okoknál fogva hinnünk 
kell, hogy V. Károlynak azon saját levele, melyet a 
Pozsonyba gyűlt rendek előtt fölolvastak, s melyben ez 
Ígéri, hogy hadat küldend a töröknek Magyarországból 
való kiszorítására, nagyobb, legalább maradandóbb hatást 
tett, mint Verbőczy sz. -fehérvári beszéde. Es e mellett 
Ferdinánd fölfogadta az ország minden törvényeinek és 
szabadságainak megtartását, valamint — szokás szerint — 
területének védelmét is. 

Melyik volt a jogszerinti király, melyik nem? — a 
történet eldöntötte, midőn mindkettőt királynak ismeri. 
A későbbi események megtevék a bölcs- salamoni terület- 
osztályt is, melyet czélszerű lesz vala, hogy a két király 
azonnal megtegyen : egyik érte volna be az ország keleti, 
a másik nyugati felével. így lett az a Zápolyák kihaltá- 
val, csakhogy a területhez és politikai nagy különbséghez 
képest csak egyik félnek ura nevezte magát magyar 
királynak, — a másik pedig török felsőség alatt s az 
uralkodó választás korlátlanabb szabadságával az erdélyi 
fejedelem czimével érte be. 

Annyi bizonyos, hogy 1526-ban erősbb politikai 
szükségesség választatá meg Ferdinándot magyar ki- 
rálylyá, mint vérrokonsága előbbi királyainkkal. Tegyük 
íöl azt az esetet is, hogy Ulászló Anna nevű leánya nem 
Ferdinánd, hanem Zápolya nejévé lesz, alig hihető, hogy 
mind a csehek, mind a magyarok meg ne válaszszák Fer- 
dinándot, s a magyar birodalom nyugati fele azzal ne 
tartson, ki a szomszéd népek ura s Németország segítsé- 
géről biztosítja. 

Ferdinánd Magyarország királyává lett, — s ha a 
törvény nem mondja is ki, magától értetett volna, az ősi 
magyar jogi fogalmak szerint, hogy ^örökösei és maradékai 
közül választja azután a nemzet a maga uralkodóit. De 
törvényben is ki van ez fejezve. 

154 7 -ben a nagy-szombati országgyűlésen kérik a 
rendek Ferdinánd királyt, lakjék az országban, legalább 
tartózkodjék itt huzamosabban. Vagy ha ez, a német 
birodalomban való elfoglaltatásai miatt lehetetlen, legalább 
nagyobbik fiát, Maximiliánt engedje Magyarorországon 

lakni ; mert, ugy mondanak : 

ff 

„midőn az ország karai és rendéi 'nem csupán O fel- 
sége, hanem örökösei uralmának és hatalmának is örök 
időkre alá vetek magokat," — nem kevesebb engedelmes- 
séggel lesznek Maximilián, mint lennének a király iránt. ^) 

így a Habsburgi házat ép ugy uralkodó dynastiának 
ismeré el a nemzet, mint az Árpádházat, s mint ismerte 
volna tán akármelyik vegyes házbeli királyét, ha nemze- 
dékről nemzedékre fiu maradékai vannak. Csakhogy oda 
kell érteni, hogy a választás szabadsága ezen fíu maradé- 
kok közt fenntartatott, — a mint érvényben volt az Árpádház 
alatt. A Fridrikkel és Miksával kötött szerződések alkal- 



^) Corpus Juris H. 1547. 5. t. ess. 5. §. 

inával is ezen szabadság ki vala kötve, ugy hogy a követ- 
kezés rendje meg nem határoztatott, — épen a szabad 
választás érdekében. 

Mik voltak a választást szabályozó tekintetek, kitűnt 
ismét I. Ferdinánd uralkodása végén. 

I. Ferdinánd 1563-ban, miután a főrendekkel tanács- 
kozott, koronázó gyűlést hitt össze Pozsonyba, azon 
czélból, hogy ott legidősbik fiát, Maximiliánt ismerjék el 
leendő királynak a magyarok. — A koronázásnak nem 
lehetett oly fénye, mint egykor Sz. -Fehérváron, mely már 
a törökök tanyája lett volt. Mindamellett a főrendek 
és gazdagabb nemesek iparkodtak külsőségekben is utá- 
nozni az egykori király-választó gyűléseket. Nem oly 
tömegesen, mint egykor, de az ország akkori csekély terü- 
letéhez és zilált viszonyaihoz képest nagy számmal jelentek 
meg s igen díszes bandériumok kisérték a főurakat. 

Ferdinánd magát a díszelgést szereti vala, ha csupán 
üres ünnepélyesség lett volna; de demonstratiót látott 
benne. A régi szokás utánzása valóban is a régi jog 
symboluma akart lenni. 

Volt ezen tüntetésnél kellemetlenebb dolog is. A 
rendek nagy része meg akará fordítni a napirend soro- 
zatát. Ferdinánd mindenekelőtt ki akará kiáltatni az uj 
királyt, hogy meg is koronáztassék, s csak azután követ- 
kezett volna a sérelmek tárgyalása — a nádor- választást 
pedig ezen egész gyűlésről el akará halasztatni bizony- 
talan időkre, A rendek egy nagy része pedig azt kivánta, 
mindenek előtt választassék nádor, azután orvosoltassanak 
a sérelmek s csak azután legyen meg a király- választás 
és koronázás. 

De legnagyobb és leglényegesebb volt a meghasonlás 
abban, hogy Ferdinánd azt kivánta, Maximilián ne legyen 
választott, hanem az örökösödés jogánál fogva elismert 

király. Ezen túlzott követelés ellenében a rendek egy 
része komolyan azt javaslá, hogy ne is Maximiliánt az 
első szülöttet, hanem ennek egyik öcscsét, Ferdinánd 
herczeget kiáltsák ki és koronázzák meg magyar király- 
nak, mindamellett, hogy 1547-ben épen Maximilián sze- 
mélyére vonatkoznak a csak imént emiitett törvény szavai, 
s mindamellett, hogy régi bevett szokás szerint is a 
magyarok az első szülöttnek adák az elsőséget. 

Természetes, hogy az idős király I. Ferdinánd azon 
vágyáról lemondott, hogy a nemzet egyszerűen csak föl- 
hagyjon ősi jogával, a király választással. Könnyen 
érthető ; mert különben a koronázás elmaradt volna. 

De a rendek is fölhagytak azon szándékkal, hogy ne 
az első szülöttet válaszszák királynak, — a mi szintoly 
világosan érthető; mert habár az ifjú Ferdinánd berezeg 
iránt több személyes vonzalmat éreztek a magyarok s 
erélyes hadvezért jósoltak 1556-iki hadjáratából; de meg- 
választatásával a német császári és magyar királyi korona 
két különböző főre kerül, sőt a Lajthán túli örökös tarto- 
mányokon is más uralkodik, mint Magyarországon. Maxi- 
miliánt atyja előbb megkoronáztatta volt német császár- 
nak, aztán cseh királynak s csak azután kivánta a magya- 
roktól, hogy ismerjék el ők is királyuknak. 

A magyarok csak választottnak isöierték el; de 
nem azért választották meg, mivel legidősbbik fia, hanem 
főkép azért, mivel Csehország, Ausztria ura s ezen 
kivül német császár volt már. így a régi szokáson kivül, 
melynél fogva az elsőszülöttet választák királylyá, döntő 
volt az ország érdeke, vagy inkább a kénytelenség is. 

Ferdinándnak Annától, Lajos király nénjétől tizenöt 
gyermeke született volt, s tizenegy volt életben: u. m. 
három fiu és nyolcz leány. A három fiu: Maximilián, 
Ferdinánd és Károly. 

A magyarok mintegy báromszáz év óta nem látták 
az uralkodó ház ily virágzását magzatok dolgában. Midőn 
I. Ferdinándot 1526-ban megválasztották, ezen választás- 
ban is csak a ,, vegyes házbeli királyok '^ megválasztásának 
egy esetét látták. Ha Nagy Lajosnak, utána Zsigmondnak 
fiu maradékai vannak, szintúgy megmaradnak az egyszer 
trónra emelt dynastia mellett; de nemcsak ezek nem 
hagyának fiutódokat, hanem Albert is csak egyet, ki ha 
nem csecsemő még s nem oly úton koronáztatik meg, szó 
sem lett volna másról. Különben László is trónra jutott. 
A dolog csak akkor válik valóban bonyolulttá, ha I. Ulász- 
lónak fia született volna. De sem ennek sem V. Lászlónak 
fia nem volt. Mátyás sem hagyott törvényes fiút. A Jagelló 
nemzetségben dynastia is kihalt második izében Mohácsnál, 
így a fatalitas hozta magával hogy vegyes házbeli ural- 
kodóink egyike sem alapithata dynastiát Magyarországon. 
A választás mellett Lengyelországon is nagy mértékben 
meg volt a dynastiákhoz való ragaszkodás. Nagy Lajos 
leánya, Hedvig által 1385 körül megalapittatván a Jagelló 
dynastia, kihaltáig, 1573-ig, csaknem kétszáz évig ver- 
senytárs nélkül ült a lengyel trónon. 

Ferdinánd három fia közt megosztá monarchiáját 
Azt határozta, hogy Maximilián, mint első szülött kapja a 
választás utján való koronákat: a német császárit, a 
magyar és cseh királyit — ezenkívül az örökösödési 
Ausztriát. Tirolt középső fiának, Ferdinándnak, Stiriát a 
legkisebbiknek. Károlynak adá. így néhány generatión 
át a családnak három különböző ága volt: az ausztriai, 
tiroli és stiriai. A stiriai II. Ferdinánd, a tiroli I. Leopold 
alatt olvadt ismét a főágba s egyesíttetének ismét birto- 
kaik. Mind három ág azonban választható volt a magyar 
trónra, mint a mely Magyarország választott királyától, 
I. Ferdinándtól származott. Ellenben ki volt zárva a 

4* 

magyar trónról a Habsburgi ház spanyol ága, melynek ala- 
pitója V. Károly császár, a Ferdinánd bátyja volt, — vala- 
mint hogy ki volt zárva hajdan az Anjoniak nápolyi ága is. 

L Maximilián magyar királynak tizenhat, a stiriai 
Károly főherczegnek tizenöt gyermeke született. így 
I. Ferdinándnak két fiától harmiucz egy unokája származott. 

Maximiliánnak nyolcz gyermeke maradt életben, köz- 
tök öt fiu : Rudolf, Emészt, Mátyás, Maximilián és Albert. 

A stiriai Károlynak négy fia mai*adt életben. Az 
uralkodó ház annyira bizhatott már abban, hogy férfi 
utódokban szűkölködni nem fog, hogy Károly berezeg 
egyik fia papnak szenteltetett föl. 

Maximilián uralkodása végén maga a magyar nemzet 
is végkép le vehette gondját arról, hogy a korlátlanabb 
választást gyakorolnia kelljen. Szó sem lehetett uj dyna- 
stiáról, ha különben a politikai körülmények változnak is, 
melyek pedig nem változtak. 

Rudolf, Maximilián idősbbik fia még utóbbi életében, 
1572-ben, a tavaszi országgyűlésen királynak nyilvánit- 
tátik és az ugyanazon évben őszszel tartott gyűlésen meg- 
koronáztatik. — Ezen alkalommal is történtek kísérletek, 
hogy a magyar alkotmányos szótárból a kellemetlen 
„ választás ^^ szó kitörttltessék s helyébe az „ örökösödés ^^ 
iktattassék. A rendek az utóbbit nem teljesítek; de a 
választás formáját megadván, magát a szót enyhiték s 
Rudolf nem választott hanem a rendek által kinyilatkoz- 
tatott király volt. Rudolf megkoronázásával sietni jónak 
látták a rendek ; mert egyfelől hogy később is őt válasz- 
tandják, nem volt benne kétség. O volt a leendő német 
császár és cseh király. Másfelől Maximiliánt már csak 
betegsége sem engedé, hogy Magyarországon gyakran 
tartózkodjék, legalább a leendő királyt ohajták az ügyek 
vezetésében részt venni látni. 

Rudolfnak nem volt fia. Utána következett öcscse 
Erneszt, 1595-ben meghalván, születési sorban Mátyás 
főherczeg következett utána, ki nagy részt vett a magyar 
ügyekben s megnyeré a nemzet rokonszenvét. 

n. Mátyás, mint tudva van, még bátyja, Rudolf 
életében ugy jutott a koronához, hogy ezt lemondásra 
kényszerité. II. Mátyás 1619-ben múlik ki fiumaradékok 
nélkül. Annyival inkább még életében gondoskodnia 
kellett utódáról. 1616-ban és 17-ben két öcscse volt még 
életben: Maximilián és Albert. Mindkettő, mint maga a 
király éltes és gyermektelen volt. A stiriai ágból szár- 
mazott Ferdinánd főherczeget szemelte ki utódul a család. 
Maximilián, kinek elsőbbsége lett volna, maga is buzgó 
pártolója volt a még fiatal Ferdinándnak, sőt rávette 
öcscsét Albertet, Németalföld kormányzóját is a lemon- 
dásra. Legkülönösebb volt, hogy a Habsburgi ház spanyol 
ágából III. Fülöp is föllépett követelőként a magyar és 
cseh koronára! --- nem más jogoij, mint hogy anyja, 
Anna, nőtestvére volt Mátyásnak, s midőn ez 11. Fülöp 
spanyol királyhoz nőül ment, csak a Maximilián férfi 
utódai részére mondott le a nevezett koronákhoz való 
jogáról, in. Fülöp azonban lemondott igényéről oly folté- 
tel alatt, hogy csak Ferdinándra és fiu örököseire nézve 
álljon ezen lemondás. 

II. Ferdinándot először a cseh rendekkel fogadtaták 
el 1617-ben. 1618-ban tavaszszal az ő választásáról és 
megkoronázásáról tanácskozott a magyar országgyűlés. A 
rendek hathatósan éreztették, hogy a választás joga, a ki- 
rályi család tagjai közt, kezökben van. Erős óvással lőn 
kiemelve a választási jog, hangosan követelték a nádor 
választást és a sérelmek orvoslását. 

Megjegyzendő, hogy még folyvást s ezen alkalommal 
is a főrendek tették a javaslatot. Sok vita után Ferdinánd 



— 54 — 

addig meg nem választatott, mig a rendek által készített 
azon föltételeket alá nem irta, melyek az ország szabad- 
ságát biztositák. Két körülmény magyarázza, hogy a 
rendek IL Ferdinándnak ennyire neheziték a trónra jutást : 
egyik hogy stíriai eljárásaiból ismerték jellemét, mely a 
politikai és lelküsmeretbeli szabadságra egyátalában nem 
adott biztosítékot, — a másik, hogy a kikötött alkapontok 
megtartását a rendek egy része biztosítva látta Bethlen 
erdélyi fejedelemnek alkalomszerint remélt interventiója 
által. 

n. Ferdinánd idejében már komoly aggodalom támadt 
aziránt, hogy a szülöttekben az előtt oly gazdag uralkodó 
család férfi ivadékának magva szakad. így 11. Ferdinánd 
jónak látta testvérével, Leopolddal elhagyatni a kolostort 
és őt megházasítani. 

n. Ferdinándnak hét fia született, kik közül életben 
maradt fiai Ferdinánd-Ernő és Leopold Vilmos. Ferdinánd- 
Ernőt még atyja életében 1625-ben megválasztják Ma- 
gyarország rendjei Sopronyban, Hl. Ferdinánd név alatt. 

HL Ferdinándnak három nejétől tizenegy gyermeke 
volt, kik közül az első fiu Ferdinánd, ki ezen néven 
IV-ik lett Ez még atyja életében megválasztatott és 
koronáztatott 1647-ben. Csak később lehetett kivinni 
nagy nehezen, hogy római királylyá elfogadtassék. Azon- 
ban IV. Ferdinánd, mielőtt tettleg trónra ülhet vala, 
meghalt még atyja életében, 1654-ben, huszonegy éves 
korában. 

m. Ferdinánd addig bizhatott abban, hogy említett 
fija hagyni fog maga után fiörökösöket, ha tovább él. 
Ezenkívül a császár öcscse, Leopold Vilmos berezeg is 
életben volt s végre legroszabb esetben még meg volt a 
múlt században, I. Ferdinánd alatt elszakadt tiroli ág. 
Ezen megnyugvás nélkül bajosan érthető, miért adá egy 

másik fiu gyermekét, ki a király tizenegy szülöttje közt 
az ötödik volt, papi növeldébe, hol a szerzetes élet örök 
nőtlenségre kárhoztatta. Ezen papnak adott ötödik szülött 
volt a később oly hosszasan uralkodott I. Leopold. Ezt még 
atyja III. Ferdinánd életében, 1655-ben a magyar ország- 
gyűlés megválasz^a és a szokott koronázási diploma és 
eskü letételével megkoronázza, mint választott királyt 
Azután való évben cseh királylyá koronáztatik meg. De 
római királylyá választatása ezúttal nem sikerült. A német 
fejedelmek közti egyenetlenség és Francziaországnak a 
német ügyekbe szerzett nagy befolyása meg akará 
hiusitni, hogy a császári korona a Habsburgi háznál 
maradjon. — Németországon interregnumot állitott elő, 
mert az előbbi császár meghalt volt s néhány évig 
nem választhattak ujat. A franczia diplomatia belátván, 
hogy czélt nem ér azzal, hogy a császári koronát a 
Habsburgi háztól elidegenitse s magának szerezze meg, 
kísérletet tőn Leopold Vilmos főherczeggel , III. Ferdi- 
nándnak még életben volt testvérével; de ez nem akart 
a családjában megállapított örökösödési rend ellen csele- 
kedni s elutasitá az ajánlatot. 

Láttuk, hogy mintegy száz évvel azelőtt I. Ferdinánd 
előbb választatá fiját német császárrá és cseh királylyá, s 
ez által akart a magyarok előtt egy döntő argumentumot 
szerezni első szülöttének megválasztására. Most megfor- 
dítva: a magyar és cseh koronázás megelőzi a német 
császárságit; mert Magyarországon nem volt semmi ok 
rá, hogy ne válaszszák meg a dynastia tagjai közül akár 
melyiket, mig Németországon dynastia változás forgott fenn. 

Magyarország rendéi, mint egykorú iratok bizonyít- 
ják, egyik fő argumentumnak tekintek most is azt, hogy 
a német császári és magyar királyi koronát egy személy 
viselje. Sőt volt már oly magyar, ki a német császár 

segedelmét arra hozta föl okul, hogy a magyarok fogadják 
el a választásé helyett az örökösödés elvét. A rendek 
vagy nem látták előre a nehézségeket, melyek Németor- 
szágon támadtak az uj választásokra nézve, vagy nem 
hitték legyőzhetleneknek, a minthogy le is győzettek. Mind- 
amellett nem akadt pártja annak 1655-ben sem a magyar 
rendek közt, hogy a szabad választásról a nemzet lemond- 
jon, habár állott is az, hogy több mint száz év óta a külső 
segítség érdekében a nemzet azt választá királylyá, ki 
Ausztria herczege, Csehország királya és Németország 
császára volt, vagy nagy valószínűséggel azokká volt 
leendő. Ezenkívül az uralkodó házban megállapított örö- 
ködési elvek, mig fiu utódokról volt szó, nem valának 
ellentétben a magyar választási ususokkal. 

Ha tekintetbe veszszttk az ország és az uralkodó ház 
viszonyait I. Ferdinándtól L Leopoldig, látjuk, hogy a 
viszonyok nagyon keveset változtak. A török miatti bajok 
ép ugy megvoltak, sőt meglátszanak öröködve. EUenökben 
csak egy orvosság lehetett : a szomszéd német tartományok- 
kal és Németországgal való szövetkezés, melyek legin- 
kább tekintek magokénak ezt az ügyet. Ezen viszony tette 
kényszerítő szükséggé nemcsak azt, hogy a magyar a 
Habsburgi házhoz ragaszkodjék, mit különben jogilag is 
kötelességének ismert, hanem hogy a gyakorlatban le- 
mondjon a család tagjai közti válogatás kisebb körű sza- 
badságáról is. Föl volt mindannyiszor szabadítva, hogy a 
családnak oly tagját válaszsza meg, ki csak magyar király 
legyen s ezenkívül más koronát ne viseljen. De mind- 
annyiszor azt választá, ki legtöbb külső hatalmat egyesit 
kezében. így Magyarország szabad választásában lett 
volna némi illusió; mert az ország királyválasztó rendéi 
mindig, a családban még I. Ferdinánd idejében megállapí- 
tott, trónöröködés szerint voltak kénytelenek határozni. 

De ez iránt nem is voltak illusióban. Csak két ok lehetett, 
mi miatt a szabad választás jogát fenntartsák : egyik az, 
hogy a sok viszontagságon és változáson keresztül ment 
nemzet nem akará jövendőbeli eshetőségekre mindennemű 
trónkövetelők háborgatásainak kitenni magát. A másik: a 
választásban, mint töi'vényhozási tényben, nagy kezességet 
láttak arra, hogy a király megtartandja az ország alkot- 
mányát és törvényeit. A választás elvének és külső szer- 
tartásainak mellőztével, ugy vélték, elavnlt, fölösleges 
szokássá válik majd az inaugurale diploma és a koronázási 
eskü is. És valóban, mint I. Ulászló példájában láttuk, a 
választás és azzal kapcsolatban a király azon fogadása, 
hogy a nemzet szabadságait megtarlja, lényegesebbnek 
tűnt föl magánál a koronázásnál is. 



VI. FEJEEZT. 
I. Leopold és L József országlása. 

Alig volt uralkodó, ki annyi féle színben mutatko- 
zott volna, mint I. Leopold : uralkodása kezdetén Magyar- 
országon még nem látszik az alkotmányosság ellen- 
ségének, — később oly hajlamot mutat az önkényes 
uralomra, minőnek példáját még soha sem látta volt 
Magyarország. Uralkodása kezdetén nem zsarnoki hajla- 
maiért elégedetlenek vele, hanem azért, mivel nem látszik 
gondoskodni a török elleni oltalomról. Egyenesen azzal 
vádolták, hogy a törökkel fogott kezet a magyar nemzet 
elvesztésére. így magyarázták azt, hogy Erdélyt fölál- 
dozá a tatár dulásoknak és megköté a vasvári békét 
Magyarország kárával és megkérdezése nélkül. 

És ime később ugyanő, kit török szövetkezéssel 
vádoltak, megteszi azt^ a miről ősei másfél száz év alatt 
alig mertek álmodni: kitisztítja a törököt Magyarország- 
ból! az, ki Magyarország fölszabaditójának, de egy- 
szersmind ő az, kit a magyar alkotmány legnagyobb 
elnyomójának nevezhetünk. 

Pedig a kettő elválhatlan ezen uralkodó jellemében. 
Ha nem reméli vala, hogy Magyarországot hódított tarto- 
mányként nevezheti magáénak, hogy ott kénye szerinti 

szabad tér nyílik vallásos térítési buzgalmának, — oly 
kitartás s erély alig lesz vala várható tőle a törökök 
elleni harczokban, melyeket többnyire üres fináncziával 
s számos más baj között oly dicsőségesen végezett be. 

Uralkodásában nevezetes év az 1687-iki, melyben a 
nemzet oly nagy lealkuvást tesz szabad választási jogából, 
minőt még egy uralkodójának sem tőn. 

Ezen év előzményeiről néhány szót. 

A nemzet, mint érintem, neheztelt Erdélynek a tatá- 
rok általi kirablásáért, Várad elvesztéséért, melyet a 
császár akkori tábornokai meggátolhattak volna. Még 
jobban emelkedett ezen elégületlenség Újvár elvesztése és 
a vasvári béke miatt. Innen a Nádasdy-Zrinyi-Frangepán 
féle összeesküvés. A császár, — igy gondolkodtak ők — 
az országot nem védi többé a török ellen. Magunknak 
kell segitnünk magunkon jövőre. A császárnak különben 
sincsenek fiu gyermekei. 

Mint tudva van, a Zrinyi-Frangepán féle mozgalom 
1666-tól 1670-ig folyt le. Leopold az előbbi évben nősült 
először. Születtek ugyan első nejétől fijai is; de hamar 
elhaltak. így az 1668-ban született fiu gyermek elhalt 
három hónapos korában. És ha Leopold fiu gyermekek 
nélkül múlik ki, a szabad választás visszaszáll a nemzetre. 
Az összeesküdtek terve ezen esetre az volt, hogy Magyar- 
ország maradék részét oly forma függéssel, mint Erdély, 
a török oltalma alá adják, — a mi máskép nem történhe- 
tett, mint ha több részre osztatik. ^) 

Tudjuk, hogy Zrínyiek lefejeztetéöé vei egy ütt Magyar- 
országon addig hallatlan absolutísmus hozatott be. Követ- 
kezett rá Tököli fölkelése, mely az ország elégületlensé- 



^) Legalább ily indokot is felhoz az összeesküvésre az ismeretes 
munka: „Histoire des Révolutions de Hongrie^ I. k. 273. 1. 

géből táplálkozott De szintén bátoritá a király gyermek- 
teleneké; mert Leopold 1678-ig egyedüli és utolsó férfi 
Tolt a Habsbm'gi háznak L Ferdinándtól származott 
ágábóL Tőköli politikája ngyanaz volt, a mi Zrínyieké, 
csakhogy tovább vitte: a torok tetü^^ s^tségét is 
használta. 

1 780 után kedvező fordulat állott be. A király ország- 
gyűlést hirdetett, melyen nádort választanak: gr. Eszter- 
házy Pált Az országgyűlés és az ott hozott törvények 
biztositni látszanak az alkotmányosságot, kivált mintán a 
többség katholikus levén, elnyomá a protestánsok pana- 
szait A rendek a vallása mellett buzgó fejedelemnek 
concessiókat tettek a vallás szabadságából, hogy a politikai 
szabadság biztosabban megállhasson. Bekövetkezett Bécs 
fölmentése 1683-ban, Buda és más váraink visszafoglalása 
1686-ban. Az eredmény váratlan és nagyszerű volt. 
Sokan élhettek még a rendek közt, kik vagy húsz évvel 
az előtt a miatt békétlenkedtek, mivel Leopoldot nem tárták 
a török erélyes ellenségének. Most ezek annál jobban 
lelkesedtek az ellenkezőről való meggyőződésben. Hozzá- 
járult hogy az uralkodó utódára nézve is megszűnt a 
bizonytalanság. 1678-ban született Leopoldnak József 
nevű fija, ki e szerint 1687 körül nyolcz-kilencz éves 
volt; 1685-ben született a második fiu, Károly. 

Bajosabb leimi azt a hangulatot, mely az alkotmá- 
nyosság tárgyában 1687 körül uralkodott. Az 1681-iki 
jobb jövőt Ígérő országgyűlés végzéseinek megtartására 
nagy meghazudtolás volt Caraffa eperjesi vértörvényszéke, 
mely nem is „törvényszéki gyilkolás" hanem törvényszék 
nélkflli vérengezés volt De egyet nem kell felednünk, 
— hogy az 1687-iki országgyűlés roszalását monda ki 
ugyan Caraffa eljárására, és bár mindenkiben az emberi 
érzés is föllázadt; de sokan inkább az eljárás formája, mint a 

dolog lényege miatt fejezték ki roszalásukat. A két tábla 
nagy része Caraffa eljárásában azt látta, a mi valóban 
leginkább volt: a spanyol inquisitió utánzását, a prote- 
stánsok üldözését. Nem kimondák-e hangosan, hogy a 
protestánsok a Tököli mellett való föllázadás által elját- 
szák 16 8 l-ben nyert csekély szabadságukat is? — És a 
mi amaz inquisitióban politikai volt is, az 1687-iki rendek 
távol voltak attól, hogy oly nagyon borzadjanak tőle, mint 
a szenvedélyek által el nem vakított utókor. Tökölit, a 
ki ugy tűnt föl, mintha ellensége volna annak, hogy az 
ország fölszabadittassék a török pasák nyomasztó és vég- 
pusztuláshoz közel juttatott zsarnoksága alól, korántsem 
tekinté mindenki a szabadság hősének; sőt a mennyiben 
a más oldalról behozott önkény ellen küzdött is, miután 
megveszte a harczot s miután tehetlennek bizonyult be 
ellenállása, még Caraffa kegyetlenségeiért is egy részben 
ugyan csak ráháriták a felelősséget. lUusió volt ugyan, 
mintha I. Leopoldnak, a 11. Fülöpök nevendékének egy 
Tökölire lett volna szüksége, hogy hajlama legyen az 
önkényes uralomra; de a mennyiben igaz volt, hogy az 
eperjesi és debreczeni végletekig való menetel csakugyan 
ellenhatás volt, — magát az egész politikai irányt a 
Tököli-féle fölkelésnek tulajdonították. — Ha Caraffának 
magának nem, de az országgyűlésen nagy pártja volt 
kivált a vallásos üldözésnek. Az 1687-iki országgyű- 
lésen még az alsó táblán is sok főpap, káptalan és 
főűr képviselője ült: a megyék képviselői kevés szám- 
mal; mert átalán kevés megyéből állott akkor Magyar- 
ország. A negyedik rend, a városok képviselete, szintén 
kevés. A városok nagy része még mindig nem szabadult, 
vagy csak imént szabadult föl a török alól — s különben 
is legkevesebb nyomatéka volt akkor ezen negyedik 
rendnek. 

Az országgyttlés tárgyalásai a terrorizálásnak kétség- 
telen jeleit viselik magokon. De ez nem a kormány, 
hanem inkább az országgyűlési többség terrorizmusa volt. 
Midőn egy itélőmester rá mer kiáltani egy megye köve- 
tére, hogy véleményéért föl fogja jelenteni, — s midőn 
erre nem áll föl egy emberként az egész ház óvást tenni, 
világos, hogy az itélőmester nemcsak a hatalmat, hanem 
az országgyűlés többségét érzé háta mögött 

Vagy azt híszszttk, hogy tán az összes országgyűlés 
is külső erőszak által volt kényszerítve bizonyos maga- 
tartásra és némely határozatok kimondására? — hogy 
talán ezredek állottak készen a rendek kényszerítésére és 
ágyú volt szegezve az ország háza ellen ? 

Ily kényszerítés fölösleges; — mert meg volt a 
viszonyok kényszerítése, s épen semmi szűkség sem 
vala ágyút szegezni az ország házára, hogy az határoz- 
tassék, a mi határoztatott 

Két nagy concessiót tettek a rendek, mint tudva van, 
ezen orezággyűlésen ; de egyik sem volt olyan, bármi 
nagynak látszott, hogy az ország alkotmányosságát és 
törvényes önállását legkevésbbé koczkáztatta volna. Mind- 
kettő elavult s az ujabb korba be nem illő törvény 
volt már. 

I. Leopold király azt kivánta, szűnjék meg azon 
törvény, melynél fogva a nemes föl van jogosítva a fegy- 
veres ellenállásra, midőn a kormány által a törvényt sértve 
látja. 

Ez már régóta olyan törvény vala, melynek legkisebb 
gyakorlati fontossága is megszűnt. Az Árpádház és vegyes 
királyok alatt, a banderíalis oligarchiák idejében egy 
magános embernek ily ellenállása még daczolhatott tán a 
nagyon csekély királyi haddal. De ha akkor képzelhető 
is ily ellenállás, nagyon veszélyes volt. Annyit tett, mint 

minden egyes nemesié bízni, hogy kénye szerint magya- 
rázza a törvényt s ő határozza meg, mi a törvény- 
sértés. Azonkivül már akkor sem volt gyakorlati jelentő- 
ség benne. Róbert Károly a legelső rendű oligarchákat 
is elfogatta és börtönbe tétette, a nélkül, hogy az ország 
ezen zavargók ártalmatlanná tételét csak sajnálta volna is. 

És vájjon nem magok a rendek voltak-e legbékétle- 
nebbek a Giszkrák, Ujlakyak ellen, kik nem is ezen 
törvény alapján mertek föllázadni a Hnnyadiak ellen ? 

De bármint legyen ez, a mohácsi vész után az oli- 
garchák letűntek s a megyei hatóságok nyertek túlsúlyt a 
vidéken, s kivált a Bocskay, Bethlen és Rákóczy idejében 
a megyék voltak az óvástételek és a fegyveres ellenállás 
fészkei ; de már akkor annyira nem hivatkozhattak ezek 
sem az itt szóban levő törvényre, úgy hogy nemzetközi bé- 
keszerződésben kellett kikötni az amnestiát. A megye már 
megfosztá az egyeseket, s maga vette át a törvények 
interpretatiójának jogát. 

De látni való, hogy ez is egyfelől sok zavart okozha- 
tott s másfelől biztositékot nem nyújtott. A törvények 
megtartására minden időben nincs is más biztosíték, mint 
az alkotmányos törvényhozás, az alkotmányos kormány, 
és független törvényszékek. Amazt a múlt századokban 
a nemesi rend országos gyűlése, emezeket a nádor és 
országbíró képviselték. Ha ezeket nem biztosithatá a 
a nemzet, a személyes ellenállásról szóló törvény hijában 
volt meg — papíron. — Fegyverre kelést különben is a 
nagy elnyomatás s más kényszerítő szűkség szokott elő- 
idézni a népeknél, ha nincs is megadva rá papíron a fölha- 
talmazás ; — s a magyar nép csupán ezen törvény alapján 
az előtt sem fogott fegyvert, hanem leggyakrabban tömér- 
dek mennyiségű sérelmet térj esz te az országgyűlés elé a 
megyék utján. 

Mindez a dolog természetéből folyt; de volt rá egy 
külső kényszerűség is. Leopold császárnak nagy számú 
rendes katonasága volt, — mig az országban a nemesi 
fölkelésekben állott a fegyveres erő. És áma rendes had- 
sereggel szemben, mely azelőtti évben diadalról diadalra 
ment, s mely 1687-ben folytatá a győzedelmek sorát, 
mely előtt a törökkel szövetkezett Tököli nem birt meg- 
állani — ily hadsereggel rendelkező kormánynyal szemben 
fegyveres ellenállásban garantiát vélni nem látszhatott 
észszerűnek. 

A rendek beérték vele, hogy az ország lakosai szá- 
mára ezen törvény eltörlése mellett is fenntartsák a sze- 
mélyes szabadságot, kikötvén, hogy ezután csak az ország 
rendes törvényszékei mondhatnak ki bűnvádi Ítéleteket. 
— Ha sikerül vala az országgyűlés részére a parlamen- 
taris függetlenség több biztositékát kieszközleni, nagyon 
üdvös lesz vala ; de ez több volt, mint a mennyit átalán 
azon korban s kivált Magyarország akkori viszonyaiban 
várni lehetett, s jóval több, mint egyenlő értékű a föladott 
ellenállási joggal. 

A másik concessió a rendek részéről a szabad válasz- 
tás föladása volt Leopold fiu- örökösei részére. A rendek 
elfogadták nemcsak azt, hogy Leopold fiait és ezeknek 
örökösi rendben következő fiu maradékait, hanem ezek 
kihalta esetében a Habsburgi ház spanyol ágának fiu 
ivadékait is örökösödési jogon illesse a magyar kotona. 

Az akkori viszonyok közt senki sem tekintheté ezt 
oly engedménynek, mely az ország lényeges jogainak 
föladása lett volna. 

A mi Leopold fiu maradékait illeti, azok minden- 
esetre a magyar trónra jutnak a még L Ferdinánd meg- 
választatásával magától értődött elv szerint. A rendek 
elvileg szabadon válogathattak ugyanazon fiu- örökösök 

közt; de kénytelenek voltak mindig ugyanazt választani, 
ki cseh király, ausztriai főherczeg és német császár volt 
A magyar szokás magában is megtartott bizonyos egymás- 
utánt az uralkodók fiu-maradékai közt. De ezen kivül 
érdekében állott a család azon fejét megkoronázni, ki a 
nevezett idegen koronákat egyesité fején. Maga a német 
császárság választási volt ugyan ; de itt is megtarták azon 
rendet a választásban, mely úgyszólván semmiben sem 
tért el az örökösödési rendtől. — És Leopold fegyvereinek 
dicsősége, mely Németországra is nagy mértékben kiáradt, 
további biztositék volt ott a császári koronának a Habsburgi 
családban való tovább maradására. 

Épen Leopold idejében, mely alatt a külföldi segítség 
foganatosabb volt Magyarországra nézve, mint összesen 
valamennyi eddigi német császárok alatt, ne kivánta 
volna-e a nemzet biztositni azon personalis uniót, melyben 
a nemzet hol egyik hol másik szomszédjával csaknem 
szakadatlanul állott Nagy Lajos király ideje óta? — Ha 
valaha, most látták be a rendek az ily unió szükségét s 
most voltak legjobban meglepve sikere által. Ezen perso- 
nalis uniónak pedig legnagyobb biztositéka volt az, hogy 
a trón üresedése esetére mindenik unióban volt országban 
egy ugyanazon személy töltse be azt — azaz közös örö- 
kösödési rend legyen behozva mindenikére nézve. 

Ezen tekintetben aligha volt valaki a rendek közt, 
a ki üdvösnek ne tartsa az örökösödés behozatalát. Egyéb 
volt az, a mi miatt a rendek oly vontatva mondták ki. 

Mert a vonakodás feltűnő. Régi hagyományos szokás 
volt, mint láttuk, hogy a főrendek jelölték ki a leendő 
királyt s ez mindenekelőtt a főrendeket kivánta meg- 
nyerni. Szintén hagyomány volt, hogy a főrendek léptek 
föl inditványozólag a király- választásnál, s köztök a nádoré 
volt az első szavazat. 



— 66 — 

Most pedig, midőn I. József, Leopold fia „örökös"' 
király lyá kiáltása forgott fenn, a főrendek nem akartak 
inditványozók lenni — az alsó táblának adák az első szót! 
— Ez pedig napokig húzta halasztotta a dolgot s csak 
nagy vonakodás után mondta ki, mely még nagyobb volt 
a főrendeknél. 

A rendek attól tartottak, hogy az örökösödés elfogadá- 
sával mellőztetni fog majd a király által a törvények meg- 
tartására adott biztosítás, — mellőztetni fog a királyi eskü 
s talán idővel még a koronázás is. 

Azonban József 1687-ben megtartá mind azon formá- 
kat, melyek az addigi „választott*' királyoknál megtar- 
tattak a koronázás alkalmával. Megtörtént még a nádor 
háromszori felszólítása is : akarjátok-e ? 

Ezután a koronázás, mely elválhatlan lett az ország 
törvényeinek megtartására szóló fogadástól, lényegesebbé 
Ion, mint annak előtte, a szabadabb választás idejében 
volt. Es máig is ebben áll a magyar alkotmányosság 
külső fő biztositéka. Ama külső biztosíték, melyről itt szó 
van, nem volt erősebb akkor, midőn ,, választás** utján 
tölték be a trónt, mint azután, — és Leopold a „választott** 
király 1687 előtt, midőn még választott király volt, egy 
ideig csak oly önkényüleg kormányzott, mint 1687 után, 
midőn fia örökös királynak volt elfogadva. 

Nem akarok hosszadalmas lenni Leopold uralkodása 
későbbi éveinek festésében. A nemzet 1687 után ismét a 
legönkényesebb kormányzás alá vettetett s azon veszély- 
ben látszott forogni, hogy minden joga megsemmisíttessék. 
Nem volt valódi magyar, ki ezt helyeselte volna — az 
egyetlen Kolhnics érseket kivéve, ki az volt papi orna- 
tusában, a mi Caraffa az ő katonai mellvértjében. Egészen 
kivételes egyén, kitől egyfelől a nagy eszet megtagadni 
nem lehet bámulatos egyoldalúsága mellett is ; de másfelől 

szenvedélyessége által igen gyakran az eszeveszettség 
symptomáit mutatta. Magyarország története nem bir 
hozzá hasonló nagyobb szerepű magyart fölmutatni, a 
ki hazája szokásait, erkölcseit annyira megveti vala s a 
ki a despotismusnak oly tökéletes sSns-culotte-ja lett volna. 

Es Leopoldnak ő volt legmeghittebb tanácsosa a 
magyar ügyekben. Ezen főpap jelleme csaknem elegendő 
Leopold uralkodása legszomorúbb korának jellemzésére. 

1700-ban be volt végezve a még 1683-ban kezdődött 
nagy török háború ; mert azelőtt való évben megköttetett 
a karloviczi béke — magyar tanácsosok hozzájárulta nélkül. 
— Magyarország területéről, kivéve Temesvárt s körülötte 
néhány kisebb erősséget, ki volt szorítva a török. Savoyai 
Eugen a császári vezér halhatatlan érdemeket szerzett ezen 
fölszabadításban, s hogy ezen ép oly nagy hadvezér, mint 
jellemére nézve valódi nagy ember, maga és műve iránt 
még ekkor nem kelthetett nagy lelkesedést, okai a KoUo- 
nicsok voltak, kik a magyar nemzetet minden lehető jogá- 
ból kitagadták. — A nemzet lábáról levették a bilincset, 
hogy kezét kötözzék meg vele. 

A nemzet panaszai tán soha sem voltak oly méltók, 
mert soha sem volt oly teljes elnyomatásban, oly sanyarú 
elszegényedésben mint, akkor. 

Magát a török alóli fölszabadítást anyagi tönkrejutá- 
sával fizette az ország. Azon időkben nem voltak csak 
annyira is rendezett fináncziák, mint jelenleg. Kivált 
Wallenstein ideje óta, ki a hadfolytatási rendszerben 
kitalálta, miként lehet egy garas nélkül nemcsak negyven 
ötven ezernyi zsoldost toborzani, hanem azt és vezéreit 
meg is gazdagitni a népekre vetett sarcz által, ez szokás, 
rendszer volt. A hadakat Leopold idejében sem a több- 
nyire üres kincstár tartotta, hanem azon föld népe, melyen 
a harcz folyt. A harcztér pedig Magyarország volt, melyet 

a török uralom és azelőtti százötven évi folytonos harczok 
kimentének. A katona, ki háború idején ma is terhesebb 
a népen, mint máskor, azon korban valódi zsarlóvá lett. 
Még az emberi érzet hijjával nem vádolható franííziák 
hadjárata is azon korban, Németországon „rablóhadjárat''- 
nak nem túlzottan neveztetett el. A fenyiték nem volt ott, 
a hol napjainkban s magok a kormány jelentések bizo- 
nyítják, mily kegyetlenségeket követett el a zsoldos had 
a magyar népen. Többnjdre nem a kormány akaratjából 
történt, a mely bármily jó indulattal lett volna is, nena 
tehetett róla ; de oly számos más jel mutatá ama jóindulat 
hiányát, hogy a* nép hajlandó volt minden Ínségét egye- 
nesen a kormánynak tulajdonítani. 

Ezenkívül is tömérdek panasz volt fölhozható. 1687- 
ben a királyválasztás és a fegyveres ellenállás joga azon 
kikötéssel törültetett el, hogy minden más törvény épség- 
ben marad. Ámde alig volí az országnak oly fontosabb 
törvénye, mely nemlétezőnek ne tekintetett volna. A kor- 
mányformát egészen megváltoztatták. Nemhogy az ország- 
gyűlés, hanem a főurak sem nyerlek meghallgattatást. így 
köté meg a kormány a karloviczi békét a világos törvé- 
nyek ellenére. Alkotmányos elvek helyett absolutismus 
mindenben. 

1687-ben igértetett, hogy a töröktől visszafoglalt 
terület Magyarországba visszakebleztetik. De hogyan tör- 
tént ez ? Azon földesurak, kik száz ötven éven át, a török 
uralom ellenére is némi élvezetében voltak ősi birtokaik- 
nak, most megfosztatának s ha documentumokkal be nem 
bizony iták hozzá való jogukat, a császári kincstár részére 
foglaltatott el a birtok ; — ha pedig be — a hadi költségek 
megtérítési czíme alatt olykor nagyobb összeget kellett 
fizetniök, mint a mennyit a birtok ért. Ezt sem hazai 
törvényszék igazította. Bécsbe kellett utaznia a jogos 

birtokosnak, hogy mint eleve bitorlónak nyilvánitott ember, 
igazolja magát. Egyetlen magyar törvény sem volt, mely 
csak ilyen formát is megengedett volna. Ezen utón az 
ország egy nagy része elvétetett jogos tulajdonosaitól. 
Egykoron tekintélyes családok özvegyei és árvái jutottak 
koldus botra, mig nagyon sok idegen telepedett be, kiknek 
nemcsak birtok, hanem tisztség és rang osztatott, — a 
mi hasonlókép igen világos és számos törvénybe ütközött. 
A jászokat és kunokat egész összeségben eladták a német 
lovagrendnek. — A nemzet jószántából kétségkívül hálás 
sőt nagylelkű lesz vala fölszabaditói iránt ; de midőn meg 
sem kérdeztetett, azt monda, hogy tulaj donkép nem is 
tartozik semmivel ; mert a királyi hitlevélben kötelességül 
van kitűzve az ország területének megvédése és épségének 
helyreállítása. 

Méltó panasz volt, hogy a magyar királyi kamara, 
az ország ezen önálló pénzügyi kormánya a német kama- 
rától függővé tétetett; hogy a só ára önhatalmúlag oly 
magas, hogy a nép sok helyen sótalan eszi kenyerét. A 
királyi fiskálitások el voltak idegenitve, mit a törvények 
tiltottak ; a vámok folemeltettek az ország megkérdezése 
nélkül; — sőt némely áruczikkekből monopóliumot is 
csinált a kormány. A katonai kivetések (portiók) elvisel- 
hetlenek; — a pénzbeli adó sok milliónyira megy — 
országgyűlés beleegyezése nélkül. Mindez az oly termé- 
keny ország népét végső szegénységbe és ennek nyomán 
kétségbeesésbe dönté. Szokatlan sok öngyilkossági eset 
fordult elő s a jobbágyok közül némelyek önként török 
rabszolgaságra mentek, — némelyek feleségöket a német 
katonának adák zálogba, mások gyermekeiket török rab- 
szolga-vásárra küldték. 

Nagy sereimül hozták föl, hogy mágnás, nemes, 
királyi város egyaránt fizeti az adót, a mi az akkori tör- 

vények Bzintén hallatlan megsértése yolt. Behozatott az 
akkor még hallatlanabb accisa és katonai executió. — 
Továbbá országos törvényszékek nem tartattak volt már 
emberi emlékezet óta. Innen iszonyú zavar támadt a 
tulajdonjogban s szabadon folyt a gonoszok kártétele. 
Idegen törvényszékhez folyamodni senki sem akarván, 
fenekestül felfordult minden jó rend. — Maga a katholikus 
clerus is érzékenyen sértve volt, miután nagyon sok idegen 
neveztetett ki magas polczra, — ezek pedig keveset gon- 
doltak a magyar néppel. 

Sérelem volt, hogy országgyűlés nem hivatott össze 
oly régi idő óta, a mi nyilványos jele az absolutista szán- 
déknak. A helyett állandó dicasteriumok hozattak be s 
ezek csak szolgái az udvari tanácsnak. A hazafiak bebör- 
tönöztetnek s országon kivűl Ítéltetnek el, idegen törvény 
szerint. 

Nem is emiitjük a protestánsok sérelmeit s más 
kisebb nagyobb önkényt. A fentebbi teljesen hiteles 
lajstrom a valóságnak csak árnyéka. De bőven elég annak 
indokolására, hogy a magyar nép a kétségbeesésig volt 
víve s csak ez lehet valódi magyarázata annak, hogy a 
Rákóczy féle fölkelés nem a nép nyomorának daczára, 
hanem épen ennek következtében terjedt oly nagygyá s 
volt képes oly sokáig fenntartani magát a világ akkori 
legvitézebb, gyakorlottabb, és sokkal rettentőbb ellenfe- 
lekkel szemben is csaknem mindig győzedelmes, hadse- 
rege ellen. 

A Rákóczy féle forradalom jellemzésére tartozik meg- 
említenünk, hogy ő Tököli vei ellenkezőleg nem szövet- 
kezett többé a törökkel. A császár 1700 óta Francziaor- 
szággal állott harczban, — s Rákóczy XIV. Lajosra 
támaszkodott Támaszkodott volna — a régi magyar poli- 
tika egyik traditióját fölelevenítve — Lengyelországra is, 

ha ezt ugyanazon időben nem éri a legnagyobb megaláz- 
tatás Xll-ik Károly részéről s ha azután a lengyel király 
nem lett volna Ausztria egyik szövetségese. A számítás 
legalaposabbnak látszott a bajorokkal való egyesülésben, 
kik a francziák pártján állottak. Az angol-osztrák egye- 
sült hadak győzedelme semmisité meg ezt a reményt. 

Meg kell emlitnünk még egy indokot, melyet magok 
a Eákóczy hivei elhallgattak; de kétségkívül nevezetes 
szempont vala. Meg kell annyival inkább, mivel ez épen 
fölvett tárgyunkkal szoros kapcsolatban áll. Rákóczyék, 
az 1687-iki örökösödési törvény daczára nem tárták való- 
színűtlennek, hogy a magyar nemzet szabad királyválasz- 
tását még megérhetik. Mert a Habsburg ház spanyol ága, 
mely eventualiter a magyar koronát örökölhette volna, 
férfi ágában kihalt volt; — az 1700-ban kimúlt II. Károly 
spanyol királynak nem maradtak fiu örökösei. 

Leopoldnak pedig, ki háromszor házasodott, összesen 
16 gyermeke közül, kik közt 5 fiu, csak két fiu volt élet- 
ben. A fiuk egyike József, ki 1687-ben avattaték föl 
magyar király lyá, a másik Károly, ki most, a spanyol 
királyi ház magvaszakadtával Spanyolországba küldetett 
a trón elfoglalására. Tudjuk, hogy a spanyol trónt a 
íranczia királyi ház is követelte magának s ebből fejlett ki 
azon európai háború, melynek combinátióiban Rákóczy is 
szerepelt. 

I. Leopold először Józsefet szánta volt a spanyol 
trónra; de megfontolván, hogy ,,azt a többi országokkal 
együtt kormányozni és ezekkel egyesítni bajos lenne", 
úgy vélte, jobb lesz két fia közt megosztani az örökséget 
s Károlyt, az i^abbikat küldeni spanyol király lyá, kinek 
azon ország és a hozzátartozók trónja ünnepélyesen áten- 
gedtetett. ^) 

1) Kink az 1703-ik évhez. 

Magyarországon, ha József maradékok nélkül múlna 
ki, könnyen támadhat zavar ^). Ennélfogva Leopold végső 
éveiben sztikségesnek látta elejét venni ezen eshetőségnek, 
A családban még eddig nem volt egész szabatossággal 
meghatározva a trón öröklésének rendé, s nevezetesen, 
hogy az egyenes vonalon való származásnak előnye legyen 
a mellékágak fölött, miből könnyen vita támadhatott. 
Leopold ennek elejét veendő, egyfelől fiainak fentebbi 
megosztoztatását látta szükségesnek; de másfelöl azt is 
meghatározá, hogy ha József, Magyar- és Csehország 
királya fiu-maradékok nélkül múlnék ki, ennek örökös 
tartományai Károlyra szállanak. Ha Károly szintén fiu 
maradék nélkül halna meg, József leányaira száll az 
örökség, s csak ezek kihalta esetében Károly leányaira. 
Ezen szerződést a két iQu király apja jelenlétében irta 
alá. Ez természetes családi rendelkezés volt s a népekre, 
különösen Magyar- és Németországra nézve legkisebb 
kötelező ereje sem lehetett. 

I. Leopold 1705-ben meghalván, L József lépett a 
magyar trónra huszonhat éves korában. Ocscse Károly 
Spanyolországban, maga József pedig hat évi uralkodása 
alatt Német- és Olaszországban folyvást küzdenek a 
spanyol trónért. 

József uralkodása átmenet lett volna Magyarországon 
az absolutismusbpl az alkotmányos kormányzásba. De 
részint a külső háborúk miatt, részint hogy Rákóczy és 
pártja a békeajánlatoknak nem akart hinni, folytonos 
harczban telt el amaz uralkodás. 



1) Hogy ilynemű combinatiók forogtak fenn Rákóczy táborában, nem 
csak magából az akkori helyzetből yalószinü, hanem abból is hihető, hogy 
a Rákóczy neve alatt franczia nyelven megjelent emlékiratban a Frangepán- 
Zrinyi és Tököli féle fölkelők egyik számítását hasonlónak mondja. 

I. Leopold és I. József uralkodásából a magyar 
korona jogának egy különös esetét kell még legalább 
röviden érintenünk. Ez pedig Erdély ügye. 

Ott, mint fentebb előadtam, megmaradt volt a szabad 
választás elve, — azon megkötéssel, hogy a választott 
fejedelmet a szultán, Erdély védura erősítette meg. De a 
különben szabad választás mellett is mindig szem előtt 
tárták, ha alkalom volt rá, a fejedelemség firól fira szállá- 
sának elvét. Ezen szokás egyenes traditió utján szállott 
a magyar királyokról az erdélyi fejedelmekre, egy termé- 
szetes átmeneti láncz- szemen. Ezen lánczszem János 
Zsigmond, Zápolya fia. Zápolya János nem erdélyi feje- 
delem volt, hanem magyar király, habár élete végén csak 
a későbbi fejedelmek területét birta. Fia János Zsigmond 
is élete első éveiben még király czímet viselt, — csak 
később mondott le róla szerződésileg. így a király- 
ságból a fejedelemségbe, vagy mint akkor szerényebbűl 
nevezek, vajdaságba az átmenet még személy változással 
-íSfem történt. A Zápolyák levén első lánczszemei az erdélyi 
fejedelemségnek, traditióikat követik a fejedelmek. Báthory 
Zsigmond, mint gyermek nem jut vala fejedelemséghez, 
ha nem fejedelem fia lett volna. Ha Bethlennek bár kis- 
korú fia marad, az lett volna uralkodóvá. I. Rákóczy 
Gryörgy után, kinek volt fia, ez következett, 11. Eákóczy 
Gryörgy név alatt. I. Apafiy Mihály után hasonlókép ennek 
fia, 11. Apafiy Mihály következett, ki az utolsó erdélyi 
fejedelem volt. 

Bizonyosnak tarthatjuk, hogy Erdélyben is, ha ott 
akár a Zápolya, akár a Báthory család nemzedékről nem- 
zedékre fiu maradékokkal lett volna megáldva, Erdélyben 
állandósítá vala dynastiáját a fejedelmi trónon. — Es ha 
tán a török cselszövénye vagy belzavarok ideiglen meg- 
foszthatták volna is a családot, a nép jogilag azt tekinti 

vala urának és tettleg is visszahelyezte volna nemsokára. 
Es a mi eltérés van ezen szabály alól, kivált a fejedelem- 
ség utolsó rendkívüli éveiben, mutatja, mily ragaszkodás 
volt amaz elvhez, mely oly közel áll az örökösödéshez. 
Mielőtt ugyanis II. Rákóczy György szerencsétlen len- 
gyelországi hadjáratára indul, a rendek még gyermek fiát, 
I. Rákóczy Ferenczet választják meg. Hogy később nem 
lett tényleges fejedelemmé, egy részben maga is volt oka; 
mert elhagyván az Erdélyben uralkodó vallást, katholi- 
kussá lőn ; de másfelől , s leginkább, a rendkívüli viszo- 
nyoknak lehet tulajdonítani. — Erdélyben a három nemzet 
szabad választását megszünteté egy részben s főleg az a 
hallatlan brutalitás, hogy a török saját vazallja országát 
mongol kegyetlenséggel kiraboltatta, másrészt Leopold 
befolyása. Európa két legnagyobb hatalmassága látszott 
összeesküdni a kis ország ellen. Kemény János a szük- 
ségesség fejedelme volt, bár rövid ideig volt a fejedelem- 
ségben. De fölemelkedését ő is leginkább annak köszönte, 
hogy ő volt gyámja a gyermek Rákóczy Ferencznek. — 
Apafyt a török mintegy ráerőszakolta Erdélyre. 

Ezen kirablott, tönkrejutott országban a szabad vá- 
lasztás már tettleg megszűnt I. Apafy trónraléptével. Az 
volt a kérdés csak, melyik van túlnyomó erőben : a német, 
vagy török császár? — mert az fog Erdélyre fejedelmet 
octroyálni. Ha azelőtt is egy egy uj családnak fejedelmivé 
tételekor a rendeknek az opportunitás más szempontja 
nem maradt fenn, mint az : melyik képes a török védurral 
legjobb egyességben lenni, a nélkül, hogy az ország 
jogait föláldozná, most már csakugyan kénytelenség néven 
volt nevezhető azon opportunitás, melynél fogva Apafy 
lőn Erdély urává. 

A török által tett fejedelem ezen kénytelenségből 
később I. Leopoldnak köté le Erdélyt. I. Leopold fegy- 

Terei szintoly szerepet játszanak Erdély szabad választá- 
sának megsemmisítésében, mint 1657-tőI 1662-ig IV. Mo- 
hammed szultán fegyverei. Es mindamellett később 
II. Rákóczy Ferencz fölemelkedésére nagyon sokat tőn az, 
hogy őt tekinté a nemzet az erdélyi fejedelemség termé- 
szetes örökösének. 

A Rákóczy háznak katholikussá lette ellenére is az 
marad vala Erdély fejedelmi székén, ha emez ország népe 
nem érzi magát képtelennek, hogy egyszer egyik, másszor 
a másik nagyhatalmasságnak ellenálljon. 

Normálisabb viszonyok közt szabálynak fogadhatjuk 
el, hogy a fejedelmi szék ugyanazon módon töltetett be, 
mint a magyar királyi szék a vegyes házbeli uralkodók 
alatt, — csakhogy uj családok fölemelésekor a viszonyok 
természete szerint a törökkel való barátság szempontja 
helyettesité azon personalis uniók szempontját, melyet a 
nemzet nagyobbik fele szem előtt tartott. így Erdély feje- 
delmeinek szabad választásában szintúgy együtt volt a 
szabad választás elve az örökösödésével, mint a magyar 
király- választásban. 

Apaíy kormányzása nem volt egyébre való a gond- 
viselés azon utjánál, melyen Erdély egyenesen L Leopold 
uralma alá kerüljön. — A német császár fegyvereinek 
minden győzelme Erdélyben egy meghódolási nyilatkozatot 
eredményezett. Már 1683-ban, a törököknek Bécs alatti 
veresége alkalmával, Apafy fejedelemnek egy követe 
jelent meg I. Leopold előtt, a ki jelenté, hogy Erdély 
lemondván a török pártfogásról, I. Leopoldot fogadja véd- 
urának, A föltételek fölött négy évig folyt sikeretlen 
alkudozás. 1686-ban Buda elfoglaltatván s 1687-ben a 
török ujabb vereségeket szenvedvén, a dolog magában is 
kedvezőbbre fordul vala Leopold részére; de fegyveres 
interventiót is szükségesnek látott az utóbbi. A lotharin- 

géni herczeg hadai 1687 telén Erdély megszállására 
küldettek. 

Ezen katonai megszállás volt Erdély közjogi és bei- 
kormányzati viszonyainak az egyik fontos históriai momen- 
tuma. Azután sokáig a főhadi parancsnokság képviseli 
leginkább a kormányt. A lotharingeni herczeg után Caraffa 
tábornok küldetik Erdélybe, hogy neve terrorismusával 
Erdély rendéit hódolatra szorítsa. Es csakugyan a rendek 
és fejedelem biztosai aláirnak egy nyilatkozatot, melynek 
lényege itt következik : 

Erdély visszatér Magyarország királyához, melj^ől az 
irigy sors s egyesek vakmerényei különválasztották ; és 
elfogadja I. Leopold római császár és magyarországi örökös 
király^ s utódai, a leendő magyarországi örökös királyok 
(mint a legújabb pozsonyi országgyűlésen nyilvánittatott) 
atyai és hatalmas oltalmát^ a rendek közmegegyezéséből. 
,, Lemondunk teljhatalmú megbízásunknál és nagyobb biz- 
tosítás okáért a fenséges fejdelem és rendek végzéseinket 
megerősítő levelénél fogva, közakarattal, önkény tesen és 
keresztyén buzgalomból az ottoman oltalomról s jövendőre 
minden érintkezésről a portával s a római császár legke- 
gyelmesebb urunk és utódai a magyarországi törvényes s 
örökös királyok bármely elleneivel, hűtlenség és felségsértés 
büntetése alatt, mely a vád igazságának kiviláglása után 
Erdély törvényei szerint fogja sújtani a bűnöst. Elfogad- 
ván másrészről, őszintén és jó hiszemmel, ő felsége atyai 
oltalmát, magunk s Erdély öszves utódsága számára; és 
hogy ezen magunk-alávetésének és alkalmazkodásának 
tettleg némi jelét adjuk, a felébb emiitett felhatalmazásnak 
s végzéseink a fenséges fejedelem és rendek általi meg- 
erősítésének alapján, befogadjuk a római császár őrségeit 
, a kővári, huszti, görgényi és brassai erősségekbe (azokon 
kivul melyekben már tettleg létezik császári őrség,) s 

készek vagyunk fegyverrel menni a keresztyénség közös 
ellenére, vagy bár kire, ha ő felsége parancsolni fogja; 
könyörögvén alázatosan, hogy a győzhetetlen császár, 
vele született kegyelmességében szabadságainkat és kivált- 
ságainkat, névszerint.az eddig befogadott hitvallások szabad 
gyakorlatát megerősíteni, s minket és utódainkat azokban 
oltalmazni és megtartani méltóztatik; nem kételkedvén 
hogy gróf CaraflEa ő nagyméltósága a fenséges fejdelem s 
az öszves ország alázatos folyamodványait ő felségének 
hatályosan fogja ajánlani.'* 

S ez okmánynyal Erdély átszállása a Habsburgi házra 
bevégzett ténynyé vált volna, ha előre nem látott esemé- 
nyek váratlan fordulatot nem idéznek elő. El sem telt két 
év ezen események után, midőn a testben és lélekben 
megtört Apafy fejedelem meghalt. Az 1688. és 1689-ik 
évek hadjáratai legdicsőségesebbek voltak mind azok közt, 
melyeket valaha Ausztria a török ellen folytatott. Erdély 
ily körülmények közt semmi kedvezésre sem számított. 
De ime e legválságosabb pillanatban még egyszer felra- 
gyogott a félhold. Tököli erdélyi fejedelemmé lesz, 
Leopold fegyverei csapást osapásra szenvednek, s ujolag 
szükségessé vált hogy Erdély leköteleztessék. Bethlen 
Miklós ez alkalmas perczet nem engedte elsiklani. 1690 
oct. 16-án aláíratott a leopoldi hitlevél. Az erdélyi közjog- 
nak e nagy fontosságú okmánya három biztosítékot állított 
fel az ország önállóságának megmentésére: 

1) évenként tartassék országgyűlés. 

2) a politikai főhivatalok a három nemzet és négy 
bevett vallás tagjai közül választás által töltessenek be. 

3) a nemzeti fejedelmek alatt hozott törvények érvé- 
nye s a három nemzet uniója és paritása elismertetett. 

Tudva levő, hogy ezen szerződés csakhamar papir- 
biztositékká lett. Erdély utolsó önálló fejedelme Bécsben 

nyugdíjon élt s Erdélyben császári tábornokok alá volt 
rendelve a kormány. 

Erdélynek további önállásáról Leopold fegyvereinek 
diadala után nem lehetett szó. Miért nem kebleztetett 
vissza Magyarországba, a viszonyokból folyt főbb okai 
következendők : 

Először is minthogy Leopold Magyarországot a leg- 
nagyobb önkénynyel kormányzá, magok az erdélyiek s 
tán leginkább a magyarok nem vágytak az egyesülésre; 
mert nálok a kormányzás oly szabadelművé fejlett, hogy 
gyakorlatban volt a fejedelem tanácsosainak felelőssége 
is a rendek előtt. Ezen kivül a nagy többségben volt 
protestánsok vallásszabadsága ^ sőt úgy szólván, előjoga 
látszott veszélyezve lenni, ha kivált azon időben Magyar- 
országgal egyenlő kormányzás alá fogatnék. Utóbbi pontra 
nézve Erdély nemcsak a kormánytól, hanem szintúgy tart- 
hatott Magyarország rendéitől, kiknél, mint érintők, azon 
időben nem volt kedvesen hangzó elv a lelkiismeret 
szabadsága. 

Második, ezzel szoros kapcsolatban állott ok volt, 
hogy épen mig Erdély visszacsatlásának kérdése tetőpontot 
ért volt, magyar országgyűlés nem tartatott, — s midőn 
vagy húsz évi szünet után ismét szóhoz jutottak volna 
Magyarország rendéi, már Erdély különállása bevégzett 
tények és szerződések által régen biztosítva volt. 

Harmadik volt, hogy maga a kormány ellenzé 
Erdély bekeblezését a magyar korona területébe. Mig 
Erdélyt a XVII-ik század folytában mindig azon alapon 
követelik a császárok, mivel Magyarország kiegészítő 
része, a XVIII-ík században ellenkezőleg Erdély külön 
állására követtek el mindent. 

Erdély nem élvezheté a számára biztosított szabadsá- 
gokat. Kormányzata ugy alakíttatott át, hogy minél 

függőbbé váljék Bécsből. Főkép Leopold absolutismusa 
okozá, hogy Erdély azon félszeg állapotban maradt, s 
hogy Magyarországnál jobban elnyomatott. Később, jobb 
idők beálltával sem volt képes többé ugy lerázni magáról 
az absolutismus maradványait, mint ez Magyarországon 
történt. 

I. József uralkodásának vége felé a korlátnoki hivatal 
intézkedett Erdélyben. A „kormányszék'' kihalt tagjai 
helyett nem neveztek volt ki ujakat, agy hogy már 1711- 
ben csak három volt még életben közülök. De különben 
is a kormányszék nem volt már egyéb, mint felsőbb paran- 
csok expeditora. 

És mindezen külön állás és külön kormányzat daczára 
a Magyarországgal való kapcsolatból megtartatott annyi, 
hogy a magyar királylyá koronázott uralkodó Erdélynek 
már annál fogva fejedelme, ' — és azért az mint Erdély 
fejedelme ezen ország törvényeinek megtartására külön 
inauguráló hitlevelet nem adott ki. I. József trónraléptével 
egyszerű biztositó leiratot külde Erdély rendéihez, hogy a 
leopoldi hitlevelet és a fejedelemség más törvényeit meg- 
tartandja. Hasonlót tőn utóda, III. Károly is. A magyar- 
országi fblavatási hitlevél Erdélyre is kiterjesztettnek 
tekintetek. Innen van, hogy az 1687-iki örökösödési 
törvény Erdélyben be sem czikkelyeztetett, s a trónválto- 
zást leirat alakjában tudatták Erdélylyel. Az ,, erdélyi 
fejedelem" czimet se József se utóda nem vette föl na- 
gyobb czimébe : — csak az Erdélybe küldött leiratokban 
használták. 

így Erdély a magyar korona területéhez számíttatott 
ugyan ; de oly fontos közjogi dologban, minő a trón betöl- 
tése, nem volt nyomatékos szava. 

A Rákóczy féle belháború, mely hazánk történetében 
a XVIII-ik század első tizedét foglalja el, pillanati tény- 

leges közösséget hozott létre Erdély és Magyarország 
közt ; de jogilag is a közösség egy uj kapcsát képezé az 
ama belháborút befejezett béke-szerződés, — értem az 
1711. május l'Sei, ügynevezett szathmári békekötést. 
Ebben ki van kötve, hogy a vallásszabadság mind Ma- 
gyarországban, mind Erdélyhen meg fog tartatni (3-ik 
pont) ; hogy a király „mind Magyarország mind Erdély 
jogait, szabadságait s törvényeit szentül és sértetlenül 
fenntartandja'' (9-ik pont). 

A szathmári békekötés pedig, mint tudjuk, — mely 
közjogi elveket tárgyazó poncaiban semmi olyat nem 
kivánt, mi a magyar közjogban különben is benne ne lett 
volna, elismertetett azon időben oly forma alapszerződésnek, 
minő azelőtti században a bécsi és linczi békekötés volt. 

Ugyancsak 1711-ben, még a nevezett békekötés előtt 
I. József kimúlt fiumaradékok nélkül. A trónváltozás a 
legkritikusabb lesz vala, ha a spanyol királyul Európa 
szélső végére utazott Károlynak sikerül vala megszilár- 
ditni magát Spanyolország és a hozzá tartozott India és 
Amerika trónján. Magyarországon, azon esetben is, ha 
Károly Spanyolországban marad, Károlyt kellett volna 
ugyan elismerni a magyar trón „örökösének'', az 1687-iki 
törvény értelmében, minthogy fiai nem voltak a különben is 
nagyon iQan elhalt kkálynak. De mint érintem, ebben az 
esetben is Károly nem tarthatta volna meg mind a spanyol 
koronát, mind a Német- és Magyarországit. Es ha a 
Spanyolországban maradásra határozza magát, nyilván 
vagy uj transactió áll elő az ő családjával vagy pedig 
mind Német- mind Magyarország uj dynastiát választ. — 
Magyarország, melynek oly sokáig volt főgondja a 
török elleni harcz, s melynek még egy századig, csaknem 
az egész XVIU-ik század folytában, rögeszméje maradt 
még a török felől jöhető veszély, kétségkiviíl többet látott 

Leopold idejének győzelmes hadvezéreiben és a hadsereg- 
ben, mint más viszonyok közt Különben is még 1711-ben 
Temesváron benn volt a török, honnan még Budát is 
vissza remélte hódíthatni. így Magyarország egy 1711-ben 
bekövetkezendett szabad választás esetében is kétségkivül 
azt tartá vala szemmel, ki lesz ama nagy hadseregnek 
fejedelme, melynek erejét kétszerezé az, hogy oly láng- 
eszű fővezére van, mint a halhatatlan Eugen. 

Azonban ily kritikus választás gondja alól fölszaba- 
dult a nemzet. Károly, ki különben is már már veszve 
érezte ügyét Spanyolországban, mihelyt bátyja halálának 
hirét vette, hajóra ült Barcellonában s sietett a német és 
magyar korona elfogadására. 



Vn. FEJEZET, 
m. Károly és első lépések a pragmatica sanctióra. 

Szükségesnek tartottam fentebb kissé bővebben ki- 
ereszkedni, kivált I. Leopold hosszas uralkodása idejére, 
hogy annál jobban megérthessük azt a nagy ellentétet, 
mely a közt, és Károly uralkodásának kora közt tűnik föl. 

A két sokban ellenkező korból I. József kora átme- 
netinek mondható. Mig Leopold az önkényes uralomnak 
és vallásbeli türelmetlenségnek mintaképe volt, I. József 
hajlandóbb volt transigálni a politikai szabadsággal és az 
övétől különböző vallásos hiten levőkkel. Vallásos türel- 
mének bizonyságául hozták föl, hogy apjával ellentétben, 
nem engedett befolyást a jezsuitáknak, kik különben is 
azon gyanúban voltak a bécsi udvarnál, hogy az ellen- 
séghez szítanak: a francziákhoz , sőt hogy Rákóczynak, 
ki ezen rend növendéke volt, most kezére dolgoznak. 
Annyi bizonyos, hogy azon körülmény, hogy I. József 
leghatalmasbb szövetségesei Anglia és Holland voltak, — 
ezen két protestáns hatalom, magában is engedékenyebbé 
hangolá Józsefet a magyarországi és erdélyi protestánsok 
iránt, mi annyival nagyobb elégtételül szolgálhat vala, 
mivel ez egyszersmind a politikai saabadságok tiszteletére 
is kezességnek látszott; mert Magyarország politikai alap- 

szerződéseinek és törvényeinek egyik lényeges része volt 
a lelkiismeret szabadsága. 

József más tekintetben is eltért atyja nyomdokainak 
követésétől. Legalább törekvést mutatott, ha nem volt is 
képes következetes lenni hozzá, az állambevételekkel való 
gazdálkodásra. Ha nem egy Leopold után következik, 
s nem látja magát kényszerítve folytatni a hasonlókép 
atyja által kezdett spanyol örökösödési háborút, Magyar- 
ország tűrhetően meg lett volna elégedve vele. 

De L Leopold alatt annyira megrendült volt a magyar 
nép bizalma, hogy József, ha tán egész ügyekezetét annak 
helyreállitására fordítja is, nehezen boldogult volna. És 
valóban a Rákóczy féle fölkelés egyik legjellemzőbb 
vonása, hogy az elégületlenek az annyiszor ajánlott békét 
főkép azért utasítják vissza, mivel semminemű Ígéretnek 
és kikötésnek nem képesek hitelt adni. Ezen gyanakodás, 
ezen bizalmatlanság nélkül a fölkelés jóval korábban és 
hasonló eredménynyel lesz vala befejezhető. A csaknem 
példátlan hitetlenség Leopoldnak majd hasonló példátlan 
politikája által érzé magát följogosítva, és nemcsak József- 
nek aránylag rövid, hat évi, s különben is külső harczok 
által nyugtalanított uralkodása nem volt elegendő lecsil- 
lapítására, hanem ezen bizalmatlanság messze benyúlik 
Károly békésebb uralkodásába is. 

József csak két leány gyermeket hagyott maga után. 
Kisértetbe jöhet vala, hogy miután Károly Spanyolország- 
ban volt, leányaira hagyja örökségét, ha azon népei bele- 
egyeznek, melyek beleegyezése szükséges volt ily örökö- 
södés elismerésére. De ez nehézséggel jár vala. Külön- 
ben is utolsó idejében nagyobbik leánya is csak tizenkét 
éves volt; s veszélyes vala egy regensségre bizni országait. 
Ezért jobbnak látta megerősíteni az 1703-iki családi szer- 
ződést s halálos ágyán anyjára bízván az ügyek ideiglene- 

6* 

nes vezetését, mig Károly Spanyolországból Bécsbe fog 
érkeznL L József azon hittel szállott hát sírjába, hogy 
abban az esetben, ha Károlynak fiu maradékai nem lesznek, 
az ő, József leányai fognak a németországi Habsbnrgiak 
trónjára emeltetni, a népek remélhető beleegyezésével. 

Károly huszonhatodik évében járt, midőn még 
Spanyolországból haza térő ujában német császárnak 
kiáltatott ki, — még pedig nagy megszorításával a császári 
hatalminak^ melyet Leopold önkénynyel gyakorolt, s mely 
József alatt sem tartá tiszteletben a német fejedelmek és 
népek minden jogát — Elhatározták, hogy ezután a karo- 
názás alkalmával minden császár által aláíratni szokott 
föltételek kötelezzék necsak az illető császárt^ hanem utódát 
is; egyebek közt azt is, hogy a császár ne legyen hálxyru 
és béke ura^ hanem csak a német fejedelmek megkérdezé- 
sével indíthasson hadat és köthessen békét A már mintegy 
ötven év óta, csaknem szakadatlan háborúk miatt nyo- 
morra jutott népek követelőbbek lettek szükségből, — és 
a fejedelmek, miután hadseregeik éltető ere, a nép vagyona 
kiapadt, csak szükségből is, szintoly engedékenyek lettek. 

Magyarországon a kiengesztelődés napjai következtek 
be Károly trónraléptével. A szathmári békekötés idején 
már József nem élt — azt az anya-királyné fogadta el. 

Károly 1712-ben január utolsó napjaiban Bécsbe 
érkezett, hol a nép nagy lelkesedéssel fogadta s számos 
főrendi magyar emelte az elfogadás fényét, kik az örökös 
király elé hódolatuk bemutatására siettek, s kik ünnepé- 
lyesen felkérték őt, hijjon össze koronázó országgyűlést 
Pozsonyba. Az összehívó levél Károly megérkezte után 
pár nappal, február 2-ikán ki is adatott. Ez hivatkozik 
az 1687-iki törvény Il-ik czikkelyére, melyben egyfelől 
elismertetik a fiuörökösödés , de másfelől ki van kötve, 
hogy a trón örököse az országban bevett szokásos forrná- 

kat megtartja, a koronázás föltételeit aláiija s megeskttszik 
az ország jogainak fenntartására és védelmére. A király 
összehivó levelében hosszasan fejti ki, hogy csak a 
spanyolországi bonyodalmak és hosszú út halasztaták vele 
ily sokára a koronázó országgyűlés összehívását. Ez most 
ugyanazon 1712-iki év april 3-ikára, húsvét utáni vasár- 
napra hivatott össze. 

A koronázás csakugyan végbe is ment, melynek az 
egykorúak által még nem látott fénye és ünnepélyessége 
már is egy jobb jövendő sejtelmére mutatott. — A király 
biztositá a nemzetet jogai és szabadságai fönntartásáról s 
a koronázási szertartásokból csak az maradt el, hogy 
többé nem kérdezte már a nádor a néptől: „Akarjátok-e 
őt királyotoknak'', — a minek az örökösödés elvénél 
fogva nem is volt már jelentése. .Még be sem várva az 
országgyűlést, Károly mártius 30-ikán megerősité a szath- 
mari békekötés pontjait, melyeket anyja irt volt alá. 
Megerősité, holott az egyházi főrendek közül némelyek 
nem javasiák azt a protestánsoknak abban engedett sza- 
badság miatt, s némely főúr, ki nem vett részt a Rákóczy 
forradalomban s ezért a fölkelők megkárositák, az abban 
hirdetett amnestia által megfosztva érezték magokat nem 
annyira a megtorlástól, mint a kárpótlástól. 

A királyi meghívóban szó sem volt arról, hogy a 
király a rendeket föl akarta volna híni a trónbetöltésről 
való gondoskodásra abban az esetben, ha ő, a Habsburgok 
mindkét ágának utolsó fiusarjadéka fiúgyermekek nélkül 
találna kimúlni. 

Bár nincs benne kétség. Károlynak már is főgondja 
volt a trón biztosítása még a leány ágban is, ugy látszik, 
maga az udvar sem gondolkozott ínég arról, hogy a női 
örökösödés ügyét most vegye föl, s annál kevésbbé, hogy 
a világ elé hozza nyilvános, országgyűlési tárgyalás által. 

Mint látni fogjuk, titok volt még az az örökösödési rend 
is, melyet Leopold 1703-ban állapított meg József leányai- 
nak elsőbbségére nézve. 

Károlynak még eddig nem hogy fiu, hanem leány- 
gyermeke sem volt. Átalán rajta kivtil öt nőből állott az 
egész család : tudniillik József két leányából , kik közül 
az idősbik 13, a fiatalabbik 11 éves; s Leopold három 
leányából, kik is: Erzsébet, később Belgium regensnője, 
(32 éves); Magdolna főherczegnő (23 éves) és Anna, a 
portugáli király neje (28 éves). 

Egy női örökösödés megállapításában csupán a fen- 
tebbiekről s első sorban József leányairól lett volna szó. 
De kérdés, akarta-e komolyan a király, hogy akár József 
akár Leopold leányai jnssanak a trónra, midőn oly való- 
színű volt, hogy neki is ha fiu gyermekei nem, legalább 
leányai születhetnek, — mindamellett, hogy nejét Spanyol- 
országban hagyta volt egy időre ? 

József i^u leányai még nem voltak azon korban, 
hogy férjhez menvén, lemondhassanak azon követelések- 
ről, melyekre az 1703-iki családi szerződés följogositá. 
Azért egy uj örökösödési rend forma szerinti megállapítása 
időelőttinek látszhatott. Habár a király alkalmasint már 
erről ábrándozott — mély titok lehetett ezen vágya. 

De ime a horvát rendek megelőzték a király titkos 
vágyainak nyilvánosságra jöttét. Mártius 9-ikén Zágráb- 
ban összegyűltek, hogy az april 3-ikán megnyílandó koro- 
názó gyűlésre követeket küldjenek s ezeket utasításokkal 
lássák el. 

Mindenekelőtt a királyhoz rendelnek küldöttséget, 
mivel annak Bécsbe érkeztekor az idő alkalmatlansága és 
rósz utak miatt ezt elmulasztották volt, — küldik annak 
ellenére, hogy a magyarok ezt nem helyeslik, azt mondván, 

hogy az ő Bécsben volt üdvözlő követségök Horvátor- 
szágra is kiterjedettnek értendő. 

Ezen külön horvát küldöttség utasítása jelenteni a 
királynak, hogy Horvát- és Tótország megemlékezvén az 
interregnumokból származható veszélyekről és forradal- 
makról, melyek bekövetkezhetnének ő felsége fiu gyermek 
nélkül kimúlta esetében, készek a királyi ház egy nő 
tagját is királyul ismerni, oly nő tagját, a ki egyszersmind 
Stiria, Karinthia, Karniolia ura lesz és Ausztriában fog 
lakni. Kijelentik a rendek, hogy ezt egészen magok 
eszétől és jószántukból határozták. Csakhogy kérik egy- 
szersmind, hogy a király megerősítse a korábbi magyar 
királyok által a magyar országgyűlésen hozott végzéseket. 
Kérelmeik közé szövik a báni hatóság szoros megtartását, 
hogy némely ügyeik, melyek ez elé tartoznak, ne vitesse- 
nek a magyarországi hatóság elé ; hogy ő felsége és utódai 
tartsák meg Horvátországot a maga jogaiban. Jelentik 
azt is, hogy a Pozsonyba küldendő horvát- és tótországi 
követek indítványozni fogják a magyar országgyűlésen a 
női örökösödés elfogadását. 

A királyhoz irt bő szavú levelökben a horvátok többek 
közt ezt mondják : 

A választási királyság (minő Magyarország volt a 
hozzákapcsolt részekkel) kétségtelenül csak véres és 
rettenetes háborúk színpadjává, belső forrongások tűzhe- 
lyévé lesz, kitétetik a haza polgárai szivét belsőleg szét- 
szaggató pártoskodás veszélyének, a külső fejedelmek s 
talán zsarnokok nagyravágyásának és előttünk ismeretlen 
emberek veszélyes izgatásainak. Király és vezér nélkül 
a hatalmasabb kénye-kedve szerint fog bánni velünk, ki 
megvetvén nemzetünk minden jogát és szabadságát, le- 
igázand. Közel, szemünk előtt a példa. A szobádon 
választó LengyeloTszág módjára veszünk el , hol senki sem 

parancsol, csak az idegen s senki sem fosztatik ki, csak 
a polgár. 

A zágrábi rendeknek a királyhoz kttldött levele nagy 
demonstratíóval tesz czélzást arra is, hogy ha Magyar- 
ország a szabad választásban eltérne a felséges ház nő- 
ágától, a horvátok nem fogják fölbonthatlannak tekinteni 
a kapcsolatot Magyarországgal. Fölemiitik, hogy ha Nagy 
Lajos megérdemlé leánya megválasztatását, a felséges 
Ausztriai ház is megérdemli, hogy a női ág örökölje 
a trónt. 

A horvát rendek ilyes határozataira gr. Eszterházy 
Imre zágrábi püspök tévé az indítványt. Ezen határoza- 
tokban feltűnő volna az, hogy leendő királyul épen azt 
óhajtják, ki a szomszéd németországi tartományok ura, 
ha nem tudnók, hogy az egész török idő alatt Stiria, 
Karinthia és Karniolia a maga biztossága érdekében segé- 
lyezé a horvát várakat. A közös veszély közös védelmet 
tőn szükségessé. És a horvátok korántsem látták még tul 
magokat a tőrök miatti veszélyen ; mert egyúttal kérik a 
királyt, gondoskodjék váraikról, melyek eltartását a magok 
költségén nem győzik. 

Károly mindezen határozatokra nem folyt be. Az 
esztergomi érsek, ki most egy külföldi, szászországi 
berezeg volt, értesité rólok a királyt. Meglepő lehetett és 
kedves ezen ajánlat neki, annyival inkább, mivel még 
pozsonyi msgkoronáztatása előtt érkezett 

Károly a maga titkos tanácsosai elé terjeszté az ügyet 
véleményadás végett, s ezek véleménye itt következik : 

„Császári királyi felséged legkegyelmesbb parancsára 
valóságos belső titkos tanácsosa b. Seilern e hó (talán 
april) 27-ikén a szűkebb conferentia elé terjeszté, mit irt 
a sachsen-seizi berezeg, a bibomok Pozsonyból e hó 
10-ikén a Horvátország rendéi által nem rég köz meg- 

egyezéssel hozott határozatról, mely szerint azon esetben, 
(mit a mindenható kegyelmesen eltávoztasson) ha az ausz- 
triai ház férfi törzse kihalna, beleegyeznek ugyanazon 
felséges ház leány ágának trónrajutásába, ha az uralkodónő 
Ausztriában lakik s Stiriát és Karnioliát birandja. A 
bibornok ezen hirt vévén, bizonyossá tette a magyar ren- 
deket, kik erről vele beszéltek, hogy császári felséged 
mitsem tudott ezen dologról; mert különben nem a horvá- 
toknak, hanem Magyarországnak terjesztette volna elő. 
Előttünk fekszik, a mit felséged folyó hó 13-ikán a bibor- 
noknak válaszolni kegyeskedett. És azután nem sokára 
bizonyos tudomást nyerénk a nevezett horvát rendek valódi 
határozatáról, a mit megerősített azóta az e tárgyban külön 
felküldött követek egy audientián. történt szó- és Írásbeli 
előadása. 

„Ezeket a legalázatosabban értvén, arról kellene 
felséged legkegyelmesebb parancsából tanácskoznunk most, 
és felségednek legalázatosabb véleményt adnunk, mit kel- 
lessék cselekedni a dolgok ilyetén állásában? Vajon 
tudniillik a magyar rendeknek is elő kell terjeszteni jelen 
országgyűlésen ezen törvényczikket s beleegyezésöket 
kivánni ? vagy pedig későbbi időre kell halasztani ? 

„A legalázatosabb bizottság egyelőre csaknem azt 
kivánta volna, hogy ez még maradjon egy kissé továbbra, 
nem mintha magában igen kívánatos és üdvös nem lenne, 
s nem mintha az alkalom nem lett volna kedvező, miután 
a magyarok félelemben vannak s felséged jól van fegy- 
verkezve Magyarországon, hogy jó eredménynyel ne 
lehetne ily szerződést végrehajtani, — hanem azért, mivel 
ilyen kötés maga a királyi széken való következés rendét 
szőnyegre és világ elé hozná oly esetre ^ mely remélhetőleg 
soha be nem következik^ holott annak a Leopoldtól és 
Józseftől származott főherczegnőket illető része is, nagy 

fontosságú okokból titok maradt, szándékosan nem említ- 
tetett vagy legalább eltakartatott. 

. „De miután a horvátok egyfelől a felséges főherczegi 
ház iránti szeretet, legalázatosabb bizalom és kegyelet 
dicséretes ösztönéből, másfelől a saját javukra czélzó gon- 
dos, — de — imádkozzunk istennek, szükségtelen — etőre- 
látásból ezen nyilatkozatukkal kiléptek, s ennek már a 
magyarok közt is hire terjedt, az alázatos bizottság nem 
lát semmi okot, hogy ne tanácsolja felségednek, híogy 
minden habozás nélkül terjeszsze a magyar rendek elé 
ugyanazon javaslatot, és a legalázatosabb bizottság indít- 
ványozza is, hogy a női örökösödés Magyarországon is, mint 
Horvátországban történt, még a jelen országgyűlésen egy 
határozat által s igy az ország törvényhozása ulján, egészen 
biztosittassék, — még pedig a következendő okokból : 

,,1. A Horvátország által nyilvánosságra hozott s most 
a magyarok tudomására jutott ezen nyilatkozat által egy 
nagyon kívánatos s mintegy isten rendelte, talán soha 
többé elő nem forduló alkalom van adva rá, hogy ezen, 
különben kényes, korábbi időben elő nem fordult, s talán 
jövendő időkben is kellemetlen ügyben, ezúttal „sine 
invidia" s biztos reménynyel boldoguljunk a magyar nem- 
zetnél. Nemcsak azért mivel ezen nemzet : 

„2. mostan, mint fentebb jelentettük, még félelemben 
van s felséged az országban fölfegyverkezve áll; és mivel 
ugyanazon nemzet 

,,3. a horvát királyság hathatós föllépte után nehe- 
zen fog oly bátor lenni, hogy felséged ama kívánsága 
elől kitérjen, a minthogy nem is föltehető, hogy egyedül a 
horvátoknak engedje az érdemet ebben a részben, sőt 
inkább igyekezni fog abban velők osztozni, vagy még túl 
is tesz rajtok a mű gyors elfogadása és kivitele által ; — 
hanem azért is, 

,,4. mivel császári felséged minap a bibomokhoz kül- 
dött levele által, melyben irá, hogy mit sem tudott a hor- 
vátok által táplált ama szándékról, a magyarok minden 
idegenkedését és bizalmatlanságát eloszlatta. Hozzájárul 

„5. hogy a két királyságban, Magyar- és Horvátor- 
szágban ezen női örökösödési rend meghatározása által 
eleje lesz véve a különben félő szakadásnak, mely a — ha 
isten akarja, soha be nem következendő — halálesetben, 
felséged csehországi örökös királysága és ausztriai tarto- 
mányai közt támadhat. És végre : 

,,6. a fentebb ,,pro ratione dubitandi" fbihozott ok nem 
oly fontos, hogy a miatt oly nagy s közeli hasznot és 
kivánt alkalmat el kelljen szalasztanunk kezünkből. Ilyen 
alkalom pedig hogy a horvátországi rendek ,,in puncto 
successionis foemineae in defectum masculorum" ily híven 
és hódolattal önkényt felséged minden ösztönzése nélkül 
tették ama nyilatkozatot felséged uralkodó háza iránt, és 
magok gondoskodtak minden jövendőben lehető esetre, — 
ugy hogy felséged nem is működhetett kezökre, sem pedig 
készségöket nem bátorithatá. Felséged határozza el, hogy 
két szeretett királyságának. Magyar- és Horvátországnak 
itt fennforgó kölcsönös segítsége és eddigi hagyományos, 
szoros kapcsolatjuk és uniójok megörökitése végett ezen 
^ javaslat a magyar rendeknek is még a mostani országgyü- 
lésen előterjesztessék^ a mi felségednek kétség nélkül annál 
kellemesebb, mivel a magyarok hozzájárulásával, akkor, 
ha az isten áldásából felséged várt örököseire nézve a 
nemremélt halál-eset bekövetkeznék, vagy akkor is, ha 
csak női nemből való örökösöket hagyna maga után, 
üdvösen eleje lenne véve egy jövendőbeli interregnumnak, 
mely ,^inter mala Beipuhlicae pessimtis^' lenne, és „m ante- 
cessum^' előre lenne gondoskodva. 

„Ezen kérdések fontolóra vétele után a legalázato- 
sabb küldöttség azon kérdést hányta meg, mi módon 
legyen ezen javaslat a magyarok elé terjesztve ? A követ- 
kezendőkben állapodott meg : 

„Hogy a dolog egyelőre bizalmasan és külön-kütön 
adassék a magyar rendeknek tudtára. Először is a szász- 
seizi bibornokkal kellene közölni, azntán a megbízhatóbb 
és tekintélyesbb mágnásokkal, valamint egyháziakkal ugy 
világiakkal, mint a nádorral, Pálfy, Erdődy grófokkal, a 
kalocsai érsekkel stb., nem különben az újonnan kiengesz- 
telődöttekkel, mint Károlyival stb., s ezeket hathatós, helyes 
indokokkal meggyőzni, s mindenikkel külön-külön be- 
szélni. De mielőtt ez történnék, meg kellene híni ezen 
szűkebb conferentiába, kizárván minden referendariust, 
Illésházy magyar cancellárt, s ennek mintegy különösön 
benne vetett bizalommal tudtára adni, hogy ő, a cancellár, 
kinek ismert buzgalmában, hűségében és hódolatában fel- 
séged a legkegyelmesebb bizalommal van, nemcsak hasz- 
nát, hanem szükségét is belátandja Magyarországra nézve 
annak, annyival inkább, hogy ezen királyság az őt fenye- 
gető török hatalom ellen másként nem tarthatja fenn 
magát, mint egy patrimonialis királyságok és országok által 
hatalmas uralkodó alatt; de egy interregnum esetében a 
belső mozgalmak miatt csalhatatlanul magától meg kellene 
semmisülnie. 

,, Habár felséged virágzó korában van s isten kegyel- 
méből teljesen jó egészséget élvez, de felséges uralkodó 
családjának férfi törzséből ez idő szerint egyedül van 
életben, és nagy uralkodók is alá vannak vetve az emberi 
véletlennek, a mint a fris emlékezetben levő sajnos tapasz- 
talás nagyon is világosan igazolta. Fontolóra véve ezen 
inditó okokat, Horvátország rendéi előre kívántak gon- 
doskodni a fentebbi nyilatkozat által magokról és utódaik- 

ról ezen szomorú esetre, melyet isten kegyelmesen eltá- 
voztasson, miért is ők nagy mértékben dicsérendők. Azért 
méltóztassék felséged mindenekelőtt a cancelláriának és 
azután a magyar királyság legalázatosabb rendéinek érté- 
sére adni kegyelmesen, nyilatkoztassák ki, hogy ők nem- 
csak hogy semmivel sem akarnak hátrább maradni Horvát- 
országnál a hazájok iránti szeretetben és gondoskodásban, 
hanem ebben az érdemet tőlök el is akarják nyerni, és 
ezzel együtt minden eshetőségre hazájok üdvében magokról 
és utódaikról előre gondoskodnak. E végből elfogadják a 
magyar királyságban ezen női örökösödés rendét, s még 
ezen országgyűlésen hasonlókép törvénynyé emelik azt a 
netalán támadandó bármely akadály elhárításával, az ő 
örökké tartandó dicsőségökre és császári felséged különös 
tetszésére. Ebben császári felséged bizonyos lehet, ha a 
cancellár, a mint a legfelsőbb bizalmas közlés tétetnék 
neki, a mágnásokat, bárókat és az ország rendéit az ő 
hűséges és szorgalmas szolgálatában a fenn elősorolt 
inditó okok erélyes előterjesztése által erre dőre készíti^ a 
mit felséged hasonlókép megtenne és azután magának az 
országgyűlésnek előterjesztené, a mit a horvátok sürgeté- 
sére semmi esetben nem utasíthatnának el. 

„Miután pedig ily buzgó rábeszélést sem a cancellár 
sem az ország más mágnása felséged kedvéért nem tagad- 
hat meg, az ügy az ő megbízható készségére lenne bizandó, 
s a további fejleményekhez képest elhatározandó, minő 
időben, vajon „awíe vei post coronationem^^ viendő-e az 
előterjesztés az országgyűlés elé."^) 

A tanácsosok azonban a horvátokkal együtt most 
még hiában fáradtak. 



1) Articnli et constitutiones diaetarum .... Croatiae 107. 1. Ezen 
okmány eredetié német, — másolata néhol bizonytalan hüségti az utóbb neve- 
zett gyűjteményben. 

A horvátok előzékenységének nem lett eredménye 
Magyarország rendéinél, melyek összeségébe a horvátok 
is be voltak foglalva. Mert tndva van, hogy az 1715-iki- 
eknek nevezett törvények közt nem hogy ki lenne mondva 
a női ág örökösödése, hanem törvényczikkben njittatik 
meg az 1687-iki határozat, mely szerint a fia maradékok 
kihaltával Magyarországon a szabad király választás joga 
megújul ismét Az 1715-iki 2-dik törvényczikk 8-ik §-a 
igy szól: 

„Abban az esetben (a mit isten messze távoztasson), 
ha férfi ivadéknnk magva szakad, nevezett karaink és 
rendeink király választási és koronázási kiváltsága (praero* 
gativa) visszanyeri hajdani hatályát és állapotát és érin* 
tetleiifll marad fenn ezen Magyarországnál és nevezett 
Részeinél, a régi szokáshoz képest '^^) 

Azt lennénk hajlandók hinni ebből, mintha talán az 
1715-iki országgyűlésen fennforgott a horvátok vagy 
király indítványára ezen tárgy, — s épen a fent leirt horvát 
kezdeményezés egyenes elutasítását kereshetnők benne. 
De nagy tévedésbe esnénk ; mert a dolog fejleménye ez : 

Tőrvénykönyvünk idézett poncának csak beczikke- 
lyezése történt 1715-ben, de kelti ideje nem 1715, — 
hanem 1712. Sőt megmondhatjuk keletkezése napját is. 

Mint emiitettem, a magyar rendek 1712-ben april 
elejére hivattak volt össze Pozsonyba koronázó ország* 
gyűlésre. De, szokás szerint, lassan gyülekeztek ; — az 
akkori nehéz közlekedés miatt Például a biharmegyei 
követek három hétnél tovább utaztak Bihar városától 
Pozsonyig. 

Az első ülést a rendek csak május 2-ikán tárták. — 
Néhány ülést a koronázás előkészítése foglalt el. A rendek 



*) Corpas Jaris Hnngarici. 

oly véleményben voltak, hogy a koronázást megelőzve 
kell a nevezetesbb sérelmek orvoslását kívánni. Ennél- 
fogva elhatározták, hogy a fölterjesztendő sérelmek néhány 
ponttá legyenek átalánoútva s a koronázási föltételekbe 
iktatva. 

A május 11-iki ülésben öt pontot indítványozott az 
alsó tábla fölveendőnek a királyi hitlevélbe. 1) pont: a 
király és törvényes maradékai az alkotandó törvényeket 
megerősítik, megtartják s az esküt az I. Ferdinándé sze- 
rint, csak az 1687-iki kihagyással, fogják letenni. 2) A 
korona hozassék s őriztessék az országban. 3) A fegy- 
verrel visszahódítandó országrészek kebleztessenek az 
országba. 

4) „Abban az esetben (a mit isten messze távoztasson) 
^ ha felsége férfi' ivadékának magva szakad, a nevezett 
karok és rendek királyválasztási és koronázási kiváltsága 
(praerogativa) visszanyeri hajdani hatályát és állapotját és 
érintetlenül marad fenn ezen Magyarországnál és nevezett 
részeinél a régi szokáshoz képest.^' 

Az 5-dik pont kiköti, hogy valahányszor a király 
utódai megkoronázandók , mindig biztosító levelet adnak 
ki és leteszik az esküt. 

Az utóbbi pontot a főrendekkel váltott több feleselés 
után, mivel emezek fölöslegesnek tárták a más törvény 
által is biztosított kikötést, szintén elfogadták. ^) A negye- 
dik pont, mint látni, csekély szóbeli változtatással meg- 
maradt a koronázási hitlevélben. És átalán az 1712. május 
11-iki öt pont egész terjedelmében átment az 1715-iki tör- 
vényekbe, hol a 2-ik tör vény czikk épen az 1712-iki 
koronázási hitlevelet foglalja magában. ^) 



^) Az 1712-iki országgyűlés folyamáról fennmaradt Biharvármegye 
követeinek följegyzése, a n. múzeumban. 

^) Az alsó tábla indítványát két izben vetette vissza a felső, — har- 

Mindez május 11-ikén történvén, alig volt idő rá, 
hogj a női örökösödés szóba hozassék. Magok a király 
tanácsosai april utolsó napjaiban tanakodnak, s akkor is 
csak azt végzik, hogy az országgyűlés későbbi folya- 
mában terjesztessék elő a női örökösödés, míg idő lesz 
nyerve az országgyűlés befolyásosbb tagjait egyenként 
megnyerni. Erre már idő nem volt; mert a rendek mindjárt 
az országgyűlés elején, még a koronázás előtt hoztak 
ellenkező irányú határozatot. Nincs nyoma az ország- 
gyűlési naplókban, hogy a horvátok megpenditették volna 
ezt az ügyet. S nekik ez nem is nagyon fekhetett szivökön 
azon viszonyok közt. Eljárásuk azt a politikát árulja el 
legvilágosabban, hogy minél inkább kedvében járjanak az 
uj királynak s ez által minél több külön szabadalmat 
biztosítsanak magoknak. A horvátok, abban az esetben, 
ha a magyarok nem követik példájokat, kedvező hely- 
zetben voltak ; mert egyfelől a mi határozatukban hát- 
rányossá válhatik, az könnyen el lesz hárítható. Idővel 
magok a magyar rendekkel együtt érvénytelennek mond- 
hatták volna egyoldalú határozatukat oly fontos államjogi 
kérdésben, minő a koronázás, mely egyik leglényegesebb 
kapocs vala Magyar- és Horvátország közt. Nagyon 
hibásan nevezi bárki is még ,,pragmatica sanctió"nak a 
horvátok 1712-iki határozatát. Már csak szerkezete is oly 
átalános, hogy törvénynek vagy szerződésnek nem, csak 
egy elv kimondásának fogadhatni el. A horvátok semmit 
sem koczkáztattak, hanem a fejedelem részére egy nagyon 
kedves demonstratiót hajtottak végre. Másfelől pedig ha 
a magyarok nem hoznak az övékhez hasonló határoza- 



madikszor elfogadta. Különben maga az elv ellen a felső-táblának sem volt 
kifogása. Ugy látszik , fölöslegesnek tartotta hogj maga a diploma diplomát 
követeljen. Hosszú viták nem folytak; mert egy ülésén történtek meg az 
izenetek és az elfogadás. 

tokát, nyilván annál nagyobbnak fog feltűnni az 6 hódoló 
hűségök, kik koronázás s igy ünnepélyesen kikötött felté- 
telek nélkül ily nagy ajándékkal járulnak a trónhoz. 

Lényegesen más volt a magyarok helyzete. Az új 
fejedelem ismeretlen; a bel viszony ok rendezetlenségében a 
sérelmek nagyok és sokfélék, — az adó annyival nagyobb, 
mivel a lefolyt háborúk az országot kimentették; az igaz- 
ságszolgáltatásban, hadi és pénzügyi szervezetben, politi- 
kai kormányzatban új rendezésekre, reformokra volt szük- 
ség. Mindez nem nyerhető meg és biztositható puszta bi- 
zalmi szavazattal, csupa előzékeny szívességgel. Az ural- 
kodó kegye, ha az a legnagyobb is, csak egy ember életre 
terjed ki — s így nem elég biztosi ték a törvényességre és 
alkotmányosságra. Különben is a kor a lefolyt zavarokban 
és zavarok után, mint mondtuk, bizalmatlanságra hajló volt. 

Szóval a rendek 1712-ben Magyarországot és ennek 
alkotmányát voltak mintegy újra megalapitandók annyi 
kegyetlen sérelem és szenvedés után. Hihető, hogy többet 
véltek nyerni a szilárd, erélyes magatartással, mint túlzott 
engedékenységgel, — s ha a női örökösödés királyi előter- 
jesztésként javaslatba jön is, nagy viszontengedmények 
nélkül nem állanak rá a rendek. 

Bármint legyen ez , az udvar még a maga kebelében 
sem érlelte volt meg ezen tárgy formulázhatását. Az örö- 
kösödés rendje még meghatározva nem volt, és oly hatá- 
rozatlan alakban, mint a horvátok, Magyarország nem 
emelhette törvénynyé. 

A király csak május közepén köszönte meg a horvá- 
toknak mártiusi határozatukat, — « május 20-ikán, a ko- 
ronázáskor^) királyi fogadásként erősíté meg a máj. 11-iki 
pontot, mely a női örökösödést Magyarországon kizárja. 



1) A koronázás 20-dikán s nem 22-dikén ment végbe. 

7 



— &8 — 

Nevezetes históriai adat az is, hogy Károly bár el volt 
szánva a női örökösödés törvénynyé tételére — mint taná- 
csosainak tárgyalása is mutatja — mindamellett megeskü- 
dött oly törvényre, melyet később épen dlenkezóvé óhaj- 
tott változtatni. — Azonban a kézalatti értekezés megtör- 
tént, és később is folyt az országnagyokkal, ahhoz képest, 
mint a császár német tanácsa javaslá. 

A királyi magyar tanácsosok csak 171 2, július 1-sején 
tárgyalták a női örökösödés kérdését A vén nádor, ber- 
ezeg Eszterházy Pál elnöklete alatt július 8-ikán fölter- 
jesztik a királynak nézeteiket, — melyeket július 7-iki 
ülésökben állapitottak meg. — A király nagy átalánosság- 
ban csupán arra kérte tanácsosait, adjanak véleményt, 
mint lesz betöltendő a trón, ha ő fíu maradékok nélkül ta- 
lálna kimúlni? A tanácsosok érthették ebből, hogy a női 
örökösödés behozataláról van szó. — Fölterjesztésökhöz 
csak azt bocsátjuk előre, a mit már emllténk, hogy ezút- 
tal a tanácsosok csak Leopold és József leányairól szólot- 
tak, minthogy Károlynak leánya sem volt még. 

A tanácsosok véleménye ez: az interregnum veszé- 
lyeinek elejét veendők, magok javaslanák, hogy a király 
az országgyűlés elé terjessze a női örökösödés ügyét De 
ezt csak a következendő föltételek alatt vélik elérhetőnek : 

Először: Hogy a királyi háznak csak egyetlenegy nő- 
tagja és ennek utódai választassanak a trónra, a többi női 
tag forma szerint, s "ha kell, esküvel is lemondjon 
örökre róla amaz egynek s utódainak érdekében. Es ugyan- 
ezen egy legyen egyszersmind Csehország, Slézia és 
Morva uralkodója is, — valamint a spanyol örökösödésből 
a családra szálló birtokok ura is. Mindezeket ugyanazon 
nő és utóda föloszthatlanúl birja. Mielőtt a jelen(1712-iki) 
országgyűlés lefolyna, valamennyi örökös ország rendéi 
szerződés és szövetség által fogadják fól, hogy ugyanazon 

nőág uralkodásához fognak ragaszkodni. Ezen szövetség- 
ben azt is meg kell határozniok, mivel és mennyivel fog- 
nak mind béke , mind háború idején a Magyarországon 
levő várak és katonaság eltartásához járulni ; mert nekik 
is közeli érdekök Magyarországnak a török elleni vé- 
delme. 

Másodszar: Ezen szerződések közöltetnének a ma- 
gyár országgyűléssel. 

Harmadszor: A Magyarország trónjára jutandó nő- 
uralkodó diplomát állítna ki magára és utódaira szólót, 
hogy Magyarország és a hozzá kapcsolt részek törvényeit^ 
szokásait megtartandja és „ezen országot nem más örökös 
tartományok módjára, hanem magának az országnak eddig 
hozott Y^j jövendőben az országgyűlésen hozandó törvényei- 
vel fogja kormányozni. " Az egykor a magyar koronához 
tartozott terület visszafoglalt és visszafoglalandó részét 
Magyarországhoz visszacsatolandja s semmi szin alatt el 
nem idegeníti. 

Negyedszer: Fimagszakadás esetében ha a nőnembeli 
utód kiskorú találna lenni, a nevezett diplomában előre kell 
gondoskodni, hogy Magyarországot idegen nemzetbeli mi- 
nisterium ne igazgassa, hanem a kormányzást a nádor vigye 
az ország törvényeihez és szokásaihoz képest. 

Ötödször és hatodszor: Ha a nőnembeli utód ^ még 
hajadon, az Magyarország és a többi tartomány véle- 
ményéhez képest adatnék férjhez. Az ebből eredhető hábo- 
rúk elhárítására Magyarországon erősebb, s egy részben 
magyarokból is álló hadak tartassanak s a várakról legyen 
gondoskodva. 

Hetedszer : Minthogy Csehország Németország része, 
meg kellene határozni, miként állhatna meg a nő nembeli 
utód házassága előtt és után a német fejedelmi electorság- 

7* 

ban. Házassága pedig mással ne léphessen, mint katholi- 
kussal. 

Nyohzadszor: Ezen férj megkoronáztatja magát Ma- 
gyarországon. 

Kihnczedszer : Minthogy a kirájf sem az országgyű- 
lésre meghivő levélben sem a királyi előterjesztésben nem 
tőn említést szándékáról, szükséges azt most a nádor által 
előterjesztetni. Országgyűlés nélkül végezni éhben a tárgy- 
ban nem lehet 

Tizedszer: Minthogy Magyarország oly engedményt 
tesz^ mely eddig nem volt^ a király nyilvánítsa , minő en- 
gedményekre számithat viszonzásul Magyarország a török 
elleni védelem tekintetéből? Egyik engedmény lenne, 
hogy a király belső tanácsába neveztessenek ki magyarok 
is, mivel a fentebbiek szerint Magyarország örökös ka- 
pocsba jőne a többi országgal és tartomány nyal. Mivel 
pedig eme többi ország és tartomány a német birodalom 
része is egyszersmind, ma^yarázta^sék meg^ minő viszony 
legyen köztök és Magyarország közt. Az országban a tör- 
vényes rendet helyre kell állitni s szilárdul megtartani. 
A király legyen ott személyesen az országgyűléseken. 

Tizenegyedszer: Némely sérelmek megszüntetésével 
kell megvigasztalni az országgyűlést; a magyar ügyek 
kezeltessenek magyarok által ; a törökkel s másokkal ne 
köttessék béke a magyarok hozzájárulása nélkül; a királyi 
birtokok nem fognak elidegenittetni ; a köznéptől csak az 
országgyülésileg meghatározott adók fognak vétetni; az 
ország egyházi és világi tisztei csak magyarországiaknak 
adassanak. Más sérelmeket is el kell oszlatni, hogy a ren- 
dek hajlandókká váljanak a női örökösödés oly elfogadá- 
sára, hogy mind a rendek mind küldőik belenyugadjanak.^) 



^) „Budapesti Szemle'' XIX. kötet, 267. 1. Szalay László közleménye. 

Az udvar és belső tanácsosai a magyar tanács ezen 
véleményét, bár méltányossága ellen kevés kifogás le- 
hetett, nem találhatták kedvezőnek ; mert elfogadása által 
határozottan ki lesz vala zárva az örökösödésből Károly- 
nak netalán születendő leány gyermeke. Eszterházyék 
legmulhatlanabb ftiltételnek mondják, hogy ne csak meg- 
neveztessék a női utód, hanem az ki is zárjon minden más 
ágat az örökösödésből és különösen , hogy ez a maga és 
utódai nevében diplomát állitson ki, — szóval az új ki- 
rálynő ég úgy egy új dynastia ősanyjának tekintessék, 
mint a mily ősatyja volt Róbert Károly az Anjoui dynasti- 
ának, a mellékágak kizárásával. S mindezek megtörténtét 
még az 1712-iki országgyűlés folytában sürgetik a rendek. 
Már pedig Károly ezeket nem teheté még nem létezett le- 
ánya nevében, s igy József vagy Leopold leányai közül 
valamelyik záija ki a többi női rokont, s Károly netaláni 
leányát is az örökösödhetésből. 

A magyar tanácsosok ilynemű válasza nem buzdít- 
hatta Károlyt arra, hogy ha koronázás előtt nem, koroná- 
zás után vigye az általa táplált kedvencz eszmét a magyar 
országgyűlés elé. 

Magyarországra nézve tehát a pragmatica sanctio 
megpenditésére Károly kénytelen volt bevárni, hogy leány- 
gyermeke szülessék, — különben épen maga ellen fordítja 
az ügyet. Az országgyűlés a pestis miatt 1712. september 
28-ikán fölös zlott, a nélkül, hogy szó lett volna a női örö- 
kösödésről. 

Az udvar sem óhajthatta még átalán a leány örökösö- 
dés ügyét föltárni a világ előtt. Maga Anglia, mely a tiz 
évig folyt háborúban hű szövetségese volt Ausztriának, az 
utrechti congressuson ellene nyilatkozott a leányág örökö- 
södésének. 

A leány - örökösödés tárgyában a Magyarországra 
nézve fennforgott fentebbi nehézség még sokáig nem enyé- 
szett el; — de az utóbb érintett külügyi nehézség csak- 
hamar el lett háritva. 

1713-baii mártius 14-ikén megköttetett az utrechti 
béke, melynek értelmében Károlynak ki kellett vonnia 
csapatait Spanyolországból. Ezen Francziaországgal kötött 
szerződést nem a császár, hanem szövetségesei az angolok 
és hollandiak hozták létre ; de épen mivel ezek most mint- 
egy elpártoltak Ausztriától, — világos lőn, hogy Károly 
többé nem számithat a spanyol trónra. Nem is lehetett 
többé szó, hogy ezen örökösödés miatt Angliafegyvert fogjon 
a császár mellett; mert egyfelől Francziaország elismeré 
egy nő, Anna királynő uralkodását az angol trónon, más- 
felől a szerződés eltiltá, hogy a spanyol és íranczia korona 
a Bourbon ház valamely tagjának fején egyesíthető legyen, 
így annál kevésbbé ismerték volna el jogosnak, hogy a 
spanyol és Habsburgház többi koronái egy főn egyesíttes- 
senek. A császár nem fogadta ugyan el az utrechti bé- 
két; de ha a spanyol trónra többé nem tart igényt, annál 
inkább remélheté, hogy a női örökösödés más országaira 
nézve nem fog angol részről elleneztetni többé. 

A császár 1713. mártius 14-ikén elfogadta a Spanyol- 
ország odahagyására vonatkozó szerződést, s mintegy egy 
hóval azután, april 19-ikén elkészült a női örökösödést 
illető családi szerződés, mely által Károly születendő le- 
ányainak elsőség adatik József és Leopold leányai előtt 
az örökösödésben. 

Az april 19-ikén kelt családi okmány első része elő- 
szörhozza nyilvánosságra a Leopold által 1703-ban a nőág 
örökösödését illető szerződést. Második része pedig épen 
ezen szerződést semmisíti meg, a mennyiben Károly leendő 
leányainak elsőséget ád József és Leopold leányai felett. 

Az okmány, melynek eredetije németül keletkezett, 
fordításban itt következik : 

„0 császári felsége 1713-diki április 19-dikén 10 
órára valamennyi Bécsben levő titkos tanácsosait a közön- 
séges helyen összegyülekezni rendelte. Midőn pedig a meg- 
határozott óra bekövetkezett ő császári felsége titkos 
tanácstermében a baldachin alá lépett, és a közönséges 
császári asztal elé állott^ azután pedig titkos tanácsosait s 
minisztereit maga köré gyüjté. Ezek belépének rendjök 
szerint s mindenki a maga helyére állott vala úgymint: 
savpyai Eugen berezeg, Trautsohn berezeg, Schwarzenberg 
herczeg, gróf Traun helytartó, gróf Thum, ő császári fel- 
ségének, Eleonórának főudvarmestere; gróf Dietrichstein, 
főlovászmester; Seilern gróf, udvari korlátnok; Starhem- 
berg gróf, kamaraelnök; gróf Martinchy; i§. gróf Herber- 
stein, alhadelnök; gróf Schlickh, cseh főkorlátnok; gróf 
Schönborn, birodalmi alkorlátnok; a valencziai érsek; 
gróf Sinzendorf, főkamarás; gróf Paar, ő császári felségé- 
nek Amáliának főudvarmestere; gróf Sinzendorf, birodalmi 
s udvari alelnök; gróf Pálffy Miklós, magyar királyi or- 
szágbíró ; Illésházy gróf, magyar korlátnok ; gróf KJieven- 
hüUer, Alsó-Ausztria helytartója; Gallas gróf; Salm 
gróf, ő császári felségének Amáliának főlovászmestere ; 
Marches Romeo, királyi spanyol titkos államtitkár; Kornis 
gróf, erdélyi alkanczellár ; — Schickh referendarius. 

„Midőn valamennyi elősorolt titkos tanácsnokok s mi- 
niszterek együtt valának, ő császári felsége tudtul adá, 
hogy titkos tanácsosai s miniszterei ilyszerü egybehivásá- 
nak oka s czélja ez volna: értésökre juttathatni, hogy meg- 
boldogult és Istenben nyugovó kegyes és nagyon tisztelt 
atyja Lipót császár, valamint legkedveltebb testvérbátyja, 
akkor római király, utóbb római császár, boldog emléke- 
zetü József ő felsége s szeretett atyjafia és végre Csá- 

szári Felsége, mint akkoriban Spanyolország elismert ki- 
rálya között bizonyos egyezmények, rendelkezések s örö- 
kösödési szerződések léptettek életbe, melyeket különféle 
császári titkos tanácsosok és miniszterek jelenlétében ki-ki 
hitével erősített és biztosított. 

„Mivelhogy azonban ama tanácsosok s miniszterek 
közül jelenleg kevesen volnának már életben, ö Császári 
Felsége múlhatatlanul szükségesnek találta, a maga köré 
gyűjtött titkos tanácsosoknak s minisztereknek nem csak 
a fennebbit tudomásokra adni, hanem az emiitett rendelke- 
zéseket s szerződéseket is közzétenni és felolvastatni, a 
mint is Császári Felsége a felolvasást udvari korlátnok- 
jának, Seilern grófnak legott megparancsolni méltóztatott. 

,, Ennek folytán tehát a gróf a kezébe adott, akkori- 
ban királyi, jelenleg már cs. Felségétől aláirott, királyi 
függő pecsétjével megerősített spanyol királyi eredeti el- 
fogadási okmányból a spanyol bevezetést ; ennek utána a 
Leopold császártól s József római királytól aláirt és kettős 
császári s királyi függő pecsétekkel megerősített örökösö- 
dési okmányt is teljes tartalmához képest elejétől végéig, 
a mellé csatolt jegyzői függelékkel, végre ismét a királyi 
spanyol okmányból elfogadását s a benne foglalt kölcsönös 
kötelezettségeket a végéig, ugyancsak szinte a jegyzői 
függelékkel értelmesen és nyilván felolvasta, mely ok- 
mányok Bécsben 1703-ki september 12-ről keltek. 

„Miután mindezek ekképen történtének, O Császári 
Felsége továbbra is még különösen a következőkre figyel- 
meztetett: A felolvastatott okmányokból kiki tudomásul 
vehette József s Károly ágainak életbeléptetett s hittel erő- 
sített rendelkezését s azon örökös egyezményt, mely köl- 
csönös örökösödésüket szabályozza. Hogy ennélfogva né- 
hai császári felségeiktől, boldog emlékezetű Leopoldtól s 
Józseftől Ő Császári Felségére ruházott spanyol örökös 

királyságokon s tartományokon kivill s mellett jelenleg 
néhai testvérbátyjuk s kedvelt rokonuk fiágbeli utód nélkül 
történt elhunyta után az utóbbinak valamennyi örökös ki- 
rályságai s tartományai O Császári Felségére estének, 
melyek is összeségökben az elsőszülöttség joga szerint tör- 
vényes fiágbeli utódainál, a mig ilyek léteznek, elválaszt- 
hatatlanul megmaradandanak. ö Felsége Jidgdnak magva- 
szakadtával pedig ^ a mit Isten kegyelmesen eltávoztatni mél- 
tóztassék, törvényes leányágbeli utódaira szálljanak, minden- 
koron az elsőszülöttség joga s rendje szerint, s ugyancsak 
elválaszthatatlanul; továbbá Ő Császári Felsége ágyékai- 
ból származó, mindkét ágon levő törvényes utódai kihaltá- 
val s hiányában, valamennyi királyságok s tartományok 
örökösödési joga elválaszthatatlanul Ö Császári Felsége 
testvérbátyja, boldog emlékezetű József ő császári felsége 
ö kedvelt rokona ágyékaiból származó leányaira s törvényes 
utódaira, ugyancsak az emiitett módon az elsőszülöttség 
joga szerint szálljanak; ugyanezen jognak és rendnek ér- 
telmében herczegasszonyaik is a jelen kedvezményekben 
s történtekben részeltetendők. Mindezt pedig ugy értvén, 
hogy a jelenleg uralkodó Károly ágyékából s az ezt felváltó 

leányutódaiban fennmaradt József ágyékából sarjadzott 

it 

ágak után O Császári Felsége nőtestvéreit s a fenséges ház 
valamennyi többi ágait illeti az elsőszülöttség joga s az 
ebből folyó rend szerint mindennemű örökösödési jog, s a 
mi éhez tartozik, mire nézve tehát a fenntartás nyilván ki- 
köttetik. Mely végből ezen örökké tartó egyezmények, 
rendelkezések s szerződések Isten dicsőségére s vala- 
mennyi örökös tartományok megőrzésére léptettek életbe 
és néhai felséges atyjuk s testvérbátyjuk s Ő Császári Fel- 
sége által hittel erősíttettek. Azért O Császári Felsége e 
rendelményeket mind maga megfogja tartani, mind pedig 
titkos tanácsosait s minisztereit kegyelmesen inteni s ne- 

kik megméltóztatík parancsolni, hogy maguk is igyekez- 
zenek s iparkodjanak eme szerződéseket s rendelményeket 
teljességökben megfigyelni, megtartani és megvédeni; mely 
czélból s Ő Császári Felsége titkos tanácsosait is miniszte- 
reit a titoktartás kötelessége alól feloldja. Ezek után Ö 
Császári Felsége s a fennnevezett titkos tanácsosok s mi- 
niszter urak elhagyák a termet." 

„Hogy mindezek ekképen történtének s folytának, bi- 
zonyítom saját kezem aláírásával s közönséges pecsétem- 
mel. Bécs, az 1713-ki év április havának tizenkilenczedik 
(19) napján. 

Schickh János György Fiigyes, a róm. csász. 6 fels. 
udvari tanácsosa, Alsó-Ausztriai titkos referen 
darius s ezen ünnepélyes végzendőre felhatalma- 
zott császári s főherczegi közjegyző. ^) 

Magyarországnak, mint ebből látni, két tanácsosa 
volt jelen a szerződésen : az országbíró és cancellár, s ezek 
is csak annyit fogadtak , hogy ügy ekézni fognak, a meny- 
nyiben rajtok áll, a szerződés kivitelére közreműködni. A 
nádor, Eszterházy, ki ezen évben mártiusban halt meg, 
nem lehetett jelen. Az ügy még csak az országbíró és 
cancellár magán lelkiismerének ügye volt, s maga a király 
sem tekinté általa legkevesbbé is kötelezve az országot. 

Az 1714-ben újra összehítt országgyűlés, mely mű- 
ködését 1715 nyaráig folytatta, nem nyert hivatalos tudo- 
mást a fenntebbi szerződésről. Legalább semmi nyoma, 
hogy ezen ügy előhazatott volna. Ez, mint a magyar ta- 
nácsosok 1712-diki véleménye bizonyltja, nem is történhe- 
tett, míg Károlynak leány -permeké nem született volt. 
Már pedig nem született. A királyné csak 1713-ban 
hagyta oda Spanyolországot, hol két évet élt férje nélkül. 
Azután még két évig nem lett gyermeke. 

^) Magyar Jogtudományi Közlöny 1866. évi folyam, ökröse B. 

Mindamellet az 1714 — 171ö-iki országgyűlés előké- 
születnek tekinthető a pragmatica sanctióra. Az a mi leg- 
nevezetesebb országgyűléseink egyike marad. — 

A mi addig kivált, a XVII-ik században oly kiváló 
szerepet játszott a magyar politikában s erőt adott a 
kormány elleni oppositiónak , a protestánsoknak államjogi 
szerződések által biztositott s igy nevezetes politikai 
hitczikkelylyé vált szabadsága, sokat veszített már éles- 
ségéből. 

Igaz, hogyazl715-diki törvények nem czikkelyezték 
be az 1711-dikiszathmári szerződést. De kiemelendő, hogy 
ez nem egészen a kormányon, vagy legalább nem az ural- 
kodón múlt, ki azt mint e^^ilítém, már azelőtt megerősítette 
volt. Magyarország rendéinek többsége volt az, ki a 
^bevett vallások szabadságát biztosító okmányt nem 
vette föl. 

11. Ferdinánd ideje óta a térités különösön a jezsuiták 
buzgalmából nagy hódításokat tett kivált az úri rendben a 
katholiczismus részére ; — III. Ferdinánd alatt katholiku- 
sok és protestánsok egyensúlyozták, I. Leopold első éveiben 
paralyzálták egymást az országgyűlésen. 1662-ben már 
a katholikus rendek túlnyomó többségben vannak s a val- 
lásos türelmetlenség nagyon feltűnő a többséget képezett 
világi urak közt is. Érintem, mily messze ment az 1687 
táján. — 

A felekezetek közti ingerültség sokat enyhült a vi- 
lági rendek közt 1715 táján, — egy oly forradalom után, 
melynek vezére Rákóczy Ferencz, maga katholikus volt, s 
melynek szövetségese a „legkatholikusabb'' XIV. Lajos. 
A rendek nagy többsége az alsótáblán is katholikus levén, 
annyival kevesbbé elégité ki most teljesen a protestáns kö- 
veteléseket, mivel nem tartott már attól, hogy ebből nagy 
horderejű viszály fejlik ki, — és ha most is maradtak pa- 

naszaik a protestánsoknak, a sérelmes háboritások nem az 
üldözés s irtó háború színét viselték magokon, mint I. Leo- 
pold alatt, hanem a suprematiáét, melyet nehezen tűrtek 
ugyan , de hatalmas óvások helyett kisebb nyomatékú pa- 
naszokat idéztek elő azok. A szathmári szerződés nem 
vétetett föl ugyan a törvénykönyvbe; — de törvén yczikkek 
keltek melyek e szabadságot biztositák. 

Károly uralkodását már is kezdek kevesbbé gyana* 
kodó szemmel nézni, és a vallásügyben bizalommal for- 
dulni igazság szeretetéhez. Ö fiatalkora legszebb részét 
Spanyolországban töltötte ugyan; de épen a spanyol kér- 
dés protestáns hatalmak szövetségesévé tette, kik a béke al- 
kudozások alkalmával mindig szót emeltek a magyar 
vallás szabadság mellett. Ezenkívül neje, ki már 1714-ben 
Bécsben lakott, férjhez menetele előtt protestáns s kitérte 
után is nagyon türelmes volt. Azt beszélték, hogy a braun- 
schweigi születésű Erzsébet császárné titokban a bibliát ol- 
vassa. De leginkább feltűnhetett az akkori protestánsok 
előtt, hogy Károly udvarából eltűntek a jezsuiták, kiknek 
Leopold idejében az egész vallásos üldözést tulajdoniták. 
Még József lemondott volt rólok; de József udvaráról ke- 
veset tudtak a többnyire Eákóczy táborában volt rendek s 
átalán, mint érintem, a bizalmatlanság nem engede látni né- 
mely különbséget , mi a fiú és apa közt volt. Most azon- 
ban higgadtabb fölfogás állott be. Mindenesetre neveze- 
tes jel, hogy a protestánsok, ezen addig örökös ellenzék, 
már sokat látszanak várni jogaik méltánylásában a király- 
tól személyesen, ki különben is örökös komolysága mellett 
egyénileg nagyon jó indulatunak mutatkozott 

Már maga a tény, hogy az 1712-iki országgyűlés 
után, mely csak kénytelenségből oszlott el öt hónapi szor- 
galmas működés után, 17 14-ben újra összehivatott, bizalom- 
gerjesztő vala. 

Az országgyűlés megnyitására Károly személyesen 
jelent ineg a királynéval együtt, kit ez alkalommal meg- 
koronáztak. A nádorválasztás is alkotmányos érzületre 
mutatott. Az 1713-ik év tavaszán elhunyt berezeg Eszter- 
házy helyébe uj nádor választatott : gróf Pálőy Miklós. 
A királynak személyes befolyása nem csekély volt. 

Károly fiatal lettére sok élettapasztalásu ember volt. 
Nemcsak világot látott, hanem a viszontagságok egész 
hosszú során ment keresztül, s nemcsak a hadi, hanem az 
államügyek más ágaival is alkalma volt megismerkedni. 
— Az akkori világ legműveltebb nemzeteit és azok legne- 
vezetesebb férfiait vagy mint jó barátjait vagy közvetlen 
ellenségeit ismeré. 

Mig Leopold az államban csak katonát és jezsuitákat 
ismert s ezeken kivül legfeljebb a bureaucratáknak tulaj- 
donított értéket, — Károly több oldalú ember s volt benne 
sok egy már újkori államférfiuból. Nagy gondja volt 
országainak államgazdasági emelésére. A kor a nyugati 
nemzeteknél a kereskedelmi társaságok s nagyobb mérvű 
pénzügyi operatiók és a szédelgésig ment kísérletek kora 
volt mérsékeltebb meggondolással, mint a Law tanait 
felölelt franczia kormány, a pénzügyek rendezésére, a 
kereskedés előmozdítására törekedett, — mire különben 
is kényszerítve volt; mert a lefolyt nagy háborúk a tönkre- 
jutás széléig vitték volt államait. 

Ezenkívül III. Károly sokat foglalkozott a jogtudo- 
mánynyal s igen jól beszélt latinul, mely tulajdonai sehol 
sem szerezhettek neki több népszerűséget, mint épen az 
akkori magyar intelligentiánál. De több is volt ez csupa 
személyes előnynél. A magyar belkormányzat és igazság- 
szolgáltatás reformokra várt, — ez átalánosan érzett szük- 
ség volt a rendeknél s a király jogászi dilettantismusa 
annyival inkább tetszhetett, mivel nem a mindig absolu- 

tismusra törekedett I. Leopold rögeszméinek szabásában 
jelent meg. 

És valóban az 1 7 15-iki törvények, melyek magokba 
ölelik az 1708-iki és 1712-iki országgyűlések végzéseit 
is, a jogfolytonosság alapján s csak tovább-fejlesztés 
alakjában, uj korszakot nyitaak meg a magyar közéletben. 

— Országgyűlési állandó bizottságok neveztettek ki, 
melyek a reformok kidolgozását tovább folytassák, s a köz- 
igazgatás minden terén a legnagyobb munkásság kez- 
dődött. Egyik legfontosabb ujitás az állandó magyai- 
katonaság behozatala volt. Magok a rendek ohajták ezt 
legjobban. Tényleg már I. Leopold alatt megvolt Magyar- 
országon is az állandó katonatartás, szabad toborzás utján. 
A nagy török háború és a Rákóczy fölkelés bebizonyiták, 
hogy, a hadtudomány uj fejléséhez képest a rendes kato- 
naság ellenében a gyülevész insurrectiók meg nem állhat- 
nak. Az adó tetemesnek tartatott; de ügye legalább 
szabályozva Ion. Ezenkivűl bár minden sérelem el nem 
enyészett, történt sok, mi eléggé bizonyitá a kormány 
részén a jó akaratot, — és megnyugtató vala, hogy a 
törvényhozás fóruma megnyilt, melyen azokat orvosolni 
lehet. Nem kell végre felednünk, hogy 1714-ben a 
franczia háború is egy békekötés által befejeztetett, s az 
ország mintegy ötven évi külső és belső csaknem szaka- 
datlan háborúk után először élvezheté a béke nyugalmát 

— Nemcsak az éltesek, hanem a teljes korúak csaknem 
egész generatiója szemével látta a rendkivüli contrastokat 
a politikai rendszerekben: Leopold terrorisáló zsarnok- 
ságát, — utána Eákóczy fölkelését, mely a szabadságot a 
legnyugtalanabb izgatottsággal s a jövő iránti kellemetlen 
bizonytalansággal párositá. A romboló és hosszasan tartó 
zivatarok után a nemzet felttdültnek érzé magát a mérsé- 
kelt szabadságban , mely azonban merő ellentéte volt 



— 111 — 

a Leopold alatti állapotnak, és azon nyugalomban, mely 
természetesen még kellemesebb volt a forradalom zakla- 
tottságára. Az országgyűlés a jelennél szebb jövendőt 
és a nyugalom állandósítását ígérte. 

Szóval az 1715-íkí országgyűlés nevezetesebb elő- 
készületnek tekinthető a pragmatica sanctióra, mint az, a 
mit a horvátok idő előtt elhirtelenkedének. 

Másik szintoly döntő előkészület volt következő 
években az ország teljes integritásának helyreállítására 
történt nagy lépés. Temesvár még a Bánság nagy részével 
török kézben volt, — most Magyarországhoz visszacsa- 
toltatott nemcsak ez, hanem Nándor-Fehérvár Szerbia egy 
részével és Oláhország az Öltig. — Visszacsatoltatott a 
legdicsőbb fegyvertények egyike által, mely a különben 
is halhatatlan Eugen herczeget csaknem nagyobbnak tün- 
teti föl, mint a zentai csatatéren. A modor, melyben a 
hadjárat folyt, kétszerezte a király tekintélyét. Az a 
gyorsaság és biztosság, melylyel lángeszű hadvezére a 
túlnyomó számú ellenséget mindenütt megsemmisité, a hol 
találta, fölért a közvéleményben a visszanyert terület 
becsével. Az 1716 — 1718-iki hadjárat, s illetőleg Eugen 
berezeg hősisége szintoly nevezetes, s tán még neveze- 
tesebb előkészítője az 1722-iki pragmatica sanctiónak, 
mint az 1715-iki országgyűlés. Es bár a történet ama 
háború okául azt adja, hogy a császár szövetségese, 
Velencze iránti lovagiasságból inditá, — bizonyosak lehe- 
tünk benne, hogy Magyarország területének ama teljes 
helyreállítása volt a háború egyik indoka, — s ezen 
terűlet-helyreállitásbeli buzgalomnak az adott erőt, hogy 
dijában a női ág örökösödését nyerje a rendektől az ezen 
pontra nézve különösön aggodalmas király. 

így készíttetett elő a pragmatica sanctio behozatala 
Magyarországon. Uy előzmények után annyival bizonyo- 

sabbnak látszott már elfogadása, hogy azon akadály is 
megszűnt, mely 1712-ben a főbbek közé tartozott Ezen 
akadály, mint emiitők 1712-ben az, hogy Károly király- 
nak még leány gyermeke nem volt. De a nevezett török 
háború alatt született Károly első leánya, Mária Terézia, 
miután egy azelőtt évben született fiu gyermek csakhamar 
meghalt volt. Károly leánya, Mária Terézia 1717-ben, 
május 13-ikán jött a világra. 

Külföldön már nemzetközi szerződésben is volt szó 
a női ág örökösödéséről. Londonban 1718-ban megköt- 
tetvén a négyes szövetség. Károly császár nemcsak a 
maga és fiu örökösei, hanem leány örökösei nevében is 
birtokoltaknak mondja az olasz tartományokat és Belgiu- 
mot, és igy legalább közvetve a szerződésben részt vett 
hatalmak elismerik az emiitett tartományokra a nő-ág 
eventualis örökösödési jogát. 

Előkészületeknek lehet tekinteni, ha nem is átalán a 
nőág, hanem Mária Terézia trónra jutásához az is, hogy 
József császár idősbbik leánya, Mária Jozefa főherczegnő, 
midőn 1719-ben, Fridrik Auguszttal, a szász fejedelemmel 
s később a lengyel királylyal egybekelt, az egybekelés 
előtti nap örökre lemondott minden jogairól a Károly 
uralkodása alatti országokhoz, még pedig nemcsak a 
Károlytól származandó fiu-, hanem leány- maradékok ré- 
szére is. — 1722-ben József második leánya is férjhez 
menvén, az hasonló okmányt irt alá. 

1720-ban történt először, hogy Károly király országa 
népeinek is hivatalosan tudtára adá akaratát. — Az úgy- 
nevezett „ausztriai rendek'', kik még árnyékai is alig 
voltak egy-egy törvényhozó testületnek s csak rendeletek 
meghallgatására hivattak össze, a mondott év april havá- 
nak 22-ikén összegyűlvén, fölolvastatott nekik a császár 
változhatlan akarata a leányörökösödés tárgyában. Sléziár 

ban is 1720-baii i^gadták el az ottani rendek a leányörö- 
kösödést az uralkodó meghatározta formában. 

Habár a fentebbieknél kevésbbé döntő; de érdekes 
bővebben szólanunk még egy előkészitő lépésről, s ez a 
pragmatica sanctio elfogadása Erdélyben. 



8 



Vni. FEJEZET. 
A pragmatíca sanctio elfogadása Erdélyben. 

Eirdély, félszeg viszonyánál fogva, melyben Magyar- 
országhoz állott, sajátságos helyzetbe jött a pragmatíca 
sanctio kérdésének előkerülésével. Erdély fejedelme, mint 
mondtnk, már csak az lett L Leopold óta, ki Magyar- 
ország királyává koronáztatott, — a nélkül, hogy Magyar- 
országon a megkoronázandó kilétének elhatározására be- 
folyhatott volna. Ezen viszony olyan volt, hogy a prag- 
matíca sanctio tárgyában bármely esetben anomáliákra 
vezetett. Méltánytalan, igazságtalan lesz vala, hogy Erdély 
meg se kérdeztessék, hanem egyszerűen tudomására 
adassék a trón-öröklés ujabb rendé. Ezen igazságtalanság 
nem is követtetett el. 

1722-ben, midőn arról volt szó, hogy a magyar 
trónon egy uj következési rend határoztassék meg, méltá- 
nyosnak látszott, hogy Erdély is megkérdeztessék ezen őt 
is illető dologban. 

Ha tehát Erdélyt nem vélték mellőzendőnek s nem 
is mellőzték, az volt a további kérdés : előbb kérdezzék-e 
meg Erdélyt mint Magyarországot, vagy pedig később ? 

Hogy később kérdezzék meg, ajánlá azon tekintet, 
hogy az anyaországnak van joga királya dynastiája válasz- 

tásához, mig Erdély annak királyát el tartozik fogadni 
fejedelmül, s igy utólagos hozzájárulásnál több szava nincs 
a dologhoz. De ezen utólagos szavazat esetében ismét 
méltánytalanságot hozhatnak föl Erdély rendéi; mert 
Magyarország döntő határozata erkölcsi kényszerként 
tttnik vala föl. Ez csaknem annyi lesz vala; mint ha meg 
sem kérdezik. 

Ha végre Erdély előlegesen kérdeztetik meg, — 
igaz, hogy nincs rajta ily méltánytalanság elkövetve; de 
azon visszás eset állhat be, hogy Erdély vaktában egy, s 
Magyarország később más módon határozza meg a sanctio 
pragmatica pontjait, minélfogva azon elvbe ütközhetnék 
idővel, mely szerint Erdély fejedelme más nem lehet, mint 
Magyarország koronás királya. 

De ezen veszély daczára is Károly az utóbbira 
határzá el magát: előbb terjeszté a pragmatica sanctiót 
Erdély, mint Magyarország rendéi elébe. 

Erdélyben annyival kevesbbé lehetett tartani attól, 

» 

hogy a király előterjesztéseit el nem fogadják a rendek, 
mivel a Leopold idejebeli provisoriumok alatt ezek alkot- 
mányos önállása csupa árnyékká lőn. Egy egy tábornok 
nemcsak királyi biztosnak tűnt föl gyűléseiken, hanem 
több hatalmúnak, mint Magyarországon a nádor; a kor- 
mányszék pedig, ezen kész engedelmességü hivatalos 
testület, döntő factor volt Károly alatt az országgyűlésen. 
Nem is tekintek az akkori gyűlések végzéseit érvénye- 
seknek s nem igtatták törvénykönyvbe. Károly életében 
csak két országgyűlés határozatai vannak beczikkelyez ve : 
1714-ről és 1733-ról. 

Az erdélyi rendek 1722. február 19-ikére összehi- 
vattak N.-Szebenbe a pragmatica sanctio elfogadására. 
Mártius 30-ikán történt a női örökösödés kimondása 
gr. Virmond tábornok, mint királyi biztos jelenlétében. 

8* 

Az egész csupa ünnepélyes formaságnak tűnik föl. A 
nevezett tábornok mártius 30-ikán a kormányszék kísére- 
tében a rendek gyüléstermébe ment, kik közfelállással 
és kiáltással elfogadták az elejökbe adott „sanctio prag- 
maticá'^t. 

Ez napról egy felterjesztést készítettek Károlylioz: 
„Gróf Virmond Damian Hugó, e folyó gyűlésre kinevezett 
telyhatalmu biztos, felséged erdélyi örökös fejedelemségé- 
nek javára és biztosságára czélzó több intézkedései közt 
élőnkbe terjeszté felségednek gondosságát, melylyel mind 
azt mit örökös tartományai javára s emelésére szolgálónak 
tart, atyailag végrehajtja, s melyek közé tartozik, hogy 
felséged azon fenyegető szerencsétlenségeket is, melyek 
idővel a legnagyobb nyomorokkal látszanak fenyegetni, 
Isten segélyével el akarván hárítani: feltárta előttünk 
felségednek azon kegyes szándékát, melylyel dicső emlékű 
őseinek intézkedését követte abban, mit az első szülöttségre 
nézve az örökre tartandó törvény ereje végett sanctio 
pragmaticáúl határoztak és egyenként rendeltek: hogy 
férfi-ága kihalván, a leány-ág ugyanazon elsőszülöttség 
jogával következzék az örökösödésben, hogy mi is fel- 
séged tartományai és országai példájára ezekkel szorosabb 
viszonyba lépjünk — azt előttünk biztos és erős okokkal 
felfoghatóvá tette. Minthogy elhittük és meg vagyunk 
győződve hogy az legfőként felséged ezen örökös fejede- 
lemségének üdvös s örökös biztosságára és méltóságára 
szolgáló, hogy felséged többi örökös tartományaival s 
országaival összecsatoltassék, határszéli helyzetéből kifo- 
lyólag is: ezen örökösödést tartozó ünnepélyességgel és 
móddal elfogadván, s a lehető legbiztosabb okmányt állít- 
ván ki, felséged nevezett telyhatalmu királyi biztosának 
átadtuk.'* Néhány sorral azután kérik az uralkodót hogy 
azt erősítse meg s igtassa az ország törvényei közé. 

Maga az okmány ekkép hangzik : „Mi VL Ká- 
rolynak Isten kegyelméből stb. Erdélyország és 

Svábország fejedelmének stb. Erdélyország királyi 

kormányszéke, és a több ezen Erdélyország fejedelemsége 
és ahoz kapcsolt magyarországi részek három nemzetének, 
ezen Erdélyország fejedelemsége jelen közönséges ország- 
gyűlésére ünnepélyesen összegyűlt egész hiv karai és 
rendéi. 

„Örök emlékezetül adjuk ezennel mindazoknak tud- 
tára, kiknek illik, vagy a kiket akármi módon illethet, 
Magunk, és kedves maradékaink nevében: hogy miután 
mtgos gróf Virmont Damián Hugó ő felsége valóságos 
belső és udvari hadi tanácsosa, gyalogság legfőbb vezére, 
egy gyalog ezered parancsnoka, nem különben az ő felsége 
ezen örökös fejedelemségében, és az Oltón inneni Oláh- 
országban lévő hadainak kormányzója, az utolsóban leg- 
főbb igazgatója, és a jelen közönséges országgyűlésre ő 
császári királyi felsége a Mi legkegyelmesebb urunk kine- 
vezett teljeshatalmu biztosa ő excellentiájától különös 
örömmel. Magunk és késő maradékainkra is abból kiható 
biztosítással értettük, ő császári királyi felségének a Mi 
legkegyelmesebb urunknak s örökös fejedelmünknek min- 
den országai, istentől hatalma alá rendelt és vetett 
örökös tartományai iránti azon szeretetét, atyai vigyá- 
zását, és gondoskodását, melyeknél fogva felséges eleinek 
szokása szerént, főként azon szerencsétlenségeknek, 
melyek ezután a megmondott országokban és örökös tar- 
tományaiban nyomorúságot és eltávoztathatlan veszedel- 
met okozhatnának, mennyire a mindenható Isten hasznos 
igyekezeteikben a királyokat és országokat szabad tetszé- 
séből kegyelmesen megsegíti, előre gondoskodva, gátot 
vetni lehessen, kegyelmesen határozta, hogy dicső eleinek 
balhatatlan nyomdokát követve, azt, mit az örökre tar- 

tandó törvény és országlási szerződés módjára az első- 
szttlöttségre nézve rendeltek, azon felül pedig különösen 
határozták, hogy kihalván a férfíág, a leányág is az első- 
szülöttség ugyanazon rendén örökösödjék, ez okért 
istentől seglttetvén, az országok és tartományok, mind a 
melyeket ő császári királyi felsége jelenleg bir, mind a 
melyek ezután isten segedelméből hatalma alá vettetnek, 
a kölcsönös és valóságos védelem, és nagyobb bátorság 
okáért azokból származó fény, és ellenségek rettentésére 
örökre elválhatatlan eg}^beköttetéssel egyesülhessenek s 
összekapcsoltathassanak, mind ezt az ő felsége teljes 
hatalmú királyi biztosa tisztelt excellentiája Nékünk mind- 
nyájan összegyülteknek bővebben és világosabban, nyil- 
ván, élő s érthető szóval, és megczáfolhatatlan okokkal 
kinyilatkoztatta s bebizonyította. császári királyi fel- 
sége a mi legkegyelmesebb urunk ezen felettébb való 
fáradsággal, költséggel, számtalan vérontással a török 
járma alól kivett örökös fejedelemségét különösen kedveli, 
s iránta megkülömböztetett tekintettel viseltetik, elannyira, 
hogy az minden értelmes és okos személy előtt meg- 
ismert s bebizonyított lehet, ezen örökös fejedelemség, s 
azzal testesített részek, mintegy védfal, a keresztyénség 
megesküdt ellensége dühének kitétetve lévén, az ellen ön 
erején magát nem védheti, hogy azért az ő felsége orszá- 
gainak, és örökös tartományainak ezen örökös egyesülése, 
és az elsőszülöttség mind két ágára megerősített rend 
által a közdolog fényt, bátorságot, a honfiak hasznot 
fognak nyerni, abban legkisebbet sem kétkedünk. Mi ő 
felségének a Mi örökös urunknak elébb mondott királyi 
kormányszéke, és a három nemzet több, és teljes karai és 
rendel ezen oly nagyon boldogító rendszabást, örömmel 
és hivséggel, egész készséggel, nyilván és egyenlő érte- 
lemmel, önként elfogadjuk, nemkülömben ő felsége a Mi 

legkegyelmesebb urunk, és az egész felséges Ausztriai 
ház iránti szeretetből és Invségből a Nekünk előterjesztett 
azon örökösödést, hogy t. i. azon esetben (melyet az isten 
a keresztyén nemzet iránti szánakozásból eltávoztatni 
kegyesen méltóztassék) ha az ausztriai férfiágnak magva 
szakad a leány is a férfi elsőszülöttség rendje szerént az 
ő felsége és dicső elei által arról készített s velünk 
közlött oklevélnél fogva, a felséges Ausztriai ház ezen 
fejedelemségében s azzal testesített részekben, annak örök- 
ségében és igazgatásában kétségtelen joggal örökösödjék, 
mentől alázatosabban, és hivségesebben kész akarva 
bevesszük, és arról mind a három nemzet pecsétje alatt, 
mind pedig nagyobb erősség, és ezen lépésünk, s ezen 
fejedelemség örökös dicsősége tekintetéből a mostani 
összegyűlt honfiaknak, a Mi felséges, győzhetlen, császár 
király és fejedelmünk VI. Károly, legkegyelmesebb urunk- 
nak, országai és örökös tartományai leggondosabb atyjá- 
nak, mind két ág örököseinek és maradékainak, mint 
felséges fejedelmünknek, s hazánk diszének, hasznos és 
szükséges, törvényes, eredetiben kettősön, annak módja 
szerént, törvényesen költ, és ezen fejedelemség törvényei- 
hez számított oklevélnek, melyből egyiket a fenn mondott, 
és ezen országgyűlésére kinevezett teljes hatalmú királyi 
biztos ő excellentiájának hivségünk jeléül, azon tisztelettel 
és engedelmességgel, melyei illő, általadjuk, másikat 
pedig ezen fejedelemség levéltárában nagy gonddal és 
vigyázattal tartva, mely országlási szerződés (sanctio 
pragmatica), és akárkitől is soha változtatást semmiképen 
nem szenvedhető örökös törvény erejével, és hatalmával 
biró légyen, betesszük, akárkinek is ellenmondását, kifo- 
gását, felszabaditását, feloldozását^ és más ellenkező akár- 
mely menedékeket örökre kizárva, azon reménynyel és 
alattvalói, sőt fiúi bizodalommal bizakodva, melynél fogva 

ő császári királyi Felsége a mi legkegyelmesebb urunk, 
ausztriai kegyelmességét, és alattvalóin való szelid ország- 
lását, melyet eddig belső nagy vigasztalásunkra s javunkra 
lenni tapasztaltunk s most is tapasztalunk, minden férfi és 
leány örökösökre kiterjesztett, melyért ujabban s meg 
ujabban alázatosan esedezünk, boldog és az egekre bocsá- 
tandó buzgó könyörgéssel a felséges ausztriai ház mind 
két ága maradékain örökre tartandó országlást óhajtva 
mindnyájan, Magunk és maradékaink nevében aláírunk, és 
maradunk örökre hiv alattvalók, illetőleg szolgák. 

Kelt Nagy-Szeben szabad királyi szász városban 
Mártius 30-án. 1722-ik évben.'' 

Következik a három nemzet pecsétje s a kormány- 
szék és országgyűlés tagjainak aláirása. 

Néhány nap múlva apr. 5-én gróf Virmond 33 darab 
okmányt tett le a rendek asztalára, melyek I. Ferdinánd 
idejétől Vl-ik Károlyig az ausztriai családi örökösödésre 
vonatkozó okmányok másolatait, kivonatait foglalták ma- 
gokban. Az uj közlemény alapján a rendek egy uj fölira- 
tot készítettek, melynek fogalmazásával Köleséry Sámuel 
kormányszéki titkár volt megbízva. „Semmisem történ- 
hetett a mi értünkre kívánatosabb — irák ebben — és üdvö- 
sebb a köz biztosságra és Erdély nyugalmának megszi- 
lárdítására, mint az, hogy a folyó szebeni országgyűlésen 
gr. Virmond Damian Hugó stb. királyi biztos és telyha- 
talmu küldöttől megértettük, hogy felségednek szándéka 
s atyai uralkodásának gondja volna a jelenleg igazságosan 
és erélylyel kormányzott tartományokat telyesen bizto- 
sított nyugalomban s minden eshetőségre elkészítetten 
bocsátni a késő utókorra." Ezután bőséges köszönetet 
mondanak az uralkodó kegyességéért. Szeretnének 6 
felségének ha nem is örök életet, de hosszú életkort kérni 
még a magok életének hozzátoldásával is. Igaz, hogy ő 

felségének virágzó egészsége, ereje s alattvalóinak könyör- 
gései bizton remélni engedik, hogy férfiága fel fog sza- 
porodni „de minthogy — folytatják — az emberek napjai 
megszámlálvák, s magok a királyok is a halandóság tör- 
vényei alá vetvék, s ha isten Ítéletéből az ő reményeik is 
kijátszatnának s ő felsége férfi örökös nélkül halna meg : 
hogy Erdélynek, melyet rósz szomszédok környékeznek, 
régtől fogva annyi szerencsétlenség üldöz, annyi keresztyén 
vérrel mentetett ki az ottomán zsarnokság karjaiból^ annyi 
belviszály tépett, nyugalma megörökíttessék, arra üdvö- 
sebb s köz és magán javát előmozditóbb módot találni 
sem lehetne mint csatlakozni az osztrákház hatalmához 
az örökösödés jogával és kötelékével hozzá ragaszkodni, 
fényt és bátorságot tőle kölcsönözni : Mind ezt megfon- 
tolván s az alattvalói hűség is ezt hozván magával, 
a telyhatalmu biztos jelenlétében, Erdély három nemzeté- 
nek karai és rendéi, előljárván maga a főkormányzó, 
önkénytesen egyenlő készséggel, élőszóval, egyhangúlag 
és érzelemmel együtt és külön külön üdvök e horgonyá- 
hoz fogództak : t. i. kijelenték hogy a felséges ausztriai 
háztól, névszerint felséged birtokai és tartományai köz- 
vetlen elsőszülött örökösétől mindenek előtt a férfiágon, s 
ennek kihaltával a nőágon levőktől kivannak függeni s 
magokat és utódaikat Erdély ezen örök érvényű alaptör- 
vényével vagy pragmatica sanctiójával lekötelezek'' s erről 
ünnepélyes okmányt állítottak ki. Ezt a telyhatalmu biztos 
által ő felsége lábaihoz tétetik, hogy azt ő felsége fogadja 
el, igtassa Erdély törvényczikkei közé „biztosan remélve, 
hogy az osztrákház kegyessége, szelídsége akként száll át 
felséged mind két nemen levő örököseire, hogy azok által 
mindenki értse és érezze, hogy nem mástól kormányoztatik, 
mint VI. Károlytól, Erdély első örökös fejedelmétől.'' 

Ot nappal utóbb az országgyűlés eloszlott s az ok- 
mány Bécsbe felvitetett Megerősítve azonban csak 18 
nap nrnlva lett: 1723. dec. 30-án, midőn az okmány meg- 
erősített s ünnepélyesen kiállitott példánya lekflldetett ki- 
hirdetés végett az 1724. jan. 10-ére Szebenbe összehívott 
országgyűlés elébe. A kirhidetés február 24-én törtónt 
meg a kormányszék és országgyűlés jelenlétében gr. Kö- 
nigsegg telyhatalmu királyi biztos jelenlétében a példány 
felolvasása által Az ünnepélyes okmány bevezetése el- 
mondja röviden gr. Virmondfelterjesztóaének s apragma- 
tica sanctio elfogadásának történetét, azután átíija a ren- 
dek által kiállitott okmányt s megerősíti következő sza- 
vakkal: ,,Mire nézve mi fennevezett hű k. kormányszé- 
künknek és erdélyországí örökös fejedelemségünk, s ahoz 
kapcsolt Magyarországunk részei három nemzete karai és 
rendéinek ezen alázatos esedezéseket kegyelmesen meg- 
hallgatván, az annyiszor mondott erdélyországifejedelemsé- 
günkben, s azzal testesített részekben férfi maradékunk 
magvaszakadásának esetére leányágunkra is, s egész ausz- 
triai házunk nemzetségére s nemére fennebbi mód szerint 
kiterjesztett és szállandó örökös következés, és országlás 
tekintetéből tett, és fenn említett kinyilatkoztatást, vagy 
törvényt kegyelmesen helybehagyva, szóról szóra minden 
elvétel és hozzátétel, vagy valamely változtatás nélkül je- 
len levelünkbe foglaltattuk, és beírattuk, és azt kedve- 
sen, és jó szívvel véve, minden pontjaiban, jegyzeteiben, és 
czíkkelyeíben kegyelmesen jóvá hagytuk, és arról kedvező 
királyi megegyezésünket, nem különben helybehagyásun- 
kat adtuk, és császári királyi legfőbb hatalmunknál 
fogva helybehagytuk, helyesítettük és megerősítettük, 
oly móddal, hogy azon kinyilatkoztatás, vagy is tör- 
vény, országlási szerződés (sanctio pragmatica), akár- 
kitől soha is változtatást semmiképen neín szenvedhető 

örökös törvény erejével, és hatalmával biró légyen, és ezen 
fejedelemség, s azzal testesített részek más köztörvényei 
száma közé méltán foglaltassék és számittassék, a mi több 
elfogadjuk, helybehagyjuk, helyesitjük, és megerősítjük 
jelen levelünk ereje, és bizonyításánál fogva/* 

Következik a kelet, az uralkodó, a bécsi korlátnok s 
egy cancelláriai hivatalnok aláírása. (Maga az eredeti 
példány kutyabőrre van leirva, vászonba bekötve.) A fel- 
olvasás végeztével a rendek elhatározák, hogy ezen „örök 
érvénynyel birandó okmány az alkotmányba sorozandó an- 
nak eredetié pedig mint örökbecsű kincs hivséges megőrzés 
végett a főkormányszék levéltárába tétessék. " S ugy lett 
Az okmány ma is ott őriztetik. 

Mindezen ünnepélyességek daczára az okmánynak sem 
kiállítása, sem keletkezése nem volt olyan, mely a régi 
törvényekkel megegyeztethető lett volna. Álláspontul a 
fenálló helyzet lőn elfogadva, tekintet nélkül hogy az nem 
törvénybe gyökerező, sőt a régi alkotmányos formákkal 
ellenkező. Az okmány elfogadása olyan formán ment 
véghez, mint az örökös tartományokban. A beczikkelyezcs 
említése üres szó volt s az egésznek története legvilágo- 
sabb bizonysága annak hogy a régi alkotmány alaptör- 
vényeket s szerződéseket nem létezőnek tekintették. En- 
nek érzete tette szükségessé, hogy az első leány-örökösö- 
dés beálltával a mellőzött törvényes formák szerint újra be- 
czikkelyeztessék az okmány, mely nem csak fenn álló tör- 
vényekkel hanem magával a korábbi alapszerződésekkel 
is bizonyos pontban ellentétben állt. — Mária Terézia 
trónvaléptével nyert Erdélyben a pragmatica sanctio tör- 
vényesebb alakot s az ügy nem előbb, mint 1793-ban fe- 
jeztetett be teljesen. 

Mária Terézia trónralépte után 1744-ben hozárendbe 
az erdélyi országgyűlés alkotmányos ügyeit Csak ekkor 

hirdeté eltörlötteknek a törvénykönyv azon czikkeit, me- 
lyek a török véduralmat, a fejedelem szabad választását 
illetik. Minthogy — mondanak a rendek — még az 
1722-ben kelt „Pragmatica Sanctió"-ban ezen tartomány 
(provincia) a fejedelem választási jogból az Ausztriai ház 
örökös jogába ment által, ezért mindaz, a mi törvényeink 
codexében a fejedelem szabad választásáról találtatott, 
mindazt eltörültük, elavultnak nyilatkoztattuk és megszün- 
tettük/' 

Egy mindjárt rá következő pontban igy nyilatkoznak 
a rendek : 

„Mely deciaráit fidelitásunknak és Conjucturáknak 
consequentiája, hogy t. i. ily egész és csalhatatlan remény- 
séggel ejuralta légyen Erdély országa a Jus electivumot, 
melynél a magyarnak drágább kincse nem vala, okául ezt 
találta, hogy ab Anno 1686 a Felséges Austria Ház in- 
nata clementiajából folyó minden nemű, de kivált augustiai- 
kor közlött atyai indulatinak belső részei, és ezeket kö- 
vető számtalan jelek, annyira elkötelezték, és meggyőzték 
szegény hazánkat, hogy conferálván azt a faciessét ennek 
a hazának, a mely volt sub electivis principibus hazánk 
mostani directiojával és faciessével, a mennyire az arany 
a salaktól, napkelettől a napnyugot, vagy az ég a földtől, 
annyival hazánk Felséges Austriai Ház alatt levő direc- 
tiojának dignitássa, felicitássa, régibb boldogtalan és bokros 
intestina seditiókkal vesződő sorsát és ábrázatját feljül ha- 
ladja, és igy csalhatatlanul elhitette a haza magával, hogy 
stante patre patriae, domo Austriaca, semmi szüksége 
nincsen az electivum jusra ; sőt ha volna is, azt egész kész- 
séggel, fidelitással, subjectióval és bátorsággal resignálja 
maga magával együtt in benephaticum alte fatae domus Aus- 
triacae, ea spe et fiducia freta patria, hogy futuris quoque 
omnium posteritatum temporibus nagy fidelitásnak ebbéli 

példa nélkül való drága tesserájáért ö Felsége ezt a hazát, 
a miképen in benignissimo verbo Regio a£fidálni már kegyel- 
mesen méltóztatott, sicuti oculi suí pupillám , mint a maga 
szemének feketéjét, adversus insultus exterorum armis, 
intra verő civitatis moenia legibus jam confirmatis fogja 
tntálni és defendálni in omne aevum/' 

Ugyanazon 1 744-iki országg}^ülésen elfogadják Er- 
dély rendéi Mária Terézia királynő férjének lothringiai 
Fereneznek conregensségét is. 

Mindamellett, bogy a szabályosan alkotmányos életről 
Erdélyben szó sem lehetett, az alkotmányos szellem újra 
éledett már csak annálfogva is, mivel a pragmatica sanctio, 
melynek erejénél fogva Mária Terézia trónra jutott, több or- 
szággyűlést idézett elő. De a pragmatia sanctio ünnepélyes 
beczikkelyezése magában is szükségessé tette, hogy az 
országgyűlés a hajdani alkotmányos formáknak megfelelőbb 
legyen, — s hogy bizonyos sérelmek orvosoltassanak. így 
Erdélyben is megtéve a pragmatica sanctio azt a hatást, 
hogy általa a nemzet jogai és szabadságai erősbb biztosí- 
tékokat nyertek. A fejedelmek ideje óta az emiitettek va- 
lának az első törvényes országgyűlések, melyek ha azután 
ritkábban tartattak is, erőre s hatályra nézve gyarapodtak. 
Ha 1722-ben ez a hatás kevés volt, mintegy húsz évvel 
később bekövetkezett. 

Azonban maga a pragmatica sanctio más alakot nyert 
Ejrdélyben, mintegy hetven évvel efogadtatása után, — Úgy- 
szólván fölöslegessé tétetett 

A kérdést felele venité az 1791. VI. czikk mely az er-^ 
délyi pragmatica sanctiót teljesen a magyarországihoz mó- 
dositá, midőn az 1688-iki nyilatkozat s az 1 744-iki III. t. 
ezikkre hivatkozva, mint a melyek a magyarországi 1 6 8 7-iki 
n. III. és 1 723-iki törvényekkel tétettek párvonalba, mondja 
hogy : ezen törvények, és szerződések erejénél fogva mind 

ő felsége, mind azon felséges austriai házból következő 
utódai, mint Magyarország törvényes királyai, Erdélyor- 
szágát, mint a magyarországi szent koronához tartozót, 
Magyarországgal együtt ugyanazon egy uralkodási, és kö- 
vetkezési jo^al birják, és mint saját törvényével bírót s 
más ország hatalma alá nem vetettet, törvényesen megerő- 
sített saját törvényei és rendszabásai, nem pedig más örö- 
kös tartományok módja szerént, kormányozzák minden or- 
szágokkal és tartományokkal: csak az együtti birtoklásra, 
és kölcsönös oltalomra nézve maradván épen az egyesülés 
(unió) megoszolhatatlan és elválhatlan kötele, az ország- 
lási szerződés szerint az 1744-ik évi czikkely következé- 
sében. — 

Azonban térjünk vissza az 1722-ik évhez, melyben 
EiTdély a pragmatica sanctio fejében csak átalános meg- 
nyugtatásokkal volt kénytelen beérni alkotmányos jogai 
tárgyában. Most Erdély s ezelőtt tiz évvel Horvátország 
a női örökösödés mellett nyilatkozván, a magyarországi 
rendek tagadhatlanul némi nyomás alatt érezhették mago- 
kat. De tévedés lenne tán azt vélnünk, hogy mindez döntő 
hatással volt, s kényszerítésnek lenne nevezhető. Erdély 
némely részben más pragmatica sanctiót fogadott volt el, 
mint Magyarország; de ez, előadandó esetben, kétségkívül 
nem Magyarországot, hanem Erdélyt kényszeríti arra, hogy 
az uralkodók következése rendét az anyaországéhoz ido- 
mítsa. Ha más okok hozzá nem járulnak a magyar rendek 
elhatározásához, 1722-ben Erdély példája oly kevéssé 
dönti el a pozsonyi rendek elhatározását, mint 1712-ben a 
horvátoké. 



IX. FEJEZET. 

Magyarország helyzetéről 1722-ben. 

Habár III. Károly király a magyar koronához tar- 
tozott országokat kivéve, birodalma többi részében absohit 
uralkodó volt, a pragmatica sanctio őt arra vezette , hogy 
a népek jogát némileg elismerje. Teljhatalmát nem tar- 
totta elégséges garantiának végrendeletszerű családi ren- 
delkezésének teljesedésére. József császárnak a szász fe- 
jedelemhez, a későbbi lengyel királyhoz nőül adott egyik 
és a bajor fejedelemhez nőül adandó másik leánya lemond- 
hatott a maga nevében az osztrák ház koronáiról; de utó- 
daik föleleveníthették az 1703-iki végrendeletet. A népek 
által űgyekezett leánya jogát biztosíttatni, ha mindjárt e 
népek egy része oly kevéssé volt is független, mint német 
örökös tartományainak lakossága. 

Mennyivel többet el kellett ismernie a nemzet jogai- 
ból Magyarországon, hol, mint láttuk, saját maga koroná- 
zási hitlevelében megerősité a nemzet abbeli szabadságát, 
hogy férfi utódok nem létében, a királyválasztás joga 
visszaszállt az országra. Már pedig Károlyról dicsérőleg 
emliti a történet, hogy kevésbé ünnepélyesen adott szavát 
is meg szokta tartani. 

Magyarország akkori viszonyai közt kénytelen volt 
elfogadni a pragmatíca sanctiót; nem mintha Horvátor- 
szág és Erdély példája erőszakolta volna azt, még ke- 
vésbbé, mintha Károly más kényszerítéseket használt, 
még kevesbbé oly terrorismust gyakorolt volna, mint Leo- 
pold 1687-ben, hanem mivel a viszonyok teljességgel nem 
engedtek meg más elhatározást. 

Ha Károly a helyett, hogy leánya és utódai örökösödé- 
sének elismerését sürgeti, a rendeket királyválasztó gyű- 
lésre hivja vala össze 1722-ben, bizonyos, hogy leányát, 
Mária Teréziát választják meg, azon esetre, ha a király- 
nak fia nem születik. — Láttuk már, hogy I. Lajos ideje 
óta gyakorlatában volt a nemzet annak, hogy majd szaka- 
datlanul personalis unióban éljen valamely szomszéd nép- 
pel. Most Lengyelország, majd Csehország koronáit 
egyesiték homlokukon fejedelmeink, és Zsigmond és Albert 
alatt, valamint később I. Ferdinánd óta Németországgal 
volt a magyar personalis unióban. Ezen unió egyik rész- 
ről sem járt reális kötelezettségekkel, — még a közös vé- 
delem dolgában sem. Követelése oly kevés volt rajtunk 
Németországnak, mint nekünk Németországon. Csak a fe- 
jedelem azonossága és azon önkény tesség volt a magyar 
nemzet kezessége a segítségről, melylyel a római szent bi- 
rodalom hozzájárulni illőnek tartá a mohamedanismus el- 
leni vállalatokhoz. A mi közös uralkodóinknak tulaj don- 
képi örökös tartományait, a szomszéd Stiriát, Ausztriát és 
Csehországot illeti, ezek szorosabb kötelességöknek tárták 
Magyarországot rendes évi segedelemmel látni el a törö- 
kök ellen. De itt sem a népek egymás közt kötének 
szerződést, hanem mindamellett, hogy a török miatti ve- 
szély teljesen közös volt, csak a fejedelem személye utján 
létezett a szövetség. És épen innen van az, hogy eme 
népek szövetségének megnyerésére más módot egyátalában 

nem láttak őseink, mint a fejedelem közösségét, a perso- 
nalis uniót. A horvátok 1712-ben mintegy azt mondák 
ki, tulajdonkép mellékes kérdés nekik az örökösödési rend, 
az úgynevezett jogi oldala az ügynek; fő dolog az, hogy 
ugyanaz legyen urok, ki a szomszéd Stiriáé és Karánt- 
foldé. A magyar tanács ugyanazon évben hasonló gondol- 
kozással van, midőn Cseh-, Morvaországgal és Ausztriával 
óhajt közös uralkodót. A mit kivannak, az reális segély 
a közös védelem tekintetéből; de ezt csak personalis unió 
mellett tárták lehetségesnek. Akkor még nem biztak a 
népek érdekeinek közösségében , s a magyarok annyival 
kevesbbé bízhattak a nevezett szomszédok önkénytessé- 
gében, mivel nálok absolut kormányzás divatozott. 

A szomszéd nemzetek közül Lengyelország volt leg- 
inkább az, melylyel a traditióknál fogva legelébb lett volna 
tán hajlandó personalis unióba lépni az ország. És való- 
ban, ha a lengyel az lett volna most, a mi vagy negyven 
évvel azelőtt : t i. egy rendezett hadsereg és egy kitűnő 
hadvezér által erősnek mutatkozó és a török hóditás fénye- 
getősége által a magyarral egy érdekű nemzet, talán akad 
vala pártja a pragmatica sanctio azon nézetből való vissza- 
utasításának, hogy a bekövetkezendő király választás által 
a nemzet szövetségest cseréljen ; mert a Rákóczy-fölkelés 
példa volt rá, hogy se Magyarországon se Lengyelország- 
ban nem feledék az egykori szövetkezéseket. De Lengyel- 
ország 1720 körül csupa árnyéka volt egykori hirének és 
hatalmának. Mint láttuk, 1712-ben a horvátok is ujjal 
mutatnak rá, mint szomorú példára. Magok a magyai-ok 
előtt, ha valaki Lengyelországot emlité, bizonyára inkább 
az jutott eszökbe, hogy mindenesetre jobb egy uralkodó 
család mellett maradni s állandó viszonyok közt, bár baj- 
jal is, élni, mint sem a szabad választás oly szélsővé faju- 
lása mellett, minővé Lengyelországban lett, örökös belza- 

9 

varnak tenni ki magokat Az oroszszal márcsak vallásánál 
fogva sem örömest szövetkezett volna az akkor még nem 
nagy vallásos türelmű nemzet, — és ha emlité valaki — 
mint alább látandjak — inkább gúnyosan emlité. A po- 
roszról még keveset tettek föl s tán alig ismerték, vagy tá- 
volabbi helyzeténél fogva nem tárták alkalmasnak. Még 
messzebb volt Lengyelország egyik megrontója, Svéd- 
ország. 

A kérdések sora oda szorult hát össze, megállhat-e 
az ország minden personalis nnió nélkül, s követheti- e a 
Mátyás idejében való példát, vagy pedig a szomszéd 
német szövetségeseknél maradjon továbbra is? 

Az első eszmét aligha táplálta valaki komolyan. 
Mátyás alatt a népesség sűrűbb, az ország városokban 
sokkal gazdagabb volt, és a föld népe nem annyira elsa- 
nyargatva. A lefolyt háborúk nem engedtek majd semmi 
nyugtot, hogy az ország kiépülhesse veszteségeit: alig 
jutott egy kis békéhez, midőn uj hadak jöttek, melyek 
mindannyiszor eltapodtak és elsepertek mindent, a mi 
utjokba esett. Különben is a százados török uralkodás az 
ország nagy részét mondhatni pusztává tette volt. Oly 
ország pedig, melynek népe annyira megapadt, mely oly 
gyökeresen Ínségre volt juttatva, bajosan küzdhet vala 
már külső nagyobb ellenséggel, midőn első föladatának 
kellett lenni a telepítésnek, a puszták mivelésének és 
városokkal, falukkal való beültetésének. Megállhatott-e 
az ország akkor a maga lábán ? — ezen kérdés megfejté- 
sére nem volt szükség elméleti szemlélődésre. Közel volt 
Rákóczy példája. Katonáinak vitézsége mellett, és annak 
daczára is, hogy a császár külföldön egy nagy háború 
által elfoglalt hadának csak kis részét fordíthatta ellene, 
megállani nem volt képes. Nem tudott magának elegendő 
számú katonát toborzani, s a mi több, nem volt meg a 

pénz kis serege eltartására is, s annálfogva hiányoztak a 
legszükségesebbek. Serege az ország kimerültségének 
képét viselte magán. Egy külső hatalmas ellenség ellen 
az ország aligha meg tudta volna védeni magát. 

És lett volna-e ily külső ellenség ? Azon időben 
három száz éves álmából ébredettnek tartják vala azt, a 
ki ilyet kérdez. Még mindig rettegett ellenség volt a 
török, s nem telt bele húsz év, hogy ezen fölfogás szomo- 
rúan igazolva lőn. Még hozzá véve azt, hogy a magát 
teljesen különváltnak nyilvánítandó ország nyugoti szom- 
szédai ellen is tán harczra kényszeríttetik : rövidlátó poli- 
tika vagy kétségbeesés lesz vala egy belföldi fejedelmet 
választani. Őseink előrelátását koránt sincs okunk ezen 
esetben is, mint sok másban, kétségbevonnunk. 

Nem maradt hát más választás, mint folytatni a szá- 
zados viszonyt, a mely egy főpontban, a török felől jöhető 
veszélyre nézve biztos és oly fényesen sikeresnek bizo- 
nyult segedelmet igért, s újra megalapitni azt a dynastiát, 
mely kapósul szolgált eddig több közös érdekű nép 
uniójára. 

De a trón betöltése épen leglényegesbb részében, a 
népek szövetségében most némi különbséget mutat föl, 
attól a mint a Habsburgi házból származott királyaink 
idejében alakult volt ama szövetség. Ekkor már Német- 
ország nem oly lényeges a combinatióban. I. Leopol- 
don innen Magyarország azon állandó hadsereget tartá 
leginkább szem előtt, mely mintegy Bécs ostroma óta 
alakult meg valóban, s mintegy külön államot képezett. 
Ezen hadseregnek csak mellékes részei voltak a német 
fejedelmek segédhadai. 

Németország ennek nem tette lényeges részét, szintoly 
kevéssé az ausztriai örökös tartományok csak magokra. 
Nem fogdosás vagy ujonczozás által gyűlt az össze, hanem 

9* 



— 132 — 

önkénytesekből. Nagyon sok volt közte a spanyol, sok 
az olasz, a franczia, — s ne feledjük — a magyar is. 
Nagy része oly módon gyűlt össze Európa minden emi- 
gránsaiból, mint ugyanazon időben az amerikai gyarmatok. 
Legkitűnőbb vezérei is ily emigránsok voltak. Lotharin- 
giai Károly franczia származású, Eugen berezeg olasz 
származású és franczia nevelésű. Ezen állandó sereg bár 
egyéneiben kicserélődött negyven év alatt, de összeségében 
mintha ugyanaz lett volna 1720 körül is, a mi Buda 
ostrománál, 1686-ban volt Csak azelőtt két évvel csodát 
mivelt és nagy szolgálatot tőn Magyarországnak. Igaz 
hogy az 1716 — 1718-iki hadjárat a kormány akarata 
ellen is nagyon sok régi sérelmet ujitott meg. Az adó 
nagysága, a katonai élelmezés s törvénytelen zsarolások 
fölzavarták a polgárok békéjét s próbára tették türelmöket. 
Rendes, alkotmányos élet helyett Leopold kora látszott, 
bár szelídebb alakban, visszavarázsolva. De minden elfo- 
gulatlan látta, hogy ez szükségképi ideiglenes nyomor 
egy örökös nyomortól való megszabadulás fejében. A 
magyar rendek sok panaszt tettek ugyan a zsoldos had 
zsarlásai miatt ; de elvben korántsem voltak ellenségei az 
állandó katonajságnak, sőt azt óhajtották, hogy az állandó 
hadseregben minél nagyobb legyen a magyar contingens, 
— ez által azt is el remélvén érni, hogy az idegen hadak 
béke idején kivitetnek az országból, s benn csak magyar 
ezredek maradnak. 

Mindezen nyomatékos okok mellett azt hinné az 
ember, kevés vagy majd semmi vonakodás nem történt a 
rendek részéről a pragmatica sanctio elfogadása iránt Ez 
nem igy áll. 

Mindenki érzé amaz okok súlyát; de tudta azt is, 
hogy ha a nemzet nem áldoz is semmit, mert maga a 
nemzeti önérdek sem sugalhat egyebet a pragmatica 

sanctio eKogadásánál ; de jövendő eshetőségekben, miket 
kiszámitni nem lehet, s miknek szót adni ritkán szokott a 
politikus, a szabad elhatározás károssá válhatandó meg- 
kötését foglalja magában az elfogadás, mindamellett, hogy 
minden eventualitásokat összevéve, valószínűbb volt, hogy 
a stabilitás előbb való a választásból mindenesetre szár- 
mazandó zavarnál, melyet oly meggyökerezett viszonyok 
netaláni fölbontása mindig okozni szokott. 

Aztán annyit tudott mindenki, ha csekélynek vélte is 
a nemzet részéről tett áldozatot, hogy az rendkívül becses 
az uralkodó előtt. És egy leopoldi korszak előzvén meg ezt, 
a keserű tapasztalások arra szolgáltak, hogy az engedmény 
dijjában az ország régi szabadságai és jövendő fejlődése 
jobban biztosíttassanak. De oly szomorú korszak előz- 
ményei nélkül is, nem a dolog természetében, magában a 
magyar alkotmány szellemében volt-e a föltételek kívá- 
nása? Egy tisztán csak választó királyságban elég az illető 
válaJBztott személyét kötelezni az alkotmány megtartására. 
Egy — mondhatni — örökössé válandó dynastía választá- 
sánál már az utódok megfelelő kötelezése volt kívánatos. 
Ez már messzebbre ható államjogi szerződést tesz elkerül- 
hetlenné. 

A kérdés már nem annyira az volt: elfogadják-e a 
női örökösödést, — mint az: mit kívánjanak a rendek 
viszont engedményül, ama becses engedményért? És a 
másik kérdés az volt: már a közelebbi országgyűlésen 
kell-e határozni ezen tárgyban, vagy halasztható az későbbi 
évekre is? Azon kérdésre, mi történjék a jövő országgyű- 
lésen, azt felelték a hazafiak, orvosolja a király a sérelme- 
ket, melyek ha már oly kétségbeejtők nem is, mint Leopold 
idejében, de elég érzékenyek és számosok s biztosítsa az 
ország alkotmányát. 

Sajnos, hogy az ország főrendéi és főbb capacitáfiai 
közt e tárgyban folyt levelezésből eddigelő oly kevés látott 
napvilágot. De eléggé földeríti a helyzetet és a rendek 
e tárgyban való gondolkodását egy levelezés, mely Pálfy 
Miklós nádor és Szluha Ferencz nádori itélőmester közt 
1722 elején folyt. 

Pálfy Miklós mint országbiró jelen volt az 1713-iki 
udvari szerződés megkötésénél, s rajta, s Komis Illésházy 
cancelláron kivül más magyar nem vett részt benne. Akkor 
fölfogadta az országbiró, s mostani nádor, hogy iparkodni 
fog ama szerződés kivitelében. 

Szluha Ferenczet pedig az 1 7 12-iki országgyűlésen 
választák meg itélőmestemek. Azelőtt Eákóczy pártján volt 
sőt egyike azoknak, kik a fejedelemmel kibujdostak volt 
Lengyelországba a fölkelés kezdete előtt. 

A nádor 1722. február 21-ikén egy Bécsben kelt la- 
konikus levélben mint már — természetesen — ismert do- 
logról szól a női örökösödés ügyéről, s azt kérdi röviden 
Szluhától, „vájjon mit lehetne minekünk a succesióért kér- 
nünk felséges urunktól?" 

Szluha, Pozsonyból február 23-ikán kelt levelében 
kitérőleg válaszol. Levele értelme oda megy ki, hogy 
nem látszik szükségesnek a női örökösödés elfogadása, 
miután Károly királynak még születhetik fia, a minthogy 
Leopold királynak is csak sok évi házas élet után lettek 
fiúgyermekei. A női örökösödés megengedése tárgyában 
nem tudná, mit kérjen a nemzet, mely egyenlő értékű le- 
gyen. Pálffy nádor február 2 5 -ikén fölszólítja itélőmesterét, 
értekezzék Pozsonyban az országgyűlés ott levő tagjaival, 
mitévők lesznek, ha a király a következendő országgyű- 
lésen előterjeszti a női örökösödést? 

Szluha mártius 2-án azt feleli, hogy a kik előtt a dol- 
got megpendité, nagyon vonakodnak véleménny mondani. 

Egyik sem mert mint magán ember ily közjogi kérdésbe 
avatkozni. Hanem annál többet emlegetik a számos or- 
vosaltlan sérelmet. — Egyik fösérelem , hogy Erdély, a 
,,temesi főispánság ^^, Szerémség, Servia és a katonai vég- 
helyek az országba nem kebleztetének. Hozzájárul a nagy 
adó, téli és nyári elszállásolása a hadaknak, és ebből kö- 
vetkező nagy kárvalláaok ; az egész hazának nagy mérva 
elszegényedése; a magyaroknak jobb hivatalokban való 
nem -alkalmazása; a só drágasága; „a magyar ezredek 
számának leszállítása s a köznemeseknek a hadseregbe való 
fol nem vétele. 

Ezek a főpanaszok, melyeket Szluha fölemlittetni 
hallott. Ezenkivttl azt mondák neki s ő is úgy véli , üy 
tárgyban magán embernek nem szabad ajánlatot tennie; 
mert ha egyes ember adót meg nem szavazhat, mennyivel 
kevesbbé szólhat oly fontos dologba, mint a trónöröklés. 
Azért szót sem kell tenni róla, mig az országgyűlés tagjai 
együtt nem lesznek. 

Különben újra fölhozá Szluha azt az ellenokot, 
hogy Károly király állandó egészségben van (s valóban 
utolsó halálos betegségén kivül soha sem volt beteg), és 
hogy még fiatal, (mintegy 35 éves volt), s könnyebben 
megtörténhetik, hogy leánya „gyenge virág gyanánt 
előbb elhervadjon'', annyival inkább, mivel érett korához 
több idő kivántatik. (M. Terézia ekkor öt éves volt). És 
ha szerencsésen teljes kort ér is, bizonytalan, ki lesz a 
férje s minő indulattal lesz az Magyarországhoz. Minden- 
esetre külföldi lesz, mert a felséges uralkodóháznak férfi 
ivadékai nincsenek. 

A mit ezenkívül a nádori itélőmester fölhoz, az a né- 
met császárságot illeti. Láttuk ugyan, hogy most nem vala 
oly mindenek fölött uralkodó tekintet, mint azelőtt, hogy 
a magyar király egyszersmind római császár is legyen, az- 

az az összes német birodalom ura, — mert I. Leopold óta 
külön hadserege által Németország nélkttl is elég hatal- 
masnak látszott; de már csak traditiónál, a császársággal 
járó nimbusnál s bizonyos eventnalitásokban mindenesetre 
az onnan várható segélynél fogva is a magyarok még min- 
dig ohajták a personalis uniót a német birodalommal. Kü- 
lönben is involválta ezen viszonyt az, hogy az örökös tar- 
tományok egyszersmind ama német birodalom tartományai. 
Szluha úgy vélekedik, hogy azon esetben is, ha hitbizo- 
mánynyá lennének az örökös tartományok, a német biroda- 
lomtól függ, hogy azokban az utódot megerősítse. Es ha 
nem erősíttetnék meg, a magyarok reménye füstbe menne. 
De ha nem a férj, hanem maga a leányutód alkalmasnak 
találtatnék is Magyarországon és az örökös tartományo- 
kon az uralomra, bizonytalan miként állana a dolog a német 
császársággal. 

Azért — mond Szluha ^ — abban van legnagyobb re- 
ménye, hogy ő felségének fia fog születni. 

Az is aggasztja őt, hogy a pragmatica sanctio, mint 
hivé, szorosabban fdzné Magyarországot Ausztriához. Már 
pedig miként lehessen a szabad és Németországtól függet- 
len Magyarországot a német birodalom egyik tagjával 
összekötni? „Sem a politika sem a magyar szent korona 
méltósága meg nem engedi, hogy a nagyobb legyen a ki- 
sebbnek járuléka s a királyság egy herczegség alá vettessék.^^ 
Különben sem tartja jónak az asszonyok trónrajutását, — 
s Angliát és Svécziát ijesztő példaként hozza íöl. Kár ő fel- 
ségének idő előtt aggodalmaskodni, s még jobban örökössé 
akarni tenni az országot, melynek biztosságáról annak ide- 
jében választás által is csak oly jól lehet gondoskodni. 
Hiszen a felséges ausztriai ház is választás utján nyerte a 
magyar trónt s ennek alapján bii'ta századokig. Illendő, 
hogy a női ág is választás utján jusson trónra. Magyar- 

ország századokon át (1687-ig) nem engedett annyit az 
uralkodó ház férfi-ágának, mint a mennyi most kivántatik 
a női ág részére. 

Ezek Szlnha aggodalmai. 

A fő ellenvetés, hogy az ausztriai örökös tartományok 
a pragmatica sanctio miatt más uralkodó alá találnak ke- 
rülni, meg volt gyengítve azzal, hogy az ausztriai rendek, 
mint láttuk már elfogadták volt a női örökösödést Félig 
elismerték külföldön is, — s mint kiemelem — fő garan- 
tiáját a győzedelmes hadseregben láthatták, még Német- 
ország ellenében is. 

A mi az elhalasztás lehetőségét illeti, arra nézve el- 
némult az itélőmester ellenvetése pár nap múlva. Mert a 
nádor mártius 7-iki levelében azt irá, hogy az udvar minden 
áron a közelebbi országgyűlés elé hozandja a pragmatica 
sanctiót. A kérdés nem az lesz hát, hogy most határoz- 
zanak-e a rendek, vagy később, hanem hogy eKogadják-e, 
vagy elvetik a javaslatot. A nádor csak azt a kérdést 
látja: az uralkodóház maradjon-e meg , vagy idegen ural- 
kodóház ttltettessék a trónra. Utóbbira nézve úgy adja elő 
a dolgot, hogy gondolni sem lehet arra, hogy ^^muszkát 
vagy más idegen potentiát vdlaszszunk^^. A nádor csak azzal 
bizza meg az itélőmestert, tudakozza meg, minő feltételeket 
kivannak a rendek a női örökösödés elfogadása dijjában. 
Tanácskozzék erről s tudja meg kéz alatt a véleményeket.^) 

Mik folytak azután Szluha és az alsó tábla tagjai 
közt ebben a tárgyban, arra mindezideig nincsenek ada- 
taink. Csak az áll eddig, hogy bő alkalom volt az érint- 
kezésre a rendek legtekintélyesbb tagjaival; mert ezek 
többnyire Pozsonyban és Pesten azon állandó bizottságok- 



^) Azon levelezés nyomán, melyet a „Budapesti Szemle** emiitett kö- 
tetében Szalay tett közzé. 

ban működtek, melyeket az előbbi országgyűlés nevezett 
ki az igazgatás minden ágára, hogy alapos tanulmányok 
nyomán reformterveket dolgozzanak ki s nyújtsanak be az 
országgyűlésnek. Hogy a női örökösödés dolgában minő 
vélemények nyilatkoztak a hátra volt néhány hónap alatt, 
arról mit sem tudunk ez ideig. ^ De ezek a pragmatica 
sanctio történetéhez nem merőben nélkttlözhetlenek. — Mi- 
dőn nagy elhatározások hozatnak szőnyegre, — akár nagy 
engedményekről, akár nagy reformokról van szó — egyesek 
és testületek számos oly okot szoktak felhozni, melyek épen 
nem lényegesek s csak palástul szolgálnak részint a bi- 
zonytalan jövőtől való félelemre, részint a különben meg- 
levő készség titkolására, hogy annál nagyobbnak legyen 
feltüntetve az áldozat 

Ha tudjuk a helyzet domináló szempontjait, gyakran 
vesszük észre, hogy az emberek nyilatkozataihoz való szó 
szerinti ragaszkodás csak félrevezet. — A helyzet fölfo- 
gása az, mely magoknak a szavaknak nemcsak értelmet 
ád, hanem kezünkbe adja a kritikai próbakövet is, hogy a 
találót és helyest megkülönböztessük a csupán hatásra 
számitott fogásoktól. 

A helyzet pedig, mint feljebb bőven kifejtettük, olyan 
volt, minőnek a nádor találóan és igazán monda: nem az a 
kérdés, elfogadják-e a rendek a pragmatica sanctiót, ha- 
nem miként használják alkalmul az ország szellemi és 
anyagi jóllétének biztositására, — szóval, hogy újabb ga- 
rantiát nyeljenek alkotmányos önállásának. 

Annyi bizonyos, hogy mikorra a fennebbi levelezés után 
nem egészen négy hónappal az országgyűlés egybehiva- 
tott, az ország rendéi már a legnagyobb készséggel elfoga- 
dák, sőt magok ajánlák fel a pragmatica sanctiót. 

Az országgyűlési 1722. június 20-ikára összehítt ki- 
rályi levél ugyan azon évi május 1-sején kelt 



— 139 — 

A király előadván, hogy a közbejött háborúk gátolák 
az országgyűlés összehívását 1715 óta, a női örökösödést 
is tárgyául tűzi ki az országgyűlésnek; de csak czélzás- 
szerű, bnrkolt szavakban. 

Nehogy, úgymond, „országunk jövendőben bármi 
zavarokba és veszélybe essék, hanem inkább magoknak a 
hú karok és rendeknek legkegyelmesebb szándékainkban 
való megegyezésével s támogatásával bármely külső hata- 
lom és belmozgalom ellen üdvös orvoslat találtassék és 
rendeltessék, s az országgyűlés is oly intézkedéseket te- 
gyen, hogy az Istentől nekünk s felséges házunknak alá- 
vetett többi örökös országainkkal s tartományainkkal való 
szomszédi s barátságos egyetértés és egyesség által a köz- 
nyugalom és állandó, zavartalan béke mindenesetre tartó- 
san meg legyen alapítva, s e szerint az ország lakosainak 
megmaradásáról, fenntartásáról, oltalmáról és védelméről a 
lehető legjobb módon gondoskodva legyen : Magyarorszá- 
gunk és kapcsolt részei valamennyi karainak és rendéinek 
folyó évi június 20-ikára, szabad királyi Pozsony váro- 
sunkba közönséges gyűlést vagyis diaetát hirdetni és azon 
isten segedelmével személyesen jelenlenni elhatároztuk/'^) 

A tárgyalásokból ki fog tűnni, hogy az egy korona 
alatti egyesüléssel csak tiszta personalis uniót értett a király. 
Az, hogy most különös nyomatékot helyeznek erre , onnan 
van, mivel most valószínűbbnek látszott, hogy az örökös 
tartományok a német birodalomtól elkülönitettebb állásban 
juthatnak. S némileg már is függetlenebbekké lettek, mi- 
után a német fejedelmek épen Károly trónraléptével — 
mint említem — nagyobb önállóságot vivtak ki. Ez hasz- 
nára válandott Károly utódainak, ha ez nem nyeri meg a 
német császárságot. 

1) Kovacliich, Suppl. III. k. 



X. FEJEZET. 

A pragmatica sanctio elvi elfogadása 1722. június 

30-ikán. 

Az országgyűlésre hivó levél mintegy intésül szolgált 
arra, hogy a rendek magok legyenek kezdeményezők a 
női örökösödés tárgyában. 

És az országgyűlés csakugyan megtéve a kezdemé- 
nyezést, még pedig egyértelműleg és nagy készséggel. 
Ha a fentebb kifejtett viszonyokat nem ismemők, bámula- 
tosnak mondanók az eredményt. 

Előttünk fekszenek az illető országgyűlés naplói. Lát- 
juk, hogy a mi a nyilvánosság előtt történt, igen gyorsan 
folyt le. Vita sem volt a ,, pragmatica sanctio" elvi elfoga- 
dásában. Egy részben az országgyűlés akkori szervezete 
foszt meg az akkori kor e tárgyban való gondolkodását 
tükrözhető viták ismeretétől. Többnyire az országgyűlés 
egyes alkatrészei eleve megvitatták a tárgyat s az készen 
formulázva és meg is vitatva került nyilvános ülés elé. 
Csak a nyUvános ülés actái maradván fenn, a viták isme- 
retlenek. A júniusi ülés leirása főkép mint korrajz érdekes. 
A karok és rendek mintha csupán csak a „pragmatica sanc- 
tio" megünneplésére gyűltek volna egybe, miután magán- 
körökben elő voltak rá készítve a lelkek. 

Lássuk tehát a nem érdektelen korrajzot, az 1722-iki 
junitts-juliusi ünnepélyek sorozatát. 

Az országgyűlést, mint mondám, egy május 1-sején 
kelt királyi levél június 20-ikára hivta volt egybe. Június 
első napjaiban Íratott meg Bécsben egy programm, Pálffy 
Miklós nádor részére, melyben a király Pozsonyba utazásá- 
nak részletei határoztatnak meg. A felség e szerint nejével 
együtt, de leányai nélkül, július 3-ikán volt elindulandó a 
,,Favoriotá''-ból (Schönbrunnból) Pozsonyba. Ki volt kötve, 
hogy a rendek ne verjék magokat nagy költségbe, s ne 
ügyekezzenek nagy fénynyel fogadni a királyi párt. 

Ezen utasítás, melynek részleteibe itt nem bocsátko- 
zunk^ volt a május 1-sején kiadott összehívó levelén kivül 
a másik okmány, mely a rendek előtt volt, midőn június 
20-ika táján Pozsonyba kezdenek gyülekezni. Talán csak 
a következendő hónapban kezdik vala meg az ülések tar- 
tását, ha a királynak július 4-ikére tett Pozsonyba érkezte 
nem sürgette volna. 

Június 27-ikén az országház kapujára kiragasztott 
jelentés hirdeté, hogy az nap tiz órakor Sz. -Mihály tem- 
plomában fog tartatni a Szent-Lélek segítségül hivása, mire 
a mágnások egyenként a nevezett órában jelendenek meg, 
a rendek pedig fél órával előbb az országházban gyűlnek 
össze, hogy testületileg jelenjenek meg. Ez alkalommal 
jelenté az al-nádor Nagy István, hogy a királyi személy- 
nök gyöngélkedvén, nem lehet jelen a gyűléseken; azért 
ő, az al-nádor fogja ideiglen betölteni az ő helyét. 

A legelső, nyilvános ülés június 30-ikán tartatott így 
a Pozsonyban a maga idején megjelenteknek tiz. napjuk 
volt arra, hogy az országgyűlés első és főtárgyáról egymás 
közt értekezzenek. 

Kikből állott akkor az alsó- és felső-tábla? — talán 
nem árt röviden megemlíteni. 

Az 1722-iki ülésszakra a felső táblának összesen 156 
tagja jelent meg; kik közt 33 főpap, 8 országbáró, 2 ko- 
ronaőr, 16 főispán, 38 gróf, köztök két honfiusított idegen, 
59 báró, köztök 5 honfiusított. A jelen nem levők az alsó 
táblára küldenek képviselőket, mint például a honfiusított 
savoyai Eugen, kinek képviselője jelen volt. De ezek már 
akkor sem birtak nemhogy szavazattal, hanem üléssel seni 
az országgyűlésen, — csak jelenlétök engedtetett meg. 

Az alsó tábla 1722-ben állt 281 tagból, miből levon- 
ván a távol levő mágnások 64 képviselőjét, a tulajdonképi 
alsó táblának csak 217 tagja volt. Ezen számban van a 
királyi tábla 15 tagja (2 Horvátország részéről), 43 káp- 
talanbeli követ, és 70 városi követ, (utóbbiak közt 10 hor- 
vátországi). A megyei követeké csak 89, vagy alig har- 
mada az összes számnak. Megjegyzendő még, hogy Arad, 
Torontál, Csanád, Pozsega megye előszámláltatnak; de 
képviselve nincsenek, mint határőrvidéki megyék; Temes, 
Krassó meg sincs emlitve, mert nem rég foglaltattak vissza. 
Ezenkivül nincs képviselve, bár elősoroltatik. Kővár vi- 
déke, — mig Kraszna és Zaránd .képviselve vannak. 

Mint a kimutatás bizonyltja, az országgyűlés nem 
volt nagy számú, s még is — mint alább látni fogjuk — 
azt mondák azon időben, hogy a rendek szokatlan nagy 
számmal jelentek meg. 

Július 30-án ülést tártának, mind a felső mind az alsó 
tábla; ugyanazon egy épületben, különböző két teremben. 
Az alsó tábla összegyűlvén, első dolga lett volna megha- 
tározni, minő renddel üljenek a Dunán túli, inneni és felső 
megyék követei. De ezúttal csak vegyesen foglaltak he- 
lyet, kikötvén, hogy ebből nem vonnak következtetést jö- 
vőre. A követek helyfoglalása után a zaj lecsöndesedvén, 
s Nagy István alnádor, mint személynök-helyettes rövi- 
den üdvözölvén az alsó táblán egybegyűlt rendeket, ezek 

könyörgést tartanak Bartakovics Pál az esztergomi káp- 
talan követje előimádkozása után. Erre a helyettes személy- 
nök előadja magyar nyelven^ hogy miután isten segedel- 
mével a mágnások is együtt vannak, úgy véli, országgyű- 
lési szokás szerint egy küldöttség által kell őket köszönteni. 
Az alsó tábla e végre 12 küldöttet bocsát ki. Ezek vissza- 
térvén, jelentik, hogy a felső-ház köszönettel fogadta az 
üdvözletet, s ezt saját küldöttsége által viszonozni fogja. 

Nemsokára jelenté az elnök az felső házi küldöttség 
jöttét, s fogadására egy megyei s egy városi követet ne- 
vez ki. 

Azonnal meg is jelent a mágnások öt tagú küldött- 
sége. Ez elmondván a viszonüdvözletet, a mágnások nevé- 
ben ezt adá elő: 

„Tudva van a rendek (azaz alsó tába) előtt, mi végre 
méltóztatott ő felsége ezen országgyűlést összehlni. Szük- 
séges, hogy a rendek elővéve a királyi meghivó levelet, 
annak tárgyában véleToényöket tudassák a MágnásokkaV^ 

Nagy István elnöklő alnádor megköszönvén a főren- 
dek üdvözletét, igére, hogy a határozatról értesítendi a 
felső-házat. 

íme, legalább külsőleg mily könyüséggel és röviden 
tétetett meg egy nevezetes lépés! — A mágnások most is, 
mint 1687-ben az alsó táblára bizták a kezdeményezést a 
legnagyobb fontosságú kérdésben, egy király- s úgyszólva 
dynastia- választásban ! 

A főrendek küldöttei eltávozván, az alnádor magyarul 
monda mintegy a következendőket : ^) 

„Igen jól tudják a rendek — úgymond — mi végből 
8 mi okért hivatott össze ezen országgyűlés. A végből 



1) Sajnos, hogy az akkori országgyűlési imokok kötelességöknek tár- 
ták mindazt latinra fordítni, a mi magyarul mondatott is. így az alnádor 
beszéde csak latin fordításban van meg. 

tadniillik, hogy az ország jövendő békéjéről és nyugalmá- 
ról lehessen gondoskodni. Mert tekintvén az állapotot és 
körülményeket, megfontolván, minő ellenség a szomszédja, 
ha csak máshonnan nincs segedelem s biztos pártfogás, 
ezen annyi szerencsétlenség által megromlott ország nem 
képes oly nagy hatalom ellen, ha mindjárt a fölvirágzás 
magas fokára jutna is, a maga erején megvédeni és fenn- 
tartani magát. Ha pedig interregnum találna közbej őni, 
mily nagy szerencsétlenségek szoktak ebből származni, 
nyilván van mindenkinek. Azért szükségesnek látszanék, 
hogy ha netalán ő felsége fíuörökös nélkül találna kimúlni, 
mit isten távoztasson, az ország a maga idejében gondos- 
kodjék utódról, a mi nagyon hasznos és üdvös lenne kivált 
magára az országra nézve, a mint azt Szluha Ferencz úr 
bővebben kifejtendi.'' 

Ebből állott, a mit az alnádor mondott a női örökösö- 
désről. Egyszerű szavak; de a mi a főok volt, az megem- 
líttetett s a tiszta igazságnál egyéb nem volt bennök. 

Egészen más volt Szluha Ferencz, nádori itélőmester 
beszéde, kinek egy ugyanazon évi mártiusi levelét fentebb 
láttuk. 

Szluha volt az, ki midőn Rákóczy Ferenczczel, mint 
ennek hű bajtársa kiutazott volt Lengyelországba, Leopold 
császárhoz egy kevély levelet irt, mely ily szavakkal kez- 
dődött: „Si fractus illabatur orbis, impavidujmi ferient rui- 
nae*', mi eléggé muta^a, hogy kissé szerelmes volt a 
nagy szavakba. De akkor húsz évvel volt ő fiatalabb, mint 
1722-ben, s azt vélhetnők, hogy most kevesebbet gon- 
dolt a szóvirágokkal, — annyival inkább, mivel, mint lát- 
tuk, csak három hóval ezelőtt is mily óvatos higgadtsággal 
szólott a női örökösödésről a nádorhoz irt levelében. 

Azonban június 30-iki beszéde egészen más. Mintha 
nem ő volna a mártiusi Szluha Ferencz. A latin irók leg- 

keresettebb kifejezései és szavai, — inkább czifrává mint 
széppé teszik szónoklatát. Habár magyar volt, képtelen 
lesz vala ugyanazt magyarul elmondani. Ünnepélyes szó- 
noklatoknál, kivált abban az időben mintegy megkívánták 
a legnagyobb mesterkéléseket. Azon kor volt az, midőn 
még az élő nemzeti nyelveken is Európaszerte Ízléstelen 
tulságig ment a latinság majmolása, s a mythologia és ró- 
mai szokások némi ismerete nélkül alig lehetett valaki 
egy művelt nőnél becsben, nem hogy egy országgyűlés 
előtt. Hozzájárult, hogy különösen Leopold óta nagyon 
elspanyolosodott az udvar, s általa a felsőbb körök. Az üres 
formák nemcsak az életben, hanem beszédben és irodalom- 
ban divatosokká lettek volt. Szluha egész Európa szine 
előtt vélt beszélni, s valóban az akkoriak előtt a magyar 
műveltségnek dicséretet szerezhetett szóvirágaival. 

Nagyobb hibák vannak a beszédben. Oly argumentu- 
mokat használ, melyek valótlanok, s melyek legkevésbbé 
illettek annak ajkára, ki azelőtt pár hóval nem úgy gon- 
dolkozott. Beszéde a helyesnek és helytelennek sajátságos 
vegyülete. 

Hogy ünnepélyes demonstratio akart lenni ezen szó- 
noklat, s nem a rábeszélés erejével hatni akaró parlamen- 
táris beszéd, nem csak a frázisok bizonyilják, hanem 
azok a túlzások, ügyvédi csínyek is, melyeket ezen czifra 
műben minden nyomon találunk, s melyeket egy nagyon 
középszerű szónok, igen száraz szavakkal diadalmasan 
megczáfolhat vala. 

így Szluhának volt igaza, midőn a korább élt ősök- 
nek a királyi vér iránti kegyeletét hozza föl például , ám- 
bár, mint láttuk, itt más politikai tekintetek valának dön- 
tők. De Nagy Lajos leányát Máriát hozni föl példaként, 
komoly vitában a legügyetlenebb fogás lesz vala; mert 
azt épen netaláni ellenfele hozhatta volna föl ijesztő példa- 

10 

ként. De ennél a históriai szemfényvesztésnél nagyobb 
azon ügyvédi, mely szerint a magyar magánjogot akarja 
a közjogra alkalmazni. A magánjog szól ugyan női örö- 
kösödésről; de ha az alkalmazható lesz vala a királyi 
házra, fölösleges lett volna külön államjogi szerződést 
kötni érette. Hasonlókép túlmegy a beszéd azon része is 
az igazságon, midőn a gyermekek királyid-jelölésének 
üdvös voltára ismét Máriát és Zsigmondot, L Ulászlót 
és 11. Lajost hozza föl. Es ezen megannyi szerencsétlen 
példa után csaknem jobbnak tünteti föl a gyermekek, mint 
érett kornak királylyá választását! 

Valamint ily sophismákban is, és azok daczára, 
mindenütt kilátszik a szónok nem közönséges esze, ú^y 
beszéde egészen véve igazon alapszik. Csakhogy az 
ügyvéd és udvaroncz modornak sajátságos vegyülete, s 
a túlzások és czifrázatok nélkül maga is hiányosnak 
tartja s tán annak tartá vala beszédét az akkori közönség 
Ízlése is. — Nem azért mondjuk ezt, mintha szigorú Ítéletet 
akarnánk kimondani a nádori volt itélőmesterre, — sőt 
inkább azon hitünket akartuk kifejezni, hogy az ország-- 
gyűlés számos tagja, ha latin oratiót készít vala ezen 
alkalomra, tiz közül kilencz szintúgy fitogtatni akarta 
volna latin műveltségét, szintúgy kevert volna valótlan- 
ságot a való közé; mert ezt hozta magával a politikai 
illemtan is abban az időben. 

De minden gyenge oldalai mellett is érdekesnek 
tartjuk magyar fordításban közleni az egész beszédet. 
Hozzátartozik a „pragmatica sanctio'* történetéhez, ha- 
bár csak külső történetéhez. 

íme a beszéd egész terjedelmében: 

Szliüia Ferencz beszéde. 

„Illenék bizonyára a hon ezen átalános öröm-ünne- 
pén levetkezni a gyász-ruhát, tekintetes karok és rendek; 
ha az erény valódi szeretői többre nem becsülnék a 
valódi lelkesedést a színek bármely pompájánál és a 
kebel önkényt fakadó szerelmét a bibor- öltözetnél. — 
Mert valamint a föladat nagysága pirt önt el arczomon, 
úgy titeket, tekintetes karok és rendek, ki látlak gyúlni, 
hogy ennyi kitűnő férfiúnak és ezen öröm-ünnep vőfe- 
jeinek szerelme lángja közt csak egyszerű gyászruhában 
merem nemcsak láttatni, hanem hallatni is magamat. 
Szerencsés előjelnek veszem ezt, tekintetes karok és 
rendek! És a haza közönséges javára való indulatotok 
ezen föllángolásából jóslom én jövendő boldogságának 
teljes földerülését; mert a virrasztó előtt Phoebus sze- 
mének első fölmosolygása kedvesebbnek szokott tetszeni, 
a nap többi pompájánál. 

„Közelebb jutok a tárgyhoz. 

„Tekintsünk a mi hazánkra! Az elmúlt századok 
alatt annyi csapás látogatta, a felséges császár és leg- 
kegyelmesebb királyunk, VI. Károly dicsőséges erénye 
által a török háború vészteljes zivatarai elől révbejut- 
tatott és húsz s több évi csendes béke kikötőjébe he- 
lyezett hazánkra! Kedvessé fogjuk ezt tenni a szomszéd 
fejedelmek előtt, midőn oly rettentő, de diadalmas háborúk 
után, több külső és belső biztosság és a határos népek ba- 
rátsága által fölvirágoztatandjuk; sőt maga a felséges 
Ausztriai házhoz az atyai szeretet viszonya által szoro- 
sabban csatoljuk. Pedig sohasem egyesittetik szilárdabban 
a fejedelmek és alattvalók szive, mint midőn még úgy- 
szólván a csecsemőkorban fejedelemnőik gyöngéd pólái 

10* 

által is összeköttetnek. És a mily lelkemből óhajtom ezt, 
ép oly biztos sikerét remélem. 

,,De hol kell kezdenünk? — a tekintetes rendek 
engedelmével. Nagy dolgot mozgatunk. A kormányos 
kitudakolja előbb a viz mélységét, nehogy veszélyes ho- 
mok-zátonyokon hajótörést szenvedjen; kiszámítja a költ- 
ségeket; semmi ereje fölöttit a hadvezér, nem vállal tehet- 
ségén felül semmit a politikus; mert a j élesség is csak 
saját ügye természetes körén belül nyilatkozhatik. Vezér 
kell, intéző kell nekünk! Mert a maradandó nyugaloai 
állandó védurat ; a tartós béke, az erős és folytonos fegy- 
verbenállást, virágzó és jó állapotban tartott serget és 
a soha meg nem szűnő trónöröklést annyira megkívánja, 
hogy ha a szerencse viharos rohamai közepett a kormá- 
nyos, még természetes halállal is kimúlhatván, nincs a ki 
mindjárt utána következzék, a hullámok martalékai 
leszünk. Mintegy a természet rendének látszik azon ta- 
pasztalás, hogy az országok elég biztosságot soha sem 
élvezhetnek, ha a királyok szakadatlan egymásután követ- 
kezése nem tartja fenn. Nincs oly szilárd béke, mely 
háborút ne szülne; nincs oly biztosított nyugalom, melyet 
vagy az ország belső bajai ne zavarhatnának, vagy a szá- 
zadok óta ingatag hitűnek tapasztalt szomszédok uralom - 
vágya, ott hol egyszer rés mutatkozott, be ne szakasztha- 
tott volna, vagy jobban mondva be nem szokott szakasz- 
tani, — ha csak a felséges házzal való fölbonthatlan unió 
és a trónörökösödés folytonosságának szilárdsága nem ol- 
talmazza, íme a kedvező szél; ki a vitorlákat, föl a hor- 
gonyt! hogy az annyi külső és belső háborúk hullámain 
sokat hányatott hazánk boldogsága a biztosságnak mindig 
óhajtott kikötőjében a felséges Ausztriai ház egy királya 
és a trónöröklés ugyanazon törvénye alatt békés nyugal- 
mat találhasson! — 

„Mely öröklési, folytonos és születési következés 
hasznait a tekintetes rendek ily bölcs gyülekezete előtt 
fejtegetni nem tartom föladatomnak, különben a mondot- 
takból is világosak. 

„Csak egyet teszek még hozzá. 

„Két ok mutaQa főleg szükségesnek és hasznosnak 
a királyi következés örökre való meghatározását a női 
nemre nézve is. Mennyire ajánlja azt mindkettő, nem 
szükség bő szavakkal adni elő, midőn maga a dolog beszél. 

„Mert ha érettebben megfontoljuk, kinek szomszéd- 
jában lakunk, mi az ő ereje, mi a mienk, milyen és mek- 
kora mindkettő katonasága; kiben van harczvágy, mi a 
kincstár ereje a kettőnél és együtt, mekkora gyűlölettel 
viseltetik a külső zsarnok a magyar nemzet iránt? mi a 
mi hazánk óhajtása? Tele vannak vele az országok év- 
könyvei, és a siremlékek megmondják, ha hallgatván a 
múlt végzetteljes eseteiről, csak Zápolya idejére és saját 
korunkra gondolunk. 

„Hasznosnak mutatják azt a magán és családi érde- 
kek, feleségeink, szeretett magzataink, a több mint száz 
éves járom alól fölszabadított haza, az ország rabsága 
miatt ő felsége által állott boszú, az ország határainak oly 
teljes s a legszélsőig való visszaállítása, a haza városainak 
oly teljes visszaszerzése, és a mi fő, az élet és vagyon leg- 
nagyobb biztossága, és a tekintetes karok és rendeknek 
a felséges Ausztriai háztól eredő s ezután még bővebben 
eredendő fölvirágzása, mely felséges ház annyi század óta 
úgyszólván egyensúlyban tartja egész Európát, s melynek 
hazánk iránti különös szeretetét ha elhallgatnám is, han- 
gosan szólana a számtalan diadaljel, melyet a velünk szom- 
szédos s a keresztyénség iránt halálos ellenségen, a szá- 
zadokon át nyakunkon életünkre áhítozott törökön nyert, 
úgy hogy hálátlanság bűne nélkül megtagadnunk nem le- 

hét, az 1687 és 1715-iki 3-ik törvényczikkben meghatá- 
rozott öröklési rendet, ha ő felsége fiumaradékok nélkttl 
múlna ki (mit isten távoztasson) az elsőszülött leánytól 
sem, vagy leányörökös nélkül való halála esetében a többi 
ágak öröklését sem, mig csak életben lesznek; sőt orszá- 
gunk iránt mutatott ennyi atyai jótétemény szólalván föl, 
ez kötelességünknek is látszik a mi és maradékink üd- 
vére és a mindjárt mondandó czélból is (megtartván mindig 
az elsőszülöttség jogát) reánk fordítottak fejében. 

,, Részemről nem is akadhatnék fenn valaha az Örö- 
kösnek akár nő, akár kiskorú voltán ! Nem nő voltán, ha 
megemlékszem Máriára, Lajos király leányára és hazánk 
évkönyveire, — Máriára, kit szülőjének az országnagyok 
és egész ország iránt mind hadban mind békében kitünte- 
tett szeretete, ezek méltóságának fenntartása, és a honfiak- 
nak az apa érdemei iránti háladata ajánlott Es az ország 
őt, az ifjút, gyermeket megkoronázta. Mit kivan e szerint 
tőlünk a hála a felséges Ausztriai házból századok óta vá- 
lasztott királyok és a mi szentséges királyi felségünk által 
hadban úgy mint békében véghez vitt dicsőséges tettek, 
hazánk számunkra való visszaszerzése, életünk és vagyo- 
nunk bizton léte, szabadságink remélt visszanyerése fejé- 
ben ? Mire indít benneteket az oly kegyeletes emlékű ősök- 
kel való nemes versenyzés? kik mindig méltónak tárták a 
trónra azt, ki a trónon született, kik akkor voltak erősek 
és boldogok, midőn a haza szabadságának gyümölcsét a 
kerítésen túl is kinyújtották? így a dicső Lajos király a 
nagyreményű brandenburgi herczeget, Zsigmondot, ki még 
alig ért fölserdűlt kort, Mária leányának eljegyezvén, ide- 
jén gondoskodott a trón betöltéséről ; igy Albert, Ausztria 
herczege, Erzsébet Zsigmond leánya utján választatott és 
koronáztatott meg ; így az apja halála után született László 
a csak három hónapos királyfi, bölcsőjében tétetett királylyá, 

ki helyett a Cilley gróf, az ő nagybátyja esküdött fel ; igy 
Lajos, Ulászló fia, alig két éves korában, még apja életé- 
ben megkoronáztatik, mig ez a szerencsétlen mohácsi üt- 
közetben halálát lelvén, I. Ferdinánd Anna, Ulászló király 
leánya és az emiitett Lajos király nőtestvére, u^án szeren- 
csésen megszerzé az ország szent koronáját. 

„íme, tekintetes rendek, a női ág! íme dicsőségesen 
uralkodó királyi felségünk hozzánkig szerencsésen leszár- 
maztatott utódsága ! Mihez tartsuk magunkat ? Nincsenek-e 
már példáink ? Példa a ti őseiteknek a királyi női vérre, 
még a haza határain túl is kiterjesztetett szerelme. Már 
pedig nem szükséges ama ti nagy őseitekkel távoli orszá- 
gok messze tájaira mennetek; a szomszédban, sőt itthon, 
magában a fővárosban találjuk hódolattal, a mit atyáitok 
távolban is szeretettel kérésének föl, a királyi vért. A sas 
nem szül gyáva galambot; erőstől származik az erős. A 
haza egykori atyáinak fiai vagytok, tekintetes rendek ! Az 
ősi erényeknek akár képmása, akár visszhangja levén, 
szükséges ugyanazt fejeznünk ki, a mitől származunk. 
Mert az almában is a maga tőjének, a folyóban a maga 
kútfejének íze van. A mely erényes ragaszkodást mutattak 
atyáitok a távoli királyi vérhez, utánozzuk azt a királyi 
udvarnál, s utánozzuk hamar, — mindjárt ma ; mert sze- 
retők tulajdona, inkább megelőzni a napot, mint végig vá- 
rakozni. 

„Nem osztozom a netalán a gyönge kor miatt támad- 
ható aggodalmakban, sőt inkább ez a mi biztat, mivel a 
jó alkalom nem halasztatja, hanem sietteti a szándékot. 
Lám Pomona első szülöttei is kedvesebbek szoktak lenni ; 
a tavasz első zsenge adományi kellemesben illatoznak Bol- 
dog Arábia aratásinál ; több méltóságbeli tiszttárs közt azt 
illeti a kitüntetés, a ki elsőbb volt ; hiszen a dicsőség is az 
első foglalóé; a főembernek illik elől járnia; Atalanta sza- 



— 152 — 

ladva nyerte el az arany almát ; avvagy a felséges, győz- 
hetlen VI. Károly, római császár és legkegyelmesebb ki- 
rályunk elsőszülött magzatja elől más királyi ág ragadja-e 
el a szent korona aranyalmáját? Ki kételkednék ama fel- 
séges család elsőszülöttségi leszármazásának akár szeren- 
cséjében, akár dicsőségében, — és igy amaz elsőszülött- 
nek ki nem adja az elsőséget? Eleget mondék. Hiszen a 
hajnal megjelenti, milyen lesz a nap. Hercules a bölcsőben 
adá jelét erejének. 

„Hosszas beszéd és kivánatok nélkül kell kimondani 
a szót Magyarország királyához. Senki se aggódjék azon, 
hogy a királyi sarj szerencsésen nem fog előhaladni ; mert 
atyja hősisége diadaljelekből készített neki vert utat és 
egycngeté meg aczéljával ; mivel pedig más mint az ország- 
úton (viam regiam) és atyja utján nem is járhat, nem is le- 
het egyéb, mint a mi atyja ! Férjfi nő személyében ! — még 
pedig a legnagyobb joggal. (Tripart Tit. 7. et 50. Pars. I.) 
Mert a hazai alaptörvény a nőket férfiaknak nyilatkoztatja. 
Szerencsés Yerbőczy, a ki irta; szerencsés magam, ki ja- 
vallom; szerencsésebbek ti, kik megerősítitek; mert az 
országgyűlésre egybegyűlt rendekre mindig szabad a hi- 
vatkozás ; de legszerencsésebbek utódaink, kik a legjobb 
törvény rég óhajtott gyümölcsét örökre élvezhetik. Oh sze- 
rencsés rendek ! minő ez a mi nemzetttnk ! A századokkal 
ezelőtt hozott törvény hatályát magán a törvényhozón nyi- 
latkoztatja. Más uralkodók a királyi méltóság jogai közé 
számítják a törvények alóli föloldoztatást ; a mi törvényünk 
a most kiskorú, de felséges női elsőszülöttet férfivá, ki- 
rály lyá teszi ! 

„Minő hazánk törvényeinek ereje, midőn ily meta- 
morphosist tud eszközölni! Csak ezért is méltó rá, hogy 
egy betűjét se változtassuk. Midőn tehát beszédem a tör- 
vényen alapszik, ezt pedig senki sem meri tagadni, mi 

történjék mindenki beleegyezésével ? minő következtetést 
vonjunk abból, minek előzménye a törvényen alapúi ? Az- 
ért ti, kik esküdt tisztelői vagytok a törvénynek, vélemé- 
nyemet Írjátok alá. Mert ebben versenyeztek őseitekkel ; 
ez a főrendek véleménye, ez az összes nép várakozása — 
írjátok alá! 

„Mi következik ebből — tekintetes rendek? azzal 
hosszasan nem tartoztatlak : a külső erő elleni biztosság, 
a hazai nyugalom, a szivek őszinte egyesülése, a szent 
béke, a nép gyarapodása, a főrendek és nemesség méltó- 
sága és az egész ország boldogsága nem csak óhajtás, ha- 
nem valóság lesz. Ezen hazaszeretet bámulatra fogja ra- 
gadni a világot, csodálni fogják okosságunkat ; az idegen 
a maga ügyével foglalkozandik, s rozsda fogja majd a kar- 
dot, melyet minden oldalról fennek reánk. A roszakarók 
mi mást tehetnének, mint csodálni fogják, a mit nem akar- 
tak ? Fölhagynak a bizalmatlanság vádjával, midőn boldog 
utódaink jóllétét a mennyire tisztelendik, kétségtelenül hó- 
dolatunk dicsőségét, ép annyira fogják azzal gyanúsítani, 
hogy több kegyelem nyerésére használtuk. 

„íme az őseitek határozata által egészen hozzánkig 
lehozott, a mi szavazatunkkal méltán örök időkre kiter- 
jesztett, a felséges uralkodóház női ágában, mig élni fog, 
boldogul uralkodandó örökösödés! Örökre maradjon hát 
fenn isten dicsőségére és népeinek üdvére! 

„Vivát V'') 

Szónok az utóbbi szót emeltebb hangon monda, mire a 
rendek háromszoros ,,vivat''-ban törtek ki. 

A „vívat'' kiáltások megszűnvén, indítvány ozá, hogy 
ezen határozat adassék tudtára a mágnásoknak egy ki- 



^) Szluha beszéde ki is nyomatott ugyanakkor Pozsonyban, s egy 
példánya a Nemz. Múzeumban van. 

uevezeudő kttldöttBég által. Mig a királyi tábla ezen kül- 
döttséggel foglalkozik, a felső magyarországiak másik 
táblája külön is kinyilatkoztatja: „Nehogy azt higye va- 
laki, mintha őket némelyek rábeszélték vagy rávették volna 
a szóban levő örökösödés elfogadására, újból is kijelentik, 
hogy ezen örökösödést önként, jó szántukból, minden ken- 
sz erités nélkül fogadták el.'^ Ezután hasonló szavakban 
tőn nyilatkozatot a Dunán túliak és a Dunán inneniek 
táblája és a többi rendek a nevezett örökösödés tárgyában/) 

Erre kineveztetett a küldöttség, mely a mágnásoknak 
jelentendő vala a rendek határozatát a női örökösödés tár- 
gyában. Tizenkilenczen neveztettek ki a rendek mindenik 
osztályából, Acsády Ádám, győri kanonok vezérlete alatt. 

Acsády és a küldöttség megtévén a mágnásoknál a 
jelentést, ezek is „Vivat"-tal mondák ki a női örökösödés 
elvét. Acsády ezt viszont jelenté az alsó táblának. 

Erre Szluha Ferencz nyilvánitá azon véleményét, 
hogy jó lenne a mai határozatot felajánlani ő felségének, 
mielőtt szerencsésen leérkeznék, és ezen czélra a mágná- 
sok és rendek közül Bécsbe küldöttség indítandó. — Ha a 
mágnások jónak látják, gondoskodjanak ők is ezen kül- 
döttség kinevezéséről. A nádor ezen határozatra kinyilat- 
koztatta, hogy a főrendek is tekintetbe veendik. 

Erre megjelent a rendeknél a mágnások egy tiz tagú 
küldöttsége Erdődy Gábor egri érsek vezérlete alatt, ki a 
rendek mindkét határozatára elmondá a választ. — A fő- 
rendek izenete nem üres formaság. Igen nevezetes záradé- 
kot kivannak csatolni az általánosságban kimondott hatá- 
rozathoz, — mely Magyarország integritását illeti. 



*) Szórúl szóra fordítva a Trencsén megyei követek azon évi ország- 
gyiiléfli naplójából. Más megyei követek naplója azonos ezzel. 

Az ízenetben a mágnáBok mindenesetre támogatják 
az örökösödés jelentett elfogadását; de oly formán, hogy 
,,a magyal' szent korona más országai és tartományai is 
olyanoknak tekintessenek, mint a melyek.a női örökösödést 
elfogadták/' 

Két irányban nevezetes eme végzés. Egyfelől feles- 
legessé teszi a Horvátország által 1712-ben kimondott 
határozatot, melyet most Horvátország a maga helyén, a 
magyar országgyűlésen, melyen törvényesen volt képvi- 
selve, másodízben tett magáévá. Magyarország másfelől 
Erdély pragmatica sanctiójára nézve is már ekkor szót 
emel. 

A mi pedig a Bécsbe küldendő deputatiót illeti, a fő- 
rendek a lajstrom elkészítéséről gondoskodtak. A rendek 
elkészítvén a küldöttség lajstromát, azt bejelenték a mág- 
násoknak Szluha Ferencz által, ki visszatérvén, ezt az 
indítványt tévé : Miután az Austriai ház női örökösödését 
mind a mágnások mind a rendek eyyértelműleg elfogadták, 
a rendek jelenjenek meg a mágnások termében, s ott 
egyesülten nyilatkozzanak a határozat elfogadásáról. A 
rendek általmentek a mágnások termébe. Ott először a 
nádor, azután a kalocsai érsek rövid beszédben szólának 
az előzményekről s ki jelenték, hogy a Bécsbe indítandó 
küldöttségnek sietnie kell. Ezt háromszor megújult har- 
sány „ Vivát' '-ozás követte, s ezzel mindkét ház eloszol- 
ván, az azon napi ülés befejeztetett. 

így egyetlen egy nap fogadák el a főrendek és a ren- 
dek a női örökösödést, de még nem a „pragmatica sanc- 
tió"t, mely nem is volt eléjök terjesztve. Ezen határozat 
még csak a királyi meghívó levélre volt válasz. Ez pedig 
nagyon átalánosságban szólott, s e szerint amaz is. 

A bécsi küldöttségbe a főrendek először 34 küldöttet 
neveztek ki, — közülök egyet Horvátország és hatot a 

clerus részéről. De ezekhez a nádor utólagosan még hatot 
adván, a főrendek küldöttsége 40 tagból állott, — mig a 
rendek kttldöttsége 22 tagból, kik közt Horvátország ré- 
széről 1, a megyék részéről 7, a távollevő mágnások kép- 
viselőiből 4, a városok részéről ugyanannyi. — A két ház 
részéről kinevezett 62 küldött közül sokan még június 
30-ikán, a többi július 1-sején Bécsbe indultak. A nádor 
jelenté, hogy ő június 2-ikán reggel fog Bécsbe érkezni 
s az nap 9 órakor reggel a küldöttség az ő lakásán gyűl- 
jön össze. 

Megjegyezhetjük itt mellékesen, hogy III. Károly 
idejében még a mágnásoknak is csekély része volt ottho- 
nos Bécsben. Az oly első rendű dynastákat kivéve, minők 
az Eszterházyak, Pálflfyak és Erdödyek, a többi magyar- 
országi birtokain lakott állandóan. Leopold császár kor- 
mányzásának egyik elve volt, hogy az az előtt a vidéki 
élet miatt korlátolt helyi viszonyok közt élt főnemességet 
udvarába gyűjtse, részint ennek fényét emelendő, részint 
a függetlenség és decentralisatio ezen egyik legfontosabb 
elemét, az állami összpontosítás érdekeinek szolgalatjára 
használandó föl. Nem az ő találmánya volt ez. Az általa 
gyűlölt francziák uralkodói egyik főeszköznek találták volt 
föl a középkori rendi és egyéni függetlenség eltörlésére 
és helyette az állam önkényének és uralkodói mindenha- 
tóságnak megalapítására. Lajthán túl már Leopold alatt 
véghez ment ezen átalakulás. Leopold alatt az ausztriai, 
stiriai és cseh urak íol vettették vagy pusztulni engedek őseik 
,, sas-fészkeit'' hogy Bécsbe vagy nagyobb tartományi vá- 
rosokba tegyék át lakásukat. Mondhatni az egész nemes- 
ség lemondott a várbeli életről, — annyival inkább, mivel 
maga Leopold a hűség és ragaszkodás egyik jelének te- 
kinté, ha a főnemes városokba, s különösön Bécsbe köl- 
tözik. 

Magyarországon, bár maga a kormány is sok várat 
rontatott le, még a főnemesség Bécsben lakása nem volt 
oly általános divatban. Csak a XVIII-ik század második 
felében, Mária Terézia udvarának varázsa és a magyarok 
iránti kedvezése fejté ki azon hajlamot. Aztán még akár 
Leopold akár József és Károly idejében Bécs nem volt az, 
a mivé a királynő idejében vált A nagyon vegyes népű 
városban, melyből egy egész külvárost laktak spanyolok, 
maga a közbiztosság gyengén tartatott fen, s a valódi vá- 
rosi élet kényelmei kevesek voltak. És Leopold uralma 
koránt sem volt alkalmas arra, hogy az udvart, a hol a ma- 
gyarokat előítéletes idegenséggel fogadták, kedvessé tegye 
előttök. m. Károly uralma csak átmenet volt ezen rész- 
ben is. 

Mindamellett nem szabad felednünk, hogya„bécsies- 
kedés'' iránt már nagy hajlam mutatkozott. Már a vegyes 
házbeli királyok alatt a Bécshez közelebb eső megyék na- 
gyobb nemessége ismerte a várost, mely akkor is na- 
gyobb volt Budánál, habár az udvar fénye távolról nem ve- 
tekedhetett a vizsegrádi pompájával. — I. Ferdinánd ideje 
óta pedig nemcsak az tett sokat, hogy Bécs volt a király 
székhelye, hanem az is, hogy az országgyűlések majdnem 
kivétel nélkül Bécs szomszédjában, Pozsonyban vagy So- 
pronyban tartattak. Sokat tőn ezenkívül az is, hogy a 
Tököli és Rákóczy-mozgalmakhoz nem állott magyar fő- 
nemesek Bécsbe menekültek s József alatt nagy számmal 
voltak kénytelenek ott lakni, — nem is említvén hogy fő- 
papjaink már régibb idők óta központnak tekintek Bécset 
a magyar katholicismusnak a magyar protestantismus el- 
leni százados háborújában. 

Bécs már nagy befolyást gyakorolt a társadalmi szo- 
kások merő átalakítására is. Magyarországon milyen mér- 
tékű lehetett ez, bizonyság rá Erdély, mely távolabbi fek- 

vese daczára is UI. Károly idejében egész metamorpho- 
sison ment keresztül szokásaiban, mint az egykori b. 
Apornak e nemben hasonlithatlan érdekességfi emlékirata 
bizonyitja. ^) 

Ezekből Ítélve a bécsi küldöttség külseje bár más 
volt, mint napjainkban lenne; de nagyon különbözött az 
azelőtti század ily nemű ünnepélyes menetétől is. Es kü- 
lönösen oly időkben, midőn az ősi politikai intézmények 
fenyegetve nincsenek, a magyar ősi szokásaiból a külső- 
ségekben sokat hajlandó engedni. A küldöttség kész volt 
alkalmazkodni ezúttal is a külső, de kivált az udvari szo- 
kásokhoz. 

A rendek július 2-ikán összegyűltek a nádor, Pálflfy 
Miklós bécsi szállásán, (hospitium), mert háza Bécsben, 
úgy látszik, nem volt. De a nádor sem érkezvén meg a 
kitűzött időre, délután öt órakor tanácskoztak a királyi 
audientiára menetel rendéről. Szó sem volt, hogy a me- 
net, régi szokás szerint lóháton történjék. Ez már III. 
Károly idejében avult divat kezdett lenni. A rendek csak 
az iránt tudakozódtak a formaságokra kényes udvarnál, 
meg lesz-e engedve, hogy nemesek is hatlovas hintóban 
tartsák a bevonulást, miután a törvény nem ismer lényeges 
különbséget a két rend közt. A király válasza az volt, 
hogy mindenki oly fogattal és kocsival mehet, a minő telik. 

A kocsik sora és rendje meghatároztatván , július 
3-ikán a menet a karinthiai kapun és a városon át a csá- 
szár lakához, azaz a „Favoritába" vonult, hol a kihallga- 
tási teremben a küldöttség szónoka, Csáky bibornok és 
kalocsai érsek ki egykorúak állitása szerint egyik fő mpz- 
gatója volt magán körökben is a női örökösödés elfogadta- 
tásának, hosszú beszédet tartott, mely habár szintén frá- 



1) Az Akadémia ^Monumentái^^-ban* 



— 159 — 

zisos volt ; de az alkalomnál fogva nem ereszkedvén bi- 
zonyításokba, mentebb volt a sophismáktól, mint Szluha 
szónoklata. 

Csáky bibomok-érsek beszéde itt következik: 

„Szentséges császári királyi felség, 
,, Legkegyelmesebb urunk! 

„Midőn szentséges felséged nagylelkű királyi meghivó 
levele által Magyarország összes karait és rendéit köze- 
lebbről múlt június 20-ik napjára az ország közönséges 
gyűlésére Pozsony szabad királyi városába kegyelmesen 
összehivatá, és a nevezett karok és rendek felséged iránt 
való hódolati kötelezettségöknél fogva e végből hűségesen 
s ha valaha, most a legszámosabban megjelentek, ezen 
apostoli és az istennek szentelt királyság szokása szerint 
ennek kegyelme és segítsége kérése után az ügyek tárgya- 
lását megkezdendők más nap. Szent Lászlónak, hajdan 
ugyanazon Magyarország királyának (kinek bőkezűségé- 
ből az én váradi püspökségem és káptalanom alapíttatott 
volt) a hasonlókép hozzám tartozó Szent Márton püspök 
praepostságának templomában, a hol felséged felséges háza- 
beli legdícsőbb emlékezetű elődei közül számosan s maga 
felséged is az ország szent koronájával megkoronáztattak, 
az isteni tiszteletet elvégezték, az országgyűlésnek mind- 
járt azutáni, azaz első ülésében , bizonyára a szent lélek 
sugallatából, azon szent király érdemeinél fogva, kinek ün- 
nepén a szent lelket Krisztus testének kitételével én vé- 
gezvén az isteni szolgálatot, segitségűl hivtuk, az ország 
karai és rendéi valamennyien nem rábeszélés, nem erkölcsi 
kényszerítés által, hanem egyhangúlag és egy szívvel és 
szájjal, önkényt, szabadon, meggondolással és jóakarattal 

abban egyeztek meg s szentséges felségedet alázatosan 
arra határozták kérni: 

„Hogy felségednek a férfinemre nézve a királyság- 
ban való örökösödést Magyarországon az annak koronájá- 
hoz tartozó minden visszafoglalt és isten segítségével 
visszafoglalandó tartománynyal együtt, azon esetben (mit 
a kegyelmes jó isten elháritni méltóztassék) ha a férfi ág 
kihalna, akkor, és mind örökre a női ágra is méltóztassék 
elfogadni, megtartván mindig a következésben az elsőszü- 
löttségi rendet. 

„ Javaslá ezt dicső emlékezetű őseinek és elődeinek 
valamint magának felségednek érdemei, fáradozása, gond- 
jai és törekvései, melyeket ezen apostoli királyságának a 
barbárok járma alól való fölszabadítására, kiterjesztésére 
és emelésére fordított. 

„Javaslá ezt felségednek a trónváltozás idejére is, s 
magából a meghivó levélből is az ország nagy vigasztalá- 
sára kitűnő atyai gondoskodása és mind a belső mind a 
külső bizton lét és nyugalom tekintetéből a józan ész ; 

,, Javaslá az, hogy a végzetteljes interregnumoknak 
eleje vétessék; 

„Javaslá a múltra, jelenre és jövőre való emlékezés 
és előrelátás, minő állapotban volt, minő állapotban van s 
illetőleg minő állapotba juthat a viszonyok változandósá- 
gával ezen Szent István első királyunk óta annyi szeren- 
csétlenség látogatta ország; 

„Javaslá a felséged kegyelmében és hajlamában való 
hit és remény ; 

„Szóval javaslá mindez s javasolná minden, míg épen 
semmi ok sincs, a mi a beleegyezéssel ellenkezőt javasolna. 

„Mert mindent kellően megfontolva, ki másnak szen- 
telhetné Magyarország magát és angyali koronáját sze- 

rencsésebben, mint felséged felséges házának, annyi dicsŐ 
császár és király termékeny anyjának? 

„Bármely oldalról más helyes határozat nem lehetett, 
mint hogy ez a korona, melyet annyi viszontagság és ve- 
szély között védtek és tartottak meg felséged dicső elődei 
és maga felséged is, s mely annyi század szakadatlan so- 
rán az ausztriai ház magas homlokán maradott a gondvi- 
selésnek titkos szándékából, felséged maradékaién is meg- 
nyugodjék. 

„Mert kiben lehetne bátrabban bizni, kitől biztabban 
remélni, ki ii'ánt lennénk lángolóbb szeretettel, kit lenne ta- 
nácsosabb segítségül hinunk, hol lehetne szilárdabban biz- 
tosítnunk s biztosabban szilárdítanunk magunkat, mint fel- 
séged buzgó felséges házában, melyben nincs mit félteni 
akár az apostoli katholikus országot, akár az angyali ko- 
ronát, hogy más mint katholikus fejre, mint kezdetben volt, 
valaha szállhasson. 

„Mert ez által a legerősebben hiszi és reméli Magyar- 
ország, hogy mind maga, mind felséged többi örökös or- 
szágai és tartományai jóllétét előzmozdithatja, ha felséged 
és mindkétnemű örököseinek kormánya alatt azokkal a ter- 
vezett unióban lesz. 

„Hiszi és reméli mondom egész biztossággal, hogy 
Így nemcsak szilárdabban és állandóbban megtartatnak az 
ő ősi szabadságai és kiváltságai, hanem felséged atyai ke- 
gyelméből és mindkét nemű utódainak kegyéből -a kegyel- 
mek és adományok nagyobb bőségét is. 

„Ha felséged óhajtásunkat teljesiti, boldogoknak tar- 
tandjuk magunkat, hogy mi e végre itt jelenlevő küldöttek 
az örömet és vigasztalást közölhetjük azokkal, kiknek 
egyértelmű kívánságára küldeténk ki. 

„Hadd boszankodjék kelet, ám bírálják tetszés sze- 
rint vetélytársaink vagy a felséges ház irigyei; keveset 

va^ semmit sem gondolunk vele; egyszer s mindenkorra 
elég nekünk az isten akaratjából felséged kegyelme által 
végzendőkhez szilárdul és állandóan ragaszkodnunk. 

„Fogadd azért kegyelmes úr a nép kívánságát, kö- 
nyörgését és szive óhajtását, melyre nem fegyver, nem csel, 
sem valamely előleges rábeszélés vagy tanács, vagy pedig 
a felséged iránti hiiségre nézve mástól vett példa által, 
hanem önkényt, saját szabad és jóakaratú elhatározásából, 
a felséged iránti szeretetet önmagából meritve érzé magát 
ösztönözve, alávetvén magát felségednek s felséged mind- 
két nemű utódainak örök időkre. 

„Fogadd a minden bizalmatlanság és kétség árnyától 
megtisztult sziveket és lelkeket. 

„Vigasztald meg csak ezzel is Magyarországot, mely 
különben is tied, és végre haladj, gyarapodjál és uralkod- 
jál! Istennek (kinek gondviseléséből és csudálatos végzé- 
séből lett mindez), segítsége legyen örökre velünk. Ámen.*' 



Ezen beszédre a király röviden válaszolt; mert ha- 
bár a latin nyelvet jól tudta, kivált nyilvánosan mentül 
kevesebbet szeretett beszélni. Magán kihallgatásokban is 
olykor, mintha restellette volna a megszólalást, alig érthető 
halkan és hanyagul ejté a szavakat. Most azonban vilá- 
gos és érthető hangon monda: 

„HáUá — úgymond — a karok és rendek szándékát; 
helyesli, hogy a női örökösödést megajánlják. Ennélfogva 
O felsége is azokra, a mik átalán és részletesen a karok 
és rendek megmaradására szolgálandóknak fognak lát- 
szani, gondot forditand, különben biztosítja kegyelméről a 
a karokat és rendeket. '' 

Erre a kalocsai érsek kezet csókolt ő felségének, 
mely csókra ő felsége kissé megemelé kalapját. Azután 

a meghatározott rendben a mágnások, nemesek és minden 
jelen volt magyar kézcsókra előjárultak. Mindez türhe- 
tőleg folyt le — mond tovább a jelentés — kivéve azt az 
egyet, hogy többeknek cselédsége is bemenvén a palotába, 
ebből is többen előjárultak kezet csókolni. 

Innen több termen keresztül az érsek vezetése alatt a 
császárnéhoz mentek, kinek az érsek német beszédben je- 
lenté az örökösödésnek a leányágra való kiterjesztését , s 
kérte pártfogását. Mire a császárné jóindulatjáról bizto- 
sitá. Kivánta az érsek, hozzák elő a herczegnőket. Ezek 
előjöttek. Az érsek üdvözölvén őket, a császárnénak és 
herczegnőknek is kezet csókolának. 

Még 3-ikán sokan visszatértek Pozsonyba a rendek 
közül. 

Az országgyűlés júliusban a kimondott elv törvény- 
nyé formulázásával foglalkozott. Látni fogjuk a tárgyalá- 
sok menetét, melyek azonban már kevesbbé viselik mago- 
kon a csupa ünnepélyesség szinét, mindamellett, hogy távol 
vannak a korunkbeli parlamenti viták képétől. 

XL FEJEZET. 
A pragmatica sanctío formulázása az országgyűlésen. 

A fenntebbi részletezés a külsőségekben már csak an- 
nálfogva is szűkségesnek látszhatott, mivel némileg elter- 
jedt s itt-ott hitelt talált traditio, vagy talán ujabb keltű 
hir, mintha a pragmatica sanctio kimondása alkalmával a 
pozsonyi országházra ágyúk lettek volna irányozva. Az or- 
szággyűlési jegyzőkönyvek , melyeket a megyei követek 
küldenek a megyékre, ilyesről nem emlékeznek. A ki a 
viszonyokat, III. Károly jellemét ismeri , az egészet ma- 
gában is mesének tarthatja; de nem fölösleges a bővebb 
földerítés sem ; mert teljesen földeríti a kérdést a dolgok 
menenetének leirása, mely nem felettébb részletes ugyan, 
de bizonyos, hogy egyetlen ^gy valótlanság vagy ferdítés 
sincs benne. Sok el van hallgatva, az igaz, a mit a köve- 
tek azért nem tártának szükségesnek jelenteni, mivel azon 
korban a többi magától érthető volt. Hogy épen oly rend- 
kívüli dolog, minő egy bombázás veszélye, még csak tá- 
volról se legyen érintve, ha volt benne valami, az nem hi- 
hető. Az olvasó előtt fennebb nem emiitők ezen mondát 
azért, hogy maga Ítéljen az ügy menetéből, — és most 
kérdhetjük, a fenn előadottak olvasójában ébredhetett-e 
csak legtávolabbról is olyas gyanú, mintha az országgyü- 

lés terrirorizálva lett volna? Még azon habozásnak sincs 
legkisebb jele, mely az 1687-iki gyűlést jellemzi. 

Napnál világosobb, hogy 1722-ben a pragmatica 
sanctio kérdése már magán tanácskozásokban teljesen el 
volt döntve, s a nyilvános ülés a kivitelnek, bár mulhatlan, 
formaságához tartozott. Rögtönözve s kivált ágyuk fenye- 
getése alatt Szluha nem mond vala oly beszédet. Az előre 
el volt készitve, minthogy nyomtatásban is megjelent. Vagy 
ha rögtönözte is, a „vivát' *okban gazdálkodóbbak lettek 
volna. Az egész ügy lefolyása nem a kényszerítés, hanem 
épen a készség jellemét viseli magán. Egy előbbi szakasz- 
ban kimutattam, mik voltak a pragmatica sanctio mellett 
szólott okok. Még azok sem nevezhetők annyira kény- 
szeritőknek, mint a józan ész szerint rábeszélőknek. Nem 
kellett hozzá ágyú kiszegezés : a politikai eszély sokkal 
könnyebb utat készített az ügy lefolyásának. 

Hasonló jelleraüek az országgyűlés további cselek- 
ményei is ebben a tárgyban. 

Kövessük idő rendben ezen országgyűlés folyását. 

1722-ben június utolsó napja után csaknem egy heti 
szünidő volt. 

Július 6-ikán országos ülés, melybén elhatároztatván 
a megyei követek ülőszékeinek rendé, s előadatván, hogy 
ő felsége, Pozsonyba jövendő, másnap azaz 7 -ikén Farkas- 
falvára érkezik, hová a rendek is megjelennek fogadására, 
a meghatározott programm szerint, 

fölállottak Zemplén, Abauj és Ung megye követei. 
Előadák alapos mentségeiket, hogy előbb nem érkezhettek 
az országgyűlésre. Hallották, hogy a rendek ezalatt el- 
fogadák az uralkodóház női ága örökösödési jogát Azon 
megyék nevében, melyek őket küldék, ők is erre adják sza- 
vazatukat és a karok és rendek határozatát maguk is helyes- 
lik és megerősítik. 

Jelenti az alnádor, hogy Bécsből az országgyűlési 
küldöttség szerencsésen visszaérkezett. A kalocsai érsek 
a mágnások tábláján jelentést akar tenni a küldetés ered- 
ményéről. Kívánják, hogy a rendek menjenek a mágná- 
sok ülésébe s ott egy testületté egyesülve hallgassák meg 
a jelentést. Ez meg is történt. 

Ezután mind két tábla kinevezi a küldöttséget , mely 
a királyt Farkasfalván fogadja. 

A király nem 3-ikán, mint tervezve volt, hanem 6-ikán 
indult el a „Favoritá''-ból; miből látszik, hogy az ország- 
gyűlés előbbi bécsi küldöttsége, mely a király lejövetelét 
elhalasztatá, nem volt az udvar által eleve tudott demon- 
stratió. 

A rendek elkészítik a királynak Farkasfalván leendő 
elfogadása programmját, s többek közt intézkednek , ne- 
hogy, mint Bécsben történt, alsóbb rendűek és szolgák 
jussanak kézcsókoláshoz. Miután a király valósziniien 
másnap délután öt órakor érkezik Farkasfalvára az ott 
szokás szerint elkészített sátorhoz, a rendek jelenjenek 
meg délután három órakor, nehogy megelőztessenek. 

Az esztergomi érsek, a szász berezeg, megjelenvén 
a főrendek ülésében, mentegetődzött későn érkeztéért s 
kijelenti, hogy maga is hozzájárul a uői örökösödés elfo- 
gadásához. 

A király fogadására kineveztetvén az egri püspök 
Erdődy vezérlete alatt a küldöttség, ez 7-ikén oda indult, 
és kiküldetett egy magyar és horvát katonaságból álló csa- 
pat is a király kiséreteűl. 

Megérkezvén a király és királyné a nevezett helyre, 
az egri püspök, gr. Erdődy Gábor ékes beszéddel fogadta. 
Hizelgő szónoklatában VI. Károly császárt nagyobbnak 
mondja Nagy Sándornál; de elég ügyes csak abban a te- 
kintetben állitni ezt, hogy mig emez fegyverrel hódított s 

nem gondolt a népek boldogságával, Károly császár ezt 
tartja főleg szem előtt. Es mig Nagy Sándor megosztotta 
birodalmát utódai közt, Károly utódai alatt örökre egyesíti 
birodalma külön részeit. 

A püspök ezen előleges üdvözlete után, mely a sá- 
torban történt, a rendek élén az esztergomi érsek tartott 
rövid beszédet s nyert rövid választ. 

A rendek részint lóháton, részint kocsiban jelentek 
meg. A király lóháton tartá a bevonulást. Előtte egy főpap 
szintén lóháton vitte a keresztet. A királyné kocsiban ment. 
A közvetlen kíséretet a Pálffy-ezred vasasinak egy szá- 
zada képezte. A pozsonyi hajóhidnál a fegyveres polgárság 
négy százada állott, mely a várig a rend fenntartására 
ügyelt, s többek közt arra is, hogy az ünnep örömére pus- 
kákat el ne sütögessenek. Meg volt liagyva, hogy az ágyú- 
lövéseknél, melyek szavánál történt a bevonulás, nagy 
vigyázattal kell lenni, nehogy szerencsétlenség történjék 
miatta. A váro^ kapujában a polgárság átadá a város 
kulcsát a királynak, ki a rövid szónoklat után azokat 
visszaadá. Innen a magístratus hajadon fővel kisérte a ki- 
rályt a várba. Ott pedig a királyt a mágnások, a királynét 
a mágnásnék várták, s előbbieket a király s utóbbiakat a 
királyné fogadá kihallgatáson. 

Másnap, július 8-ikán 9 órára voltak a rendek a várba 
meghiva. Itt adattak át a szokásos szertartássál a királyi 
előadások az esztergomi érseknek, ki azokat a nádornak 
nyújtotta át. A kézcsókolás elmaradt ezúttal, — tgy vél- 
ték, a nagy hőség miatt a király nem akarta hosszúra 
nyújtani a szertartást. A rendek visszatértek az ország 
házába, hol mindkét tábla a főrendek termében egyesült. 

Itt a nádor, gróf Pálffy Miklós fölolvasá a királyi elő- 
adásokat , melyek ide tartozó részéből a főbb helyeket 
idézzük. 

A király biztosítván az egybegyűlt rendeket atyai 
indulatáról, előadja, hogy az egykor oly virágzó Magyar- 
ország, ezen előtte oly kedves örökös országa mily siral- 
mas állapotra jutott volt a török foglalás által, mihez bei- 
háborúk is járultak. Leopold császár, nagy részben vissza- 
foglalta az országot a töröktől; azután József királyi jósága 
kibékítés által lecsendesité a belső zavarokat. Előadja, hogy 
maga nem csak megtartá az országot azon határok közt, 
melyekben elődeitől átvette, nemcsak visszafoglalá egész 
területét, hanem a visszafoglalást kiterjeszté Magyaország 
melléktartományaira is. 

A rendek, midőn a női örökösödést elfogadják, egy- 
felől ezen külső ellenség, másfelől a belső zavarok ellen 
biztosítják az országot, mely zavarok a trónöröklés meg 
nem határozása esetében könnyen előállanak. De követik 
őseik példáját is, kik sz. István király női ágon való utó- 
daiból szerettek királyt választani magoknak, a minthogy 
az 1547-iki 5-ik törvény czikkben a női ágon Sz. Istvántól 
származott L Ferdinánd utódait ismerték el királyoknak. 
Fölhozza a király az 1687-iki és 1715-iki törvényt, mely az 
örökösödést kimondja a fiu-ágra. Hogy azt a női ágra is ki- 
terjesztek a rendek saját érdekökben, s ebben oly készség- 
gel jártak el, elismeréssel fogadja. 

A király reméli, hogy a rendek az örökösödés ugyan- 
azon módon rendezendik, a mint más örökös tartományai- 
ban rendezve van. Ennek fejében igéri a király, hogy a 
rendeket minden jogaikban, szabadságaikban^ kiváltságaik- 
ban^ szokásaikban s valamint eddig hozott úgy a jelen or- 
szággyűlésen és más jövendő országgyűléseken diaetaliter s a 
király hozzájárulásával hozandó törvényeikben , meg fogja 
tartani. 

ígéri a király a várak jó karba helyezését A törvény- 
kezési reformokra kinevezett bizottságok munkálatainak 

tárgyalását ezen országgyűlés föladatának mondja. Szól a 
királyi rendelet az adótehernek a népen való igazságosabb 
és egyenlő kiosztásáról és az ország számos bajairól, me- 
lyeket telhetőleg orvosolni igér. A királyi leirat korántsem 
ad meg, korántsem igér mindent, a mit a rendek óhajtottak 
volna ; de az alkotmányos tér nyitva állott a sérelmek or- 
voslására. A királyi előadás kelti ideje 1722. jnlius 8-ika. 

A következendő ülés július 12-ikén tartatott, midőn 
is a királyi propositiók ismét fölolvastatván, az alnádor 
előadta, hogy mivel az előterjesztés első pontja azt tartal- 
mazza, hogy az örökösödést Magyarországon úgy kell 
szabályozni, mint a többi örökös országokban van, szükséges 
az ottani m^'ókösödés rendét tudni. Ennél fogva szükséges 
az arra vonatkozó okmányokat ismerni. Ezeket hiteles má- 
solatokban elő is terjeszti a Aa2:?^aA;.Ezek sorban fölolvastatnak. 

A fórendektől küldöttség érkezett, mely óhajtá tudni 
az alsó tábla véleményét a királyi előadásokra nézve. 

Az alnádor tudtára adván a rendeknek ezen izenetet, 
hozzá tévé, hogy mivel a király már csak rövid ideig akar 
itt mulatni, óhajtandó lenne, hogy mielőtt elutazik, a poli- 
tikai, katonai és közigazgatási rendezésre vonatkozó né- 
mely törvényczikkek eléje legyenek terjeszthetők. Nagy 
vita támadt a miatt, hogy az állandó bizottságok mindezek- 
kel nincsenek készen. Abban állapodtak meg, hogy a ter- 
jedelmes munkálatoknak legalább kivonatát mutatják be a 
királynak. Ezek egyik pontja a magyar ,,consilium'' föl- 
állításának szükségét és módját mutogatá. 

Ugyancsak a 12-iki gyűlésben kineveztetett a bizott- 
ság a sérelmek összegyűjtésére és szerkesztésére. 

Július 13-ikán és 14-ikén is az új szervezési munkála- 
tok körül folyt a vita, mig azok mibenlétét 14-ikén dél- 
után 7 órakor jelenték be a királynak. 

A julins 1 6-iki gyillés majd egészen a női örökösödés 
kérdésének volt szentelve. A mit ezen ttlés tárgyalásairól 
az akkori országgyűlési jegyzőkönyvek fenntartottak, ha 
nem is szóról szóra, — de terjedelmesen közöljük. 

Az ülés reggel tizedfél órakor kezdődött. Az alnádor 
előadta, hogy a király el akar utazni. Küldjön az ország- 
gyűlés követeket hozzá, kik további maradásra kérjék. 
Azután emlékezteté a rendeket, hogy a női örökösödés el- 
vét elfogadták ugyan; de an-a nézve törvény még nincs. 

Az alnádor ezen szavai is mutatják, hogy a rendek 
nem voltak — az erdélyiek példájára — úgy fogadandók 
el a pragmatica sanctiót, mint a Lajthán túli tartományok, 
melyeknek eléjök terjesztett okmányait most hivatalosan 
tudatták velők. A rendek időközben nemcsak azt határzák 
el, hogy más formulázást adnak az országos szerződésnek, 
hanem már el is készítek e részben a törvényjavaslatot. 
Szluha Ferencz, nádori itélőmester, az elnök felszólítására 
a fentebbiek után föl is olvasá a törvényjavaslatot, mely 
magyar fordításban itt következik : ^) 

y,L Tórvényczihk. 

„Ö Császári királyi szent Felségének az ország karai 
és rendéi iránt, kik a jelen országgyűlésen nagy szeren- 
csésen és azelőtt alig látott igen nagy számmal gyűltek 
össze, valóban atyai és nagykegyelmű hajlamát, és az ő 
fennmaradásokra és a magyar királyság országos érdekei- 
nek (status publici) előmenetére s minden esetre, még a 
kűlerő ellen is, a szomszéd örökös országok és tartomá- 



^) Szükségesnek láttam a fordításban vagy meghagyni némely latin 
műizayakati vagy zárjelben kitenni. TörYényröl levén szó, annak műszavait 
tán nem is igen szabad oly kifejezésekkel cserélnünk föl, melyek — mint 
jelen törvény tudományunkban — gyakran roszak. Különben is a latin mű- 
szavak a közéletben ma is divatozván, mindenki érti. 

nyokkal való unió megalapítására és a belcsendesség fen- 
tartására irányzott gondját s aggodalmát, ő császári királyi 
szent felségének az ország és hozzá kapcsolt részekhez 
legkegyelmesebben bocsátott királyi meghivó leveleiből és 
legújabban tett előterjesztéseiből igazán hódoló hűségök 
ájtatos buzgalmával és állandó lelkesedésével legalázatosab- 
ban megértvén : az atyai indulatnak irántok kimutatott ezen 
különös jeleért, és hogy bármely nagyon fontos gondjai és 
munkálkodásai, melyek a római szent birodalmat és az 
európai békét érdeklik, ellent nem állván, hű karai közé 
jönni s őket legmagasabb, előttök mentül tisztelendőbb 
személyében atyailag vigasztalni s legelőször s mindenek 
előtt, és a hű Karok és Rendeknek minden abbeli alázatos 
esedezésök előbocsátása nélkül, irántok tiszta atyai indu- 
latból, hogy magyarországi örökös királyságának s a hozzá 
kapcsolt részek, országok és tartományoknak összes ka- 
rait és rendéit, valamennyi mind diplomaticai, mind bár- 
mely más jogaiban, szabadságaiban, kiváltságaiban, men- 
I tességeiben, szokásaiban, előjogaiban s törvényeiben, me- 
lyek eddig engedélyeztettek s alkottattak és a jelen 
országgyűlésen és jövőre is országgyülésileg alkottatni fognak j 
megtartandja, ajánlani és azokat s azok mindegyikét leg- 
kegyelmesebben megerősíteni méltóztatott, legalázatosabb 
s a mennyire tőlük telik, ő császári királyi szent felségé- 
nek legnagyobb köszönetet mondanak, azért is : 

„1. §. Hogy midőn legfelségesb ausztriai háza nőága 
is, ennek s az ettől leszármazandó ivadékoknak kihaltáig 
Magyarország királyi koronájára s azon szent koronához 
tartozó részekre, országokra és tartományokra az ország és 
hozzá kapcsolt részek összes karainak és rendéinek egy- 
hangú szabad szavazatával kikiáltatott *). 

*) .Szluha törvényjavaslatában még nincsenek meg a később törvény- 
nyé vált szöveg ezen szavai : „et per solemnem eorundem Statuam et Ordi- 

«.2. §. Ezen ajánlatot is méltóztatott oly kegyesen és 
kegyelmesen s hálás indulattal fogadni s hű kanii és rendéi 
kegyes s fidvös kivánatainak nemcsak helyt adni ; 

^.3. §. Hanem a magyarországi királyság koronájában 
és a hozzá k2^>c8olt részekben, országokban és tartomá- 
nyokban olyan snecessiot azon elsősznlötlségi sorban (or- 
dine}mintafiágbeliekét ő császári királyi szent Felségének 
Németországon belfil és kivfil fekvő örökös többi országai- 
ban és tartományodban már általa rendelt, m^állapitott, 
közzétett és elfagsídott rendszabály (norma) szerint, elvá- 
laszthatatlanul s a vérs^ ízek egyenlő voltában a fiágelő- 
jc^nak tekintetbe vételével kivan irányoztatni, fentartani 
és m^őriztetni; 

„4. §. Cgy hogy az nő- vagy fiörököse, a ki a fen- 
séges ausztriai ház előbocsátott országainak és tartomá- 
nyainak az emiitett, a fenséges ausztriai házban elfogadott 
elsőszülöttségi rendszabály szerént örököse : az ntódkövet- 
kezésnek ezen és minden jövendő esetekben épen azon 
örökösi jogával Magyarország és a hozzá kapcsolt, szintéi 
feloszthatlanoknl értendő részek, országok és tartományok 
csalliatatlannl leendő királyának is tartassék és koronáz- 
tassék. 

,,//. Tövvenyczikk. 

„Jóllehet a magyarországi királyság és hozzákapcsolt 
részek hű karai és rendel O császári királyi szent Felsé- 
gének élénk és virágzó s legjobb állapotú korát, erejét és 
egészségét szemlélik s az isteni áldáshoz legnagyobb bi- 
zalommal levén, igen nagyon biznak, hogy őt fiágbelí nagy 
és dicső utódokkal, hű karainak könyörgésére is, melyeket 



nam ad Sacratissimam Caes. et Reg. Majestatem Viennam ezpeditam depa- 
tationem rocatam." A tonrénjjavaslatban nincs meg a §-okra osztás is, — 
mindasáltal ezen külsSséget itt meghagytam konnjebb Atnésés kedreért. 

a jó Istenhez e végett bocsátanak és bocsátani fognak, 
nagy bőséggel megajándékozandja s fiörököseinek szaka* 
datlan sorával az ország hú karait megvigasztalandja; 

„1. §. Minthogy azonban azt is jól általlátják, hogy 
szinte a királyok és fejedelmek is más emberek halandó- 
sága egyenlő sorsának vetvék alája, ennélfogva éretten és 
tanácstartva megfontolván mind ő császári királyi szent 
Felsége elődeinek, dicsőült hajdani atyja Leopold és test- 
vére József, Magyarország dicsőséges királyainak, mind 
pedig és főképen legkegyelmesebben uralkodó ő császári 
királyi szent felségének a hazai közjó öregbedésére s hú 
polgárai örök üdvére hadban úgy mint békében véghezvitt 
saját legdicsőbb cselekvényeit és tetteit : midőn e magyar- 
országi örökös királyságát, a hozzá kapcsolt országokkal, 
részekkel és tartományokkal nemcsak megtartotta azon álla- 
potban, melyben érintett dicső elődei által helyeztetett volt: 
hanem a legutolsó ozmán háború alkalmával is ennek nagy 
dühös megtámadásai ellen ezt lelkesen megőrizvén, győz- 
tes és szerencsés fegyvereivel, a hozzá kapcsolt országok 
és tartományokba is, saját nevének halhatatlan dicsőségé- 
vel és a karok és rendeknek, az ország magánpolgárainak 
örök biztonságával kiterjesztette : hogy bármely következő 
időkben minden külső, valamint belső zavarok és veszé- 
lyektől megóvathatik, sőt boldog s folyvásti csendességben 
s az elmék őszinte egységében, minden külső erő ellen is 
szerencsésen örökké fennállhat; 

„2. §. Ezenkívül minden belső mozgalmakat és az in- 
terregnumnak könnyen támadni szokott, magok az ország 
karai és rendéi előtt régtől fogva igen ismeretes bajait gon- 
dosan elhárítani kívánván ; 

„3. §. Őseik dicséretes példája által ösztönöztetve; 

„4. §. S ő császári királyi szent felsége, legkegyel- 

mesebb urok iránt magokat legalázatosabban hálásoknak 
és hűségeseknek akarván bizonyitni : 

,,5. §. O császári királyi szent felsége fiágának mag- 
vaszakadtával, (melyet isten nagy kegyelmesen eltávoz- 
tatni méltóztassék), a következés öröklési jogát (jus hae- 
reditarium succedendi) a magyarországi királyságra nézve, 
és a koronát s az ehhez tartozó részeket, tartományokat 
és országokat, melyek már isteni segedelemmel visszasze- 
reztettek vagy vissza fognak szereztetni, igazgatás és kor- 
mányzás végett általruházzák fenséges ausztriai háza 
leányágára is ; még pedig első helyen, fennevezett most 
uralkodó császári királyi szent felségétől ; 

„6. §. Azután ennek kihaltával, dicsőült hajdani Jó- 
zseftől; 

„7. §. Ezeknek is kihaltával dicsőült hajdani Leopold 
császárok, királyok ágyékaiból leszármazókra, s azoknak 
mindkét ágon levő törvényes, római katholikus, ausztriai 
főherczegi utódaira, azon elsőszülöttségi sor szerént, me- 
lyet uralkodó császári királyi szent felsége Németorszá- 
gon belől s kivül fekvő, emiitett jogon és rendben feloszt- 
hatatlanúl és elválaszthatatlanul, egymással és együtt és a 
magyarországi királysággal s hozzá kapcsolt részekkel, 
országokkal és tartományokkal egyetemben örökösképen 
birandó más örökös országaiban és tartományaiban is meg- 
állapított ; 

„8. §. Es a nevezett utódkövetkezést elfogadják; 

,,9. §. És ilyeténkégen a fenséges Ausztriai Házban 
behozott és elismert nőági utódkövetkezést (kiterjesztvén 
erre mostan akkorra az 1687-ik évi 2. és 3-ik és hasonló- 
képen az 1715. évi 2. és 3-ik czikkelyeket) a fent előadott 
rend szerént megállapítják; 

„10. §. Annáig, az emiitett, fenséges Háza nőága, az 
előadott módon nyilvánított örökösök és mindkét águ 

ausztriai főherczegi utódok általi elfogadását, helybenha- 
gyását, és az előbocsátottakkal, sziutéu az előadott módon 
ő császári királyi szent felsége által legkegyelmesebben 
megerősített diplomatícai és egyéb, az ország és hozzá 
kapcsolt részek, országok és tartományok karainak és ren- 
déinek fentnyilvánitott szabadságaival előjogaival együtt, 
az előbb idézett czikkelyek tartalma szerint minden jövő 
időkben megtartásának koronázás alkalmával történendő 
fdfogadását elhatározzák ; 

,,11. §. És a mondott ágnak csak mindenképen! kiha- 
lása utánra tartják fenn azt úgy értetni, hogy a királyok 
választásában és koronázásában a karok és rendek ősi 
és régi és jóváhagyott és bevett szokásának és előjogának 
fog helye lenni." 

Miután ezen javaslatok fölolvastattak, az elnöklő al- 
nádor fölszólitá a rendeket nyilatkozzanak: elfogadják-e 
ezen tör vény czikkeket, a mint vannak, s kivánják-e úgy 
teijeszteni a főrendek elé? 

A rendek elfogadták a két törvényczikk egész szövegét 

Meg kell adni, gyors eljárás! Azon törvényczikkek, 
melyek századokra államjogilag kötelezik a nemzetet ép 
ugy, mint az uralkodót, egyetlenszeri nyilvános fölolva- 
sásra minden vita nélkül fogadtatnak el. 

Ha volt törvény, miről el lehet vala mondani, — az 
országgyűlési viták tartósságáról Ítélve, — hogy rögtönzött 
volt, — még tán inkább ráillenék az a fentebbh:e, mint az 
1848.ikiakra! 

Ilyesen azonban csak az csodálkozik, a ki régi par- 
lamentáris szokásainkat az újabbakhoz méri. Hajdani rendi 
képviseletünkben épen a legfontosabb határozatok nagy 
része ily rövid utón keletkezett — Maga a követek táb- 
lája, saját kebelében ritka esetben vitázott hosszasan. 
Többnyire el volt készülve a tárgygyal, midőn nyilvános 

ülésbe vitte. A tárgyalások nem a nyilvános ülésben foly- 
tak s a határozatok mintegy a színfalak mögött készültek 
el. — Hogy az igy volt, nem csupán a sokszor üdvös po- 
litikai titkolódzás szándékával történt, hanem az ország- 
gyűlés akkori szervezete nem igen engedé, hogy máskép 
történjék. 

A magyar országgyűlés, a székesfehérvári és rákosi 
nemzetgyűlések idején egy testület volt, s mágnás és ne- 
mes egyenlő jogú. A vegyes házbeli királyok alatt a ban- 
derialis rendszer kifejlése már több különbséget hozott be 
nemcsak a főzászlósok és többi nemesek, hanem az önálló 
banderiumos nemesek és azon kisebbek közé, kik megyei 
zászlók alatt szolgáltak közfölkelés idején, líünt láttuk, 
már az Anjouiak alatt a köznemesség csak megyénként 
néhány követ által képviselteti magát. Mindamellett a két 
ház koránt sincs elkülönítve, sőt a mohácsi vész korában 
a köznemesség újra tömegesen jelenvén meg a Rákoson, 
a főnemesség túlsúlyát meg kezdé szüntetni. Csak a Habs- 
burgi királyok alatt, midőn Pozsonyban tartatnak a gyűlé- 
sek, válik határozottabban külön a mágnások táblája a 
köznemesség és városok táblájától, s lesz állandó szokássá, 
hogy a nemesség megyénként képviselteti magát Az or- 
szágnak a török uralom idejében való szakadozottsága ma- 
gyarázza ezt. Mindamellett elvben még mindig egynek te- 
kinti magát a mágnások táblája az alsó táblával. Bizo- 
nyltja ezt az, hogy — mint csak a fentebbi tárgyalások is 
tanúsítják — a nyilvános gyűlés nem állott egyébből, mint 
örökös izengetésből egyik tábláról a másikra, s minden 
fontosabb határozatra vagy ünnepélyes demonstratióra egy 
terembe gyúlt a két tábla, mely ugyanazon épületben, 
csakhogy más teremben tartá gyűlését. 

A nyilvános gyűlés tehát nem volt egyéb, mint a két 
táblának mintegy diplomatiai alkudozása. 

A tanácekozások menetét kissé meghosszíták a felső 
és alsó tábla közti izengetések ; de a múlt században az tette 
ezt könnyebbé, hogy nem csupán kész határozatok kerül- 
tek egyik táblától a másikhoz. Az érintkezés meg volt, 
mondhatni folytonosan. A viszony oly familiáris volt, hogy 
egyik ház a másikról minden pillanatban tudósítva volt 
m^ kisebb fontosságú ügyekben is. A mi a tanácskozáso- 
kat hosszura nyújtá, az volt, hogy a koro7idval csak felira- 
tok és leiratok útján érintkezett az országgyűlés, s a ko- 
rona tanácsosai nem vettek részt közvetlenül az ülésekben. 
A „diaetalis tractatusf' még hosszabbá lett azáltal, hogy a 
múlt időkben többnyire a korona legbefolyásosb idegen 
tanácsosai épen nem voltak rokonszenvvel az alkotmányos- 
ság s sokan nem maga a magyar név iránt sem, mi által 
sok fontos tárgyban az országgyűlés nemcsak igen lassan 
boldogult, hanem „tractatusa'' merőben fenn is akadt. 

Maga az alsóház elég gyorsan végzett sajátságos 
szervezeténél fogva, mely azt külön táblákra osztá. 

Csak rövidség okáért mondám fentebb is y^alsó tábW 
ncűif^ a rendek gyűlését. Ezen nevezet az akkori or- 
szággyűlési okmányokban nem igen fordul elő. „Alsó tábla'' 
valóban nincs, hanem van ,, királyi tábla'', a Dunán túli 
kerület táblája, a Dunán inneni és felső megyék táblája. 

Ezen kerületek törvényhatóságilag azáltal váltak volt 
külön ily határozottan, hogy a török elfoglalván a magyar 
alföldet, a felvidék és Dunán túli rész egymástól messze 
szakadt, s e részeknek külön kapitányság, külön királyi 
kamra kellett, s néha különbözők voltak érdekeik is. A 
Dunán túli megyék már a XVI. században tartanak kerületi 
országgyűléseket s a felső megyék néha a XVII. század- 
ban is, nemcsak visszaéléskép, hanem törvényesen is el- 
nézett gyűléseket. Még első Leopold uralkodása első felé- 
ben is, az országgyűlés szünetelésével a felső tizenhárom 

12 

vármegye kttlöu gyűléseket tart a felvidék egyegy váro- 
sában. 

A török kimenetele utáu is megmaradt a kerületi 
képviseletek ezen határozottabban elkülönített állása, mi 
az alsó táblának nem nyilvános ttléseit is olyforma diplo- 
matiai tractatussá tette, mint a minő a nyilvános gyűlés volt. 

Már ezekben az individuális meggyőződés alá volt 
rendelve némileg a kerületi tábla egyetértésének. 

Régi országgyűléseinket — azt hiszem — nem any- 
nyira a követeknek megyei utasítások általi megkötése 
jellemzi ; mert ezen utasítást saját felelősségére áthághatta 
a képviselő, — hanem jellemzi ama táblákra oszlás, ama 
kerületi gyűlések, — szóval jellemzi a nyilvánosság Má- 
nya^ a discussiok, a debatteok ritka volta, mi miatt valódi 
parlamentáris pártok sem fejlődhettek ki. A táblák confe- 
rentiái helyettesítek a pártértekezleteket, s a táblák a pár- 
tokat. Úgy látszik az ügyvitelben nagyobb volt a gyakor- 
lottság és fegyelem, mint némely újkori parlament párt- 
jaiban. 

A fentebbi törvéuyczikkek genesiséről nyilvánosság 
nem létében mitsem tudunk ; mert az országgyűlési acták 
csak azon nyilvános gyűlésekről szólanak, melyekben va- 
lamenn3ri tábla egyesült egy már egymás közt elvégzett 
határozat ünnepélyes elfogadására. Ily szerkezet mellett 
Szluha azon minapi nyilatkozatának, mely szerint egyes 
ember ily nagy tárgyhoz, mint az örökösödés, nem szól- 
hat, még nagyobb jelentése volt, mint napjainkban lenne 
egy képviselő hasonló vonakodásának. Ma szerénység, il- 
dom és honpolgári erény, akkor némileg kénytelenség 
volt Azonban épen azon szerkezetet ismervén, feltehetjük, 
li^ogy június 27-ike óta, midőn a rendek elég nagy szám- 
mal voltak Pozsonyban, nemcsak hogy felső és alsó ház- 
beli egyes tagok közt beszéd tárgya volt, mint említők, a 



— 179 ^ 

pra^matica sauctio, hanem az egyes táblák gyűléseiben is 
formnlázott javaslatok olvastattak fel s voltak megfontolás 
tárgyai. 

Szluha törvényjavaslata, meglehet az 6 saját műve ; 
de könnyen megeshetik, hogy nem az. A mit bizonyosnak 
tarthatunk annyi, hogy a királyi tábla kebelében fogalmaz- 
tatott Meglehet a kerületi táblák különböző módosításaival 
került a nyilvános gyűlés elé oly modorban, hogy senki- 
nek sem volt ellene kifogása. 

Sőt nagyon valószínű, hogy midőn június 30-ikán a 
rendek közmegegyezéssel kimondák elvben a női örökö- 
södés elfogadását, már tudták, mi módon fogják azt formu- 
lázni s tanulmányozták volt a kérdés ama lényeges olda- 
lát, — mi a főkérdés volt — minő feltételeket csatoljanak 
amaz elv törvénybe-iktatásához ; mert a június 30-iki ha- 
tározat még csak a készség kijelentése volt ama törvény 
megalkotására; de arról törvényczikk nem készült. Oly 
kevéssé volt még az ,,pragmatica sanctio'', mint a horvá- 
tok 1712-iki határozata. Szluha július 16-iki javaslatában 
(I. t. ez. 1. §.) csak elbeszélő modorban van érintve az, a 
bécsi küldöttség elhallgatásával. 

A tárgyalások nem nyilvános részének ismerete ér- 
dekes lenne ránk nézve nem annyira azért, hogy megtud- 
nók, mi kifogás lehetett a női örökösödés ellen, hanem 
azon lényeges és főkérdésben, mit kivánjanak a rendek az 
uralkodótól és utódaitól amaz örökösödés elfogadása di- 
jában. 

Az 1722-ben hozott és 1723-ban változatlanul meg- 
erősített I. és II. törvényczikkben a magyar alkotmányos- 
ság eddigi alapkövei újra lé vannak téve és megszilárdítva. 

A javaslat a női Örökösödés dijjában ezeket kivánja: 

1) hogy a női utód épen úgy, mint a férfi utód koronáz- 
tatása előtt tartozzék megesküdni a törvények megtartására ; 

12* 

2) Magyarország rendéi megmaradnak mindazon tör- 
vények élvezetében, melyeket törvényes országgyttlésök 
alkot és a király megerősít Értetik ez nemcsak az addigi 
törvényekre, hanem a jövendőbeliekre is. Szóval ki van 
mondva, hogy Magyarország csak alkotmányos törvények 
szerint igazgattatik. Mindamellett a rendek kttlön mon- 
dák ki: 

3) hogy Magyarországot idegen törvények és kor- 
mány formák szerint igazgatni nem fogja sem a női trón- 
örökös^ sem törvényes örökösei. 

A női örökösödés fentebbi föltételei nem foglalnának 
magokban semmi új elvet Magyarország önállására és al- 
kotmányára nézve. 

Ósi elv, hogy Magyarországon csak az lehet tör- 
vény, a mit az országgyűlés a maga szokásos szer- 
vezetében határoz és a mit a törvényesen koronázott ki- 
rály megerősít, — törvényesen koronázott király pedig 
senki sem lehet, míg az ország szabadságait és jogait 
diploma által nem erősíti meg és eskü által nem kötelezi 
magát rá; — és végre a diploma és eskü épen az alkot- 
mányos kormányzás biztositéka. Azonban, mindamellett, 
hogy a pragmatica sanctio alkotmányunk biztosítására új 
elveket nem hozott be, 1723 óta máig a magyar államjog 
sarkköveit foglalja magában , s betetőzése az 1723 előtti 
alkotmány-biztosítékoknak. Kitttnik az egy rövid törté- 
nelmi vázlatból, melyet azon éven kezdünk , midőn a ki- 
rályi szék betöltésére az örökösödés elve fogadtatott el. 
A lánczolat nagyon szoros, — egyik lánczszem csak foly- 
tatása a másiknak ; de a haladás még is feltűnő. 

1687-ben, midőn a koronának firól fira szállását el- 
határozták a rendek, nem is kötöttek ki egyebet, a jövendő- 
beli örökös királyokra nézve, mint a mit a választási ki- 
rályoktól követeltek: egy „inaugurale diploma^' kiadását 

a korábbi királyok alatti formábaD, és a királyi esküt 11. 
Endre bullájára és arra, hogy mind az eddigi törvények- 
ben és szabadságokban megmaradnak a rendek, mind pe- 
dig megtartják azon törvényeket, melyekre nézve király 
és országgyűlés meg fognak egyezni.^) 

Erintettem fennebb, hogy midőn Károly király 1712- 
ben trónra lépett, a rendek új koronázási hitlevelet készí- 
tenek. Emiitettem azt is, hogy — legalább egy részben 
— a horvátok megelőző ama határozata idézte volt elő 
ezen uj hitlevelet, hogy ők a női örökösödés elvét elfogad- 
ják. — Es ha tán a /<? ok a horvátok túlságos buzgalma 
volt az új diploma szerkesztésében, nekik lehet köszönni 
főleg ^ hogy 1712-ben az uralkodó ház fiu örökösödéséhez 
ha nem is iij elvek, de bővebben kifejtett föltételek kötteté- 
uek, mint 1687 -ben. 

Egy előbbi fejezetben, hol a pragmatica sanctióra tett 
előkészületekről szóltam, előszámláltam azt az öt pontot, 
melyet Károly elé a megkoronázás föltételéül előteij észté- 
nek a rendek, kikötik hogy Endre bullája (az 1687-ikben 
eltörült ponthijján) megtartassék ; továbbá az ország integri- 
tását követelik; fenntartják a szabad választás elvét az 
uralkodó ház íiu maradékainak nem léte esetére; s végre, 
minden utódtól trónraléptekor az ehhez hasonló diploma 
kiadását és az esküt megkívánják. 

Mindez elvileg még csak ott állana, a hol az 16 87 -iki; 
de az által nyer nagyobb fontosságot, hogy forma sze- 



1) Áss inaugurale diplom&ra nézve az 1687-iki második törvényczikk 
X-bZ §-a, miután elmondá, hogy az akkori király fin örököseit első szülött- 
ségi rendben elismerik a rendek örökösödési királyoknak, — másfelől ki- 
köti: „et erga semper, toties qnoties ejasmodi inaogaratio instanranda érit, 
pr<íem,Utendam praeinsinnatorum Artkulorum DiplomcUicarum acceptcUionem^ 
seu Begiam (Msecurationem, deponendumqne superinde juramentum , in ea, 
qná a majoribns snis praestitum esset, forma; diaetalUer intra hoc regnnro 
Uugaríae coronaturi.*^ 

rint beczikkelyezék törvénykönyvünkbe, örökre szóló, 
valódi alaptörvényként. 

És ez képezi az úgynevezett „1715-iki" törvények 
Il-ik czikkét. 

De IIL Károly 1712-iki inaugurale diplomája nem- 
csak a beczikkelyezés által nyert nagyobb fontosságot. A 
rendek hozzácsatolának a következendő czikkben egy má- 
sik bővebb magyarázatot, mely a magyar alkotmánynak 
egyik alapczikkelye. E szerint: Ö felsége soha sem akar 
máskép uralkodni és kormányozni, mint magának Magyar* 
országnak eddig hozott vagy jövendőben országgyülésileg 
hozandó törvényeinek megtartásával. 

Ez az 1715-iki nevezetes 3-ik törvényczikk leglé- 
nyegesbb része ; — mert az itt csak a diplomából ismételt 
eventualís szabad király választás kikötése, nem jelen 
themánkhoz tartozik. 

Az úgynevezett „1715-iki'' Il-ik és Ill-ik törvény- 
czikk közép lánczszem 1687 és 1723 közt. A nemzet 
egyfelől kipótolja 1712-ben, Károly trónraléptekor azt, a 
mit József koronázásakor ily terjedelemben elmulasztott 
volt; másfelől leteszi legerősebb talpkövét a pragmatica 
sanctio azon részének, mely az egyik felet, az uralkodót a 
nemzet irányában kötelezi. 

A mi 1687-et illeti, világos, hogy annak 1-ső és 2-ik 
czikke nincs oly határozottan kifejezve és oly bőven ki- 
fejtve, tüint az 1715-iki 2-ik és 3-ik, habár az elvek 
egyezők. 

Károlynak, ki a második örökösödési király volt 
Magyarországon, trónraléptekor alkalmasabbnak látszott 
az idő, mint József koronázásakor, hogy a nemzet az úgy- 
szólván örökre kötelező fiu örökösödés fejében, formára 
nézve is örökre alaptörvényiíl szolgálandó törvényczikket 
alkosson, mely törekvésre mutat a bővitett diploma beczik- 

kelyezése, — azon diplomáé, mely maga is egyik sza- 
kaszában a következendő királyoktól hasonló diplomák 
kiadását követeli, hogy minden uralkodó megesküdvén rá, 
ezzel utóda is kötelezve legyen. így az 1712-iki diplo- 
mának az 1687-iki mintegy csak fiókjává lett Az 1712-iki 
egy koronázási diplomából alaptörvény rangjára emelkedett 
— a fiu örökösödés korábbi elfogadásának dijjában; — 
de valószinűen a női örökösödés elfogadtatásának reményé- 
ben is. 

És valóban a mi a női örökösödés 1723-iki létrejöttét 
illeti, az 1712-ben kelt diploma és annak függeléke az 
1715. 3-ikczikk, elválhatlan kapcsolatban áll a pragmatica 
sanctióval, — nemcsak azért, mivel az 1723-iki2-ikczikk 
erre hivatkozva annak egyik jogi alapját képezi, ha- 
nem történelmileg is; mert mint kiemeltem, az 1712-iki 
diplomát a rendek, már azon nyomás alatt készitették, 
vagy ha úgy tetszik, rögtönözték, melyet a női ág elismer- 
tetésének szándéka gyakorolt rajok Zágráb és Bécs felől. 
Ha előrelátás és kiszámitás volt 1712-íki államférfiaink- 
tói a mit határoztak s 1715-ben megerősíttettek, minden 
tekintetben fölér tettök egy-egy nagyobb mérvű nyert csa- 
tával, nemcsak a horvátok megelőzött indítványa tekinte- 
tében, hanem a jövendő törvényhozás előkészítése dolgá- 
ban is. 

Maga az 1712-iki diploma, mint 1715-iki alaptör- 
vény oly bevégzett műnek látszott, hogy midőn 1723- 
ban egyszerűen arra utalják a jövendőbeli női trónörökö- 
söket is, nem kell semmit tenni hozzá, és ha még mellette 
hivatkozás történik az 1687-iki czikkekre ezen tekintet- 
ben, úgy kell vennünk, hogy mint emlitém, az 1715-iki 
Il-ik czikknek fiókját képezé az 1687-iki, — valamint 
most az 1723-ikinak fiókját képezé az 1715-iki 2-ik 
törvényczikk. 

Másként áll az 1715-iki 3-ik törvény czikkel , melyre 
midőn 1723-ban hivatkozás történik, az, egy szerű törvény- 
czikkböl most szintén alaptörvény rangjára emelkedik. 
Azon czikkben Károly még csak a maga személyét köte- 
lezi 1715-ben, hogy csupán a rendes országgyűlési utón 
hozott és hozandó törvények megtartásával fog kormá- 
nyozni. De 1723-ban, midőn ezen czikket kötelezőnek 
Írják Magyarország minden leendő, akár férfi akár nő ural- 
kodójára nézve, — ki az uralkodó ház meghatározott vo- 
nalaiból származik, kötelezve van ezáltal nemcsak Károly, 
nemcsak netalán következő leány utóda, hanem mindenik 
királylyá leendő tagja az uralkodó háznak mindaddig, mig 
csak azok örökösödés jogához ragaszkodnak. 

Az 1723-iki Il-ik törvényczikk oly tökéletes biztosi - 
téka a magyar államjognak, melynél különbet szerződési- 
leg kivánni alig lehet Nem csak papir az : morális ha- 
talom, s csaknem kényszerűség rejlik benne. Igaz, hogy 
materialis biztositékokat közvetlenül nem nyújt, melyeket 
a politikai belső szervezet adhat; de a módot, az alapul 
kikötött alkotmányosságban megadja ennek kifejlesztésére. 
Talán épen azért, mivel a XVI, XVII és XVIHik szá- 
zadban a nemzet érzé anyagi gyöngeségét, iparkodott oly 
erős morális biztositékokat szerezni, minőkkel Európában 
tán egy alkotmányos nemzet sem dicsekedhetik ; mert nem 
is érzé annyira szükségét anyagi biztositékainak tudatában. 

Az 1723-iki I-ső és Il-ik törvényczikk nem nevez- 
tetik tör vény vköny vünkben „pragmatica sanctió^^-nak; de 
magából a ,,Corpus Juris"-b61 világos, hogy az államjogi 
szerződés, s alaptörvényünk. Vegyük csak azt, minő al- 
kalommal kelt. A Corpus Jurisban ilynemű határozatokat 
a királyok trónraléptével vagy koronázásakor találunk. De 
1723-ban se trónváltozás nincs, se koronázás, s a király- 
leány; a hat éves Mária még nem is volt megkoronázható ; 

mert Károlynak még fia íb szfilethetett volna azután. Ezen 
csekély külsőség, az 1723-iki törvények hozatalának 
alkalmában ujjmutatás, hogy nem az uralkodóról, nem is 
közvetlen utódáról, hanem egész utódságáról van szó. 
És átalán véve magában a Corpus Jurísban a szöveg oly 
szerződésnek bizonyítja azt, melyet mindkét fél a legün- 
nepélyesebb és örökre szóló kötésnek tekint. 

Annak tekinté azt Ill-ik Károly. Az 1723-iki két 
első törvényezikk magába foglalja a Habsburgi dynastiá- 
nak I. Leopoldon inneni összes fiu és leány maradékait s 
ezek összes fiu és leány örököseit, — igy az egyik fél az 
egész dynastia, s a szerződés már ennélfogva századokra 
szól. De magában foglalja másfelől az ugyanazon dynas- 
tia alatti országok együttmaradását, mi a kölcsönös s kö- 
zös védelmet föltételezi, s mi szintén századokra szól. — 
Hogy Károly mindezt a közönségesnél jóval fontosabb ha- 
tározatnak tartá, az a Corpus Jurison kivül még világosabb, 
miután tudva levő tény, hogy oly tartományának népeit is, 
melyeket különben nagy fontosságú ügyekben sem kérde- 
zett meg, ezen rendkívül fontos ügyben megkérdezte , sőt 
mulhatlannak tartá, hogy a külső hatalmak által is szen- 
tesittesse. 

És a magyar nemzet, mely 1723-ban századokra köté 
le magát, már ennélfogva sem tekinté nemhogy közönsé- 
ges törvénynek, hanem közönséges államszerződésnek sem 
az akkori 1-ső és 2-ik czikket. És ezért soha sembiztositá 
ünnepélyesebben, 1222 óta a maga ősi alkotmányát, me- 
lyet ép úgy századokra látott megörökítve, mint az ural- 
kodó házat s általa a többi tartományokkal való personalis 
uniót. 

Maga a dolog természete szerződésnek muta^a az 
1723-íki két czikket 

Ha Károly császár me^ lesz vala nyugodva fin örö- 
kösök dolgában, a nemzet ünnepélyes szerződésnek tekinti 
valaaz 1687-iki törvényczikkeket az 1715-iki beczikke- 
lyezett diplomával együtt, s hivatkozának vala rá vala- 
meddig fiu örökösök lettek volna életben. És valóban ama 
ezikkek magokban foglalák az alkotmány leglényegesbb 
biztosítékait. — De miután a Habsburgiak fejedelmi háza 
Károly kimúlta val fiu örököseiben kihalt, és azóta s mind 
e mai napig a hajdani fejedelmi háznak női ága ül sz. 
István trónusán, a dynastiával való utolsó alapszerződés- 
nek az 1723-iki két első törvényczikk tekintendő, s mást 
annak tekinteni nem is lehet. A kötés, a dolog természe- 
ténél fogva oly erős , hogy fölbontani nem hogy egyolda- 
lúan lehetne, hanem két oldalú fölbontása vagy megváltoz- 
tatása sem képzelhető, miután mindkét fél teljes kielégí- 
tését találhatja benne, ha pontosan megtartatik. A felséges 
uralkodó ház az örökösödésre nézve nem is kívánhat töb- 
bet, mint a mi abban foglaltatik, s az ország hason- 
lókép nem kivánha,t többet államjogi önállására nézve, 
mint azt, hogy más törvény ne legyen Magyarországon, 
mint a mi alkotmányos utón eddig hozatott s jövendőben 
fog hozatni; hogy a király már koronázás előtt ezen föl- 
tételt elfogadja és koronázásakor megesküdjék rá. Ezért 
nincs értelme a mai nap némelyek által emlegetett ,yuj 
pragmatica ^awcííJ^-nak. 

Ámbár jogában állana egyik vagy másik félnek a 
maga részéről elengedést indítványozni a pragmatica sanc- 
tio szigorú követeléseiből ; — de föltehető-e azon lehetőség, 
hogy akár a felséges uralkodó ház az örökösödési rendé- 
ben valaha megrövidítést indítványozna, — akár a nemzet 
bármely törvényes képviselete lealkudnék a minden alkot- 
mányosság alapelveit képező kikötésekből? 

Az ugyanazon uralkodó személye alatt 1723-ban el- 
válhatlanul egyesülteknek nyilvánított országok közt le- 
het több érintkezés s közösség, mint eddigelő; de ezen fö- 
lül áll a pragmatica sanctio, mely azon esetben sem veszt- 
heti el azon alaptörvénye erejét, hogy csak alkotmányo- 
san, a nemzet képviselete s koronázott királya által közö- 
sen hozott törvények által kormányozható. Lehetett későbbi 
időben oly törvényeket hozni, melyek a diaetalis tractatu- 
sokat könnyebbé teszik a korona tanácsosainak megjele- 
nése által, melyek a nemzeti képviseletet más alapokra 
fektetik, melyek a törvények végrehajtását biztositják, — 
szóval reformálják az egész alkotmány szervezetét; de 
mindez a pragmatica sanctio szellemében van , ha az or- 
szággyűlés határozta és a koronás király szentesitette. 
Nem lehet másról szó, mint a gyakorlatban való foganato- 
sításnak szilárdabb és teljes biztositásáról. Magát a szer- 
ződést a dolog természeténél fogva változtatni . nem lehet; 
miután több mint valószinütlen, hogy akár az egyik akár 
a másik fél valaha hajlandó legyen abból, a mi rá úgyszól- 
ván életkérdés^ engedni valamit. 

A magyarországi pragmatica sanctio nevezetes tüne- 
nemény azon korban, melyben keletkezett. Azon kor az 
európai continensen az absolutismus kora, s még Angliában 
is akkor, habár megvoltak az alkotmányos formák, az al- 
kotmány szelleme hanyatlásnak indult volt. És ezen 
mostoha időben kelt hazánk második Arany Bullája!^) 



^) A magyar nemzet jogait biztosító kikötéseket bővebben s teljeseb- 
ben fejtegetni fölösleges. Hazánk első jogtudósa és államférfia e részben 
való munkái tán a legismeretesebb magyar olvasmányok közé tartoztak kö- 
zelebbi időben. (Lásd az 1861. és 1866-iki föliratokat; Deák 1861. jan. 
4-ikén tartott tüzetes beszédét, s a „Budapesti Szemle*' új folyama (1865.) 
I-sö füzetében irt értekezését.) A fentebbieket is csak munkám teljessége 
kedvéért hoztam fői. A nevezetes törvényt, mint más nagy históriai tényt, 
legalább vázlatban jellemeznem mulhatlan volt. 

A mi a pragmatica sanctiónak az örökösödést njra sza- 
bályozó részét illeti, mint a törvényczikk szövegéből látni, 
az országgyűlés nemcsak abban tőn engedményt, hogy, — 
a mi azelőtt hallatlan volt, nőoralkodót is elismert, s en- 
nek leányágát is, hanem abban is, hogy nem csak Károly 
egyenes utódaira terjeszté az örökösödést, hanem, mintegy 
visszahatólag, József sőt Leopold leány utódaira s ezeknek 
mind férfi mind női utódaira is, a megszabott örökösödési 
rendben. Emlékezzünk vissza 1712-re, midőn az e tárgy- 
ban összehitt magyar tanácsosok az akkori nádor elnök- 
sége alatt azt kívánták, hogy a női örökösödés elve fogad- 
tassék ugyan el ; de csak az uralkodó ház egy megneve- 
zendő női tagját s annak mindkét rendQ ivadékait illesse a 
magyar korona, minden más korábbi ágak kizártával. Em- 
litettilk, hogy a magyar tanácsosok ezen ki vánata homlok- 
egyenest ellenkezett a még gyermektelen Károly király 
titkos óhajtásával, s ezen alapon lehetlenné vált a meg- 
egyezés. De miért nem követelték ezt 1723-ban a ren- 
dek, midőn Károlynak már leányai levén , ezek valame- 
lyikére ruházhatták volna a trónöröklést? Ezt annyival in- 
kább kívánhatják vala, mivel egészen az ősi magyar 
király választási elv szerint történik vala. Midőn Róbert Ká- 
rolyt, midőn I. Ferdinándot megválaszták, csak ezekre és 
közvetlen ivadékaikra szálliták a koronát, — kizárván 
első esetben a nápolyi Anjouiakat, másodikban a spanyol 
Habsburgiakat, szóval a korábbi ágakat. Csak 1687-ben 
tértek volt el ezen elvtől, bár nagy vonakodással, — mi- 
dőn a spanyol ágra is kiterjesztek az örökösödést. 1722- 
ben az utóbbi példát követték: a mit akkor a fiu ágra 
nézve tőnek, most kiterjesztek a női ágra is. Azonban 
nem volt ez csupa utánzás s nem az 1687-iki praecedenst 
tartották döntőnek. A dolog természete, a logika hozta 
magával valamint 1687-ben, úgy 1722-ben az örökösö- 

désnek több ágra való kiterjesztését. Előbbi esetben a 
rendek azért látják szükségesnek az öröklési elv elfoga- 
dását és szabályozását, utóbbiban azoknak a női ágra való 
kiterjesztését, hogy az interregnum veszélyeinek elejét 
vegyék, és a szomszéd tartományokkal való personalis 
unió megszűntével az ország ne maradjon szövetség nél- 
kttl a törökök ellen. Ha tehát akár 1687-ben, akár 1722- 
ben csupán csak egy ágra szorítják az örökösödést, a 
rendek ismét egy hajszálon függőnek láthatták volna a 
trón és az ország jövendőjét. Ha 1722-ben csak Károly 
két kisded leányára, kik közttl az idősbik, Mária Terézia 
is csak öt éves volt, szorítják az örökösödést, már Károly 
élete végén könnyen megszakadhatott volna a perso- 
nalis unió Magyarország s a császár többi országa közt, 
melyek már József és Leopold leányainak örökösödheté- 
sét elismerték volt, — és a rendek minden intézkedése a 
trón biztosítására merőben hasztalanná válhatik vala. Ká- 
roly király méltán hozhatta volna föl ellenvetésűi, hogy 
igy a magyarok nem akarnak egyebet, mint a visszatérést 
a szabad választásra. Igaz, hogy a végzet úgy hozá, hogy 
Mária Terézia nemcsak trónra jutott s sokáig dicsőséggel 
uralkodott, hanem számos közvetlen utódokat ád neki 
a gondviselés; de az 1722*iki rendek, valamint Károly 
sem láthatták ezen akkor inkább valószínűtlen mint való- 
színű jövendőt. 

A rendek ha elismerik a női örökösödést, ugyanazon 
okból, miből ezt tevék, észszerüleg nem tehettek egyebet, 
mint hogy Károly leányain túl elismerjék József, azután 
Leopold leányainak is eventualis örökösi követeléseit, ép 
oly módon, mint a Lajthán túli tartományok már elismer- 
ték volt. 

Mindamellett van kfllönbség az örökösödés terjedel- 
mére nézve is a Lajthán túli és a magyar pragmatica sánc- 

tio közt. Magyarországon az 1723-iki törvény értelmében 
Károly, József és Leopold leányainak és ezek törvényes 
ivadékainak kihalta esetében a szabad választás joga visz- 
szaszállt a nemzetre, mig az 1713. április 19-iki bécsi 
családi szerződés, mint láttuk, a nevezett ágak kihaltával 
a Lajthán túli tartományokban „a fennséges ház valamennyi 
többi ágait illeti az 'órdkösödési jog^^ az elsőszülöttség rendje 
szerint^). 

A história eddigelő feleslegesnek bizonyltá az öröklés 
gyakorlatában a két alapszerződés eme különben elvileg 
lényeges eltérését ; de a szabályzat czélszernsége szem- 
pontjából nem érdektelen tán egy két megjegyzést tennttnk. 

Az 1713-iki szabályzat idézett záradéka nagy mér- 
tékben impractícus, s ha a sor a múlt században rákerűi, 
a legbizonyosabb háborúba dönti elfogadóit Ki van kötve 
ug}"an, hogy a Leopold és két fia lyány utódainak kihalta 
után a többi ág is slz elsőszülöttség rendét tartsa meg ; de 
kikből állott ezen többi ág? — megnevezve sincs, nem- 
hogy név szerint elő volna sorolva. 

Egyenesén a Habsburgi ház fin ágából származott 
leány sem volt több életben 1712-ben, mint mondtuk, öt- 
nél; Leopold és József leányai. Ezek örökösödését elis- 
merek mind a Lajthán túliak, mind Magyarország, — Ká- 
roly leányain túl. De kik voltak azon nem egyenes 
ágon leszármazottak, kikről az 1713-iki okmány szól, s 
kikről 1722-ben a magyarok mitsem akarnak tudni, ho- 
mályban hagyatott, — zavarok szülőanyjáúl. 

Eventualis esetben egész sereg praetendens áll vala 
elő valódi és koholt genealógiai táblákkal, s a koholtak 
ép oly érvényt követelnek vala, mint az eredetiek. Legelső 
lesz vala a spanyol és franczia trónon ült Bourbon-ház, mely 



^) Ezen munkám fentebbi lOő-ik lapján. 

hitelesen kímutathatá, s az egész világ tudta, hogy az ural- 
kodó ág leányágon egyenes utóda a Habsburgi háznak,. — 
nem ugyan a Habsburgi ház német, hanem spanyol ágá- 
nak. Volt szándékában Károlynak az, hogy a Bourbon-ház 
mely öt kiszoritá a spanyol trónról, smelyaz Ausztriai ház 
ép oly örökös ellenségének tekintett, mint a szultánok, a 
Habsburgiaknak ne csak spanyol, hanem német örökségét 
is elfoglalja? Ez hihetetlen. — Vagy talán Károly hitelt 
adott azon mesének, mintha a híres hős, Lotharingiai Ká- 
roly a Habsburgiak ősi nemzetségéből származott volna, s 
már akkor ennek későbbre annyira kegyelt családját akará 
a nevezett eshetőségben trónra emelni ? — Erről sincs tu- 
domásunk. 

De az bizonyos, hogy az 1313-iki családi kötésnek, 
mely a trón betöltését maradandóan akarta szabályozni, 
idézett záradéka merő bizonytalanságnak tette volna ki. 

Másként nem érthetjük azt, mintha fölteszszük, hogy 
a szabályzat keltekor nagyon valószínűtlennek tárták, 
hogy ama záradékra valaha szükség legyen. Azonban az 
örökre szóló szerződés /orm<^*a megkívánta, hogy a való- 
színűtlen esetről egy nagyon távoli jövőről is szó legyen 
benne, — különben azon logikai kérdés: ,,hát azután?'' 
merőben felelet nélkül marad. 

A felelet tehát megvan mind a német mind a magyar 
pragmatica sanctióban, csakhogy ellenkezőleg, minthogy 
nem is lehetett máskép. Ama csaknem hihetlennek látszott 
esetre a német tartományoknak Károly nem adhatá meg 
a választási szabadságot. Azok patrimonialis országok 
voltak s a pragmatica sanctio idézett helyének alig 
volt más jelentősége. Ellenben Magyar- és Horvátor- 
szág, nem volt patrimonialis ország s ezért a kettő- 
nek 1723-iki közös pragmatica sanctiójában is nem patri- 
monialis királyságoknak, hanem olyanoknak nyilváníttat- 

nak, melyekre eredetileg választás útján nyert jogot az 
uralkodó ház, melynek magvaszakadtával az eredeti jog 
visszaáll. Erdély is, mint a választási magyar korona egy 
része az 1 744-ben beczikkelyezett törvényben ugyanazon 
örökösödési rendet s csak oly teijedelemben fogadja el, mint 
Magyarország, — azaz kimondatik, hogy azon fejedelem- 
ség nem patrimonialis korona alatt áll. így az 1713-iki 
szabályzat idézett része s a magyar pragmatica sanetio 
megfelelő kikötésének eltérése nem egy eshetőségben fo- 
ganatosítandó szabályul volt számítva, hanem inkább s tán 
merőben egy áUamjogi fontos különbség elvi kifejezése akart 
lenni. 

A pragmatica sanctiónak azon részén kivül, mely a 
magyar nemzet alkotmányosságá(^ biztosítja, mely az örö- 
kösödésnek a női ágra való kiterjesztését szabályozza, egy 
harmadik, most ránk nézve érdekes szempont azon unió, 
vagy kapcsolat, melyet a pragmatica sanetio Magyarország 
és az uralkodó ínás birtokai közt követel, s melyet fölbont- 
hatlannak mond. 

Hogy azalatt legtávolabbról sem értették a rendek a 
közös kormányzatot, bizonyosnál bizonyosabb onnan, hogy 
épen az ellenkező van kikötve akkor, midőn örökre szóló 
alapelvnek van nyilvánítva az 1723-iki törvényben, hogy 
Magyarország csak rendes utón hozott saját törvényei által 
kormányozható. 

Az elválhatlan unió nem jelent egyebet a közös és 
kölcsönös védelem szükségénél. Az uniót pedig ily érte- 
lemben nem Károly kormánya követelte^ hanem magok 
Magyarország rendéi sürgették. * 

Ha veszszfik a dolgok históriai fejlését, ha behatunk 
az- egykorúak gondolkodásába — mit az alábbi ország- 
gyűlési töredék-adatok lehetővé tesznek, — ezt nagybn 
természetesnek fogjuk találni. 

Kezdjük e tárgy történetén, folytassuk az 1722-iki 
országos ülések krónikáit, s a dolog ki fog világlani. Em- 
lékezzünk vissza mindenekelőtt, mit irtak a magyar taná- 
csosok 1712-ben ezen tárgyban. 

A tanácsosok a női örökösödés dolgában az első teen- 
dők közé sorozzák : 

„Hogy valamennyi örökös országok és tarto- 
mányok státusai külön szövetség és szerződés által bele- 
egyeznének, t. i. hogy ... a nőágnak csak egyetlenegy 
utóda alatt akarnak élni s általa kormányoztatni és igaz- 
gattatni. Mely szövetség és szerződés alkalmával azt is ki 
keUene dolgozni ^ mivel és mennyivel fognának a neve* 
zett örökös országok és tartományok mind héke, mind 
háború idején a Magyarországon levő hadak s a magyar 
várak fenntartásához járulni; mert Magyarország a ke- 
resztyénség védfala levén, ama várak oltalmának hasznát 
magok is szintúgy fogják érezni. ^' 

A következő pontban a tanácsosok jónak tartják, 
hogy a nevezett örökös tartományoknak ezen tárgyban 
való határozatai a magyar rendek elé terjesztetnének^). 

Ezen védelem az, mit 1722-ben unió alatt értenek. 
Korántsem új volt az. Stiria és Karinthia Horvátországgal 
és a Dunán túli részekkel ; Csehország és Ausztria a Du- 
nán inneniekkel volt ily viszonyban. Az előbbi két szá- 
zadban az ily szerződés csak annyiban volt két oldalú, 
hogy Magyarország midőn saját magát védte, követeié, 
hogy a szomszéd tartományok magokat is védetteknek te- 
kintsék, s hála fejében, s saját érdekökben is, járuljanak a 
magyar végvárak és végbeli katonák tartásához. Más szók- 
kal csupán csak a török elleni védelemről volt szó — el- 



^) Budapesti Szemle. XIX. kötet, (59. füzet), 269. I. Szalay László 
közleménye. 

annyira, hogy egyik fél sem tekinté Magyarországot a 
védelmi szövetségnél fogva arra kötelezettnek, hogy fegy- 
verre keljen, ha például Csehországot valamely nyugati 
ellenség támadja meg. Ama szerződésben az is jellemző, 
hogy inkább az úgynevezett béke idején volt értelme — a 
törökök béke időn is folytatván a kisebb háborút. Nagyobb 
háborúk esetében a szomszéd tartományok ereje nem volt 
elég, legfeljebb némi contingenssel járulhatott a segítséghez. 

A töröktől való veszély még mindig fenyegető levén, 
érthető, hogy maga Magyarország sürgeti amaz uniót, mely 
azelőtt a török elleni véd és dacz szövetségnél se több, se 
kevesebb nem volt. Most más oldala is volt ugyan a do- 
lognak. Magyarország most a nyugati védelmi háborúkra 
kötelezi magát, habár még mindig azzal szabadkozhatott 
előadandó esetben, hogy saját katonái szükségesek az or- 
szágnak a töröktől való őrzésére, a minek szükségét bi- 
zonyítja az, hogy még mindig nélkülözhetlennek tárták a 
szomszéd tartományok hozzájárulását is, a magyar vé- 
gek oltalmazásához. A rendek alkotmányos szellemben 
erre nézve külön-külön szerződésekre akartak lépni a nyu- 
gati szomszédokkal ; az országgyűlés alábbi krónikájának 
folytatásából ezt látni fogjuk, holakirály válasza is előfordul. 

A július 16-iki ülésben nyomban azután, hogy Szluha 
törvényjavaslata fölolvastatott és elfogadtatott, az elnök 
alnádor. Nagy István, indítványozá, hogy miután az örö- 
kösödés egyező rendének elfogadása által a többi tartomá- 
nyokkal való elválhatlan egyesülés ki van mondva, gon- 
doskodni kellene a többi országokkal és tartományokkal 
való szerződések létesítéséről. 

A rendek elhatározzák, hogy ezen unió érdekében 
működni kell. További határozataik, hogy Szluha törvény- 
javaslatait elfogadván, bejelentik a mágnásoknak, hogy 
küldöttséget indítnak a király tovább marasztására és vé- 

gűl, hogy elismerésök jeléül ő felsége megjelenteért hu- 
szonötezer forint honoráriumot szavaznak meg^). 

Visszaérkezvén a küldöttség (mely még nem vitte át 
a törvényezikkeket) jelenté, hogy a mágnások beleegyez- 
nek a női örökösödés oly rendezésébe, minő a szomszéd 
tartományokban elhatároztatott; helyben hagyják a többi 
országokkal és tartományokkal való szerződést illető ha- 
tározatot is, azon kikötéssel, hogy „Magyarország jogai 
és szabadságai mindemellett fenntartassanak." A honorá- 
riumot illető határozatot is helyeslék. Erre Szluha a tör- 
vényezikkeket átvitte a mágnásoknak. 

Időközben az alsó tábla a sérelmek szerkesztéséről 
tanácskozván, megjelent a mágnások küldöttsége. Sürgeté, 
hogy ő felsége marasztására a küldöttség neveztessék ki, 
hogy azonnal felindulhasson. A királynak adandó tisztelet- 
dijat a felső-ház ötezer forinttal óhajtja pótoltatni, hogy 
harminczezer forint legyen ; végre a mi a szomszéd tarto- 
mányokkal kötendő szerződéseket illeti az alaptörvényben 
kell azokat meghatáromi ^). De a törvényjavaslatra nézve 
az volt az izenet, hogy mivel az ügy fontos, nem kell vele 
annyira sietni, hogy még aznap hitelesíttessék — más napra 
kell halasztani. 

Fölolvastatott ugyanazon gyűlésben a királynak egy 
aznap kelt leirata, melyben a bizottságok által felterjesz- 
tett szervezeti munkálatok tizenhárom pontjáról szól, s 
nagy örömét jelenti azon a kívánságon, hogy egy 23 tagú 
helytartó tanács (consilium locumtenentiale) állíttassék 



1) Ugyanazon ülésben jelenté Szlaha a nádor által neki átadott péti- 
tiét, melyben Nebenius Károly, a császár ,,koszorús költője** folyamodik, 
neveztessék ki ö ezen országgyűlésnek ,,mintegy historicusává^, s úgy látszott 
ezért d(jt is kivánna. De ez határozat nélkül maradt. 

*) „Per inatrumentum pragmaticum" — mondják a főrendek. így a 
pragmatica sanctio mŰszd már alkalmasint használtatott a rendek közt. 

fel. A fölterjesztett 13 tagot kinevezendi. Szól a király 
más ügyekről s több nemű sérelemről, melyekből jó aka- 
ratát és részvétteljes figyelmét láthatták a rendek. 

17-én reggel 9 órakor volt a következő ülés. Az al- 
nádor előadja, hogy tegnap (az ülés eloszlása után) 
sok országgyűlési írnok, kinek az ország házában 
Írással kell vala foglalkoznia, nyugtalanságokat támasztott, 
a nép összecsődült és a zavargásokban a „jurátusok" is 
részt vettek. Az ország házához közel szállásolt ausz- 
triai cancellár Sinzendorf biztosságát féltvén, az alnádor 
odament a zavar lecsendesítésére ; de ennek azt felelték a 
a fiatalok, hogy nekik nem parancsol. — Ily zavargók el- 
len roszalásukat fejezik ki a rendek, azt tevén hozzá, 
hogy ha ily eset ismétlődnék, a zavargók el fognak bo- 
csáttatni. Különben a zavarnak semmi következése nem 
volt, s indokáról hallgatnak az országgyűlési irományok. 
Úgy látszik, a fiatalság egyeis ilyes zajgásai nem voltak 
már azon régi időben sem szokatlanok. 

Ezután Szluha visszaérkezvén a mágnásoktól, jelenti, 
hogy azok is elfogadták a törvényczikkeket^ s most az a kér- 
dés, a Bécsben járt küldöttség vigye-e a királyhoz, vagy 
más nevezendő ki-? Azonban Szluhát visszahívják a mág- 
nások; mert az esztergomi érsek nem volt jelen a törvény- 
czikkek felolvasásán, — most azonban megérkezvén, az 6 
kedvéért újra föl kell olvasni. 

E közben a tegnap a királyhoz rendelt felsőházi kül- 
döttség megjelent az alsó táblán s jelentést tőn küldetése 
eredményéről. A király azt felelte a marasztásra, hogy bár 
fontos európai ügyek távozásra kényszerítik, lélekben 
együtt lesz a rendekkel. Továbbá megköszönte a rendek 
által felajánlott honoráriumot, de azt jobb, ha két részlet- 
ben fizetik; végre a mi a többi országok és tartományok 
oltalmára kötendő szerződéseket illeti, a király gondoskodni 

fog az ország bizton létéről Mintegy azt fejezte ki, hogy 
ama szerződések szükségtelenek^). 

A királynak tökéletesen igaza volt. A „többi országok 
és tartományok'' absolutismus alatt valának. Különös kegy, 
hogy a női örökösödés szabályzatát eléjök terjeszté, s 
ez is csak mintegy felsőbb rendelet kihirdetése volt ré- 
szökre. De megengedni azt, hogy ezen tartományok mint 
valamely szövetség független tagjai egymással védelmi 
szerződéseket kössenek, — többnek tetszhetett, mint ha 
részökre belső önkormányzatot kivannak. Nem is juthatott 
ilyes eszébe másnak, mint az önálló Magyarországnak, — 
s ez sem valami revolutionaris újítást akart létesítni, ha- 
nem egy régi viszonyt megújítani. Károly kétségkivül azt 
mondhatta erre, hogy a magyarok elmaradtak a világtól. 
Nem tudják, vagy szemet hunynak rá, hogy vége már a 
XVI. és XVII. századnak, melyek folytában még az örö- 
kös tartományoknak volt annyi önállásuk, hogy a török 
elleni kölcsönös védelemre pénzt s néha fegyverese- 
ket szavazhattak meg. Most a bécsi hadi és más száma 
nélküli udvari tanácsok kezébe volt már concentrálva a 
Lajthántúliak minden oly vagyona, melylyel Magyarország 
védelméhez járulhattak. Világos, hogy Magyarország, ha 
vágyát a király teljesülni engedi, nem úgynevezett reál uniót, 
hanem a confoederatio egy laza nemét létesítette volna. 
Azonban Károly fentebbi kijelentése az utolsó szó ezen 
tárgyban s az országgyűlés elhallgatott vele. 



^) Ez a fontos válasz nagyon rövid szavakban foglaltatott. Hihetőleg 
nem a küldöttség rövidíté, hanem a kevés szóval beszélni szokott Károly 
mondta ily röviden, vagy tán még rövidebben és szárazabban. Áz országgyű- 
lési okmányokban a jelentés ide vonatkozó része szóról szóra ez : „De 
unione et securitate, respectu aliorum reguorum et provincíarum, adsecnrat 
sua majestas status: se sollicitam curam habituram, quatenus plenam securiia- 
tem ae tranquiUUatem habere poasmt."' 



XIL FEJEZET. 
További részletek és befejezés. 

Az 1722-ben elkészült két törvényczikk, mely a prag- 
matíca sanctiót foglalja magában, azon esetben is, ha mind- 
két ház elfogadja, még nem törvény. Az nralkodó szen- 
tesítése kellett hozzá. Ez pedig, mint emiitők, a leghosz- 
szasb része szokott volt lenni a diaetalis tractatnsoknak. 
De még abban az esetben is, ha egy országgyűlés kezde- 
tén némely ezikkek ellen a koronának sem volt semmi ki- 
fogása, nem vált az törvénynyé az országgyűlés végéig; 
mert az ugyanazon országgyűlésen hozott törvényeket egy 
egésznek vette a törvényhozási gyakorlat s igy az 1722- 
ben kezdődött országgyűlés ezikkei közül, bár mindannyi 
1722.ben hozatott, 1723-ról datáltatik. 

Epén ezen elvet érvényesiték magok a rendek a 
pragmatica sanctióra nézve. 

1722. július 17-ikén a felső tábla elővette az eleve 
l-sőnek és 2-iknak számozott törvényczikket A király 
saját személye képviselésére a gyűlésbe rendelé Sinzen- 
dorfot, saját meghitt tanácsosát, kinek családja 1659 óta 
iudigenatust birt s igy mint a felső-ház tagjának szava volt 
abban. A királyi udvarnál legbefolyásosbb tanácsnok azt kí- 
vánta, hogy a női örökösödést illető, szőnyegre került tör- 

vényczikkek különválasztva, külön kelti idővel Írassanak 
alá. Ezen esetben a király is mint önálló szerződést irta 
volna alá. Egyszersmind kivánta a módositványtevő, 
emlittessék meg a hó elején Bécsben járt ünnepélyes kül- 
döttség is az okmányban, mi annak a jele, hogy a karok 
és rendek magok is a női örökösödés elfogadását többi ha- 
tározataikon felül és azoktól külön állónak tekintik. Kü- 
lönösön ezen követségből indult ki a külön kelti idő kivá- 
nata dolgában, melyet többszöri fölszóMással sürgetett. 

A főrendek nem fogadták el az indítvány azon részét, 
hogy az eddig elkészült két törvényczikk külön Írassék 
alá s külön dátummal láttassék el, mivel „az országgyűlés 
határozatai az egész ülésszak folytában hozottaknak szok- 
tak tekintetni. *' 

íme az ok, miért nincs a pragmatica sanctio oly kü- 
lön szerződéskép beiktatva törvénykönyvünkbe, mint pél- 
dául az 1606-iki bécsi békekötés. — Különben azzal^ hogy 
valamely szerződés beczikkelyeztetett a Corpus Jurisba, s 
a többi czikkek számában megy el, jelentősége nem veszi- 
tett, hanem nyert. A mi a külön czimzés formaságát 
illeti, ennek akkor lesz vala helye, ha a szerződés ország- 
gyűlésen kivül kelt volna. Az országgyűlés által hozott 
minden határozat, a legfontosabb ép úgy, mint egy-egy 
indigena fölvételét illető, törvényczikk alakját nyerte. 

Ha Sinzendorf indítványának lényegét nem vihette 
ki, egyben teljesítek kívánságát: az 1-ső törvényczikkbe 
betoldák a Bécsben járt ünnepélyes küldöttség megemlí- 
tését. ') 



^) így Sinzendorf müve az 1723-iki I. t. ez. 1. §-ának végén ezen 
hely : ,,et per solemneiu eorandem Statuum et Ordínum ad Sacratissimam 
Caes. et Reg. Majestatem Viennam expeditam deputationem vocatum.** 

Ez volt az egyetlen s az is csekély módosítás az alsó- 
ház által készített fontos két törvény czíkken , melyet a 
főrendek tettek. 

A király július 17-íkén, miután a főrendek s az alsó 
tábla nagyon számos tagjai bücsúüdvözletre megjelentek 
nála, s miután a két első törvényczikk átadatott neki, Po- 
zsonyból eltávozott. Más nap fölolvastatott egy 17-ikén 
Pozsonyban kelt leirat, melyben a király sajnálatát fejezi 
ki, hogy a német birodalom s más országai sürgős ügyei 
elutazásra kényszeriték; de a rendeknek a koronával való 
érintkezése könnyítésére s így az országgyűlési egyezke- 
dések gyorsabb előhaladása végett, udvarának két minis- 
terét hagyá ott királyi biztosokul, úgymint gr. Starhem- 
berg-Gundacker Tamást és gr. Kinszky Ferenczet. 

Ezúttal ennyi történt a „pragmatica sanctio'' tárgyá- 
ban. A czikkek még megerősítve nem lehettek s a ren- 
dek hivatalosan nem tudták még , hogy az országgyűlési 
tractatus további folyamában nem kiván-e a kormány némi 
módosításokat tétetni. Még a két törvényczikk nem is volt 
teljes. Hátra volt, hogy a rendek elkészítsék a czikkek- 
hez a bevezetést; de hátra volt az is, hogy a pragmatica 
sanctióban foglalt elveket némely törvényczikkek által 
megvilágosítsák és bővebben kifejtsék az ország jogainak 
s a rendek szabadságának szempontjából. Ezt azon óriási 
munkálatok között, melyek az országgyűlés elé voltak 
szabva, csak nagy időközökkel folytathatták; mert az 
1722-23-iki országgyűlés, mely egy egész évig tartott, 
nemcsak a pragmatica sanctióról nevezetes, hanem arról is, 
hogy a beligazgatás összes ágainak reformjára adta ma- 
gát. Az 1715-iki országgyűléssel együtt nem a csupán 
sérelmi, hanem a némileg alkotó országgyűlések közé 
tartozék. A beligazgatás felsőbb orgánumainak megalko- 
tása , az igazságszolgáltatás rendezése , az adózás és ka- 

tonai rendszer új szabályzása vett igénybe minden erőt a 
legfontosabb államjogi kérdéseken kivtll. Természetes, 
hogy ezen helyen az olvasó nem kívánhatja az egész ak- 
kori kormányzatban tervezett reformok ismertetését. Be- 
érjük azon egykét törvényczikk fölötti alkudozások ismer- 
tetésével, mely szorosabb kapcsolatban állott a pragmatica 
sanctióval : az 1 723-iki törvények emiitett bevezetésén kivül 
egyik a nemesi szabadságokat, másik az ország területi 
épségét tárgyazza. 

Mindezek tárgyalása együtt s párhuzamban folyt; 
mert a rendek a törvényczikkek számának nagyobb meny- 
nyiségét terjesztek föl egyszerre s a király együttesen 
felelt rajok, sorba vévén azokat. A már elfogadottak is 
előterjesztetének újra az el nem fogadottakkal. így pél- 
dául az 1722-ben július 17-ikén a rendek által elfogadott 
s később a korona által sem módosított 1-ső és 2-ik tör- 
vényczikk még a következendő évben is mindig föl és 
onnan leküldetett a többi vitás czikkekkel együtt. 

1722-ben october 10-ikén olvastatik föl az alsó 
táblán egyszerre számos törvényjavaslat, melyeket akkor 
„postulatum"-nak neveztek, s mint a rendek óhajtását 
terjesztek a király elé. Ekkor nagy mennyiségű, talán 
ötven hatvan, de harminczat mindenesetre meghaladó 
törvényczikkek küldettek fol. 

Deczember 2-ikán a rendek elkészültek valamennyi 
törvény czikkel , melyek száma nem kevesebbre, mint 
145-re ment. Az első és második fölterjesztés alkalmasint 
csak a czikkek számára, de nem tartalmára nézve külön- 
bözött egymástól. 

Lássuk a deczember 2-iki teljes fölterjesztést, mely- 
nek szövege egész terjedelmében előttünk fekszik. Benne 
foglaltatik mindenik, s igy a két első czikk is, melyet 
pragmatica sanctiónak nevezünk. Megmaradt az úgy, a 

mint jnlhis ITikéna rendek elfc^adták volt De már el 
van készítve az eko czikknek bevezetésül szolgáló rész 
is, — meg volt az, mint a királynak egy későbbi válaszá- 
ból kitOnik, már october 10-íkén. 

Ezen bevezetés a szentesítésig lényeges változáson 
nem, — csak inkább egykét stylarís javításon ment ke- 
resztül *) 

A rendek a bevezetést nem tekintek tulajdonkép a 
pragmatica sanctióra nézve valami újat mondó résznek, — 
csak épen megadták az egésznek formáját egy bevezetés- 
sel, melynek végén azt kérik, hogy a király az utána kö- 
vetkezendő törvényczikkeket megerősítse. 

A rendek ezen „praefatiőf^ válaszúi irták az 1722. jú- 
lius 8-iki királyi előterjesztésre. így az 1-ső czikk, s 
egyszersmind a többi czikkek bevezetése nem egyéb, mint 
az, a mit ma országgyűlési feliratnak neveznénk melyet a 
trónbeszédre szokott készitni az ország képviselete. Igaz, 
hogy az a királyi okmány minden pontjára nem felel; de a 
fontosabbakat kiemeli; mindenesetre az azon évben alko- 
tott összes törvényczikkek^ s nem csupán csak az 1-ső czikk 



^) Egyik magától érthető változtatás , hogy a hol a június 20-ikára 
összehitt országgyűlésről van szó, a decz. 2-iki fölteijesztésben folyó évinek 
a szentesitett okmányban múlt évinek mondatik azon június 20-ika. Az l-sS 
§. elején, az „iidem (Status) merítő dibitavissent*' a javaslatban igy van ki- 
fejezve: „iidem, tamquam in Bivio HercvUa constüuH merítő dibitent.^ — A 
„Hercules válasz utja'^-féle: phrasis felesleges is volt Továbbá a bevezetésbe 
van itt érintve a pragmatica sanctiónak az ünnepélyes küldöttség által fol- 
ajánlása, mig az 1-sŐ §-ból kihagyatott. Ez is á rendek módositása lehetett, 
mit később visszaállítanak az 1. §. korábbi szerkezetébe. Végül a bevezetés 
5-ik §-a a decz. 2-iki fölterjesztésben kevesebb szóval és ünnepélyességgel 
kéri a királyt az utána következendő czikkek megerősítésére. (Az 1722-23-iki 
országgyűlés actái közül a Jankó vich -féle 4 kötetes vegyes gyűjteményből, 
melyben azonban a leírások hibátlanabbak, mint azon általunk itt kénytelen- 
ségből rendesen használt diáriumokban, melyeket az iró diákok kevés gond- 
dal másoltak.) 

s nem is csak a két első bevezetése. A mi ezen beveze- 
tésben előszámlált rovatok alá nem tartozik, az többbnyire 
alárendeltebb, speciális ügy. 

íme a rövidbe foglalt tartalom : 

A bevezetésben a rendek mindenekelőtt hálával és 
hódoló tisztelettel mondanak köszönetet a király leiratában 
foglalt atyai érzelmekért. Köszönetet azért is , hogy egy 
keleti s nyngoti győzelmes háború után a béke helyreáll- 
ván, 8 félre tévén a németországi és európai ügyeket, múlt 
évi június 20-ikára országgyűlést hirdetett s azon megje- 
lent személyesen is. 

§. 1. Különösen miután ő felsége hadai oly diadallal 
szabaditák meg Magyarországot örökös és kegyetlen el- 
lenségétől, a töröktől, méltán estek gondolkodóba, mivel 
hálálhatják meg mindezeket. 

§. 2. Mert két év alatt nagy diadalok vivattak s az 
ország kiterjesztetett csaknem régi határszéléig. 

§. 3. A rendek ily halhatatlan dicsőségértés ennyi jó- 
téteményért, szebben nem vélték kitüntethetni hálájokat, 
mintha magokat és maradékaikat az uralkodó királynak s 
mindkét nembeli utódainak, s másod sorban maga az ausz- 
triai uralkodó ház maradékinak örök időkre fölajánlják s 
alá vetik magokat a közvetlenül alább következendő czik- 
kek (1. és 2-ik czikk) értelmében. 

§. 5. Kérik ő felségét, erősítse meg az azon ország- 
gyűlésen hozott törvényczikkeket, melyeket a sérelmekhői 
és kivánatokból (postulata) állítanak össze. — Ezen czik- 
kek hozatalának szükségét hosszasan indokolják a 4-ik 
§-ban, mely indokolás ezekben foglalható össze: 

1) Ezen czikkek által Magyarországon sok veszély- 
nek és zavarnak veendi elejét ő felsége. 

2) Az ország biztosságban lesz ezek ált^ bármely 
eventualis esetben minden külső erőszak és belső mozga- 

lom ellen. Ennek módozatai törvényhozás utján vannak 
meghatározva ; 

3) Egyszersmind ő felsége többi királyságaival és 
tartományaival létesülő egyetértés és unió által az ural- 
kodó ház alatt örökre biztosítva lesz a béke és nyugalom. 

4) Jobban meg lesz szilárdítva az ausztriai ház mind- 
két nemben való örökösédése , melyet a rendek önként és 
készséggel ajánlanak föl. 

5) A rendek jogáig szabadságai és kiváltságai, és eddig 
s ezután is országgyüUsileg alkotott és alkotandó törvényei- 
nek múlhatlan megtartása^ — valamint 

6) az igazságnak^ a hazai s ezen országgyűlésen is 
alkottatott törvények szerinti zavartalan szolgáltatása is 
biztosíttatik. 

7) Mindezekkel a rendek a királyi előterjesztésben 
kijelentett atyai szándéknak tesznek eleget. 

Es ezen óhajtásainak teljesülése szempontjából kérik 
a törvényczikkek szentesítését. 

Az 1. 2. és 3. §., valamint ami azokat megelőzi tu- 
lajdonkép nem egyéb válasz föliratnál, némely érdekes 
eltérésekkel. így például mig a király ozélzást tesz elő- 
terjesztésében a Rákóczy-féle mozgalmakra is, a rendek 
e helyett a királynak csak a franczia és a török háborút 
említik meg ; mig a királyi előterjesztés azt mondja, hogy a 
császár hadai Magyarország határain túl is (Szerbiában és 
Oláhországban) hódításokat tettek , — a rendek csak azt 
mondják, hogy a király a határok felé kijebb terjeszté a 
hazát, — úgy vélekedvén, hogy a királyi előterjesztésben 
használt kifejezés csak akkor lenne szabatos, ha már 
Szerbia-, Oláh- és Bolgárország valamint Boznia déli ha- 
tárain túl is kiterjedett volna a hóditás. 

A nagyobb világosság kedvéért itt általam számozott 
pontok az országgyűlés működését és az általa alkotott 

czikkek tartalmát csaknem kimerítik. A mi itt a két első 
pont alatt áll, t. i. a rend és nyugalom biztosításának szük- 
sége, nem csupán a trón öröklés szabályozására és állandó- 
sítására czéloz: a rendek midőn azon országgyűlésen jo- 
gaikról beszélnek , úgy emiitik, mint a melyek az ország 
létezhetésének föltételei. A 3. és 4. szám alatti kirekesz- 
tőleg az örökösödést és az egy uralkodó alatti örökös 
együtt-maradást tárgyazza. Az 5-ik a pragmatica sanctió- 
nak a magyar nemzet szabadságait illető részére, az-az az 
1723-iki 2-ik törvény czikkre vonatkozik; de kiterjed a 
3-ik törvényczikkre is. A 6-ik pont alá tartozik az 
1723-iki tör vény czikkek igen nagy többsége. 

Ezenkívül az 1722. deczember 2-iki fölterjesztésben 
(mely legalább első czikkeiben egyezik az october 10-iki- 
vel) magára vonja figyelmünket a 3-ik törvényczikk. 
Tudva van, hogy némelyek hozzá számiták a pragmatica 
sanctióhoz az 1723-iki 3-ik törvény czikket is, mint a mely 
újból, külön czikkben is biztosítja a rendek szabadságát 
és törvényeit. 

Az 1723-iki rendek, mint látni fogjuk, bár nem a 
pragmatica sanctio föltételeként s nem mint ahhoz tartozót 
terjesztek föl ezen czikket; de szintén alaptörvényt akar- 
tak vele alkotni, mely semmi nemű viszonyok közt meg- 
másitható ne legyen. 

Nem egyéb akar az lenni, mint a királyi eskü formá- 
ban egyik helynek a magyarázata, kiegészítéséül az 1715- 
iki 3-ik czikk, 2-ik szakaszának. Illeti pedig ezúttal a 
nemesi kiváltságok épségben Tnaradását 

Maga a szentesi tett 3-ik törvényczikk, a mint tör- 
vénykönyvünkben olvasható, ezt ily világosan nem bi- 
zonyítja ; mert ott átalánosságban van szó a rendek bármi- 
nemű jogaínak, szabadságaínak, kiváltságainak, mentessé- 
geinek, alkotott törvényeinek és helybenhagyott szokásainak 

megtartásáról, — s igy, midőn nem mondja el, hogy a jö- 
vendőben is alkotandó törvények is megtartandók, ily áta- 
lánosságban kevesebbet mond, mint az 1715-iki 3-ikczikk 
s mint az 1723-iki 2-ik, melybe az fölvétetett. 

A szentesitett „Corpus Juris^'-beli 3-ik törvényczikk 
nem hivatkozik másra, mint az ezt megelőzött ugyanazon 
évi két czikkre, az 1715-iki 1. 2. és 3-ra, — s ezenkívül 
a koronázási esküre. Úgy de mindezek szintén átalánosság- 
ban szólanak a mindennemű jogokról s nem különösen a 
nemesi szabadalmakról és kiváltságokról. 

Pedig hogy a rendek utóbbiakat akarták különösen 
egy elévűlhetlen alaptörvénynyel biztosltni, kitűnik ugyan- 
ezen törvényczikk azon első fogalmazatából, melyet de- 
czember 2-ikán terjesztenek föl, s kitűnik az e fölött hosz- 
szasan folyt oszággyttlési egyezkedés folyamából. 

Az 1722. deczember 2-ikán a „postulatumok'' közt 
föltejjesztett 3-ik czikk, azt mondja: az ország karainak 
és rendéinek fennmaradása az ő jogaik és szabadságaik, 
törvényeik sértetlen fönntartásától függ leginkább. A ki- 
rály ezen jogok, szabadságok s hozott és hozandó törvé- 
nyek fenntartását Ígérte is július 8-iki előterjesztésében, 
sőt meg is erősítette volt ezeket. Hogy azért ezen megerő- 
sítés az egész keresztyén világ szine előtt, azaz ünnepélyesen 
történjék, s 'örökre tartandó alaptörvény hatályára emelkedjék^ 
megújítását kívánják ezen külön törvényczikkben, ' mely 
hivatkozik mindenekfölött Verbőczy Hármas törvénykönyve 
1-ső részének 94k czimére^ aztán az 1681-iki 2. és 10-ik 
czikkre, s ezekkel egyezőleg az 1687-iki 4-ik és az 1715. 
2. és 3-ik törvényczikkre *). 

Már pedig máig is átalánosan tudva levő mi van az 
1848 előtt a nemesek által annyiszor büszkén emlegetett 

^) A Toldalékban közöljük ezen javaslat szövegét párhuzamban az 
1723-iki szentesitett 3-ik czikkel. 

1-ső rész 9-ik czímében. Előszámláltatík t i. ott a nemes 
ember 4 sarkalatos kiváltsága, u. m. 1) hogy nemes em- 
bert megidézés vagy törvényszéki Ítélet nélkül elfogatni 
nem szabad ; 2) a törvényesen koronázott királyon kivül 
senkinek sem tartozik engedelmességgel, s még ez is tör- 
vényes kihallgatás nélkül nem bánthatja sem személyében, 
sem vagyonában ; 3) hogy a maga földjén a nemes teljesen 
szabad ura tulajdonának, s adót, vámot nem fizet, csak 
hogy a haza védelmére katonáskodni köteles ; 4) a nemes 
föl van hatalmazva a fegyveres ellenállásra oly uralkodó 
ellenében, a ki a nemesi sarkalatos szabadságok ellen cse- 
lekszik. 

Az 1681-iki 2-iktörvényczikk a nádorválasztás szük- 
ségességét újítja meg; alO-ikpedig mindenek előtt a Hár- 
mas Könyv fentebbi czimére hivatkozik, s első részébeii a 
nemesi szabadságokról, másikban az ország ezzel egy- 
bekötött szabadságáról szól. Az 1687-iki 4-ik törvény czikk 
azért van idézve itt, mivel abban foglaltatik a Verbőczy 
által 4-iknek tett nemesi kiváltság, a szabad ellenállás 
eltörlése, mig a többinek, valamint II. Endre bullája min- 
den más részének érvényben maradása ki van kötve. Hát- 
rább ki fog tűnni, miért hivatkoznak a rendek az 1715-iki 
2-ik és 3-ik czikkre, s kapcsolatban ezzel ki fog tűnni az 
is, miért nincs hivatkozás az 1722. deczember 2-iki 3-ik 
postulált czikkben a koronázási esküről^ mig a szentesített 
czikkben erre történik hivatkozás. 

Itt elég legyen a fentebbiekhez hozzá tennünk, hogy 
midőn az országgyűlés későbbi folyamában egy alkalom- 
mal (martius 6. 1723.) Szluha itélőmester a rendek előtt 
jelentést tőn a 3-ik törvény czikkről, igy szól: „A király 
helyben hagyja az 1-ső és 2-ik tör vény czikket (apragma- 
tica sanctiót); a mi pedig az utána következőket, t. i. a 
nemesi kiváltságról (de nobilitari praerogativa) szólót (azaz 

3-ik czikket) és a nádori hatalmat tárgyazót (4-ik czikk) 
illeti, nem kevés módosítások tétettek rajtok/' A király 
kifogást talált a 6-ik czikkre nézve is, mely a nemesek el 
nem foghatatásáról szól stb. így magok a törvényhozók 
azt vallják a 3-ik czikkre nézve, hogy kiválóan a nemesi 
kiváltságok biztosítására van szerkesztve. De lássnk az 
országgyűlési tractatus menetét ebben a tárgyban, 

A király az october 10-én és deczember 2 -ikán fölter- 
jesztett törvényjavaslatokra 1723. február 18-ikán irta alá 
az általa kivánt módosítványokat, s ezek a rendek martius 
1-sei ülésében olvastattak fol. A király az 1-ső és 2-ik 
czikket változatlanul elfogadja; de a harmadikat illetőleg 
azt Írja : Az ország karainak és rendéinek minden jogait, 
szabadságait, kiváltságait biztosította az 1715-iki 2-ik 
czikkben (az 1712-iki diploma), továbbá az ugyanazon 
czikkben foglalt eskü/ormában és végre a jelen országgyűlés 
1-ső czikkében, hol ezt meg is köszönték^). Azokra 
utalja a király a rendeket. (Más szókkal fölöslegesnek 
tartja ismét külön czikk alkotását e tárgyban.) 

A rendek martius 21-ikén felelnek a királynak ezen 
resolutiójára. Feleletökben azt mondják, hogy a királynak 
átalán a fölterjesztett czikkekre adott válaszai nem vigasz- 
talják meg őket. 

Az 1-ső és 2-ik törvényczikk helybenhagyását örven- 
detes tudomásul veszik ; de óhajtanák, hogy a király meg- 
erősítse az ország fennmaradására czélzó többi czikket is. 

A 3-dik czikket illetőleg a rendek biznak ugyan ab- 
ban, hogy a király megtartandja az 1715-iki II. törvény- 
czikkben foglalt koronázási diplomáját és koronázási es- 
küjét; de 1681-ben mindamellett, hogy Leopold királynak 



^) Az 1-ső czikknek az 1-b'ó §. előtti előzményei ismét vkiaazúl szol- 
gálnak a királyi propositiókra, s ott csakugyan megköszönik a rendek a ki- 
rálynak azon kijelentett készségét, hogy a rendeket jogaikban stb. megtartja. 

szintén volt diplomája és koronázási esküje, sőt 1687-ben 
a fiuörökösödés elfogadása alkalmával újból diploma és es- 
küforma kelt, — nem tárták fölöslegesnek kfllön törvénybe 
iktatni a rendek szabadságainak s a törvényeinek meg- 
tartását. Magának Károlynak mind diplomája mind esküje 
1715-ben törvény czikké lett s mégis az akkori 3-ik czikk- 
ben külön biztosíttatnak a szabadságok. 

A mi pedig azt illeti, mintba a király a 8-ik czikkben 
kívántakat jelen országgyűlésen is megerősítette, s ezt a 
rendek mégis köszönték volna, megjegyzik, hogy a ki- 
rályi előadás még nem megerősítés, s a hol a jelen czik- 
kek bevezetésében valamint az 1-ső czikk külön beve- 
zetésében szó van a jogokról és szabadságokról, az kire- 
kesztőleg a királyi előterjesztésre szóló válasz, sőt meg is 
előzi az 1-ső és 2-ik törvény czikket. Ennél fogva csak az 
országgyűlési jó rendtartás is megkívánja, valamint a ren- 
dek bizton léte az erről szóló külön czikket 

Ez volt a rendek válasza. A király nemsokára sürgeté 
az országgyűlés mielőbbi befejeztetését. April 1 7-ikén ol- 
vasták föl az alsó táblán a királynak egy aprü 12-én kelt 
leiratát, melyben jelenti, hogy Prágába levén szükséges 
utaznia , óhajtaná , hogy elindulása előtt az országgyűlés 
bevégezze munkálatait. Ezek gyorsabb előhaladása végett 
nevezzenek ki a rendek keblökből bizonyos számú kikül- 
dötteket, kik az országgyűlési királyi biztosokkal szemé- 
lyesen érintkezzenek és egyezzenek ki azon czikkekre 
nézve, melyekben a királyi rendek postulatumai eltérnek a 
királyi resolutióktól. Ezen egyezkedések eredményét ter- 
jeszszék az országgyűlés elé, — a mit egyetértőleg elha- 
tározhatnak, szerkeszszék törvényczikkekké s terjeszszék 
föl a királynak szentesítés vagy módosítás végett. Még 
sok a kidolgozandó — mond a király — már pedig rövid 
az idő. Inti végűi a rendeket, ne kezdjék az üléseket — 

14 

mint eddigelő — délelőtt 10 árakor^ hanem S-kor^ legfeljéjib 
O'koTy hogy gyorsabban haladjanak. 

Utóbbi kivánatát teljesítek is, valamint azt is, hogy 
ezután egy országgyűlési küldöttség a királyi biztosokkal 
értekezett a törvényczikkek módositá£iára nézve. Most is, 
valamint az országgyűlési egyezkedés egész folyamában^ 
a nem vitás czikkek a vitásokkal egytttt megtevék az 
utat, s igy az l-s6 és 2-ik törvényczikk is, mely azonban 
1722 júliusától 1723 júniusáig, a megerősítésig, változat- 
lanul maradt 

A 3-ik czikkel annyira haladtak, hogy april 20-ikán 
a királyi biztosok beleegyeztek a király nevében, hogy a 
rendek jogairól, szabadságairól stb. szóló czikk külön is 
meg legyen s ez a 3-ik helyen álljon; de úgy látszik, más 
fogalmazást adtak neki a királyi biztosok, melynek szö- 
vege ismeretlen ugyan; de az izenetek eléggé fölvüágosít- 
nak, hogy az olyanszerű lehetett, mint a „Corpus Juris"- 
ban találjuk. — Csakhogy a rendek a Hármas Könyvre 
való hivatkozással nem hagytak föl, — a királyi biztosok 
pedig ezt kihagyván, oly záradékot kívántak beletétetni, 
mely az egész czikk eredeti czélját, a nemesi kiváltságok 
biztosítását, némileg megmásítsa. Előterjesztek az ország- 
gyűlésen június 1-én a záradékos tör vény ezikket Ezen 
záradék szerint a rendek jogait, szabadságait stb. a törvé- 
nyesen megkoronázandó magyar királyok az 1715. 2-ik 
czikkhez képest tartják meg, „a mint tudniillik azok ér- 
telmezésére és használatára nézve a király és a rendek 
közös egyetértésével országgyülésileg meg fognak egyezni^y^ 

Ezt a záradékot pedig a rendek semmiként nem akar- 
ták benne hagyni az 1723. 3-ik törvényczikkben ; mert 
ezáltal ellenkezője történik annak, a mit akarnak. 



^) ,)Prouti nempe snper eorum intellectu et usu, regio et communi 
Statuum consensu, diaetaliter conventum fuerit.*^ 

Ama záradék nem volt egyéb, mint a királyi eskü- 
formának egj helye, — s ugyancsak a rendek jogaira és 
szabadságaira értve. Már 1715-ben a 3-ik törvény czikk 
ezen záradék alól egyben némileg kivételt tesz; mert mi- 
dőn megszabja az 1-ső §-ban, hogy Magyarország csak 
saját országgyűlése és törvényes uralkodója által hozott 
törvények által kormányozható, a 2-ik §-ban megnyugvás 
van kifejezve, hogy az esküforma clausulája nem lesz arra 
érthető, hogy (a törvények valamely helytelen magyaráza- 
tával) az országtól valamely hozzá tartozó rész elszakasz- 
tassék vagy az ország idegen kormányzat alá jusson. 

Ezzel kimondták, hogy az eskttformában foglalt azon 
elv, mely szerint a törvényhozás korlátlanul határozhat a 
rendek joga és szabadsága fölött, korlátozva van azáltal, 
hogy még az országgyűlés sem hozhat oly törvényt, mely 
az ország részeit elidegenítse, vagy idegen törvények alá 
vesse; mert ezt teszi az, hogy ama szabadságok magyará- 
zatára nézve még a királynak és országnak együttvéve 
sincs joga, mit pedig az esküforma fenntartott. 

1723-ban ép ily alaptörvényt, magán a törvényho- 
záson is fölúl álló szabályt akartak a rendek megalkotni 
a 3-ik czikkel a nemesi szabadságokra nézve, — a mint- 
hogy a december 2-iki javaslatban elég világosan kifeje- 
zik, hogy változatlan alaptörvényt akarnak szerkeszteni. 

Mint említem, a királyi biztosok előterjesztése június 
1-sején történt, s javaslatukban a szabadságok, jogok stb. 
yysérthetlen^' megtartásának kifejezését használják. A tör- 
vényczikk, a többivel együtt, azon megjegyzés kíséretében 
közöltetett az országgyűléssel, hogy a rendek adjanak 
végleges választ. 

A rendek másnap, június 2-ikán el is készítek a vég- 
leges választ. Meg nem foghatják, ugj mondanak, mi ok- 
ból akaija a korona kétségessé tenni a rendek jogait és 

14* 

szabadságait, vagy jövőre bárki tetezés szerinti magyará- 
zatára bizni azokat. Azok már századok óta szakadatlan 
érvényben vannak. A korábbiakat s nem a jövendőbelieket 
szokták megerősltni. A Hármas Könyv első részének 9-ik 
czime nem is említi semmi nemű jövendőbeli föltételét a 
nemesi kiváltságoknak, sőt inkább kiveszi a karokat és 
rendeket jövőre és örökre minden föltétel alól. A rendek, 
ő felségének kijelentett akaratja szerint mindenben arra 
törekedtek most is, hogy minden intézményök minél na- 
gyobb biztosságot és állandóságot (stabilitást) nyerjen; de 
a törvényczikkbe iktatott záradék miatt ezen szándékkal 
ellenkezőleg, szabadságaik és kiváltságaik, kétesekké és 
ingadozókká válnak. Nehogy jövőre bárminemű egyezke- 
dés ama záradéknál fogva a szabadságok és kiváltságok 
rovására történhessék, ama záradékot ki kívánják hagyatni 
a törvény czikkből. Hasonlókép ki kell törülni ezt a szót: 
„sérthetlenüt^ (inviolabiliter) s helyette ezt kell tenni „örök 
időkre'^ (in perpetuum). A rendek nem térhetnek el ezen 
kívánságuktól a királyi előterjesztés értelmében sem, mely 
azt kivánja, hogy a törvények világos, határozott, nem pe- 
dig kétséges és ingadozó szavakkal legyenek szerkesztve. 

Ezen fölterjesztés után nem sokára jelenték a királyi 
biztosok — hihetőleg a sürgetés által nyomást gyakorlan- 
dók a rendekre, — hogy a mely törvényczikkre nézve a 
király és rendek most meg nem egyezhetnek, elmarad más 
országgyűlésre. 

Ezen nyomás alatt a rendek június 1 7-ikén beleegyez- 
nek, hogy a 3-ik czikk a királyi leirathoz képesti szerke- 
zetben megmaradjon, csak arra kérik ő felségét, hagyja 
ki belőle a vitás záradékot; mert a rendek jogaikat és sza- 
badságaikat nem tekinthetik egyezkedés tárgyának. Hozzá 
teszik, hogy ha ama záradék ki nem marad, a rendek az 
egész törvényczikket kihagyják. A rendek most ,, sérthet- 

lenni" szó helyett nem az ,,örök időkre" kifejezést ajánl- 
ják, hanem a közvetítőbb ,, változatlanul" szót (imjnntabi- 
liter). Tudva van, hogy a király két nap múlva, június 
19-én megerősíté a törvényczikkeket. A „sérthetlenűl" 
szó bennmaradt a czikkben, a kormány akarata szerint; 
az esküforma vitás záradéka pedig csakugyan kihagyatott, 
de kárpótlásul hivatkozás történik azon esküformára, mely 
az 1715. n. törvényczikkben foglaltatik. Kimaradt végkép 
a Hármas Könyvre és az 1781-iki törvényczikkre való hi- 
vatkozás, így a törvényczikkel nem értek czélt a rendek. 
Alig maradt benne olyas valami^ a miről az ember azon 
alapos következtetésre jutna, hogy itt nem átalánosan a 
nemzet közjogi szabadságairól, hanem különösen a nemesi 
mentességekről és kiváltságokról akart szó lenni. Már pe- 
dig a fentebbiek elég világosan mutatják, hogy a czél 
ez volt. 

AH az, hogy a nemesek szabadsága oly szorosan 
össze volt szövődve régibb alkotmányunkban az ország 
szabadságával, hogy gyakran bajos meghatározni, hogy 
midőn „uraim, a rendek" (domini status et ordines) kife- 
jezés fordul elő, — az országgyűlést, vagy pedig a nemesi 
osztályt kell-e alatta értenünk; igaz, hogy egyik szabad- 
sága biztositá a másikét sok oldalról; igaz végre az is, 
hogy az 1723. 3-ik törvényczikk többet mond átalánossá- 
gában, mint a rendek javaslata az ő specialitásában; de 
igaz az is, hogy ezen czikk, a mint törvénykönyvünkbe 
egészen átmódosítva bejutott, fölösleges; mert a közvetlenül 
előtte álló czikk jóval többet biztosít az államjogi szabad- 
ságból, mint ez. Bizonyos az is, hogyazl723-iki-3-ik tör- 
vényczikk nem a pragmatíca sanctióhoz tartozó rész, s leg- 
alább is fölösleges ráadása az 1723-iki törvényeknek. A 
mi főczélja volt, hogy t. i. az 1715-iki 2-ik czikk eskü- 
formáját egy oldalról módosítólag magyarázza, nem hogy 

elérte volna, hanem még ugyanazon esküformára hivatko- 
zik is. Magok az akkori nemesek sem tekinthették azt sa- 
ját jogaik valami erős megújításának. 

Többre mentek e részben Mária Terézia alatt, kinek 
esküformájából, ott hol a szabadságokról, szabaditékokról, 
kiváltságokról van szó, kimaradt az a záradék, hogy azo- 
kat a törvényhozás magyarázgathatja és módosíthatja. És 
ugyanazon alkalommal, t. i. 1741-ben a királynő diplomája 
első pontjában benne van ugyan a záradék; de az 1741. 
8-ik törvény czikk határozottan úgy van szerkesztve, mint 
a rendek 1723-ban hasztalan kivánták: t. i. a nemesi men- 
tességek a Hármas Könyv I. része 9-ik czimét felül helye- 
zik ama záradékon. 

Az 1723-iki 5-ik és 6-ik czikk, melyek már az 1722. 
deczemberi javaslatban is különálló czikkek voltak, s me- 
lyek a nemesek megidézés nélkül való befogását és adó 
alá vetését tilsak, a leglényegesebbekben megvigasztalák 
a nemességet a 3-ik czikk elnyomorodásáért. 

Volt még a rendeknek egy kivánata 1722-ben, mely 
a pragmatica santióval kapcsolatban látszik állani, s mely 
ránk nézve több gyakorlati érdekkel birna; de a mely 
nemcsak módosult, hanem az országgyűlési tractatus köz- 
ben egészen szélylyel tört: ez az ország területi integritá- 
sát tárgyazta. 

Emiitők fennebb, hogy midőn 1722ben az országgyű- 
lés megnyílta előtt kevéssel Szluha Ferencz nádori itélő- 
mester mintegy a kormány nevében megkérdeztetett, mit 
kívánnának a rendek a női örökösödés elfogadása dijában, 
a sok sérelem orvoslását, s ezek közt azét is kivánta, 
hogy Erdély az ahhoz kapcsolt megyék, valamint a töröktől 
újonnan visszahódított temesi főispánság, Szerémség és 
Szerbia határőrvidéki helyei az országba bekebleztessenek, 
— szóval kivánta az ország integritását, másfelől azt, 

hogy az ország semmi része ne legyen kivétel azon átalá- 
nos szabály alól, mely szerint más törvények által kormá- 
nyozni Magyarországot s annak bármely részét nem lehet, 
mint a magyar országgyűlés és a törvényes király által 
hozott és hozandó törvények által, — mi az 1715-iki 3-ik 
czikkben a területi integritásra vonatkozólag is világosan 
kifejeztetik („de omni á Regno avukione). Tudva van pe- 
dig, hogy eme törvényczikk a pragmatica sanctio kiegé- 
szítő része. 

Midőn tehát a rendek 1722-ben törvényczikket szer- 
kesztenek Erdély, annak részei, s a katonai vidékek be- 
keblezése tárgyában, egyfelől a királyi diplomában mindig 
kifejezett integritási elv elleni sérelem orvoslását kérték, 
másfelől gyakorlati végrehajtását a pragmatica sanctio 
egyik nevezetes pontjának. Az erre nézve alkotott új tör- 
vényczikk csak bővebb magyarázatul szolgál vala a prag- 
matica sanctio ezen pontjának. 

Mig, mint láttuk, a 3-ik czikk a nemesi szabadságok 
biztosítására volt szolgálandó, s ezek egyik főbiztosítéka, 
a helytartók helyett a nádori hatalom épségben tartásának 
kikötése a 4-ik czikkben foglal helyet, az 5-ik czikk az 
ország területének teljes helyreállítását tárgy azá a rendek 
deczember 2-iki fogalmazatában. 

A törvényczikk igy szólott : 

„5-lk czikk: 

„A magyar koronára néző országrészeknek a m/xgyar 
szent koronához való visszacsadásáról (reapplicatio) és vissza- 
keblezéséről. 

„A teljes unió, a belső nyugalom és a haszon, sőt a 
királyi felség nagyobb fénye, valamint a karok és rendek 
előjoga integritásának tekintete megkívánná: hogy már az 
áldott béke meglévén, nemcsak az ország kebelében benn 
fekvő megyék, vidékek és földek, mint Pozsega, Verőcze, 

Szerem, Valkó, Temes és Szörénymegyék az ország kö- 
zös terheiuek hordozására mÍBd igazságszolgáltatás mind 
politikai igazgatás tekintetében hivatalaikkal és méltósá- 
gaikkal (ellátva) egészen bekebleztessenek Marmaros, 
Kraszna, Kővár, Közép-Szolnok, Zaránd, Arad, Csanád, 
Csongrádmegyékkel, valamint az 1715. 92., 113., 116 és 
118-ik törvényczikkben már bekeblezendökül elismert más 
vidékekkel együtt (tractibus) ; és hogy e szerint a nevezett 
törvényczikkek minden további bizottsági eljárás nélkül 
végrehajtassanak ; hanem oly országok és tartományok is, 
mint Erdély, Szerb- és Oláhország, s más eddig visszafog- 
laltak és visszafoglalandók, melyek mivel Horvát-, Dalmát- 
és Tótországokkal együtt régen Magyarország szent ko- 
ronájától, kormányzatától vagy nádorától függenek a Ill-ik 
rész 3-ik czime értelmében, és pedig mind az országgyű- 
lések, országos igazságszolgáltatás és felebbezési átvizs- 
gálás tekintében az 1500. 6. és 18 czikkek szerint, mind 
pedig a hivatalok s más közügyek tekintetében, az L rész 
94-ik czime és a Il-ik rész 13. és 65-ik czime, valamint 
Albert király 25-ik törvény czikke értelmében, — Magyar- 
ország azon szentkoronája alatt legyenek."^) 

Ezen törvény czikket a rendek 1722-ben mind octo- 
ber 10-ikén, mind deczember 2-ikán fölterjeszték. 

A király 1723. február 18-iki válaszában arra kéri a 
rendeket, részletezzék, s terjeszszék föl neki, miként véle- 
kednek amaz országrészek visszacsatolhatásának módjáról. 
Különben Ígérkezik a király, hogy ebben a tárgyban bi- 
zottsági tanácskozást rendel ki, mely az ügyet megvizs- 
gálja, s vizsgálata eredményéről jelentést tegyen neki. 
Majd aztán ő felsége intézkedni fog úgy , a mint a közügy 
kivánja. 



1) A fentebbinek latin szövege a „Toldalék"- ban. 

EiTre is ülhetett a rendek azon mártius 21-iki átalá- 
nos megjegyzése, hogy ő felsége nem vigasztalta meg őket 
A rendek ugyanazon mártius 21-iki foUratukban bővebben 
részletezik az 5-ik czikkben foglalt kivánatukat. 

Hat osztályba sorozzák az 5-ik czikkben visszacsa- 
toltatni kivánt területeket. 

Az első osztály: Pozsega, Verőcze, Szerem, Valkó, 
Szörény, Krassó és Temes megyék, melyek kétségtelenül 
Magyarország kebelében feküsznek ; továbbá Likká, Cor- 
bavia megyék , melyek Horvátország kebelében vannak. 
Mindezek alakitassanak megyékké, legyenek meg tisztvi- 
selőik. Most még nincsenek visszahelyezve a nádor ha- 
tósága alá sem. 

Második osztály Mármaros, Kiaszna, Kővárvidéke, 
Közép- Szolnok, Zaránd, melyek rendes tisztviselőkkel el- 
látott megyék; de politikailag nincsenek visszacsatolva 
Magyarországhoz. 

Harmadik osztály Arad, Csanád, Csongrád megyék, 
melyeknek hasonlókép vannak megyei tisztviselőik; de 
törvénykezési és politikai tekintetben a királyi kamra hi- 
vatalnokai alá rendelvék, igy idegenek kormányozzák, mi 
ellenkezik az ország törvényeivel. 

Negyedik osztályba tartoznak a katonai végvidékek, 
különösön Bács és Bodrog megyében, és számos másutt 
fekvő helyek, melyek generálisságok hatósága alatt ál- 
lanak. (A rendek itt névszerint elősorolnak igen számos 
helyet, melyek közül megemlítjük Szabadkát, Zombort, 
Tisza Kanizsát, melyek a szegedi generálisság alatt vol- 
tak; Titelt, mely a péterváradi generálisság alatt; Csaná- 
dot, Nagy Lakot, Arad városát, Paulist, Sólymost , Vilá- 
gost, Jenőt, és Lippát az aradi generálisság alatt; Szege- 
den minden rácz katonai hatóság alatt, s. a. t.) 

Ötödik osztály Soprony, Vas, Mosony s más szomszéd 
megyékben azon szőlők s gazdaságok, melyeket ansztriai 
lakosok bírnak s melyek adóra nézve s más tekintetben 
nem engedelmeskednek a megyei hatóságoknak. 

Hatodik osztály Erdély, Szerb- és Oláhország, s más 
visszafoglalt területek. Ezek is kebleztessenek vissza, mint 
a melyek hajdan a magyar szent koronától függöttek, hogy 
azon véghelyek elnyomott szegény népe ismét visszanyerje 
törvényes földesurait s megyei hatóság alatt lehessen, s ő 
felségének nagyobb szolgálatára lehessenek. Azon ré- 
szek a régi törvények értelmében (1500. 6. és 18; 1504. 
30. ez.) a királyi táblára felebbezék pereiket s a 3-ik rész 
3-ik czime értelmében az országgyűlésen megjelenjenek. 
Kormányoztassanak a régi módon. A többi visszafogla- 
landókról nézve a jelen országgyűlés. 1-ső és 2-ik czikke 
szól. Ezek elválhatlanúl s oszthatlanúl legyenek a többi 
megyékkel együtt kormányzandók a nevezett czikkek ér- 
telmében. 

A mi a visszacsatlás módját illeti, mire nézve a király 
a rendektől javaslatot kivan, az egyetlen mód ,,a törvény 
végrehajtása^'. Szabassanak meg az illető megyék határai; 
törvénykezésben, adózásban függjenek a nádortól, más 
rendes bíráktól és saját megyéjök hatóságától. A végre- 
hajtásnak más módja és formája nem szükséges, mint a 
törvény végrehajtása. A mi Erdélyt illeti itt a végrehaj- 
táshoz tartozik az 1715. 10-ik törvényczikk értelmében 
való határjárás is. És ezen végrehajtásnak még a jelen 
országgyűlés alatt kell megtörténnie. 

A rendek ezen részletesebb előterjesztése után jött 
közbe (apr. 17.) a király sürgetődző levele a munkálatok 
mielőbbi befejezését illetőleg. Az april 19-ikén ülésben 
azt jelenték a királyi biztosoknál értekezleten volt ország- 
gyűlési küldöttek, hogy a királyi biztosok a négy első 

czikk bennmaradását (módosításokkal) helybenhagyják; 
de az 5-ik czikkét nem. April 20-ikán előterjesztettek a 
felküldött czikkek a kkályi biztosok megjegyzéseinek kí- 
séretében. Az 5-ik czikkre nézve a biztosok megmarad- 
nak azon nézetben, hogy a visszakeblezést eszközölni nem 
lehet (azaz a törvény követelése üres szó), míg a rendek a 
vísszakeblezés módját jobban meg nem határozzák. Külön- 
ben is fontolják meg , hogy a török ellenében a katonai 
határőrvidékek szükségesek. Azonban a biztosok azzal 
akarják megnyugtatni a rendeket, hogy az újonnan kine- 
vezett helytartó-tanács az erre kinevezendő biztosokkal 
meg vizsgálandja a dolgot a jelen országgyűlés bevégezte 
után. 

April 21. 22. és 23-ik napján a rendek küldöttei foly- 
tonos értekezleten voltak a királyi biztosoknál. A rendek 
újból előterjesztek ez alkalommal az 5-ik czikkre nézve, 
hogy a jelen országgyűlésen hozott s kétségkívül szen- 
tesítendő 1-ső és 2-ik czikk, azaz a pragmatica sanctio 
határozottan tiltja valamint az 1715. 2-ík és 3-ik czikk is, 
hogy a magyar korona területének bármely része másként 
kormány oztassék , mint Magyarországgal együtt. Azért 
még jelen országgyűlés alatt be kell keblezni a megjelölt 
területeket. A consiliumnak más dolga ne legyen ebben, 
mint azon végvárak meghatározása, melyek fenntartandók, 
s melyeket a mostani 15-ik czikk értelmében magyaror- 
szági születésű katonákkal kell őriztetni. 

A biztosok ezen határozott sürgetéssel szemben ki- 
térőleg feleltek. Ok — úgymondanak — engednének; de 
ő felsége már elhatárzá, hogy e tárgyban külön biztosság 
működjék — azért a kívánattal járuljanak a rendek ő fel- 
ségéhez. Különben ha az nem teljesedik ezen már vé- 
gére járó gyűlés alatt, teljesedik majd a következendő 
országgyűlésen. 

Ezzel bevégzett ténynyé lett az 5-ik törvényczikknek, 
mint ilyennek, kimaradása. A rendek június 1-sei végleges 
fölterjesztésében az azelőtti 6-ik czikk csúszott elő ennek 
a helyére, s a megszentesitésben is 5-ik czikknek ez ma- 
radt, szólván a nemesek különös mentességéről. De az 
ötödiknek javaslott czikk két töredéke benne maradt az 
1723-iki törvényekben: egyikből a 20-ik, másikból a 88-ik 
czikk telt ki. A 20-ik czikk esak a katonai és kamarai 
hatóság alatti helyeknek a megyei hatóságok alá rendelését 
kéri; a 88-ikban pedig bizottság neveztetik ki a varasdi 
geuerálissághoz tartozott terület s Likká és Corbavia va- 
lamint alsó Slavonia vidékén a dolog miben létének meg- 
vizsgálására, a kiegyenlitendők kiegyenlítésére s a be- 
keblezendők bekeblezésére, miket már 1715-ben kívántak 
volt Magyarország rendéi, de teljesitlenül maradtak. 

Erdélyről szó sincs, sőt nincs a hozzá kapcsolt vitás 
megyékről sem. Az ügy leglényegesb részei elhalasztat- 
tak bizonytalan időkre. 

Erdély, melynek viszonyairól fentebb szóltunk leg- 
alább röviden, maga nem segíthetett magán azon időben: 
Magyarország tehetett volna legtöbbet érdekében. A ma- 
gyar korona ama tartománya, mint láttuk, nagyon be volt 
bonyolítva a sok „bevégzett tény" s ezenkívül az egymást 
keresztül vágó szerződések és törvények hálójába, hogy 
maga is aligha tudta tájékozni magát. Mig egy szerződés 
azt monda, az uralkodója csak az , ki Magyarország ki- 
rálya, addig törvénykönyvéből nem valának még kitörülve 
a szabad fejedelem választást illető törvények; mig tör- 
vényei liberalisabbaknak látszottak az anyaországéinál is, 
tényleg egy-egy jött-ment tábornok adta tovább neki a 
Bécsből kapott parancsokat. Fogalmak, tények, törvények 
tökéletes zűrzavarra, anarchiára vezettek ott. A kor törté- 
ténete ugyan kevéssé van még földerítve; — kevesbbé, 

mint az előbbi két századé ; de a szereplő férfiak közelebbi 
ismerete nélkül is elmondhatjuk, hogy lenniök kellett föl- 
világosult vezér hazafiaknak Erdélyben akkor is , kik be- 
látták, hogy a mit Erdélyben külön jognak, külön szabad- 
ságnak neveznek, az csak akkor nyer valóban biztosité- 
kot, ha a magyarországi állam és közjog közvetlen védelme 
alá helyezik — különben nincs ereje irott törvényeiknek 
és szabadságaiknak. Annyira nincs, hogy pl. 1723-ban 
szót is alig emelhettek saját ügyökben. Magyarországon 
sem volt a törvényhozásnak kivánt ereje; de a közszabad- 
ság 1700 óta egy-két fokkal mindig magasabban állott, 
mint Erdélyben. 

Magyarországnak jogos szava volt Erdély ügyéhez, 
s mint láttuk a pragmatica sanctio alkalmával sem mu- 
lasztá el azt hathatósan hallatni ; de az akkori kormány- 
nál, mely érdekében állónak találta Erdélyt többek közt 
csak azon okból is a külön „fejedelemség^^ árnyék czimé- 
vel kérkedni engedni, mivel Erdély rendéi kevesebb gon- 
dot adnak, mintha Magyarországgal egyesülten a pozsonyi 
gyűléseknek nagyobb súlyt és erőt kölcsönöznek. 

Egyébiránt a 3-ik és 5-ik törvényczikk történetét 
nemcsak tárgyukért beszéltem el oly részletességgel, ha- 
nem annak kimutatására is , hogy régi törvényhozásunk 
az alkotmányosságnak csaknem páratlan morális biztosí- 
tékai mellett is, mily kevésre tudott menni határozataival. 
Nemcsak hogy a törvényhozás útjába áthághatlan gáto- 
kat tudott görditni az alkotmány ellenes szellem, mely a 
múlt században a király környezetében uralkodott, — (az 
akkori európai közszellem sem volt más), hanem a végre- 
hajtásban még százszorta nagyobb volt a késedelmezés, 
mint a törvényczikkek megerősítésében. A rendek kétség- 
kívül nem nagy elégültséggel távoztak Pozsonyból 1723- 
ban, midőn július első napjaiban, egy egész évi szakadat- 

lan s nagy erőfeszítéssel folytatott óriási munka után szét- 
oszlottak. Nemcsak hogy 145 folterjesztett törvényczik- 
kök 129-re olvadt le, hanem némely olyan, mi szivökön 
feküdt, tetemes módosításokat szenvedett. 

Régi országgyűléseink munkálataiban csodálnunk 
kell a türelmet, nem annyira a munkálatok nagy halmaza 
miatt, hanem a csekély siker, vagy merő sikeretlenség 
miatt, minek tudata mindig nyomasztó és elkeserítő. Nem 
lehettek a rendek soha megnyugodva , hogy a mit a leg- 
tökéletesebb egyértelműséggel határoznak is, nem fog e el- 
vettetni vagy átmódosittatni egyébbé, mint a mi lenni akart, 
— és ha megerősíttetik , koránt sem volt még biztosítva 
végrehajtása is. Hiányzott egy kerék, egy „regulator" az 
alkotmány gépezetéből, s ez az alkotmányos kormány; de 
bár a felelősség elve meg volt régibb törvényeinkben, a va- 
lódi parlamentáris kormány behozatalát kívánni 1723-íkí 
elődeinktől csaknem annyi lenne, mint anachronismus. — 
Ugyanazon korban magában Angliában is a szabad instí- 
tutiók mellett a kormányzatba sok önkény kapott be s csak- 
nem végig a XVIU-ík század nem volt ott a parlamenta- 
rismus virágzó kora. 

Magyarország ugyanazon XVIII-ik század alatt vá- 
gyai legfelsőbb fokának vallotta, hogy fenntartsa és bizto- 
sítsa ügygyei bajjal, a mi ősi idők óta elidegeníthetlen tu- 
lajdona volt. Még a mi új volt is, a rendes katonaság be- 
hozatala, azt is nagyon keveset merő conservativismussal 
adta meg: fenntartván az insurrectionalis kötelezettséget, s 
így kivonván magát az adók viselése alól. Új intézmény 
volt a helytartótanács fölállítása is ; de ez által míg a bel- 
igazgatás magyar voltát akará biztositni, teremtett egy fel- 
sőbb magyar bureaucratiát, — megfelelően az erdélyi gu- 
bemiumnak, mely ha nem is nehézkedhetett egész súlyá- 
val mint emez, a törvényhozásra, hogy azt elnyomja, ki vül- 

ál]ott mintegy az alkotmányon s magyarsága nemhogy biz- 
tosíték lesz vala a végrehajtás gyorsaságára, hanem esz- 
köz annak lassítására és kijátszására. 

De a XVni-ik század országgyűlései megmentették 
a magyar közjog elveit s épen mivel mindig conserválni tö- 
rekedtek, a jogfolytonosság iránti ragaszkodást élénken 
fenntarták a közszellemben. A positiv törvényeken nem 
sok áldás volt. Az ország szellemi és anyagi fölvirágoz- 
tatására czélzott intézkedésekből kevésnek volt nagy foga- 
natja; de a törvényesség melletti buzgalom és annak ér- 
dekében való óvástételek gyümölcsözők maradtak jö- 
vőre is. 

S különösen a pragmatica sanctio és később a század 
végén az 1791-iki törvények maradandó művei törvényho- 
zásunknak. AUamjogi tekintetben amaz teljes biztosíték; de 
egy egész század tapasztalása és merő veszteglése , mely 
alatt jobban elmaradtunk volt a kortól, mit történetünk más 
szakaiban, elég bizonyíték volt rá, hogy az alkotmányos- 
ság biztosítva van ugyan ; de az alkotmányt, mely mellett 
üdvös törvények alkotása oly nehéz munka s a törvények 
alkalmazása még nehezebben valósuló kivánat, — gyöke- 
resen reformálni kell. Nem annyira magában az ország- 
gyűlés alkatában volt a hátramaradás oka; mert mint lát- 
tuk, az különös gépezete mellett is csaknem gyorsabban 
dolgozott, mint az uj szervezett mellett ; — hanem az tette 
nagyon hosszúvá és meddővé az országgyűlési alkudozá- 
sokat a múlt században, hogy közvetlenül a koronával, 
azaz vagy a fölséggel vagy annak személyesével s nem a 
korona felelős tanácsosaival folytak az alkudozások. 1723- 
ban, mint láttuk, a rendek készen voltak czikkeikkel öt 
hó alatt, azaz november végére ; de a tractatus a koroná- 
val mintegy hét hónapig tartott s akkor is úgy lett' vége, 
hogy egy részét máskon*a halasztották. 

De nem tartozik föladatomhoz a múlt századbeli 
egész politikai rendszer bírálata. Még némely pótlék-ada- 
tokat jegyzek ide a pragmatica sanctio történetéből. 

A pragmatica sanctiót, mint emlitém, 1720-ban el- 
fogadták volt : az alsó ausztriai és sléziai rendek. Csehor- 
szág ugyancsak 1720-ban nyilvánitá azt alapszerződés- 
nek. Krajna, Karántföld és Stiria következendő két év- 
ben vallák azt örökös törvényüknek. Belgiumban 1724- 
ben adatott ki, a rendek beleegyezésével, mint császári 
hirdetmény; — az olasz birtokokban 1725-ben történt a 
pragmatica sanctio kihirdetése. 

Meg kell itt emlitenünk Fiumét^ mely valamint Ma- 
gyar-, úgy Horvátországtól is külön fogadta el a pragma- 
tica sanctiót, 1725-ben.*) 

Meg kell émlitnem hasonlókép, hogy a horvátok 
pragmatica sanctiója ugyanazt a kelti időt viseli , a mit a 
magyar, t i. az 1723-ik év június 19-ikét: azaz a kettőé 
azonos; mert a horvátok törvényesen képviselve voltak az 
1722*23-iki országgyűlésen s nem tettek kifogást vagy 
óvást ellene. Főpapjaik, mágnásaik, főispánjaik, báni 
táblájok, megyéik, városaik káptalanjaik s úgyszólván 
egész clerusok képviselve valának. Azon ünnepélyes 
küldöttségben, mely a királyhoz Bécsbe ment volt 1722. 
juUus első pár napjában, hogy a női örökösödés elve elfo- 
gadását jelentse, a felső tábla küldöttei közt külön ki voli 
téve, hogy Horvátország részéről Mallenics ezredes vesz 
részt a küldöttségben; az alsó-háznál pedig külön kitéte- 
tik, hogy „Horvátország részéről'' Czindery Gryörgy, va- 
rasdi alispány küldetik föl. Aláira a törvényeket a horvát- 
országi főclerus és a bán. 



^) Deák, 1861. janius 4-iki országgyűlési beszéde. 

Magok a horvátok sem tekinthették 1712-ben kelt 
határozatukat, mely mit sem formulázott s nem is for- 
mulázhatott még a trón betöltésére nézve, egyébnek, egy 
elv elismerésére való kézségnél. A mennyiben pedig 
eltérő kikötések lehettek volna benne, azokat az 1723-iki 
törvényczikkeknek a horvátok hozzájárultával való al- 
kotása eltörülte. Magok is midőn Mária Terézia idejében 
1740-ben gyűlést tartanak, megemlítik ugyan 1712- 
diki határozatukat, mint hűségök jelét; de az 1723-iki 
pozsonyi végzések 1-ső és 2-ik czikkére is mint törvényre 
hivatkoznak. Sőt maga Mária Terézia a horvát rendek- 
hez 1740. october 22-ikén intézett leiratában nem is em- 
líti az 1712-iki elvi nyilatkozatot, — csak az 1723-iki 
országgyűlési ezikkekre, azaz a magyar korona orszá- 
gainak közös pragmatica sanctiójára emlékezteti a horvá- 
tokat.^) 

Es mindezekkel még nem hogy kimerítve lenne a 
pragmatica sanctio története, hanem némely része alig volt 
érintve. Nem azt értem ez alatt, hogy nem jrám és nem 
irom le , miként fogadtatá el és irata alá UI. Károly a 
pragmatica sanctiót a külföldi kormányokkal. Elég legyen 
itt megemlitni, hogy garantirozta azt Franczia-, Spanyol-^ 
Angolország, Holland, Dánia, Svédország, Oroszország, a 
Német váiasztő fejedelmek testülete^ Poroszország, Lengyel- 
es Szászország^ — úgy szólván az egész civilizált világ 
államai. De maga a magyar pragmatica sanctio történe- 
tének legszebb része is hátra lenne még ; mert habár az 
1723-ban szentesitett, mintegy tizenhat évvel később pe- 
csételte meg nagy tettekben a nemzet amaz emlékezetes s 
egész Európában viszhangzott kiáltással: ^yvitam et sang- 
vinem'^ — „életünket és vérünket". 



^) Articuli et Constitationes Croatiae. Zágráb. 124 és 125 I. 

lö 

1740-en túl midőn Mária Terézia uralkodott, a prag- 
matica sanctio gyakorlatban alkalmazandó volt 

Józan ész, igazság, méltányosság és a nemzeti jog 
magokban is elég biztosítékok lehetnek vala arra, hogy 
Mária Terézia jogát kétségbe ne vonja semmi külső 
hatalom. VI. Károly császár mindazon népek ünnepé- 
lyes szavazatát és fogadását birta leánya örökösödésé- 
nek elismerésére, kiket az kizárólag illetett Az ural- 
kodó ház és népei közt kötött szerződés csupán saját 
magok dolga volt s nem károsított vagy fenyegetett egy 
szomszéd népet és államot sem, — s Em*ópa súlyegyené- 
ben nemhogy változást hozott volna be, hanem ellenkező- 
leg biztosítandó volt az addigit. 

De sem amaz ünnepélyes szerződések, sem az igaz- 
ság és népjog nem biztositá Mária Terézia trónját és mo- 
narchiáját a legnyíltabb külső invasiók ellen. 

A pragmatica sanctio megerősitői közt volt Frigyes 
Vilmos porosz király is. Ez nem rég meghalván, fia, Fri- 
drik ugyanazon évben, melyben Mária Terézia, 1740-ben 
trónra lép. Senkitől sem vélte magát nagyobb biztosság- 
ban a bécsi udvar. Az ifyi király apja szövetségese volt az 
i^u Mária Terézia atyjának. A porosz koronaherczeget 
személyes kötelékek is fűzték a bécsi udvarhoz. Előbbi 
években a bizalmasság oly nagy volt a két udvar közt, 
hogy Fridrik savoyai Eugén, a valóban ,,nagy" mellett, 
tapasztalás szerzés végett részt vőn Ausztria egy hadjára- 
tában, — sőt Fridrik életét is egy részben VI. Károly 
közbenjárásának köszöné, akkor, midőn a hóbortos és dü- 
höncz Fridrik Vilmos egy szándékolt desertióért saját 
gyermekét halállal akará büntettetni, s bűntársát csak- 
ugyan ki is végezteté. De különben is az új porosz király- 
nak semminemű jogos követelése sem lehetett a Habsburgi 
ház örökségének bármelyik részére. Nem Sziléziára sem ; 

mert egy tégibb , száz évvel azelőtti követelés óta több 
szerződés volt Poroszországgal, a nélkül hogy ennek csak 
eszébe is jutott volna Sziléziára nézve óvást tenni, — nem 
is emlitve, hogy Szilézia rendéi magok is ünnepélyesen el- 
fogadák 1720-ban a pragmatica sanctiót, melyet azután 
Poroszország is aláirt óvás nélkül. Sőt midőn Mária Te- 
rézia trónraléptét Berlinben diplomatialag jelentik, a kül- 
földi uralkodók közül egyik sem nyilatkozott megnyugta- 
tóbban, mint a porosz Il-ik Fridrik. 

De alig telt el egy pár hét ezen nyilatkozat után, mi- 
dőn titokban előkészített hadseregével az ausztriai határo- 
kat átlépi, a szomszéd Sziléziát elbontja, s mire Bécsben 
Fridrik ellenséges fölléptének hire érkezik, már az egész 
védtelen tartomány két-három vár kivételével a poroszok 
kezében van. 

Ha valamire, ezen tettre ráillik a rablás szó — s nem 
is a nyilt rablásé, hanem a perfidiával, barátság színlelé- 
sével párosult rablásé; mert más állam-rablók legalább 
jegyzékekben, ultimátumokban előadják követeléseiket; 
de Fridrik nemcsak ezt nem tévé , hanem egy hadi-mani- 
festum, egy háború-izenet nélkül tört be a szomszéd bir- 
tokának megrablására, mig maga iparkodott azt elaltatni. 
Fridriket, nagy észbeli tehetségei , szilárd akarat ereje és 
bámulatos tevékenysége mellett is nagynak nevezni épen 
a fő dologban, mi a valódi nagyság alapja, a morális ér- 
zetre nézve gúny. Fridrik, ki a múlt századbeli azon 
franczia oskolában nőtt föl, mely mindennel gúnyolódni 
szeretett, mit addig tiszteletben tártának, tettekben ép úgy 
cynismusig vitte ezen lelki irányt, mint Voltaire, az ő ba- 
rátja, könyveiben. A nagynak nevezett porosz király sa- 
ját mémoirjaiban maga mondja el mik birták őt Szilézia 
megtámadására: ^^Nagyravágyás, érdek ^ s azon kívánság^ 

15* 

hogy az embere rólam beszéljenek^ volt az elhatározó ezen 
háború indításában/^ 

Frídrik bűne nagyobb volt, mint szerződésszegés, 
mint szomszédja megrablása. Annak kedveért, hogy a vi- 
lág nyelvére kerüljön, ezen tettével lelkiismeretlenül há- 
borúba keverte Európa valamennyi államát; mert miután 
példát mutatott a szerződések ily nyilvános megszegésére, 
miután oly könnyű szerrel elfoglalt egy szép tartományt, 
az osztrák-ház alatti monarchia minden titkos ellenségeit 
nyilt föllépésre bátorítá föl. Ha ily büntetlenül lehet ját- 
szani a kötésekkel a gyengének mutatkozott ausztriai mon- 
archia kész zsákmánynak tűnt föl bármely hóditónak. Min- 
denekelőtt Bajorország uralkodója. Károly Albert követé 
Fridrik példáját, annyival inkább, mivel több ürügye volt 
a követelésekre. Nem azon jogczimmel állott elő, hogy 
neje I. József császár leánya levén, az 1703-iki családi 
szerződésnél fogva elsősége van Mária Terézia fölött, mert 
József leánya, mint irtuk, férjhez menetelekor lemondott 
ezen jogáról; hanem előállott I. Ferdinánd egy rendelke- 
zésével, mely szerint azon esetre, ha a Habsburgi ház férfi 
maradékaiban kihal, a bajor uralkodó háznak van joga a 
Habsburgiak örökös tartományaihoz. A bajor király a 
francziákkal szövetségben meg is rohanta Felső-Ausztriát, 
elfoglalta Linczet s már Bécset is fenyegette. Föllépett 
csakhamar Mária Terézia másik sógora, a szász választó- 
fejedelem és lengyel király Is. A bajor ettől féltve Csehor- 
szágot, fölhagya Bécs ostromával s a francziákkal egye- 
sülten elfoglalta Prágát. — Alig volt a pragmatica sanc- 
tiónak része, melyet külföldi aláirói meg ne támadtak volna. 
A porosz Sziléziát követelte elfoglalása után, minek fejé- 
ben nagylelkűen nemcsak békét, hanem szövetséget aján- 
lott; a bajor beérte volna felső Ausztriával és Csehország- 
gal, mely esetben Németországon nagyobbá lesz Porosz- 

országai nemcsak terjedelemre, hanem az országok 
kedvező fekvésre nézve is ; a szardíniái és spanyol az olasz 
birtokokra nyíújtá ki kezét. Az utóbbi még a cseh és ma- 
gyar koronát is követelte egy 11. Ferdinánd alatt kelt csa- 
ládi egyezkedésnél fogva. A franczia a németalföldi birto- 
kokat ohajtá megszerezni. Egész európai összeesküvés 
támadt a pragmatica sanctio külföldi aláirói közt, anélkül, 
hogy Mária Teréziának valamelyik hatalom, legalább a 
háború első évében tettleges segítséget adott volna. — 
Anglia még nem volt készen egy háborúra, a minthogy soha 
nem is szokott békében fölfegyverezve lenni s igy nem is 
képes rögtönözni a háborúkat. Oroszország, mely Mária 
Terézia pártján állott volna, fölhasználván az európai zűr- 
zavart, szintén szokása szerint, a minden áron való tefjesz- 
kedés volt első gondja s ezúttal Svédországot támadván 
meg, „el volt foglalva a maga dolgaival.'' 

Mária Terézia nemcsak szövetségesek nélkül állott, 
hanem erős hadsereg nélkül és üres fínancziákkal. — Az 
ausztriai ház hadserege, mely Károly uralkodása első fe- 
lében, Savoyai Eugen vezérlete alatt Európa első had- 
serege volt, ugyanazon uralkodás mí&sodik felében mind 
jobban-jobban elhanyatlott. A régi hadvezérek, kik leg- 
többuyire nem az ausztriai monarchia szülöttei, hanem 
külföldről bevándorlottak valának, lassanként kidűltek, s 
az örökös tartományok U. Ferdinánd és utódai, valamint 
Leopold tyrannismusa alatt ki voltak úgy szólván pusztítva 
emberek dolgában, — különösen tehetséges s önálló fér- 
fiakban, — a magyarokra pedig régi rendszernél és előíté- 
letnél fogva főparancsnokságot nem igen biztak. De befolyt 
a nem rég oly diadalmas hadsereg elhanyatlására a hosz- 
szas háborúk miatt elszegényedett nép adóképességének 
apadása, s igy a pénztárak üres volta is; annyira, hogy 
Károly halálakor az osztrák hadsereg valódi létszáma fe- 

lényinéi is kevesebb volt, mint 1717 táján. Befolyt az is, 
hogy a hadak szervezésében is, mint egyébben Károly 
nem mindig a legjobb tanácsokra hallgatott. így nem hasz- 
nálá föl teljes mértékben Savoyaí Engen hasonlithatlan 
tehetségeit, ki 1719 óta, az ellene működött ndvari csel- 
szövényekkel vesződni nem akarván, többnyire nyugalom- 
ban tölte hátra volt életét, mely csaknem húsz évre terjedt 
még azután. Nem érte meg azonban az 1737 és 1738-iki 
szerencsétlenséget és szégyent, midőn az előtte soha meg- 
állani nem tudott török megverte az ausztriai hadakat s 
visszafoglalván Belgrádot, a császár megalázó békét volt 
kénytelen kötni, melyben Savoyai Eugen 1717- és 18-iki 
fényes diadalai egy részben hiúkká lettek. Ezen török 
háborúval az ausztriai ház hires hadserege elveszte jó hi- 
rét és minden nimbusát. Mária Teréziának összes birto- 
kaiban, odaszámítván az olaszokat és németalföldieket is, 
nem volt több hatvanezer harczra kész emberénél s az sem 
a régi hadsereg többé, — csak a régi rögzött és elavult 
rend volt meg benne a régi szellem nélkül. 

Mária Terézia tekintélyét csökkenté az is, hogy mint 
nő nem lehetett német császárrá, mint férfi ősei; ő férjét 
Lotharingiai Ferenczet akará a császári trónra emelni; de 
a bajor fejedelem ebben megelőzé, — szövetségesei által 
magát koronáztatván német császárrá. így Mária Terézia 
egyedüli czime a külföldi diplomatiában „Magyarország 
királynáj&^ volt. A következés azonban megmutatta, hogy 
e czimnek is elég nagy nyomatéka van. 

A magyarok századok óta abban látták főkép meg- 
nyugvásukat, hogy a personalis unió által szövetségbe 
hozza őket Németországgal; Leopold kora óta pedig ez 
csaknem másodrendűvé lett a nagy és győzedelmes állandó 
hadsereg tekintete mellett. Mária Terézia pedig sem egyik 
sem másik előnyt föl nem tudta mutatni. 

Hy viszonyok közt történt, hogy az 1741-iki ország- 
gyűlésen a magyarok életöket és verőket lelkesedve ajánl- 
ják föl a trónnak, a monarchia együttmar adásának és a 
pragmatica sanctiónak fönntartására. Es ehhez tettleg is 
hűk maradtak. Ámbár az insurrectiót csak magának Ma- 
gyarországnak megtámadása esetében szokták kihirdetni, 
most a megtámadott Slézia, Csehország és felső Ausztria 
védelmére is megrendelték. A magyar egyéneknél és nem- 
zetnél is egyik jellemvonás, hogy a tevékenységre szólító 
bizonyos pillanatokban mindent félre képes tenni, nem 
gondolván a rósz következésekkel és veszélylyel, — most 
oly hatalommal mutatkozott, hogy több a kérkedésnél, 
hogy Magyarország mentette meg akkor a monarchiát. 

Igaz, hogy a kiállított csapatok többnyire ujonczok, 
gyakorlatlanok s még fegyelemhez nem szokottak valának, 
mig különösen a porosz hadsereg a leggondosabban be volt 
gyakorolva és fegyelmezve, s a közönségesnél egy nagyobb 
hadvezér, 11. Fridrik volt a parancsnoka. Mindemellett az 
új magyar csapatok szolgálata is meghaladá a várakozást 
s nagyobb volt, mint némely osztrák történész ma állítja. 
Fölhozzák ellenök, hogy kihágásokat, dúlásokat követtek 
el. Igaz, hogy ez Fridrikkel szemben, ki nagy rendet tu- 
dott tartani, súlyos vádnak látszik; de a magyar hadak, ha 
félszázadig teszik vala is azt, a mit szemökre hánynak, 
alig lenne árnyéka is annak, a mit a német ,, rendezett'* 
hadak elkövettek e nemben Magyarországon egész Leo- 
pold, József s némileg Károly uralkodása alatt is. — Mind- 
két esetben leginkább a hadak pontatlan fizetése vagy 
épen nem fizetése okozá az ily sajnos tetteket. De a ma- 
gyarok harcztéren tett szolgálatait is kevésre becsülik. Ha 
végig nézzük a Mária Terézia alatt folyt csatákat, úgy 
találjuk, hogy a királynő lovassága mindig külömb volt, s 
még elejénte is a porosz királyénál. Gyakran kezében 



— 232 — 

volt annak a győzelem, s csak Frídrik peldányszerá s AJ 
módon szervezett gyalogsága fordíta meg a nap szeren- 
cséjét, az osztrák gyalogság gyengébb volta miatt Ama 
lovasság pedig a magyar huszárok voltak. 

De Magyarország nemcsak az által adott egészen ked- 
vező fordulatot Mária Terézia ügyének, hogy anyagilag 
segité. Nagyobb volt a morális hatalom, mivel az összes 
monarchiában csak maga Magyarország segité és segitheté 
Mária Teréziát September havában 1741-ben Fridrik 
Sléziában; Károly Albert és a francziák előtt egészen 
nyitva az út Bécsig. Mindenki kétségbeesett, s a Lajthán 
túli népek tétlenül és némán várták nyakukra az ellensé- 
get A nép ily hangulatában magában a hadseregben 
sincs valódi éltető szellem. Oly sereg, mely nincs azon 
tudatban, hogy egész nemzet vagy nemzetek közvéleménye 
támoga^a, ritkán azon lelki erőben, hogy mindent tflmi 
s minden veszélylyel daczolni kész legyen. Ezúttal Magyar- 
ország lelkesedése, veszélyeket megvető bátorsága hatha- 
tósan emelő hatással volt a Lajthán túli népek és a had- 
sereg hangulatára is. 

És Magyarországnak ez alkalommal mutatott maga- 
viseletével még nagyobb ellentétben is állott elejénte a 
Lajthán túli közhangulat * Nemcsak tompa nyugalommal 
várták az ellenséget, hanem kézséggel hódoltak neki, a hol 
megjelent Fridriket tárt karokkal fogadta Slézia népe, 
melynek egy része protestáns. Károly Albertnek meg 
hódoltak mind Linzben, mind Prágában igen előkelő osz- 
trák családok, — sőt nem kis aggodalom volt maga Bécs 
miatt is, hol jelei mutatkoztak volt, hogy a nép egy része 
várva várja Károly Albertet, mint leendő uralkodóját 
Lajthán túl pedig szintúgy kötelező volt a pragmatica 
sanctio, mint Magyarországon. 

Mindezekben nagy és mély tanulságok rejlettek, ha 
az akkori osztrák államférfiak képesek lettek volna leol- 
vasni és örökre szemmel tartandó igazságokként följe- 
gyezni. Megtanulhatták volna, hogy a népekkel való 
szerződések csak akkor üdvösek , ha ezen népek szabad 
akarattal határozhatnak s fontos érdekök van hozzá kötve, 
melyet élénken képesek érezni; hogy e^y alkotmányos 
népnek a törvények és szerződések iránti tisztelete na- 
gyobb, mint a leigázottaknak; és végre hogy veszélyek 
idején, midőn morális erőre és önfeláldozásra van szükség, 
csak a szabadabb nemzeteknél található az a maga valódi- 
ságában és nagyszerűségében, és a kötelességérzet a sza- 
badokban hatalmasabb erő a szolgák vak engedelmességénél. 

És ezen igazságokat annyival könnyebben föl lehe- 
tett volna lelni, mivel ugyanakkor külföldön hasonló tü- 
nemény volt tapasztalható. Egyedül Anglia kelt nem so- 
kára tettleg is Mária Terézia segítségére. Először pénzzel 
ségité őt, aztán kardot is rántott mellette. És mind a pénzt, 
mind a katonaságot nem valamely udvari intriga eszkö- 
zölte ki, hanem maga a parlament fejezé ki ezzel a szerző- 
dések szentsége iránti tisztelétet. 

Azt lehetne tán ellenvetni, hogy Anglia egyszersmind 
a maga hatalma érdekében szállott síkra; de bármily fél- 
tékenyen és éberen őrködjenek is a szabad népek saját ér- 
dekeik fölött, olyan nemű önzésig soha sem mennek a 
valóban alkotmányos nemzetek, mint az absolutismus. Kép- 
zelhető-e, hogy ha Poroszország 1740 körül alkotmányos 
forma áll, lehetséges lett volna egy oly igazolhatatlan ka- 
lóz-betörés, minő II. Frídriké volt, ha csak maga a képvi- 
selőség, s a nemzet szerfölött depraválva nincs? 

Fájdalom, mindezen tanulság merőben elveszett, s 
maga a nagy királynő, bár sokat tőn elejénte Magyaror- 
szág régi sérelmeinek orvoslására s bár mindig nagy haj- 

lamot mutatott a magyarok iránt, — élete későbbi éveiben 
a fentebbi tanulságokkal ellenkező irányban működött. 
Egész belső politikája, ministerei tanácsából, az alkotmá- 
nyos szellem elzsibbasztására s helyette a katonai s poli- 
tikai beligazgatásban az élettelen pedansság meghonosítá- 
sára volt irányozva. Az összpontosítás, mindennek állam - 
monopóliummá tétele volt az ideál, mely felé törekedtek, 
tanulván II. Fridriktől, s nem ügyekezvén arra, hogy a 
monarchia a maga alkatrészeinek természetéhez képest 
magából fejlődjék, — úgy hogy II. József csak modorban 
különbözött anyjától, de czéljaiban nem. 

így a magyar nemzetnek ft)ladata továbbra is az ma- 
radt, hogy legalább a mi meg van, azt megvédje, s a ha- 
ladásban a legmerészebb vágy is csak addig terjedhetett, 
hogy a mi volt^ helyreállíttassék. 

De ha az 1741-iki tanulságok meddők voltak is ama 
korban, egy nagy tény felejthetlen marad : az, hogy a ma- 
gyar nemzet az első előkerült alkalommal mindent kész 
volt áldozni s áldozott is azon pragmatica sanctióért, mely 
egyaránt hatalmas biztosítéka a trónnak és alkotmányos- 
ságának. 

A magyar államjog, mint láttuk, mindig egyszerre 
biztosítá a kettőt mind a szabad királyválasztás korában, 
mind az örökösödési elv elfogadása után; de a törvény- 
könyvünkben foglalt pragmatica sanctio nemcsak legvilá- 
gosabban és legerélyesebben kifejezi ezt, hanem ugyan- 
azon szerződés egyszersmind az, melyet az események 
legkézzelfoghatóbb tényekben tevének tűzpróbára 1741- 
ben. A nemzet diadalmasan kiállotta a próbát, midőn hú 
maradt azon szerződéshez, melyet úgyszólván egész Eu- 
rópa kérdésbe tett volt, vagy egyenesen megtámadott. 

A jövendő fogja megimi a már is csak nem más- 
félszáz éves „pragmatica sanctió" történetét 1861-ben 
és 1866-ban. Reméljük, hogy annak egy újabb, de békés 
diadalát fogja eme dátumok alatt íöljegyezni hazánk év- 
könyveibe ! 



TOLDALÉK. 



L 



1722. július 8-iki királyi előadás. 



Sacratissima Caesarea Regiaque Majestas dominus do- 
minus noster'clementissimus, reverendis simis reverendis, ho- 
norabilibus, spectabilibus ac magnificis, item egregiis, et no- 
bilibus, nec non prudentibus et circumspectis inclyti Regni 
sui haereditarii Hungáriáé et partium eidem annexarum, do- 
minis statibus et ordinibus, qui vei in persona, vei etiam able- 
gationis munere fungentes nomine principalium suorum, pro 
praesenti generáli hujus Regni Hungáriáé diaeta per altefa- 
tam suam Majestatem Sacratissimam clementissime indicta, 
et promulgata congregati sünt et confluxerunt, praemissa pa- 
terni sui regii affectus et clementiae oblatione, haec sequentia 
benigne proponenda esse duxit: 

Et praeprimis, quod praelibati Status et Ordines mature 
perpendentes, qualiter nimirum haereditarium hoc suae Ma- 
jestatis Sacratissimae regnum Hungáriáé sibi cumprimis cha- 
rum et olim quidem Jlorentíssimumy sed a duobus, et quot ex- 
cedit, saeculis vicini praepotentis hostis Othomani infestis ar- 
mis divulsum et dilaceratum, ac demum adeo, ut perpauci 
superessent Comitatus, qui non hostilem eorum vim et servile 
jugum experti; sub eodem miserum in modum gemuissent, 
coarctatum; sed et frequentioribus intestinis quoque motibus, 

per nonnullos ambitione rerumque potiundarum cupidine 
stimulatoSy suscitatis^ infestoque eorum ferro in propria patria 
grassante, regnicolis in mutuas caedes prolabentibus, funesto 
exitu concussum et ruinatum ; tandem nihilominus divina mi- 
serante bonitate, et, iram suam in gentes barbaras convertente, 
ac justa divi olim Leopoldi Romanorum Imperatoris et Hun- 
gáriáé regis arma contra Chrístiani nominis hostem Turcam 
assumpta, secundante, per modofatum olim gloriosae memóriáé 
Principem potiori in parte a jugo Turcico fortiter vindicatum, 
expost verő intestinis iterum motibus exagitatum, ast per Se- 
renissimum condam principem dominum Josephum Romano- 
rum imperatorem, et Hungáriáé regem gloriose defensum, et 
tandem regia benignitate pacificatum, sed et non minori quo- 
que cura, et sollicitudine per modo gloriose regnantem alte- 
fatam suam Majestatem Sacratissimam, idem ipsum haeredi- 
tarium regnum suum Hungáriáé non modo in eo statU; uti 
per felicis memóriáé praedecessores suos victricibus armis 
recuperatum fuerat cons^rvatum, sed occasione etiam novis- 
sime per Othomanum rupti foederis, dum hostilibus armis po- 
tenter impeteretur, fortiter tutatum, imo prout palám est, non 
tantum totaliter victricibus armis suis feliciter recuperatum, 
sed in annexa etiam eidem regna et provincias extensum, 
futuris quoque et successívis quibusvis temporibus ab omni- 
bus peramplis cofusionibus et periculis praesérvari possit, 
et consequenter quomodo adversus omnem vim externam, et 
quosvis etiam, interregni praecipue temporibus, facile evenire 
queuntes internes motus, sibimet principaliter, (uti hactenus 
semper experiri potuerunt) fatales et nocivos, ín tempore per- 
spicere et malo huic salutare remedium et firmum obicem 
Status et Ordines ponere cupientes, quod eum in finem ma- 
jorum suorum in defectu sexus masculini etiam foemineum ex 
sangvine Protho-regis Apostoliéi Sancti Stephani descenden- 
tem, in reges suos continua quasi serié desiderantium, e^empla 
imitari, in casu defectus (quem Deus clementissime avertere 
dignetur) sexus masculini alte fatae suae Majestatis Sacratis- 

simae successionem regni et coronae, sexum etiam foemineum 
regium Augustissimae Domus Austriacae aeque ex sangvíne 
antelati S. Regis Stephani propagatum, in conformitate etiam 
Articuli 5. Anni 1547, in omne terapus transferre ac ex eodem 
(casu in praescripto) regem et dominum sibi concedi ad 
normám antiquitus etiam et signanter temporibus Fer dinandi 
primi et Maximiliani 2-di felicis memóriáé Hungáriáé regum 
observatam, demisse petierint, taliterque in Articulo 3. Anni 
1687., et pariter 3-a novissimae diaetae Anni 1715. conten- 
tam avitam, et veterem approbatamque consvetudinem, prae- 
rogativamque Statuum, et Ordinum in electione et coronatione 
regum habitam, intelligendam ipso faeto declaraverint, et hoc 
etiam pacto observata cum reliquis suae Majestatis Sacratis- 
simae haereditariis regnis, et provinciis mutua cointelligentia 
et arctiori Unione publicam quietem constantem, et impertur- 
batam pacem, ac in quemvis inopinum etiam casum optatam, 
regni tranquillitatem stabilire voluerint, sicut sua Majestas 
Sacratissima hanc in proprium quoque ipsorum Statuum et 
Ordinum commodum cessuram, devoti animi promptitudinem 
gratam et acceptam habét. Ita vicissim benefata sua Maje- 
stas Sacratissima hujusmodi successionem ad eum, quo in 
aliis regnis suis haereditariis et ditionibus ordináta jam est, 
modum, ordinaturam, ipsosquae status et ordines in omnibus 
tam diplomaticis, quam aliis quibusvis juHhuSy lihefi^tatihus, privi- 
legiis^ immunitatihusj consvetudinihus^ praei^ogativis et legihus hac- 
tenus concessis et conditis ac in praesenti diaeta et in futurum 
eliam diaetaliteVj ex benigno suae Majestatis Sacratissimae inter- 
veniente consensu^ condendiSf conservaturam offe/i^t, 

Praeterea licet quidem Deo propitio et gloriosa arma 
regia secundante regnum hoc Hungáriáé a servitute barbára 
feliciter vindicatum, ac ultra limites suos extensum, per ini- 
tam cum Turca pacem securitati assertum haberetur; quia 
tamen tempoxe pacis de bello cogitandum, adeoque de prae- 
sidiorum confiniorum seu fortalitiorum hosti oppositorum ne- 
cessaria reparatione et conservatione provisioneque, prout et 

praesidíariae in iisdem militiae intertentione et solutione gra^ 
tuítorumque laborum^ secundum positivas patríae leges, ad 
ejusmodi praesidia praestatione, adeoque omnium in complexu 
Regni Coinitatuüm contributione tractare, ita publico commodo 
id exigente, etiam determinari, altefata Sua Majestas Sacra- 
tissima clementer desiderat. 

Et quia summe titulatae Suae Majestatis Sacratissimae 
veluti supremo justitiario jurís et justitiae accurata admini- 
stratio praeprimis cordi esset, et ob hoc clementissime memor 
Articuli 24. novissimae diaetae jurídicum systema elaborari 
benigne jussisset, idemque ad modemam diaetam praetitulatis 
Statibus et Ordinibus pro ulteriori revisione et in ordinem 
redactione praestandum veniret: Hinc eosdem status et ordi- 
nes paterne etiam hortandos et commonendos esse duxit, 
quatenus in hac matéria justitia (sine qua regna subsistere 
nequeunt, et propter injustitiam de gente in gentem trans- 
feruntur), eo omnem intentionem et conatum impendere ve- 
lint, ut leges .et constitutiones regni omnibus aequaliter et 
communiter deserviturae, tam clare concinnentur, ut omni pror- 
8U8 obscuritate et amhiguitate careant, et non privato uni vei 
alteri dúntaxat casui accomodentur; uniformis ubique penes 
easdem procedendi modus Judicibus praeseribatur ; juristitio- 
num praesertim messis et vindemiae tempóra ad avertendas 
persaepe inter judices et ipsos causantes intervenire solitas 
dubietates, terminus a quo et ad quem, definiantur. Item festa 
solemniora ne iisdem partes causantes ad praefixos terminos 
monere, et itinerari, vei ex termino redire cum neglectu ser- 
vitii domini cogantur, majori quam hactenus, veneratione ob- 
serventur. In arduioribus demum velut successionibus et his 
similibuS; in quibus productiones antiquarum litterarum ne- 
cessariae esse videntur, causis, termini competentiores prae- 
figantur, nec ad unam dúntaxat quindenam quantumvis in 
eodem Comitatu ubi „pars in causam attracta^ residet, restrin- 
guantur; ingentes, prout communis querela fért, expensae, per 
Judices etiam pro numerosis seribis et famulitio suis, prae- 

tensae, ad solam praecedentium Judicum congruam, impensi 
laboris recompensam ; scribarum verő et famulitii competen- 
tem intertentionem et pro arbitrio principalium discretionem 
(stante nefors priori administrationis nempe justitiae eursu 
forma et methodo) limitentur, et tam scribarum, quam famu- 
litii numerus compendientur; tabulae demum regiae Judicibus 
ad mentem praecitáti Articuli 24. provideatur. Tandemque 
praeattactum Juridicum Systhema, in ordinem vigore praeci- 
táti Articuli 24., novissimae diaetae, redactum, altefatae suae 
Majestatis Sacratissimae pro benigna ratificatione demisse 
praesententur. 

Non absimiliter praelibata sua Majestas Sacratissima, 
Regia sua, in hoc regnum et praelibatos Status et Ordi- 
nes, propensione iisdem contestanda: aliud quoque Systhema 
Articulo 59 Novissimae diaetae indigitatum pari benignitate 
per Articulares commissarios elaborandum ordinavit, stante hac 
diaeta pro suae Majestatis Sacratissimae et Regni revisione 
et decisione referendum. Ac insuper ut reliquae, in novissima 
anni 1715 diaeta ordinatae, et hactenus nondum inchoatae, 
vei etiam interruptae articulares comissiones, quam priraum 
fieri commode poterit, terminentur, clementer committeret eadem 
sua Majestas Sacratissima. 

Et quoniam Systhema Militare praeprimis conservatio- 
nem finitimorum praesidiorum ac in iisdem militiae pro tu- 
tamine regni excubaturae intertentionem, subsistentiam et 
exolutionem praeseferat, haec verő sine Regnicolarum con- 
cursu, adeoque puhlicis contributionihus^ fieri nequeat, ac ideo 
publica utilitas et conservatio regni prout hactenus ita in fu- 
turum etiam publicam contributionem indisputabiliter neces- 
sariam esse nemo requirat, nec ea tam gravis főre existima- 
retur, si hujusmodi onus aequa lance contribuentium humeris 
supportandum imponeretur, et inproportio illa, de qua plurimi 
Cómitatuum lamentantur, justa ratione tolleretur, tentatum 
equidem altemis vicibus jam fuisse alté memoratae Suae 
Majestatis Sacratissimae clementer constat, qualiter penes 

16* 

Ideas generáli conscriptioni subservituras, ejusmodi regni con- 
scriptio magnis saue expensis per diversos, ad quemvis Co- 
mitatuum deputatos perfici exindeque justa proportio erűi po- 
tuisset, sed vei ex eo, quod idea eonseriptionum vei omnibus 
locis applicari nequivisset, vei potius quia ipsae conscriptiones 
per diversos conseriptores rei oeconomicae minus gnaros, et 
etiam in similibus neutiquam versatos, peragebantur, post re- 
portationem talium conscriptionum tantae, ex praescriptae ideae 
minus observato aut percepto sensu, difformitates prodivis- 
sent, ut majorem longe, quam prius respectu nonnullorum 
Comitatuum inproportionem evenire necessum fuisset, et hinc 
in priori confuso adhuc statu complures Comitatus se persi- 
stere et gravari lamentarentur. Hinc Altefata Sua Majestas 
Sacratissima praelibatos Status, et Ordines prout paterne 
hortatur, ita regia suprema' authoritate jubet et desiderat, 
quatenus occasione moderna, diaetaliter insimul constituti, eanoi 
communi voto adinvenire velint modalitatem ^ ut justitiae et 
aequitati, quae unum prae alio gravari non admittit, et chari- 
tas etiam erga proximum disvadet, conformem, seu ex novi- 
ter ordinanda conscriptione penes idaeam cum consensu suae 
Majestatis Sacratissimae et íidelium Statuum assumendam et 
accommodendam per unius ordinis juratos, et praesertim oeco- 
nomiae gnaros, ac bene possessionatos conseriptores, non attenta 
diuturniori eorundem circa ejusmodi conscriptionem occupa- 
tione, ad id deputandos peragenda, seu alia methodo, quam 
huic salutari intentioni proxiraiorem judicaverint, assumenda, 
proportionem eruere, et tot querelis et lamentis finem ponere 
possint. 

Accederet puncto huic praenuncupatam suam Majesta- 
tem Sacratissimam quem admodum displicenter ita respective 
condolenter, tum ex üde digna nonnullorum relatione, tum 
verő querulantium supplicatione intellexisse, quod licet Ar- 
ticulo 57. novissimae diaetae domesticas et privatas Comi- 
tatuum impositiones cum publicis contributionalibus misceri, 
taliterque sub praetextu publicorum onerum privatas etiam 

impositiones et quidem adeo amplas et magnas, ut in non- 
nullis Comitatibus dimidium nefors publici quanti iisdem ob- 
venientis nonnunquam exequent a contribuentibiis, et horum 
aliis praesertim Atmalistis et portám non habentibus pro 
arbitrio magistratus Comitatensis, vei nonnuUorum duntaxat 
officialium inter possessionatos adscriptis, et ideo alleviatis, 
aliis verő praeter taxám ruralium personarum obligatione ob- 
strictis desumi et extorqueri; a perceptoribus verő qiiacun- 
que de causa vei motivo super perceptis et erogatis debitas 
rationes tardius, aut minus accurate exigi, ita ut plurimae 
saepe restantiae demortuis quandoque perceptoribus, vei penes 
ipsorum successores alias rationibus dandis obnoxios, admissa 
subinde frivola etiam excusatione, aut nonnuUorum ipsis faven- 
tium interpositione apud eosdem remaneant, vei restantibus 
contribuentibus condonentur, sicque ad solvendum promtiores 
morosorum etiam onera subire cogerentur, sed et occasione 
hujusmodi contributionum domini quoque terrestres, impetrata 
a Comitatu ex generáli quanto eidem obvento respectu bono- 
rum suorum subditos suos respiciente quotam eandem cum 
privatis suis dominalibus censibus et tributis a misera plebe 
promiscue exigerent, et secundum libitum suum huic plus, 
alteri minus, sine praescitu officialium comitatensium, impo- 
nerent, ac taliter subditos suos gravarent, quae omnia siqui- 
dem et praecitatae légi et benignis cesareo regiis resolutio- 
nibus, et ipsi aequitati, ac publico bono etiam praejudiciosa 
et damnosa esse comperirentur: hinc praemissis etiam efficax 
remedium statuendum altefata sua Majestas Sacratissima cle- 
menter cupit. 

Demum quia bene memorata Sua Majestas domum ante- 
hac regnicolarum Posonii habitam et aliquo tempore pro re 
monetaria applicatam sub praeterita adhuc diaeta Statibus 
et Ordinibus regni restituendam clementer resolvisset, eaque 
effective per regianj ejusdem Cameram Hungarieam iisdem 
resignata esset; interim verő benigne informaretur non absque 
ipsorum regnicolarum et publici boni dispendio, ac Jurium 

etiam jactura: nullum in regno publicorum actorum seu diae- 
talium seu commissionalium, seu etiam juridicorum Archivum 
et conservatorium dari, ubi ejusmodi acta pro futura StatuuiB; 
et Ordinum notitia et directione secure conservarentur, unde 
contigit hujusmodi Acta Palatinalia et protocolla, item alio- 
rum etiam ordinariorum judicum Regni generalium item seu 
octavialium brevium et extraordinariorum judicorum per- 
saepe distraeta fuisse, nec ad manus in talismodi oíHciis suc- 
cessorum devenisse, et sic quacunque de causa in perpetuum 
deperdita fuisse. Quapropter hoc in passu etiam Sua Majestas 
Sacratissima ex paterno, quo erga praefatos Status et Ordines 
fertur aflfectu, eorumdem publico commodo ac praerecensi- 
torum actorum litteraliumque instrumentorum conservationi, 
exemplo aliorum bene ordinatorum Regnorum et Provincia- 
rum ex opportuno prospicere . cupiens in praenotata domo 
regnicolarum Archivi seu Conservatorii regni instaurationem 
cum necessariis ad id deligendis subjectis clementissime cen- 
seret^ s tan te moderna Regni diaeta, ordinandam et eíFectuan- 
dam. Quem in finem attacta domus regnicolarum, juxta pro- 
priam eorumdem intentionem, ex mediis ipsis fidelibus statibus 
bene notis et ad id destinatis, debito modo restauranda et 
adoptanda veniret. 

Displicenter porro et id intellexisse suam Majestatem 
Sacratissimam, quod piae fundationes nonnullorum CoUegio- 
rum et Seminariorum pro Alumnis seu Clericis prout et Con- 
victuum, et aeque Seminariorum pro tenuioris sortis nobilium 
filiis ante hac factae, non ad mentem priorum fundatorum 
administrarentur , et personae pauciores, quam fundatio re- 
quirat, alantur; unde dioeceses parochis et animae curato- 
ribus, ac Comitatus viris litteratis destituantur, et fundatores 
salutaribus suis intentionibus in summum boni publici, tam 
in spiritualibus, quam in temporalibus dispendium frustraren- 
tur; idcirco in eo quoque Sua Majestas Sacratissima Status 
et Ordines monendos esse voluit, quatenus (Articulo 74. Anni 
1715. in suo esse permanente) super hujusmodi fundationes 

reflectere , et si praefato Articulo aliquid adhuc addendum 
censerent, id pro benigna ratificatione Suae Majestati sacra- 
tíssimae^ stante adhuc moderna diaeta, demisse praesentare 
studeant. 

Proprio denique ipsorummet Statuum et Ordinum in com- 
modo iisdem constare non ambigit sua Majestas Sacratissima, 
qualiter transitus per Danubium ad liberam regiamque Civita- 
tem suam Posoniensem saepius tum ob gravem ibidem praeter- 
fluentis Danubii inundationem, tum hiemis rigorem, periculosus 
nimium sit, exindeque non solum commercia cum vicinis pro- 
vinciis cum aerariis regiis ac Statuum etiam et Ordinum 
damno, sed et necessitate quandoque exigente transennae mi- 
litares, cum summo boni publici dispendio retardari debeant, 
Quare ut stante adhuc praesenti diaeta, de construendo et 
successivis quoque temporibus stabiliter intertenendo super 
Danubio ponté, et de necessariis ad eiusdem conservationem 
expensis iidem Status et Ordines provideant, altefata sua 
Majestas Sacratissima clementer desiderat, et ipsos Status et 
Ordines deT paterna gratia et clementia sua certos reddit, iis- 
demque Regii animi sui propensionem benignissime offert. 

Per Sacratissimam Caesaream Regiamque Majestatem, in 
Arcé Posoniensi, die 8. Juhi 1722. 

Iiadislaus Hunyady, m. p. 



11. 

Az 1722. deczember 2-ikán fölteijesztett 3-ik és 5-ik 

törvényczikk. 



A rendek által 1732. december 2-ikán folterjesztett 

Ill-ik törvényczikk. 

ArticuluB d-tiuB. 

yjDe jurihus, praei'ogatívís^ ac Uhertatibus St, eL 00, Regni par- 

tíumque eidetn annexariim^ obsefvandisJ^ 

Siquidem Statuum et Ordinum Regni partiumque eidem 
annexarum permansio in jurium praerogativarum et privilegio- 
rum eorundem manutentione principaliter consisteret, veluti 
etiam Majestas Vestra Sacratissima tenoré benignarum quoque 
propositionum suarum eosdem numerosos fideles Status et Or- 
dines Regni partiumque eidem annexarum omnibus tam diplo- 
maticis , quam aliis quibusvis juribus , Jibertatibus , antiquis 
consvetudinibus , praerogativis hactenus habitis, legibusque 
conditis et condendis conservare velle , et insimul ejusmodi 
universas et quaslibet diplomaticas et alias- quoque libertates, 
jura, privilegia, immunitates, consvetudines, praerogativas hac- 
tenus habitas, legesque conditas et condendas clementissime 
confirmare dignata fuisset: 

Ut proinde haec paterna Majestatis Vestrae Sacratissi- 
mae erga fideles sibi Status et Ordines Regni partiumque eidem 
annexarum clementissime remenstrata soUicitudo et regia cle- 
mentia ac gratia apud universos eorundem Statuum et Ordinum 
posteroSj non minus, ac orbi etiam christiano, constare valeat 
et praemissa confirmatio peipetuo duraturae fundamentális legis 
robur sortiatur : 

Easdem libertates, jura, privilegia, immunitates, consve- 
tudines, praerogativas hactenus habitas, legesque conditas et 

condendas^ ac etiam in Titulo IX. Partís I-mae operis Decreti 
Tripartití^ et Articulo 2. et"10. 1681.; confirmatís, aliisquepas- 
sim sancitis, contentaS; et conformitate Articuli 4-i 1687., ac 
2. et 3. 1715 hic loci confirmatorum , intelligendas renovant, 
Árticulisque Regní inserunt. Quas et quae Sacratissima caesa- 
rea et regia Majestas observare et per suos cujuscunque sta- 
tus, gradus et conditionis observari facere dignetur. Ita et 
successores legitimí Hungáriáé Reges observare teneantur. 



A Urály által 1723. június 19-ikéii megerősített Hl-ik 

toryéiiyczikk. 

Jura^ praerogatívae et Ubertates Statuum et Ordinum Regni^ 
Partiumqite etdem annexarum, conjh'mantw*. 

Articulus 3-tiii8. 

Sacratissima Caesarea et Regia Majestas universorum fide- 
lium Statuum et Ordinum Regni, Partiumque eidem annexa- 
rum, omnia tam diplomatica, quam alia quaevis jura, Uber- 
tates et privilegia, immunitates, praerogativas, legesque con- 
ditas et approbatas consvetudines (conformitate Articulorum 
1. et 2. modemae Diaetae, in sensu Articulorum 1. 2., et 3. 
Anni 1715. formulaeque juramenti ibidem contentae intelligen- 
dorum) clementer confirmat et observabit; 

§. 1. Pariterque successores legitimé coronandi Ungariae 
et Partium eidem annexarum Reges, in iisdem praerogativis, 
et praemissis immunitatibus et legibus, Status et Ordines 
Regni, Partiumque eidem annexarum inviolahiliter conser- 
vabunt; 

§. 2. Quas et quae praeterea Sua Majestas Sacratissima, 
per suos cujuscunque status, gradus et conditionis observari 
faciet. 

ArticuluB 6-tus. 

(1722, 2. decemb.) 

Ad plenua Unionem et intemam tranquillitatem ac utili- 
tatem etíam publicam, imo Regíae quoque Majestatís praeemi- 
neotíam, Statuumque et Ordinum Praerogativorum integrítatem 
spectaret: Quatenujs stante jam alma pace, non tantam comi- 
tatus, dÍBtríctus et terrena intra grémium regni adjacentia, 
utpote Posegiensis, Verőcziensis, Sirmiensis, Valkoviensis, Te- 
mesiensis et Szöriniensis , iídemque in ferendis commonibus 
Regni oneribus ac tam in juridicis, quam politicis, una cum 
comitatibus Maramaros, Kraszna, Kővár^ Mediocris Szolnok^ 
Zaránd, Arad, Csanád, Csongrád et alliis tractibus, pro reap- 
plicandis jam agnitis, juxta Articulos 92, 113, 116 et 118-um 
1715 cum officiis et dignitatibus ex totó reincorporentur, et 
per hoc praecitati Articuli sine ulteríoríbvs commissionilms effec- 
tuentur; — sed etiam Regna et Provinciáé^ ut Transüvania, 
Servia, Valachia et alia hactenus recuperata et recuperanda, 
juxta quod una cum Regnis Croatiae, Dalmatiae et Sclavo- 
niae, a Sacra Regni Hungáriáé corona, Regno, vei comite Pa- 
latíno, conformitate Tituli 3. Partis 3-ae, tum quoad Diaetas 
et regni judicia appellatarumve revisiones secundum Articulos 
6. et 18. 1500, tum quoad officia et alia publica, sensu tituli 
94. Partis 1-mae et 13 ac 65-ti part. 2-ae operis Decreti Tri- 
partiti, necnon Articuli 25. Alberti regis, ab antiquo depende- 
bánt, eidem Sacrae Regni Hungáriáé Coronae subjaceant. 

Nyomatott Bécsben, Holzhaasen Adolfnál. 



Ráth Mór ujabb kiadásai: 



Martinovics éj3 Társainai: összeesküvése. 

Irta Fraknói Yilpaos. 

. /■ - ', Ára,4 frt.- ' ' , - ^ " 



TOLDI S ZE R E L M E. 

Irta Arany János. 

•Fűzve 2 frt 60 (ir. Díszkötésben 3 ín 80 kr. 



ELETEM ES KORDM. 

líta Pulszky Ferencza 

Szép nagy 8-Fét. 2 Jcötet. Ara 5 fri 60 k.r. 




' / 





Tanulmányai. 

Kiadja a- Kisfaludy-társaság, Ára 2 frt. 40 kr. 



; DÉRINÉ NAPLÓJA. 

A Kisfaludy-társaság megbízásából szerkeszti Tors Kálmán. 

2 kötet. Ára fűzve 4 frt 40 kr. Angol kötésben 6 frt. 



BESZELYEK. 

Irta Beöthy Zsolt. 

Ara I frt- 80 kr. — Angoi kötésben 2 frt 40 kr. 



A KÉT WESSELÉNYI. 

Gróf Széclrényi István. 
Irta Kemény Zsigmond. 

Második kiadás. Ara 2 frt. 



Horyátli Mihály Emlékezete. 



Fraknói Vilmostól. 



Díszkiadás. 



Ára 80 kr. 



Báth Mór ujabb kiadásai: 



A kereszténység első százada líagyaromágon. 

Irta Horváth Mihály. 

Díszes 8-ádrét; merített papiron: a XVII, századbeli elzévir- 
kiadások mintájára, számos initialéval és nyomdai ékítménynyel. 

Ára fűzve 4 frt, stylszerü díszkötcsben. 5 frt 2,0 kr., antik- féi bőrkötésben 

6 frr, hártya (pergament) kötésben 7 frt. 



Tóth Kálmán 



KÖLTEMÉNYEK 

Eisö teljes díszkiadás. . ,; 

Ara 2 frt 40 kr. Fényes modern díszkóté&ben a költő fényképezett arcz- 
képével 3 frt 80 kr. Nyolczádr. kiad. Ara i ^V 4^ kr. Gsinós. vászonkötéa 

2 frt !io kr. Díszkötésben 2 frt 60 kr. 



HOMO SÜM. 

Regény. Irta Ebers György. Fordította Tors Kálinánw' 



Díjízkiadás. Ara 2 frt 40 kr. 




Regény. Irta Et^ers György. , 

2 köret. Fűzve 4 frt 80 kr. Díszesen kötve '6 frt.; 



A felvidék. 

Politikai tanulmány. Irta GrÜnwald Béla; 

Ara I írt. , ' : 




szor sáff Eele t i TörekvóseL 

Irta Kalláy Béni. '/ 

Ata r frt 30 kr. •' 





A magyar tud. Akadémia áltál ^ 3ooo frt. Fáy-díjra érdemesí- 
tett pályamű. Irta Kvassay Jenő* . 

' Ara 4 frt 5o kr. / , 

